
PREFAŢĂ 


În literatura asistentialä românească, constituită cu destulă 
dificultate în decursul ultimului deceniu, există puține abordări siste- 
matice şi globale ale acestui domeniu sub aspect teoretic şi metodologic, 
majoritatea publicaţiilor limitându-se la analize sectoriale (cum ar fi 
politicile sociale, protecţia unor categorii „clasice” de clienţi — dintre 
care privilegiați sunt familia, copilul şi săracii —, evoluţiile istorice ale 
serviciilor asistenţiale şi problemele de legislaţie socială). Desigur, 
numeroşi specialişti din sociologie şi psihologie au încercat să acopere 
vidul de informaţie teoretică şi de expertiză tehnică cu care se confruntă 
sistemul asistential românesc, elaborând volume şi promovând apariția 
unor reviste deosebit de utile; au existat chiar şi câteva traduceri în 
regim editorial şi extraeditorial, pe care studenții şi angajaţii instituţiilor 
de asistenţă socială le-au putut utiliza în activitatea lor. S-a simţit însă 
mereu lipsa unei lucrări cu structură şi conținut de curs universitar, care 
să ofere reperele esenţiale celor care se pregătesc pentru profesia de 
asistent social. În 1996, Cristian Bocancea şi George Neamţu reuşeau să 
publice o astfel de carte, ca urmare a activităţilor lor didactice şi de 
cercetare din cadrul Universitätilor „Petre Andrei” şi „Al.I. Cuza” din 
laşi. După trei ani, aceiaşi autori ne oferă mai mult decât o „ediţie a 
doua revăzută şi adăugită”, incredintánd Editurii Polirom excelentul 
volum Elemente de asistență socială. 

Cartea universitarilor ieşeni, cuprinzând o parte de teorie şi 
metodă, iar alta de aplicaţii la dificilul domeniu al deviantei şi 
marginalitágii, este un instrument de bază pentru oricine doreşte să 
înțeleagă specificul asistenţei sociale ca domeniu de cunoaştere şi 
acţiune. Ea oferă, în prima parte, principalele repere sociologice pentru 
asistentul social (dintre care remarcăm taxonomiile trebuintelor umane 
şi perspectivele teoretice de abordare a problemelor sociale), o descriere 


detaliată a evoluţiei istorice şi a specificului contemporan al asistenţei 
sociale, o analiză din perspectivă sistemică a relației de ajutorare şi nu în 
ultimul rând o imagine critică asupra modelelor şi metodelor practicii 
asistentiale. Partea a doua, dedicată intervenţiei în cazul clienţilor 
delincventi, tratează problematica excluderii sociale şi a contra- 
normativitátii din unghi teoretic, pentru a fundamenta astfel politicile de 
preventie, modelele şi tehnicile asistenţei victimiare, precum si tehnicile 
specifice lucrului cu asistatul delincvent. 

Beneficiind de o amplă documentare, prilejuită de numeroase 
stagii efectuate la universități europene de prestigiu, autorii volumului 
Elemente de asistență socială ne oferă o carte bine construită, de înaltă 
ținută academică şi care, în plus, evită „jargonul ştiinţific” în profitul 
coerentei şi limpezimii. De acest lucru vor avea prilejul să se convingă 
cititorii, fie ei studenți, asistenţi sociali sau factori decizionali în 
domeniul politicilor sociale. 

Decanul Facultăţii de Psihologie şi Asistenţă Socială 
Universitatea „Petre Andrei” — laşi 


ARGUMENT 


Indiferent de epoca istorică şi de arealul cultural, comunitățile 
umane S-au confruntat mereu cu multiple situaţii problematice, generate 
de insuficiența resurselor şi inechitabila lor repartiție, de catastrofele 
naturale, de conflictele intra- şi intercomunitare, de excesele puterii 
politice sau, dimpotrivă, de incapacitatea ei de gestionare a binelui 
public etc. Este evident faptul că progresul culturii şi civilizaţiei a 
condus, în timp, la ameliorarea generală a condiţiilor de viaţă ale 
oamenilor, lucru concretizat în creşterea duratei medii a vieţii, în 
sporirea gradului de confort, precum şi în apariția şi dezvoltarea unor 
servicii publice în domeniile sănătății, educației, transportului şi 
comunicaţiilor. 

In secolul XX, dincolo de tragicele experienţe ale utilizării 
tehnologiilor de vârf ca mijloace ale distrugerii şi terorii, putem 
remarca, totuşi, o creştere fără precedent a preocupării comunităţilor 
fatá de problemele sociale; mai mult, dacă in perioadele anterioare 
eforturile asistenţiale ale diferitelor organizații şi instituţii (fie ale 
Statului, fie ale societăţii civile) erau relativ disparate, necorelate, 
secolul XX a adus cu sine un nou spirit al gestionării socialului, 
concretizat în constituirea sistemelor naţionale de protecţie socială. 

Dat fiind însă faptul că în orice societate structura trebuinfelor 
şi nivelul aspirațiilor depind de posibilităţile de satisfacere, e de la sine 
înțeles că „oplimul social" este o linie de orizont spre care înaintăm 
mereu, dar care rămâne, totuşi, îndepărtată. La scara istoriei univer- 
sale se poate observa că rezolvarea treptată a unor probleme sociale 
(cum ar fi, spre exemplu, epidemiile, foametea, discriminările de tot 
felul, analfabetismul etc.) nu a putut împiedica apariția altora. Evoluţia 
societăţii omeneşti a înregistrat practic o „rafinare ” a dificultăților, odată 
cu perfecționarea mecanismelor de intervenţie şi reglaj social. În mod 
analog, la nivelul indivizilor dinamica nevoilor şi aspirațiilor urmează 
destul de fidel evoluţia capacităților proprii şi a „compensaţiilor” 

oferite de societate; astfel, satisfacerea unei trebuinfe nu este decát 
punctul de plecare în proiectarea alteia. 

Dacă în perioadele de echilibru economic şi social gravitatea 
disfunctiilor din diferitele compartimente ale sistemului societal se 
diminuează, ea înregistrează creşteri alarmante pe fondul crizelor 
generale sau al evenimentelor negative conjuncturale. Aşa este cazul 
problemelor sociale generate .de criza sistemelor financiar-bancare 
naţionale, de cataclismele naturale de mari proporții, de războaie şi 
revoluţii etc. Atunci se resimte acut necesitatea intervenţiei reglatoare a 
unor factori cu responsabilităţi sociale generale, dar mai ales a 
instituțiilor şi organizaţiilor cu funcţii speciale de protecţie socială. 
Susfinute de către stat sau de către diverse grupări ale societăţii civile, 
instituțiile de asistenţă socială urmăresc restaurarea echilibrului şi 
refacerea capacităţii de funcţionare socială normală a indivizilor, 
grupurilor şi comunităţilor. 

Alternanta perioadelor de „normalitate socială” şi de criză 
implică o solicitare diferită a serviciilor de protecție socială generală. 
Programele asistenţiale ample sunt puse în aplicare în condiţiile gene- 
ralizării şi cronicizării unor probleme sociale, în timp ce stabilitatea 
economico-socială conduce la o descreştere a presiunii asupra siste- 
mului asistential, permițând o dezvoltare a programelor centrate pe 
categorii mai restrânse de clienţi. În fapt, istoria asistenţei sociale ca 
domeniu de activitate debutează tocmai cu instituirea unor forme de 
protecție a persoanelor vulnerabile la factorii de risc şi a celor cu nevoi 
speciale. Indivizii aflaţi într-o imposibilitate permanentă de satisfacere 
a nevoilor prin forte proprii constituie clientela tradițională a asistenţei 
sociale; lor li se adaugă cei marcați de o incapacitate temporară si care 
au nevoie, prin urmare, de un sprijin limitat în timp. 

Dacă sarcina protecției categoriilor de persoane amintite mai 
sus a revenit multă vreme comunităţilor religioase şi unor grupuri sau 
persoane caritabile, societăţile moderne, odată cu complicarea rapor- 
turilor interumane şi a diviziunii sociale a muncii, au ajuns la crearea şi 
dezvoltarea unor rețele asistenfiale cu caracter permanent, apte să 
asigure atát o protecţie socială generală, cát şi una specifică. Astfel a 
apărut asistența socială ca profesie centrată pe trebuinfele şi proble- 
mele umane. 

Funcționarea instituțiilor asistentiale presupune existența unui 
personal special pregătit, capabil să identifice situaţiile sociale pro- 

blematice, să conceapă planuri de intervenţie şi să determine procese 
de schimbare (psiho-socială) la nivelul comportamentului clienţilor 
individuali şi/sau multipersonali. Opinia că oricine poate desfăşura 
activități asistenfiale fine de cunoaşterea comună şi, adesea, de 
imobilismul şi interesele conjuncturale ale unor decidenfi din structurile 
administrative. Chiar dacă aptitudinile privind comunicarea socială, 
empatia şi spiritul organizatoric sunt necesare practicii asistenfiale, 
aceasta nu va putea ajunge la performanţele cerute de societatea 
contemporană decât atunci când va reuni aptitudinile cu cunoaşterea 
ştiinţifică în domeniul sociologic şi psihologic şi cu respectarea unei 
deontologii specifice. 

Prezenta lucrare încearcă să ofere celor care se pregătesc 
pentru profesia de asistent social o serie de repere teoretice şi strategii 
de intervenţie, care să le dea posibilitatea de a înţelege socialul şi de a 
acționa în sensul prevenirii şi remedierii disfuncţiilor. Pornind de la 
câteva reflecții asupra societăţii globale, vom descoperi identitatea şi 
specificul profesiei de asistent social ca mediator între societatea 
instituită şi populaţiile vulnerabile sau de risc, vom prezenta caracte- 
risticile sistemului client, principalele repere metodologice şi problema- 
tica intervenţiei în contextele de destructurare individuală sau de grup. 
Aceste orizonturi teoretice şi aplicative sunt indispensabile cercetării şi 
intervenţiei sociale; fără cunoaşterea lor, asistentul social va rămâne la 
intuiții vagi, la impresii nesigure, proprii experienței comune. 


Autorii 

DIMENSIUNI TEORETICE 
SI METODOLOGICE 


Capitolul | 


REPERE SOCIOLOGICE 
PENTRU ASISTENTUL SOCIAL 


Practica asistenţei sociale moderne, spre deosebire de activităţile 
asistentiale din epocile anterioare, ca şi de angajamentele individuale 
voluntare de sprijin acordat celor aflați în situaţii dificile, se carac- 
terizeazá printr-o tot mai accentuată profesionalizare şi scientizare, pe 
coordonatele domeniului socio-uman. După cum arată Andrée 
Menthonnex (1995: 73-74), serviciul social modern este influențat sau 
pilotat de achiziţiile teoretico-metodologice şi aplicative din cadrul unor 
discipline academice ca sociologia, antropologia şi psihologia socială. 
Influenţa lor asupra acțiunii asistenţiale poate fi observată pe trei 
paliere: cunoaşterea societății ca atare; înțelegerea impactului socialului 
asupra indivizilor, grupurilor şi colectivitätilor; utilizarea cunoştinţelor 
psiho-sociologice în construcţia relaţiei asistentului social cu clientul. 

În ceea ce priveşte cunoaşterea societăţii ca atare, asistentul 
trebuie să facă apel la sociologie, aceasta oferindu-i reperele în analiza 
structurilor, instituţiilor şi grupurilor sociale, a sistemelor de putere şi a 
raporturilor de forță; de asemenea, sociologia clarifică relaţiile şi 
comportamentele pe care le dezvoltă diverşii actori ca o consecinţă a 
însuşi faptului că trăiesc în societate. Sociologia şi antropologia ne fac 
să înțelegem ansamblul valorilor şi normelor ce caracterizează o comu- 
nitate oarecare şi să determinăm, în funcție de acestea, normalitatea şi 
devianta. 

Asistentul social, lucránd in special cu persoane din categorii 
marginale şi deviante, cu grupuri de risc şi indivizi aflaţi în criză, trebuie 
să poată înțelege impactul socialului asupra dezvoltării atitudinilor şi 
comportamentelor, asupra construcției identității asistatului în contextul 
apartenenţei sale la o clasă socială, un grup etnic, religios sau profe- 
sional, la o comunitate urbană sau rurală etc. Teoriile şi metodele 
cercetării sociologice ne ajută să decantăm factorii socializatori care au 

contribuit la o anumită structurare a identităţii şi comportamentelor 
individuale sau de grup. Nu în ultimul rând, cunoaşterea ştiinţifică din 
domeniul sociologiei contribuie la o mai bună înțelegere a problemelor 
sociale, a presiunilor şi conflictelor, a rolurilor şi statusurilor în dina- 
mica specifică a controlului social. 

Intrucât profesia de asistent social este prin excelență una a 
comunicării nemijlocite şi a construcţiei relaţiei de ajutorare (ca raport 
inter-individual), o profesie a individualizării răspunsului faţă de solici- 
tantii de sprijin, recursul la achizițiile psihologiei personalității şi mai 
ales la cele ale psihologiei sociale devine indispensabil. 

Constatăm, aşadar, că asistența socială ca domeniu de cunoas- 
tere şi de activitate trebuie să-şi extragă fundamentele teoretice din 
sociologie şi psihologie, fără a avea ea însăşi în mod clar propriul corp 
teoretic şi metodologic. De aici rezultă, pe de o parte, dificultatea 
demersurilor practice, iar pe de altă parte poziția relativ marginală în 
raport cu disciplinele socio-umane tradiţionale. Această condiţie de 
neinvidiat a asistenţei sociale este sugestiv descrisă de către Andrée 
Menthonnex (1995: 74-75) în felul următor: „...gândindu-mă la jocul 
forțelor sociale care influențează comportamentul indivizilor şi grupu- 
rilor, reflectând de asemenea la importanța elementelor culturale ale 
structurii familiale, ale normelor dictate de comportamentul social şi ale 
funcţiei fiecărui individ în familie şi colectivitate (...), mi-am dat seama 
că sarcina serviciului social este în mod particular complicată. 
Complicată nu numai la nivelul diagnosticului de pus şi al intervenţiei 
de efectuat, ci şi la nivelul interacțiunii asistent social — client, în virtu- 
tea diferențelor care ar putea exista între propriile mele valori şi 
concepţii şi cele ale clienților mei. In acelaşi timp, această sarcină 
complicată mi-a apărut ca una comportând o mare solidaritate, pe de o 
parte faţă de colegi, iar pe de altă parte față de clienţi. De atunci datează 
stima pe care o am pentru această meserie pe care o exercit împreună cu 
alții, această meserie care are atâtea dificultăţi în a se defini, în a-şi găsi 
şi apăra un Statut şi care devine lesne obiectul criticilor şi proceselor de 
intenţie. Este o profesie socială ca multe altele, dar care, contrar altora, 
produce prea puţine lucrări ştiinţifice, motiv pentru care nu e luată în 
considerare, în general, decât ca un complement al altor discipline, cum 
ar fi sociologia, medicina sau psihologia”. 

Intr-adevăr, asistentul social este obligat să dobândească o 
formaţie ştiinţifică vastă şi complexă, să acţioneze sub dubla presiune a 

instituţiilor publice şi a clienţilor şi să rămână, în acelaşi timp, într-un 
anonimat comparabil cu al soldatului fără de care nu se pot purta 
războaiele, dar pe care istoria îl uită cel mai adesea. Spre deosebire de 
„confortul? intelectual si prestigiul academic de care se bucură 
sociologul sau psihologul, asistentul social trăieşte disconfortul unui 
relativism teoretic şi metodologic, împreună cu asumarea cotidiană a 
riscului intervenţiei în cadrul unor sisteme cu înalt potenţial entropic. 

În ansamblul cunoştinţelor care fundamentează intervenţia 
socială specializată, cele mai numeroase provin din domeniul sociolo- 
giei generale şi al sociologiilor de ramură. Din acest motiv, considerăm 
că asistentul social trebuie să dobândească, înainte de toate, reperele 
înțelegerii societăţii ca fenomen global, a actorilor, relaţiilor şi insti- 
tutiilor ce o compun, a dinamicii acestora deopotrivă în orizontul 
,normalitátii", al marginalitáfii şi devianfei. 


1. SOCIETATEA CA SISTEM 


Din multitudinea caracterelor sau determinatiilor naturii 
umane’, cele la care filosofii, antropologii şi sociologii fac referirile cele 
mai constante si mai consistente sunt raționalitatea şi sociabilitatea. 
Distingándu-se de restul lumii animale prin capacitatea sa cognitivá, 
prin uzajul raţiunii, omul este produsul si creatorul corpului social, 
adică al acelui complex de elemente si procese care regizează 
interacţiunile dintre indivizi, grupuri şi comunităţi. 

Pentru a facilita înțelegerea demersurilor teoretice în orizont 
asistential, considerăm necesară, în prealabil, reiterarea principalelor 
presupozitii antropologice vizând socialitatea. Cât priveşte rationa- 
litatea, ca determinativ al umanităţii, ea nu pune probleme speciale de 


1. Când vorbim despre natura umană, avem în vedere atât înțelesul de „esenţă 
a ființei”, cât şi semnificaţia de secol al XVII-lea a termenului de natură, 
respectiv originea şi fondarea adevărurilor. După cum aprecia Ernst Cassirer 
(La philosophie des Lumières, Fayard, 1970), in acest din urmă sens aparţin 
naturii toate adevărurile (indiferent că se referă la lumea fizică, intelectuală 
sau morală) care sunt susceptibile de o fundamentare pur imanentă. 

interpretare. Îndeobşte se acceptă ideea că raționalitatea este o 
caracteristică a comportamentului uman?, constând în orientarea 
acestuia după principiile logicii şi după modelele instituite social. 
Imaginea „trestiei gânditoare” are deja o lungă istorie intelectuală. 

Problema socialitátii (legată de întrebarea: „Cum este cu putință 
instituirea şi conservarea ordinii sociale?”), spre deosebire de cea a 
rationalitátii ființei umane, este mult mai controversată. Ea deschide 
orizonturi explicative de primă importanță pentru reflectiile uide 
asistentei sociale. 

Incontestabil, omul trăieşte în comunitate cu semenii săi; nu 
există elemente care să probeze că el ar fi fost vreodată (în zorii istoriei 
sale ca specie) un singuratic. Dar care este „motivul” vieţii în comu- 
nitate? Răspunsurile la această întrebare s-au structurat în jurul a două 
ipoteze principale: a) prin natura sa, omul este o ființă socială (zoon 
politikon); nefiind autosuficient, omul posedă un „instinct social" care îl 
conduce la cooperarea (fie ea şi conflictuală) cu ceilalți indivizi ai 
speciei sale; b) cealaltă ipoteză pleacă de la premisa că nu există o 
înclinație naturală pentru viața socială; societatea este produsul unui 
acord (contract) intervenit între oamenii care, initial, au fost egali şi 
liberi (nelegati de nici o normă socială); imposibilitatea de a-şi conserva 
viața şi proprietatea în absenţa regulilor de comportament şi a unei 
autorităţi care să arbitreze conflictele şi să garanteze protejarea dreptului 
fiecăruia i-a determinat pe oameni să renunţe la libertatea lor absolută 
din starea naturală şi să creeze societatea civilă. Aşadar, cele două 
explicaţii ale stării de socialitate se bazează, în primul caz, pe o 
motivaţie instinctuală, iar în al doilea caz pe una raţională (societatea ca 
produs al rațiunii, al calculului). 


2. O interpretare specială a acțiunii umane vom întâlni la sociologul italian 
Vilfredo Pareto, pentru care majoritatea acțiunilor umane tine de non-logic 
(non-logicul nefiind echivalent, însă, cu irationalul). A se vedea, în litera- 
tura română de specialitate, volumul autorilor Cătălin Bordeianu şi Doru 
Tompea, Contradicţia sociologiei la Vilfredo Pareto: metodă sau sistem, 
Editura Institutului Naţional pentru Societatea şi Cultura Română, Iaşi, 
1999; precum şi lon Ungureanu, Ştefan Costea, Introducere în sociologia 
contemporană, Editura Ştiinţifică şi Enciclopedică, Bucureşti, 1985. 

3. Expresia aparţine filosofului francez Blaise Pascal (1623-1662), care afirma: 
„Omul nu este decât o trestie, cea mai fragilă din natură, dar este o trestie 
gânditoare”. 

Fie că vom considera societatea drept produsul naturii (esenței) 
umane, fie că o vom vedea ca pe rezultatul unui calcul rațional al 
indivizilor, cert este că ea funcționează ca un uriaş sistem în care 
elementele (indivizii, grupurile şi comunităţile, precum şi instituţiile 
sociale) sunt aşezate în structuri şi sunt legate prin funcţii specifice. 
Sociologia ultimelor decenii apelează constant la modelul sistemist”, 
care imaginează societatea globală ca pe un complex de subsisteme 
interdependente (economicul, politicul, structurile normative şi struc- 
turile de socializare). 

Societatea este un tip particular de colectivitate umană, 
respectiv colectivitatea care, grație nivelului său de completitudine, 
oferă membrilor ei posibilitatea de a-şi satisface trebuinfele individuale 
şi colective. Societatea globală poate fi văzută fie ca un vast fenomen 
social total (la scară mondială şi/sau naţională), fie ca un ansamblu 
concret şi singular de persoane şi grupuri umane, în cadrul căruia sunt 
exercitate toate categoriile de activităţi. 

Atunci când vorbim despre sistemul social, avem în vedere „un 
instrument de analiză aplicabil unui evantai foarte întins de colectivităţi, 
de toate felurile şi de toate mărimile” (Lugan, 1983: 59). Aşadar, 
noţiunea de societate se referă la o realitate concretă (cum ar fi, de 
exemplu, societatea românească contemporană), pe câtă vreme noțiunea 
de sistem social trimite la o imagine abstractă (Lugan, 1983: 56-57), de 
forma celei din Figura 1. 

În cadrul modelului sistemist de analiză a societăţii identificăm 
următoarele elemente: 

a) structurile economice, care au funcţii vizând producţia şi 
circulaţia bunurilor de consum, a serviciilor si a forței de 
muncă; 

b) structurile politice — care definesc obiectivele colective şi 
acţionează pentru îndeplinirea lor; 

c) structurile normative, corespunzând „ansamblului de insti- 
tutii, de norme, reguli juridice, clase sociale si grupuri care 
au drept funcţie stabilirea şi menţinerea solidaritätilor pe 
care o societate le poate pretinde între membrii ei. Această 
comunitate este în acelaşi timp un loc de presiune, de 

Pouf huis 2, Robes 

4. O amplă analiză a sistemismului contemporan o realizează Anton Carpinschi 
şi Cristian Bocancea în volumul I al tratatului Știința politicului, Editura 
Universităţii „Al.I. Cuza”, Iaşi, 1998, pp. 153-220. 

control social, un loc de adeziune la un consens colectiv şi 
un loc de manifestare a solidarității” (Lugan, 1983: 59); 

d) structurile de socializare (familia, şcoala, asociaţiile 
culturale, sindicatele, biserica, partidele politice, mass- 
-media etc.) transmit membrilor unei comunităţi o anumită 
cultură şi anumite valori morale, politice, culturale. 


Figura | 

Cele patru subsisteme prezentate mai sus se află permanent 
într-un proces de interacțiune, de schimb; între ele se produc adaptări 
reciproce. Mijloacele prin care acționează subsistemele sunt urmă- 
toarele: 

e banul (specific subsistemului economic) — mijloc de reglare 

a circulației bunurilor, mijloc de presiune şi „disciplinare”, 
de obtinere a ataşamentului față de un sistem social; 

e puterea (capacitatea de a-i obliga pe membrii unei societăți 

să acţioneze în vederea îndeplinirii obiectivelor comunitare, 
generale) este instrumentul subsistemului politic”; puterea 


5. Puterea nu este exclusiv politică; în fapt, puterea politică e doar o specie a 
puterii sociale (care cuprinde, de asemenea, puterea economică, culturală, 
spirituală). Adesea ,speciile" puterii operează combinat, neputând fi iden- 
tificate cu claritate: acţiunea politică se combină cu presiunea (sau cu 
recompensa) economică, cu influenţa exercitată de prestigiul spiritual etc. 

politică institutionalizatä (statul) deţine monopolul utilizării 
forței legitime, a coercitiei; 

e influenţa — mijloc al subsistemului normativ, de integrare — 
este capacitatea de a obține adeziunea cetăţenilor prin 
persuasiune; 

e angajamentele generalizate față de valorile şi normele unei 
societăţi date constau în mecanisme ideologice care justifică 
ordinea socială, modul de viaţă şi obisnuintele comporta- 
mentale, făcând din ele singurele valori acceptabile. În orice 
societate, pot opera, la un moment dat, două tipuri de 
angajamente: pro-atitudinale şi contra-atitudinale. Angaja- 
mentul pro-atitudinal constă în implicarea persoanei sau a 
grupului într-un comportament non-problematic sau conform 
atitudinilor sale, pe când angajamentul contra-atitudinal 
presupune acceptarea unor comportamente ce contrazic 
moralitatea sau convingerile individuale, dar care sunt 
absolut necesare adaptării la exigenţele comunitare. 

„Accesul la influenţă, la putere şi la bani este supus 
angajamentelor generalizate, care dovedesc că actorul sau grupul de 
actori utilizează aceste mijloace în cadrul valorilor şi normelor 
sistemului social dat” (Lugan, 1983: 60). 

Societatea globală formează un sistem homeostatic. Deschis faţă 
de influenţele mediului extern, sistemul social îşi păstrează structurile şi 
funcţiile, adaptându-se permanent datorită retroacțiunii (feed-back). 
Retroactiunea face ca sistemele sociale să fie sisteme evolutive. 
Prezentăm în continuare un model teoretic al societăţii globale, imaginat 
de către Jean- William Lapierre^, model care pune în evidenţă circuitele 
retroacțiunii: 


AO A ta MAL. pes 

6. În lucrarea L'analyse des systémes politiques (PUF, Paris, 1973), Lapierre, 
inspirat de modelul sistemist al lui David Easton (A Systems Analysis of 
Political Life, 1965), prezintă procesele decizionale determinate, în inte- 
riorul subsistemului politic, de către informaţiile (resurse, constrângeri şi 
cereri) provenite de la celelalte subsisteme ale socialului. Decizia politică 
răspunde cererilor, fiind potentatá de resurse şi limitată de constrângeri. 
Când răspunsul la cerere este satisfăcător, subsistemul care a formulat-o 
transmite politicului un semnal de satisfacţie; în caz contrar, trimite o nouă 
cerere, care va determina un nou proces decizional ş.a.m.d. 

Modelul Easton-Lapierre a fost conceput în principal pentru 
evidenţierea statutului politicului în cadrul societăţii globale. Schema 
are în vedere organizarea unei comunități în interiorul statului. „Intra- 
-societalul” reprezintă, așadar, o societate de talia şi complexitatea unei 
țări. Prin „extra-societal” este desemnat mediul internațional (mondial) 

în care evoluează societățile naţionale. 
| Observăm că societatea globală este alcătuită din mai multe 
subsisteme: biosocial sau socio-genetic (având ca funcţie reproductia 
socială a populaţiei); ecologic sau socio-geografic (cuprinzând relaţiile 
oamenilor cu mediul natural, modul de habitat, relaţiile de vecinătate, 
procesele de migrare şi de deplasare a populaţiei etc.); subsistemul 


COMPETIŢIA ȘI REDUCEREA CERERILOR 
DETERMINAREA PROBLEMELOR CRITICE 


* Schema pe care am prezentat-o redă, în esență, imaginea construită de 

Lapierre, noi operând, din raţiuni didactice, doar minore simplificări în 
interiorul ei. 
Am notat cu (1) cererile, constrângerile si resursele care intră initial în 
sistemul politic, provenind de la subsistemele intra-societalului şi ale extra- 
-societalului. Sunt notate cu (2) cererile, constrângerile și resursele ce se 
formează ca urmare a executării deciziilor determinate de cererile (1). 

economic (producátorul bunurilor materiale si serviciilor, prin utilizarea 

resurselor naturale si a forței de muncă); subsistemul cultural 

(specializat în crearea şi difuzarea valorilor, codurilor, simbolurilor) şi 

subsistemul politic (ansamblul proceselor decizionale care privesc 

societatea globală). În schema de mai sus, subsistemul politic a fost 
amplasat separat de celelalte subsisteme doar pentru a putea fi 
reprezentat grafic fluxul cererilor, contrângerilor şi resurselor. In 
realitate, politicul se situează alături de celelalte subsisteme. De 
asemenea, trebuie precizat că între toate subsistemele societăţii globale 
există raporturi de interdependentá. Pornind de la aceste raporturi (de la 
natura şi sensul lor), putem determina subsistemul „dominant” al unei 
societăţi: el este acela care are capacitatea de a impune tuturor celorlalte 
subsisteme constrângeri pe care acestea nu i le pot impune la rândul lor". 

Funcționarea societăţii, în viziune sistemistă, presupune adap- 
tarea structurilor şi funcţiilor subsistemelor componente, astfel încât să 
se păstreze un echilibru dinamic între acestea, precum şi între 
subsisteme şi ansamblul social. De îndată ce echilibrul este tulburat din 
cauza absenței sau a insuficienfei ajustárilor structural-functionale, 
corpul social va cunoaşte fenomene de criză; în astfel de contexte, va fi 
necesară intervenţia asistentului social. 

Sistemismul, ca paradigmă, determină şi o anumită concepție 
asupra clientului asistenţei sociale. Acesta este privit ca figuratorul unei 
multitudini de roluri sociale pe care le joacă fie succesiv, fie conco- 
mitent. Rolurile sociale sunt modele de comportament corespunzătoare 
diferitelor statusuri (poziţii) sociale. Potrivit lui Jean Stoetzel (La 
Psychologie sociale, 1963), rolul social este un ansamblu de compor- 
tamente pe care indivizii unei colectivităţi îl aşteaptă de la o persoană ce 
ocupă o anumită poziţie socială. În interiorul câmpului social, 
individului i se solicită (şi i se impune) concordanța comportamentelor 
a EN ie tme 
7. Cu anumite precautii, putem afirma că în societăţile post-industriale domină 

economicul, în societăţile guvernate dictatorial — politicul; subsistemul 
cultural pare dominant în societățile arhaice etc. 

8. Statusul sau poziţia socială se constituie din ansamblul relaţiilor orizontale 
(egalitare) şi verticale (ierarhice) pe care un individ le are cu alți membri ai 
comunității căreia îi aparţine. Prin status înțelegem, de asemenea, ansamblul 
drepturilor şi îndatoririlor pe care un individ le are în virtutea locului pe 
care îl ocupă în societate. Din această perspectivă, rolul social poate fi 
conceput ca un aspect prescriptiv al conduitei asociate unui status. 


| 

cu statusul pe care îl are sau la care aspiră. Între modelele de 
comportament care îi sunt impuse, în interiorul rolurilor pe care şi le 
asumă, pot să apară uneori divergențe sau chiar incompatibilitäti, fapt 
care determină ruperea echilibrului funcţional al actorului social. Prin 
urmare, asistentul social trebuie să identifice configuraţia rolurilor pe 
care le joacă asistatul în mediul său familial şi profesional, în cadrul 
grupurilor din care face parte şi la nivelul comunității. Reţeaua de 
drepturi şi îndatoriri în care este prins individul face ca intervenţia 
socială să fie supusă totdeauna unor conditionári multiple. Mai exact, 
asistența socială operează în contexte sistemice (întrucât clienţii ei sunt 
„prinși? în țesătura socială), fiind ea însăşi, ca activitate, parte a 
sistemului social. 


2. ACȚIUNEA SOCIALĂ 


Asistentul social intervine în multiple situații de criză sau de 
disfunctie socială. Unele dintre acestea au drept cauză fenomene 
naturale (asa este cazul insuficientei resurselor unei populații care 
locuieşte pe un teritoriu afectat de secetă, de cutremure, inundaţii, 
incendii etc.); altele se produc din cauza actiunilor umane (de exemplu 
rázboaiele, blocadele economice, deteriorarea mediului natural ş.a.m.d.). 
Observăm, aşadar, că marile probleme sociale sunt cauzate fie de către 
factori naturali incontrolabili, fie de către factorul uman. În ambele 
situaţii avem de a face cu o inlántuire de evenimente. Evenimentele 
marcate de intenfionalitate, de scop uman, poartă numele de acţiuni. 
„Acţiunea apare, aşadar, ca o succesiune de schimbări controlate de o 
fiinţă umană, schimbări a căror finalitate este producerea unor valori sau 
satisfacerea unor trebuinte” (Popa, 1984: 11). Nu toate actele umane 
sunt caracterizate de o intentionalitate clară; unele comportamente ale 
omului au încărcătură dominant biologică. De aceea, pentru a determina 
caracterul social al unei acțiuni, utilizăm următoarele criterii: 

a) în acţiunea socială, persoanele implicate tin seama de pre- 

zenfa, de existenţa sau de comportamentul altor persoane, 
întrucât acțiunea socială se prezintă în primul rând ca o 
influență reciprocă între actori sociali; 

b) acțiunea actorului trebuie să aibă valoare de semn, de 
simbol pentru ceilalți oameni: „A ataşa o semnificaţie 
conduitei tale şi conduitei celorlalţi înseamnă a-i atribui un 
sens simbolic, care să poată fi transmis şi înţeles graţie unui 
cod de indicii sau de semne; înseamnă, şi mai exact, a insera 
această conduită într-un sistem de comunicaţie” (Rocher, 
1968: 27); 

c) acţiunea socială presupune înţelegerea reciprocă a 
aşteptărilor actorilor sociali şi orientarea comportamentului 
potrivit respectivelor aşteptări”. 

Aceste trei criterii fundamentează definirea subiectivă a acţiunii 
sociale care, potrivit lui Max Weber (Theory of Social and Economic 
Organization), se caracterizează prin comunicarea semnificatiilor 
subiective: „Acţiunea (umană) este socială în măsura în care, prin faptul 
semnificației subiective pe care individul sau indivizii care acționează 
i-o ataşează, ține seama de comportamentul altora şi este afectată de 
acesta în cursul ei". 

Pentru Emile Durkheim, acțiunea (sau faptul social) se 
caracteriza prin exterioritate şi prin capacitatea coercilivă — două 
criterii „obiective”. În cunoscuta lucrare Les Régles de la méthode 
sociologique, el considera cá faptele sociale sunt „maniere de a acţiona, 
de a gândi şi de a simţi, exterioare individului, şi care sunt dotate cu o 
putere de constrângere în virtutea căreia ele i se impun”. Caracterizarea 
faptului social avea la bază distincția dintre conştiinţa colectivă şi 
conştiinţa individuală. Prima reprezintă un ansamblu de moduri de a 
gândi, de a simţi şi de a acţiona, stabilit (construit) în decursul istoriei 
unei societăţi, şi care constituie moştenirea ei culturală şi de civilizaţie. 
Constiinta colectivă este anterioară individului, i se impune şi dăinuie 
după dispariţia acestuia. Caracterul coercitiv al conştiinţei sociale 
semnifică faptul că, pentru a putea trăi într-o societate dată, individul 


RE ONE e ie 

9. De cele mai multe ori, actionäm nu potrivit înclinațiilor noastre naturale, nu 
potrivit tendinţelor de moment sau pulsiunilor afective, ci în conformitate 
cu ceea ce credem că aşteaptă de la noi oamenii din jur. In asistența socială, 
clienţii sunt tentaţi permanent să dezvolte comportamente pe care le 
presupun acceptate (sau chiar apreciate) de către asistentul social. Acţiunea 
conform 'aşteptărilor celorlalţi actori sociali presupune existența unor 
modele de comportament socialmente acceptate pentru diferite statusuri 
sociale. 

trebuie să-şi însuşească si să practice manierele ei de a gândi, de a simți 
şi de a acţiona. Interiorizarea conştiinţei sociale de către individ (trans- 
formarea modelelor şi normelor acesteia în modele şi norme ale 
conştiinţei individuale) se realizează prin educație sau, în sens mai larg, 
prin socializare. 

Reunind criteriile de definire de mai sus, putem conchide că 
acțiunea socială este orice manieră de a gândi, de a simţi şi de a 
acționa, a cărei orientare este structurată potrivit unor modele colec- 
live, împărtășite deci de către membrii unei colectivități umane (Rocher, 
1968: 45). | 

Din perspectiva asistenței sociale, analiza acţiunii trebuie 
centrată pe două elemente fundamentale: actorul şi modelele de acțiune. 
Atât asistentul social, cât şi clientul asistenţei sociale, se prezintă ca 
actori (figuratori ai unor roluri) care se înscriu in diverse modele de 
acţiune. d 


2.1. Actorul social 


În universul acțiunilor umane nu operează decât rareori 
mecanismele determinismului simplu şi rigid; cauzele, manierele de 
desfăşurare şi finalitätile acţiunilor sunt adesea ocultate de o multitudine 
de elemente proprii fie actorului, fie mediului acţiunii. Dintre aceste 
elemente se remarcă libertatea actorului. Ea nu pune în cauză caracterul 
general rațional al sistemului de acţiune, ci îl face mai puţin transparent 
şi mai greu de analizat. 

Pornind de la ideea că orice conduită umană este expresia unei 
libertăţi (oricât de restrânsă ar fi ea), Michel Crozier şi Erhard Friedberg 
(1977) consideră că este iluzorie dorința de a explica acţiunile prin 
prisma rationalitätii organizaţiei, a obiectivelor, funcţiilor şi structurilor 
acesteia. Mai mult decât atât, se poate spune chiar că actorul participă la 
organizație doar pentru a-şi satisface trebuinfele individuale, şi nu 
pentru a răspunde vreunei exigente sau/şi înclinații sociale. 

O altă modalitate de concepere a actorului social face apel la 
modelul economist „contribuţie — retributie” (în cadrul unui sistem de 
acțiune, actorul caută să obțină o retributie cel putin echivalentă cu 

contribuţia! sa la funcţionarea sistemului). Potrivit unor cercetători, 
participarea la jocurile organizaţiilor nu este regizată de un plan coerent 
de satisfacere a trebuintelor individuale, ci dimpotrivă: într-un context 
de raționalitate limitată, actorul social decide secvențial, adică alege, 
pentru fiecare problemă ce îi apare, prima soluţie corespunzătoare unui 
nivel minim de satisfacţie. În consecință, raționalitatea şi libertatea 
actorului sunt limitate de ceea ce societatea defineşte ca „tip de soluție” 
si ca „prag de satisfacție minimă”. Crozier si Friedberg consideră că, în 
aceste condiţii, este importantă analiza circumstanțelor materiale, 
structurale şi umane care limitează şi definesc libertatea şi raționalitatea. 
Acest demers analitic se structurează în jurul conceptului central de 
strategie, iar pentru înţelegerea conceptului autorii pleacă de la 
următoarele observaţii empirice: 

a) actorul social nu are decât rareori obiective clare şi proiecte 
coerente; acestea sunt cel mai adesea multiple, ambigue, 
nonexplicite şi chiar contradictorii, putându-se schimba sau 
ajusta în timpul acţiunii, în funcţie de circumstanţe; 

b) actorul este întotdeauna activ: deşi comportamentul său este 
influenţat şi limitat de factori externi, nu este niciodată 
direct şi complet determinat; „chiar pasivitatea este tot- 
deauna, intro anume manieră, rezultatul unei alegeri” 
(Crozier; Friedberg, 1977: 56); 

c) comportamentul are totdeauna un sens: faptul cá nu-l putem 
raporta uneori la obiective clare nu înseamnă că el este 
irațional, ci cá este rational prin raportare la oportunităţi si 
la contextul actional, prin raportare la comportamentele 
altor actori etc.; 

d) comportamentul actorului social are două aspecte: unul 
ofensiv. (sesizarea oportunităţilor în vederea ameliorării 
propriei situaţii) şi unul defensiv (menţinerea marjei de 
libertate, adică a capacităţii de a acţiona); 

e) nu există comportamente pur şi simplu iraționale, în măsura 
în care ele pot fi incluse într-o strategie, într-un context 
organizational. 

Aceste interpretări date comportamentelor actorului social 
avertizează asupra faptului că şi în cazul particular al relaţiei de 
ajutorare stabilite între asistentul social şi client operează un amestec de 
libertate şi constrângere organizațională, din care rezultă strategii 

multiple. În ceea ce-l priveşte pe asistent, ca agent al schimbării şi ca 
angajat al unui sistem specializat de acțiune, strategiile adoptate vor 
depinde de limitele (legislative, materiale, deontologice' şi organi- 
zationale) impuse de sistem, dar si de evaluările pe care le face „liber” 
în fiecare caz de intervenţie. Pornind de la strategiile de acţiune, în cazul 
sistemului client vom putea identifica tipurile principale de asistați 
(clientul ruşinos, clientul revendicativ şi cel ezitant). 

De regulă, conceptul de actor social se asociază cu cel de rol 
social: individul, grupul sau colectivitatea care acționează în confor- 
mitate cu rolurile socialmente acceptate se constituie în actori sociali. 
Însă respectivele roluri nu acoperă toate tipurile de manifestare existente 
(şi posibile) într-o societate: unele dintre acestea contravin rolurilor 
consacrate social; altele, în virtutea noutátii lor, nu au ajuns încă la a 
constitui un rol anume; în fine, apar acţiuni sociale care sunt rezultatul 
secundar al unei încercări de a juca roluri standard (aşa-numitele „efecte 
emergente”). Pentru cei care sunt implicaţi în acțiunile enumerate mai 
sus se utilizează termenul de agent social. „Comportamentul actorului 
este, de regulă, reproductiv în raport cu sistemul, pe când agentul social 
are un rol transformator” (Zamfir; Vlăsceanu, 1993). Actorul social este 
cel mai adesea un individ (deşi sunt şi situaţii în care actorul este un 
subiect multiplu); agentul social este cel mai adesea un grup uman care 
acţionează concertat în vederea transformării, menţinerii sau restaurării 
unei ordini sociale. 

Odată operate aceste distincții conceptuale, observăm că 

asistentul social se plasează la intersecția caracteristicilor actorului şi 

agentului, având atât funcţii de conservare. şi reproducere a unei 
structuri sociale (chiar dacă această funcție nu este explicită şi, uneori, 
nici măcar voluntar asumată), prin difuzarea modelelor de compor- 
tament acceptate ca roluri sociale, cât şi funcții de schimbare socială, 
prin promovarea şi stimularea autonomiei clienţilor. 


2.2. Modelele de acțiune 


Regulile şi normele care guvernează acţiunea socială constituie 
modele culturale. Modelul este o sursă de inspiraţie sau chiar obiectul 
unei imitații totale; în ambele cazuri, el evocă ideea exemplaritätii. În 

orice societate, oricât de restrânsă numeric, putem descifra o multitudine 
de modele de acțiune. Modelele specifice unei funcții sau unei poziții 
într-o colectivitate formează rolul social. Deşi modelul nu presupune 
ştergerea individualitätii celui care joacă un rol social, el trimite 
constant la un fond comun de maniere actionale pentru fiecare rol? 

Una dintre problemele fundamentale ale cadrelor acţiunii 
sociale o constituie ipostazierea modelelor în instituţii. De bună seamă, 
multe comportamente şi reacții umane pot să se constituie în modele (fie 
ele pozitive şi demne de urmat, fie negative); nu toate devin însă 
instituții. Juristul francez Maurice Hauriou considera că instituţiile 
reprezintă în drept, ca şi în istorie, categoria duratei, a continuității şi a 
realului; operaţiunea fondării lor constituie fundamentul juridic al 
societății şi al statului. 

O instituție" este o idee de acțiune sau de întreprindere care se 
realizează şi durează juridic într-un mediu social. Pentru realizarea 
acestei idei, este necesară organizarea unei puteri care să dirijeze şi să 
regleze manifestările de comuniune dintre membrii colectivitäqii inte- 
resate de substantializarea ideii de acţiune. În teoriile juridice sunt 
definite două tipuri de instituţii: 

a) instituţiile care se personifică („instituţii-persoană” sau 
„corpuri constituite”): statele, asociaţiile, sindicatele etc.; în 
cadrul lor, puterea organizată şi manifestările de comuniune 
ale membrilor se interiorizează în ideea de operă de realizat 


10. În asistenţa socială, clienţii sunt cel mai adesea persoane care îşi dezvoltă 
atât de mult „originalitatea” în acțiune, încât pierd relaţia cu fondul de 
maniere actionale socialmente consacrate pentru rolul lor (de exemplu: 
părinţii care îşi abandonează copiii, copiii care isi neglijează părinţii bătrâni 
şi fără posibilități de autoîntretinere etc.). 

11. Conform. Dicționarului de sociologie (Zamfir, Vlăsceanu, 1993: 302), 
termenul de instituţie desemnează, în limbajul comun, „organizaţiile care au 
statut, reguli de funcţionare stabilite prin regulamente şi/sau legi, având 
rolul sau funcţia socială de a satisface anumite nevoi colective. Exemplul 
tipic de instituţie în acest sens este statul, cu organizaţiile sale adminis- 
trative, politice, militare etc. În sociologie, instituţia denumeşte regulile de 
influențare si control social al comportamentelor individuale, modelele 
specifice şi stabile de organizare şi desfăşurare a interacțiunilor dintre 
indivizi şi grupuri sociale...”. 

(de exemplu: instituția justiţiei se constituie în virtutea ideii 
. de administrare a dreptăţii); N 

b) -instituții care nu se personifică („instituţii-lucruri”). In acest 
caz, puterea organizată şi elementele de comuniune nu sunt 
interiorizate în cadrul ideii de operă de realizat; cu toate 
| acestea, ele există în mediul social, rămânând exterioare 
j ideii. O astfel de instituție este regula de drept socialmente 
stabilită; numele ei nu apare pe frontispiciul nici unei clădiri 
administrative. Ea este o instituţie pentru că, în calitate de 
idee, se propagă si träieste în mediul social (de exemplu: 

instituția familiei)”. | 

Eficacitatea modelelor acţiunii sociale şi a instituţiilor în care se 
ipostaziază unele dintre acestea este dată de doi factori principali: 
socializarea şi sancțiunile. 

Socializarea reprezintă procesul prin care membrii unei 
colectivități (sau aspirantii la condiția de membru) învaţă modelele de 
acțiune, normele, simbolurile şi valorile specifice societăţii lor, 
transformându-le în reguli ale vieţii personale. Prin socializare, individul 
dobândeşte limbajul (ca simbol universal semnificativ), comportamen- 
tele rutiniere şi chiar stilul de gândire. Acest proces are pentru fiecare 
individ o durată egală cu propria lui viață. Pornind de la această 
realitate, în domeniul educaţiei s-a avansat ideea educaţiei permanente 
(educația centrată pe adultul deja integrat social, dar care este supus 
permanent unor procese adaptative ce necesită învăţarea). 

În procesul socializării, actorul social se află într-o dublă 
ipostază: aceea de figurator al unor comportamente standardizate şi 
ipostaza de creator de simboluri. Aspectul creator explică evoluția 
modelelor de comportament şi transformarea în timp a instituţiilor 
sociale. 


12. Un tip de acţiune socială poate fi orientat concomitent de către o ,institutie- 
-persoană” si de către o „instituţie-lucru”. De regulă, cea dintâi regizează 
aspectul formal-juridic al acțiunii, iar cea de-a doua orientează acțiunea în 
cotidianitatea ei. De exemplu: existența socială a individului matur şi 
reproducerea speciei se realizează, în mod obişnuit, în cadrul instituției 
familiei (institutie-lucru). Raporturile sociale pe care individul le stabileşte 
în acest context (relațiile între parteneri, relația părinte-copil) sunt supuse 
uneori şi controlului unor institutii-persoanä ca: justiția, instituțiile de 
protecţie a minorului, diverse puteri publice etc. 

Normele comportamentale şi valorile sociale nu sunt asimilate 
de către indivizi în virtutea rationalitátii lor. Aşa cum arată Durkheim, 
o mare parte din forța de a se impune a modelului (ine de caracterul 
sáu constrângător, de existența sanctiunilor". În orice societate, confor- 
mitatea cu modelele de comportament socialmente acceptate constituie 
condiţia de bază a integrării; nesupunerea sau nerespectarea modelelor 
implică următoarele tipuri de sancţiuni negative (pedepse): a) sancțiuni 
fizice (exercitarea unei violențe legitime pentru limitarea comporta- 
mentelor antisociale; astfel de sancțiuni merg de la molestare până la 
pedeapsa capitală), b) sancțiuni economice — directe şi publice (de 
exemplu: amenzile, retineri din retributie, suspendarea unui ajutor 
material etc.) sau indirecte si camuflate (retragerea unei garanții, 
boicotul financiar sau comercial, emiterea unor reglementări ce 
limitează accesul la resursele materiale etc.); c) sancțiunile supra- 
naturale, care pot fi religioase (vizând relaţia omului cu divinitatea: 
spre exemplu, blestemul, excomunicarea) sau magice (constând în 
manipularea rituală a forțelor supranaturale în vederea cauzării morții 
sau a unor nenorociri celor care sunt supuşi sanc(iunii); d) sancțiunile 
propriu-zis sociale: excluderea din grup, privarea de libertate, retragerea 
încrederii, ironizarea, ridiculizarea, râsul (ca gest social, după cum îl 
caracteriza Henri Bergson). Unele dintre aceste sancţiuni pot căpăta un 
sens invers, transformându-se în recompense. „Fie că sunt pozitive sau 
negative, sancțiunile au toate aceeaşi funcţie: să asigure o suficientă 
conformitate cu normele de orientare a acțiunii, pentru a păstra între 
membrii unei colectivităţi date numitorul comun necesar coeziunii şi 
funcţionării acesteia” (Rocher, 1968: 54-55). 

Dispozitivele instituţionale şi sancţiunile care li se asociază 
servesc controlului social şi „normalizării”. Insási asistența socială, ca 
sistem instituţional, urmăreşte menţinerea sau restaurarea funcţionării 
sociale normale a indivizilor, grupurilor şi comunităţilor. Ea este, însă, 
şi un factor de normalizare, în sensul reproducerii sistemului de norme 
şi valori sociale existent într-o comunitate istoric determinată. 


——————————————— 


13.Sanctiunile sunt mijloace de impunere, stimulare sau descurajare a unor 
tipuri de comportamente individuale sau de grup, în vederea respectării unui 
cod moral implicit sau a unor reglementări juridice explicite într-o societate 
dată. Sanctiunile pot fi: pozitive (recompense) sau negative (pedepse). 

2.5. Comportamentele umane din perspectivă asistentialà 


Acţiunea asistentialä are ca scop fundamental refacerea 
capacităţii de funcționare socială normală a indivizilor, grupurilor şi 
comunităţilor. „Normalitatea” pe care o vizează. asistența, socială este 
contraponderea deviantei şi inadaptării; dacă în societate nu ar exista 
comportamente care să se abată de la norme, care să constituie un 
pericol pentru echilibrul comunității, intervenţia factorilor asistentiali 
(ca şi a celor represivi, de altfel) nu şi-ar mai avea rostul. Cum putem 
determina, însă, ce este „normal” si ce este „anormal” într-o societate 
dată? Cum putem deosebi comportamentele „corecte” şi „acceptabile” 
din punct de vedere social de cele pe care trebuie să le combatem sau să 
le reorientăm? Y 

Conceptul central în analiza comportamentelor din perspectivă 
asistentialä este acela de inadaptare socială. Potrivit lui Pascale 
Desrumaux-Zagrodnicki (1998: 4-5), „inadaptarea poate fi concepută 
drept ceea ce-l deranjează pe altul, ceea ce este contrar utilităţilor 
sociale sau ceea ce dăunează altora. Inadaptarea este incapacitatea sau 
dificultatea de a îndeplini o sarcină sau de a asuma un rol prevăzut, 
aşteptat sau prescris de către societate. Această inadaptare poate fi 
provocată de o schimbare culturală, de mediu sau de o diferenţă între 
aspiraţiile sau norma individului şi exigenţele sau normele societăţii. 
Inadaptarea socială poate viza diferite domenii: cultura şi limbajul, 
familia şi educaţia copiilor, bugetul, munca, sănătatea si igiena, viaţa în 
societate. În limbajul comun, ea este asociată diferitelor categorii de 
persoane. Respectivele persoane sunt etichetate în funcţie de forma de 
inadaptare: delincventii juvenili, analfabetii, handicapatii, RMI-ştii'*. 
Reperarea inadaptării se bazează adesea pe observarea stigmatelor sau a 
conduitelor contrare utilităţilor sociale”. 

Atunci când o persoană posedă o caracteristică sau un atribut ce 
o diferențiază net de grupul din care face parte, blocându-i accesul la 
relații normale cu ceilalți, respectivul atribut poate fi numit stigmat. 
Stigmatul reprezintă: o contradicţie sau un dezacord între identitățile 


14. RMI reprezintă, în Franţa, venitul minim de reinsertie socio-profesională 
acordat persoanelor care nu au un loc de muncă şi nici nu beneficiază de 
ajutorul de şomaj. 

sociale reale si cele virtuale. E. Goffman (1975) identifică trei categorii 
de astfel de caracteristici care îi pun pe unii indivizi în poziţie de 
disconfort şi inferioritate: 

a) stigmatul corporal (diformitátile şi anomaliile morfologice 
care determină fie numai o identitate estetică aparte, fie şi o 
incapacitate parțială sau totală de mişcare sau de realizare a 
unor activități pe care marea majoritate le poate desfăşura); 

b) stigmatele ce tin de modul de manifestare a individului în 
societate (de exemplu, faptul de a încălca frecvent şi 
conştient normele sociale, faptul de a practica relații 
homosexuale sau de a se droga, de a fi fost „client” al 
închisorilor, de a avea o vestimentaţie şocantă, de a cerşi, a 
se prostitua, a fi dependent de alcool etc.);: 

c) stigmatele „tribale”, care constau în identitatea rasială, 
naţională, lingvistică sau religioasă. Dacă în grupul celor 
asemenea lui individul ce posedă un astfel de atribut nu 
reprezintă o excepție deranjantă, în marea comunitate a 
„normalilor” stigmatul “este în corelaţie strânsă cu 
inadaptarea. 

Totuşi, pentru a defini mai riguros inadaptarea, simplul fapt al 
diferenţei vizibile sau al stigmatului nu este suficient. Din perspectivă 
asistentialá, identificarea inadaptării presupune şi o analiză a compor- 
tamentelor din două unghiuri de vedere: cel al atitudinii persoanei față 
de comportamentul pe care îl manifestă şi cel al normativitátii sau, altfel 
spus, al manierei în care este perceput respectivul comportament de 
către societate. O astfel de analiză depăşeşte dihotomia clasică a 
comportamentelor „problematice” şi „non-problematice”, dihotomie ale 
cărei insuficiențe sunt mai mult decât vizibile: cum putem determina 
dacă un comportament este problematic sau nu, din unghiul de vedere al 
cărui actor social? De exemplu, faptul de a renunța la fumat este un 
comportament problematic pentru individul fumător, dar nu şi pentru 
societatea globală; o sumă de factori psihologici (şi poate chiar 
fiziologici) îl împiedică pe individ să abandoneze acest obicei. Din 
punctul de vedere al societăţii, faptul că persoana X nu mai fumează 
poate fi privit doar ca o contribuţie la păstrarea sănătăţii unui membru al 
său si la protejarea celor din proximitatea lui; acesta nu este, însă, un 
comportament problematic. Dacă vom examina fenomenul cerşitului, 
caracteristica de comportament problematic apare dintr-o altă lumină: în 

principal, avem de-a face cu o acţiune problematică pentru societate si 
mai puţin pentru indivizii care o practică (deşi este posibil ca unii dintre 
cerşetori să resimtă şi ei propriul comportament ca pe unul problematic). 
Pentru a evita o astfel de clasificare vagă, P. Desrumaux-Zagrodnicki 
consideră că este mai potrivit să operăm cu criteriul atitudinii şi al 
acceptanfei sociale. Astfel, comportamentele pot fi conforme sau 
contrare atitudinii unei persoane şi conforme sau contrare normelor 
sociale. În primul caz, avem de-a face cu comportamente pro-atitudinale 
sau contra-atitudinale; în cel de-al doilea caz, vorbim despre compor- 
tamente pro- şi contra-sociale. Combinând cele două criterii, rezultă un 
tablou clasificator cum este cel de mai jos: 


CRITERIUL : 
ATITUDINII COMPORTAMENT COMPORTAMENT 
PRO-ATITUDINAL CONTRA- 
CRITERIUL -ATITUDINAL 
NORMATIVITATII 
a saluta a renunţa la fumat 
a ajuta pe cei din jur sau la stupefiante, 
COMPORTAMET a munci pentru propria alcool etc. 
PRO-SOCIAL SAU bunăstare a-şi învinge repulsia 
PRO-NORMATIV a manifesta milă şi în prestarea unci 
compasiune munci care 
presupune asemenea 
situații 
a se supune unci 


discipline 
profesionale 


a distruge bunurile altora a se auto-distruge 

sau bunurile publice a fi în mod 

a se îndatora pentru a involuntar violent cu 

duce un trai peste nivelul cei din jur sub 
COMPORTAMET posibilităţilor influența drogului 
CONTRA-SOCIAL a pedepsi pe nedrept sau sau alcoolului 

a maltrata pe cei din jur a nu acorda asistență 

a nu munci (în sensul de sau sprijin unci 

-NORMATIV a refuza să muncesti) persoane aflate în 
‘a cerşi pericol 

a abandona şcoala a răni prin diverse 

a intra într-un grup gesturi pe cei 

delincvent iati 

Un comportament deviant sau inadaptat se va defini, în primul 
rând, prin raportare la norma socială. Totuşi, nu este suficient să spunem 
că © conduită inadaptată este contra-normativă. Din perspectivă 
asistentialá (spre deosebire de evaluările pe care le realizează instituţiile 
specializate în administrarea represiunii legitime), este util să ştim şi 
care este atitudinea persoanei față de comportamentul pe care l-a 
dezvoltat: „Este această conduită obişnuită sau nu în mediul său 
familial? Este ea repetitivă? li place sau nu persoanei să se comporte 
astfel? Posedă ea credinţe care îi alimentează sau îi fortifică acest tip de 
conduită? (...) În rezumat, primul impuls în luarea deciziei de 
intervenţie socială este, fără îndoială, caracterul contra-normativ al 
conduitelor personale; însă reperarea caracterului contra- sau pro- 
-atitudinal al conduitelor este totuşi determinantă pentru tipul de 
practică. Acest al doilea aspect ar trebui să fie luat în consideraţie pentru 
evaluarea periculozitátii conduitei sau persoanei, dar şi pentru a decide 
tipul de activitate asistentialä ce trebuie realizată” (Desrumaux- 
-Zagrodnicki, 1998: 7). 

În pofida necesităţii luării în calcul a elementului atitudinal, 
constatăm deseori în practica asistenţială demararea unor intervenții 
doar în baza determinării aspectului contra-normativ al acţiunii unui 
client. Acest aspect este considerat o amenințare la adresa utilității 
sociale (prin „utilitate socială” înțelegând o sumă de habitusuri 
psihologice, sociale, economice şi culturale care menţin coeziunea şi 
stabilitatea unei colectivităţi). Astfel, asistentul social realizează 
evaluarea unui comportament presupus contra-normativ în funcţie de 
următoarele elemente: a) gravitatea conduitei deviante a individului; 
b) acumularea de conduite contrare utilității sociale; c) caracterul 
singular al acestei conduite în grupul de apartenenţă al clientului (dacă 
nu am avea de-a face cu o conduită singulară, ieşită din comun, fie că 
aceasta ar putea dobândi treptat statutul de „normalitate”, fie cà strategia 
de intervenţie ar trebui să se structureze pe coordonatele clientului 
multipersonal); d) reacţia de respingere din partea mediului social, care 
nu acceptă să tolereze încălcarea normelor. 

Modul în care este interpretată inadaptarea sau conduita 
deviantă influențează decisiv modelul de intervenţie pe care îl adoptă 
asistentul social. Dacă inadaptarea este considerată o consecință a 
caracteristicilor individului, a refuzului său de a răspunde exigenţelor 
vieţii comunitare sau a incapacității lui reale de integrare, intervenţia se 

va centra pe clientul individual şi, eventual, pe grupul restrâns căruia îi 
aparține. Aşa este cazul minorilor abandonaţi sau abuzati, al toxico- 
manilor, al persoanelor de vársta a treia lipsite de sprijin familial si de 
resurse proprii, al şomerilor de lungă durată sau al aga-numitelor 
„familii handicapate social”. Inadaptarea poate fi privită, însă, şi Ca un 
rezultat al unor factori externi, pe care individul nu îi poate controla şi 
de care nu poate fi făcut responsabil. În aceste condiţii, comportamentul 
său este pur şi simplu o reacție față de societatea care îi refuză şansa de 
a se afirma sau cel putin de a duce o viață „normală”. De regulă, astfel 
de situaţii afectează un număr mare de persoane, fapt care face ca 
intervenţia la nivelul clientului individual să nu aibă decât o eficiență 
punctuală şi limitată în timp. Modelul de intervenţie preferabil va fi unul 
centrat pe mediul socio-institutional în care evoluează clienții inadap- 
tati; schimbările promovate la nivel comunitar vor putea conduce la 


diminuarea fenomenului excluziunii şi la o mai accentuată solidaritate 
socială. 


3. TREBUINTELE UMANE 
SI PROBLEMELE SOCIALE 


3.1. Precizári conceptuale 


Situatiile asistentiale apar în legătură cu anumite trebuinte (nevoi) 
umane nesatisfăcute prin forțele proprii ale actorului social care le-a 
resimţit. De aceea se poate afirma că trebuintele umane sunt centrul de 
interes al asistenței sociale: ele sunt cele care trebuie identificate si 
evaluate, pentru satisfacerea lor se concep şi se pun în practică planurile de 
intervenție socială, iar evaluarea finală a acțiunii asistentiale are drept 
criteriu gradul de satisfacere a trebuintelor. 

Deși face parte din vocabularul de bază al asistenței sociale, 
termenul de nevoie sau de rrebuință umană este destul de vag şi dificil de 
operationalizat. Lui i se pot ataşa diverse determinative (cum ar fi: nevoia 
materială, fiziologică, afectivă, spirituală etc.), aşa încât apare totdeauna 

necesitatea de a preciza câmpul din care relevă. De asemenea, conceptul de 
„trebuință” sau „nevoie” are şi o extensie verticală, trimițând la diferite 
grade de satisfacție sau insatisfactie. In fine, dificultățile de definire si 
operationalizare a conceptului de „nevoie” tin si de dimensiunile obiective 
$i subiective pe care le contine. 

In pofida acestor dificultáti, in literatura de specialitate au existat 
numeroase incercári de definire a trebuintei umane. Spre exemplu, Louise 
C. Johnson (1983) considerá trebuinta drept ceea ce este necesar pentru 
fiecare persoană sau sistem social ca să funcţioneze in limita unor 
aşteptări rezonabile într-o anumită situaţie. In aceste condiţii, trebuinta 
este determinată prin raportare la un alt concept vag: acela de normalitate 
socială (normalitatea având, la rândul ei, o puternică condiționare istorică). 
Astfel, ceea ce poate fi considerată drept „aşteptare rezonabilă” într-o 
anume societate, într-un moment istoric determinat, poate să nu aibă nici o 
relevanță pentru un alt context socio-istoric. De exemplu, în condiţiile 
tehnice existente până la mijlocul secolului nostru, oamenii nu puteau avea 
nevoie de un televizor, întrucât nu se dezvoltase tehnologia televiziunii 
pentru „consum public”; în prezent, chiar şi familiile sărace consideră 
strict necesar a avea un televizor, chiar înaintea altor obiecte de utilitate 
casnică. Astfel, ceea ce era în afara sferei trebuintelor în urmă cu cincizeci 
de ani devine „aşteptare rezonabilă” pentru societatea actuală. In conse- 
cintá, „nu există nevoie umană dacă nu există un obiect necesar sau măcar 
ipoteza existenţei lui” (Févre, 1993: 17). 

O altă definiţie, frecvent utilizată, este cea care vede nevoia ca pe 
o condiţie ce trebuie îndeplinită pentru ca actorul social să poată trăi (sau 
supraviețui). In acest caz, nevoia umană este tratată ca un lucru total 
distinct de dorință si de aspirație. Considerând că acestea din urmă sunt 
extrem de diferite de la un individ la altul, în virtutea caracterului lor 
puternic subiectiv, şi că nu pot, prin urmare, să trimită la o realitate 
măsurabilă standardizat, unii cercetători au identificat trebuintele umane cu 
condiţiile materiale minimale ale subzistentei. 

Pe lângă definirile de tip obiectiv (cele care leagă trebuinta de 
necesitate) există şi o manieră subiectivă de a defini nevoia umană, iden- 
tificând-o cu dorința. Această identificare pleacă de la constatarea că foarte 
puține nevoi umane sunt necesități vitale; cea mai mare parte a nevoilor 
provine din cultură (în sens larg), adică din condiţiile unei ,normalitäti 
construite", şi nu naturale. In afara trebuintelor alimentare, a aerului, apei 
şi adăpostului, toate celelalte sunt nevoi construite, proiectate subiectiv. 

Combinând manierele anterioare de definire, s-a ajuns, în fine, la 
conceperea trebuintei sau nevoii umane ca diferenţa dintre starea ideală a 
unui sistem social şi starea lui reală. | 

Definirea nevoilor umane se realizează, în asistenţa socială, în 
special evocând persoanele si grupurile marginalizate, aflate temporar sau 
permanent în imposibilitatea de a-și satisface trebuintele prin mijloace 
proprii. Marginalii având însă un acces redus la mecanismele de definire a 
normalităţii, a ceea ce este „aşteptare rezonabilă” într-o societate dată, ei se 
regăsesc în situaţia ca propriile lor trebuinte, ca si mijloacele de satisfacere, 
să fie determinate din afara câmpului lor de expresie socială. „Studiul 
nevoilor corespunde atunci unei manipulări, adesea inconștiente, şi unei 
strategii de reproducție socială” (Fèvre, 1993; 16). Asistentul social trebuie 
să înțeleagă faptul că, în afara trebuintelor materiale şi socio-afective 
primare, spectrul nevoilor umane este de o diversitate deconcertantă de la o 
persoană la alta; aşa încât, nu trebuie să ia propriile sale nevoi drept etalon 
pentru structura nevoilor clientului. De asemenea, nu trebuie să abso- 
lutizeze nici evaluările trebuintelor pe care le realizează instanțele cu 
responsabilități sociale şi politice, întrucât respectivele evaluări (cum ar fi, 
spre exemplu, structura consumului alimentar, necesarul de calorii, 
valoarea „coșului zilnic”, gama de servicii medicale şi produse farma- 
ceutice la preţuri sociale etc.) pot să fie diferite de realitate sau pot să 
conţină conotaţii ideologice. 

Definirea nevoilor şi evaluarea structurii lor intrá uneori (voit sau 
involuntar) în capcana mecanismelor de omogenizare etnică şi culturală. 
Utilizându-se procedee de evaluare axate pe comparație'”, în unele cazuri 
de asistenţă a grupurilor minoritare au fost concepute şi puse în aplicare 
strategii de intervenţie socială care, nerespectând specificul cultural al 
respectivelor grupuri, au afectat identitatea lor, în profitul unei unifor- 
mizări etnice şi culturale proiectate politic. Pentru a se evita astfel de 
situaţii, a apărut necesitatea pregătirii de asistenţi sociali aparținând 
grupurilor minoritare. Aceştia pot contribui la mai buna înțelegere a 
structurii nevoilor umane a grupurilor (etnice, lingvistice, religioase etc.) 
cărora le aparțin prin naştere şi prin socializare. Profesionalizarea în 
domeniul asistential a minoritarilor nu înseamnă, însă, închiderea 


15. Vezi conceptul de nevoie comparativă, din clasificarea lui Bradshaw, pre- 
zentată în acest volum. 

grupurilor în ele însele şi separarea pe criterii etnico-culturale a unor 
servicii de asistență, paralele cu cele care se află în slujba ansamblului 
populaţiei unei ţări. 

Nevoile umane sunt, aşa cum am putut constata, greu de definit 
riguros. Putem identifica, însă, unele caracteristici generale care se 
ataşează nevoii, indiferent de „purtătorul” ei, de domeniul din care relevă 
sau de contextul social-istoric în care se manifestă. Aceste caracteristici 
sunt: subiectivitatea, necesitatea, plasticitatea şi organizarea. 

a) Subiectivitatea se referă la faptul cá nici o trebuintá nu există 
independent de un subiect uman individual sau multipersonal. Exprimată 
(sub forma unei cereri de ajutor) sau neexprimată, trebuinta este mai întâi 
resimţită, de către un subiect uman, ca lipsă sau insuficiență a unui bun 
material, ca decalaj între aşteptări şi realitate, ca aspirație spre condiții de 
viață mai bune etc. 

b) Faptul că nevoia, odată apărută, se impune „purtătorului? ei, 
declanşând acţiunea de căutare a satisfactiei, îi conferă caracter de 
necesitate. Fie că este o exigentá care provine din natura umană, fie că 
provine din rigorile sau obiceiurile vieții sociale, nevoia cere să fie 
satisfăcută. Satisfacerea ei poate fi amânată, însă nu poate fi total eliminată 
fără a produce consecințe grave în funcţionarea normală a agentului 
purtător. De exemplu, nesatisfacerea trebuintelor primare, de ordin 
fiziologic, conduce la îmbolnăvirea sau chiar la moartea individului; 
nesatisfacerea trebuintelor de ordin socio-afectiv provoacă tulburări de 
comportament, dificultăți de adaptare socială etc. 

c) „Nevoia este plastică, pentru că ea se modelează fie după con- 
ditii individuale, după condiții de mediu natural sau social, fie în funcție de 
exigenţele puterii politice. Nevoia este un concept elastic şi relativ. Ea 
. apare, dispare, reapare, evoluează şi se transformă sub influența diverşilor 
factori cum ar fi dezvoltarea socială şi culturală, urbanizarea etc.” 
(Lecomte, 1991: 68). Fiecare epocă istorică, fiecare societate, dar şi fiecare 
individ în parte înregistrează modificări ale structurii trebuintelor si 
transformări în maniera lor de manifestare. Nevoile se multiplică şi se 
rafincază permanent. 

d) Nici o trebuintá umană nu apare izolat, fără legătură cu 
ansamblul trebuintelor unui actor social. Nevoile cer să fie satisfăcute şi se 
nasc din satisfacţii; ele coexistă, se generează, se stimulează sau se inhibă 
reciproc, organizándu-se în diverse configurații ierarhice. 


38 Elemente de asistență socială 


Nesatisfacerea unei trebuinte la nivel individual generează apariția 
unei probleme umane. Atunci când imposibilitatea satisfacerii nevoii se 
cronicizează şi afectează o populaţie numeroasă, avem de-a face cu o 
problemă socială. Astfel de probleme sunt: foametea, precaritatea stării 
sanitare, sărăcia, analfabetismul, insecuritatea şi delincventa etc. 

Factorii care determină apariţia problemelor umane (şi/sau sociale) 
sunt: factorii genetici, mediul şi socializarea (Heffernan, Shuttlesworth, 
Ambrosino, 1988). Ei generează situaţii care limitează posibilitățile indi- 
vizilor şi comunităţilor umane de a răspunde trebuintelor lor fundamentale 
sau de a-şi îndeplini dorinţele şi aspiraţiile. 

Fiecare individ moşteneşte o serie de caracteristici fizice şi psihice 
ale înaintaşilor săi. Aceste caracteristici (conformatia fizică, rezistența la 
îmbolnăviri, fragilitatea fizică, normalitatea sau, dimpotrivă, anormalitatea 
fizică şi psihică, temperamentul) constituie premisele evoluţiei ființei 
umane. Atunci când caracterele genetice se manifestă dincolo de limitele 
normalitätii (ca subdotare sau chiar ca supradotare), ele pot genera 
probleme umane cu diferite niveluri de gravitate. Astfel, deficienta fizică 
sau psihică moştenită îl împiedică pe individ să ducă o viață normală, 
solicitând şi eforturi suplimentare din partea familiei căreia îi aparține sau 
din partea societăţii. Persoanele cu mobilitate redusă şi cele afectate de 
handicapul mental sunt practic excluse de la majoritatea activităților şi 
raporturilor sociale pe care le desfăşoară oamenii normali. Cu toate 
acestea, defi cienta (cu deosebire cea fizică) poate fi depăşită sau atenuată 
gratie voinţei şi efortului individului de a intra în normalitate şi graţie 
terapiilor speciale concepute în acest sens. În anumite circumstanțe, 
supradotarea poate să constituie şi ea un factor de apariţie a problemelor 
umane. De exemplu, diferența uriaşă dintre vârsta fizică şi vârsta mentală a 
unui copil cu performanţe intelectuale ieşite din comun poate crea mari 
probleme de comunicare socială pentru acesta; uneori supradotarea poate 
fi, aşadar, un „handicap”. 

Dacă zestrea genetică reprezintă premisa dezvoltării omului, 
mediul si socializarea constituie elementele transformării ființei cu 
caractere naturale umane într-o ființă socială şi raţională. Cercetările din 
domeniul geneticii, al psihologiei şi pedagogiei arată că, pe parcursul 
ontogenezei, numai o secvenţă redusă (din stadiul embrionar si până la 
naştere) este în afara influențelor mediului natural şi social. Practic, odată 
cu venirea sa pe lume, omul este tinta influențelor multiple din partea 
naturii şi a semenilor, care „construiesc” individul pas cu pas. 

Meciul natural (climatul, relieful, resursele şi populația) dă 
limitele dezvoltării economice ale unei societăți: bogăţia resurselor, 
climatul favorabil şi o populaţie de dimensiuni rezonabile contribuie la 
creşterea economică şi implicit la sporirea posibilităţilor de satisfacere a 
trebuintelor materiale. Mediile naturale ostile reduc şansele de dezvoltare 
economică pentru comunităţile care populează respectivele zone, creând 
probleme sociale ca sărăcia, răspândirea unor maladii etc. Unele mani- 
festări stihinice ale naturii creează, de asemenea, probleme sociale grave, 
în special în orizont economic. În timp ce factorii naturali care împiedică 
dezvoltarea economică pot fi uneori „depășiți? gratie muncii şi inven- 
tivitátii națiunilor, creşterea industrială care nu tine seama de prezervarea 
echilibrului natural provoacă mari probleme umane ca: maladiile 
profesionale sau generate de poluare, afectarea fondului genetic, ruinare: 
celor a căror activitate este legată de „sănătatea” mediului natural, 
limitarea resurselor pentru generațiile viitoare etc. În consecinţă, 
„mediul este un element major în structura oportunității. El poate servi 
drept stimul pentru producerea satisfactiilor vieţii sau poate deveni o 
importantă sursă pentru experiențele problematice ale oamenilor” 
(Heffernan, Shuttlesworth, Ambrosino, 1988: 5). 

Întrucât existența omului este prin excelență una socială, definirea 
trebuintelor, a problemelor umane şi conceperea strategiilor de satisfacere 
sau rezolvare se realizează în virtutea unor modele sintetizate social. 
Comportamentul uman (începând cu cel axat pe satisfacerea trebuintelor 
primare si terminând cu formele superioare ale activităţii spirituale) este 
învăţat, dobândit prin interacţiunea individului cu semenii săi, cu insti- 
tutiile şi cu alti agenti socializatori (familia, şcoala, biserica, grupurile 
formale şi informale din care face parte individul, mass-media etc.). 
Socializarea este procesul prin care membrii unei comunități asimilează 
simbolurile (inclusiv simbolul universal semnificativ — limbajul), modelele 
de comportament, tradiţiile, stilul de gândire şi acţiune, valorile si 
mentalitățile comunității. Disfunctiile care apar la nivelul procesului de 
socializare reprezintă o importantă sursă a problemelor umane şi sociale. 
Astfel, învăţarea unor norme, modele si valori care nu corespund celor 
acceptate social îl transformă pe individ într-un marginal sau chiar într-un 
deviant. Insuficientele socializării se repercuteazá negativ asupra capa- 
citátii de integrare a actorilor sociali în diferitele structuri ale sistemului 

societal'^, Un fenomen răspândit în contemporaneitate şi generator de 
situaţii problematice îl reprezintă aculturafia. În acest caz, modelele de 
comportament învățate în societatea de origine se dovedesc inoperante sau 
devin factori de blocaj în contextul evoluției individului într-o nouă 
comunitate de adopție, care prezintă diferente culturale majore faţă de 
prima. Spre exemplu, socializarea populaţiei africane din fostele colonii se 
dovedeşte insuficientă şi uneori contradictorie vis-ă-vis de modelele 
societăţilor occidentale în care au emigrat indivizii după dezmembrarea 
sistemului colonial. Diferenţele culturale și de comportament faţă de 
populaţia culturii primitoare determină reacţii de izolare socială, senti- 
mente de frustrare sau chiar situaţii discriminatorii. În concluzie, putem 
afirma că o importantă categorie de clienţi ai asistenței sociale — marginalii 
şi devian(ii — ajunge în situaţii problematice din cauza insuficientei sau 
- defectuoasei socializäri. i m 

Cei trei factori generatori de probleme umane și sociale acționează 
independent sau combinat, manifestându-se cu diferite grade de intensitate. 
Identificarea factorilor care provoacă situaţii problematice la nivel indivi- 
dual şi colectiv reprezintă un element esențial în proiectarea strategiilor de 
intervenţie socială. Stabilirea obiectivelor asistenţei depinde, de asemenea, 
şi de ierarhia nevoilor umane la diferite categorii de clienţi. 


3.2. Clasificarea nevoilor umane 


In pofida diversităţii lor, nevoile umane pot fi incluse în categorii 
de sinteză, care se raportează la: domeniul de manifestare (biologic, psiho- 


social, cognitiv), modalitatea de definire, percepția subiectului uman care 
resimte trebuinta etc. 


16. Un exemplu edificator pentru apariţia problemelor umane ca urmare a 
insuficienţelor socializării îl reprezintă cazul copiilor institutionalizati în 
sistemul clasic de protecție a minorilor (în leagăne şi case de copii). Pe 
lângă precarele condiţii economice, există problema mult mai gravă a caren- 
telor de socializare, dat fiind faptul că minorii nu au create condiţii pentru 
învăţarea rolurilor sociale specifice mediului familial. Creşterea şi educarea 
lor într-un sistem „industrial”, total diferit de cadrul social familial, le 
provoacă dificultăţi de integrare, ca adulti, în modelele „normalităţii”. 

3.2.1. Ierarhia nevoilor umane în concepția lui Abraham Maslow. 
Potrivit lui Maslow (1943), acțiunile umane au toate ca scop satisfacerea 
unor trebuinte. Satisfacerea se produce, însă, potrivit unei ordini de 
priorități sau urgente, avându-se mai întâi în vedere nevoile primare, 
pentru ca apoi să fie luate în calcul cele de ordin superior. Astfel, nevoile 
se structurează piramidal, după cum urmează: 


a) 


La baza piramidei se află nevoile elementare, de ordin 


fiziologic (nevoia de aer, apă, hrană, îmbrăcăminte; nevoi de 


ordin senzorial, sexual etc.). Satisfacerea lor asigură buna 
funcționare biologică a organismului uman. 


b) Nevoia de securitate individuală în mediul natural şi social se 


c) 


referă la protejarea față de forțele exterioare ostile si faţă de 
diferiți factori de risc. Asigurarea unei astfel de protectii se 
realizează prin stabilitatea locului de muncă şi prin aproprie- 
rea unor bunuri si resurse (casă, retributie, poliţă de asigurare 
etc.). Trebuintele fiziologice şi nevoia de securitate reprezintă 
nivelurile inferioare ale piramidei trebuintelor umane. Satis- 
facerea lor permite apariţia nevoilor de ordin superior şi a 
resurselor umane necesare satisfacerii celor din urmă. 

Nevoile sociale se raportează la necesitatea acceptării şi 
apartenenţei (fiecare individ resimte nevoia de a fi acceptat 
într-un grup, de a aparține afectiv cuiva). Oamenii manifestă 
nevoia de dragoste încă din primele luni de viață. Dominant 
instinctivă la început, această nevoie devine treptat din ce în 
ce mai „rațională”, devine o exigentá de prim ordin pentru 
confortul sufletesc. Satisfacerea ei contribuie in mod 
semnificativ la întărirea sentimentului de siguranță, de 
securitate. Pornindu-se de la acest nivel al trebuintelor, in 
asistența socială s-a dezvoltat teoria atasamentului!”. 


d) Nevoia de stimă derivă dintr-o exigentá autoevaluativă a 


individului, care doreşte să-i fie recunoscut statutul pe care il 
are sau la care aspiră, să-i fie apreciate competențele, 
cunoştinţele, performanţele, calitățile morale etc. „Satisfacerea 
acestei nevoi de stimă permite dobândirea încrederii în sine şi 
procură sentimente de valoare, de forță, de utilitate etc. În caz 


17. A se consulta, în literatura română de specialitate, lucrarea Teorie şi metodă 
in asistența socială (autor Vasile Miftode), Editura Fundaţiei Axis, lagi, 


1995. 

contrar, nesatisfacerea acestei trebuinte riscă să conducă la - 
sentimente de neputinţă, de inferioritate sau de slăbiciune” 
(Lecomte, 1991: 64). 

e) Nevoia de autorealizare, de împlinire de sine vizează 
construirea unei imagini de sine favorabile şi capacitatea de 
autocontrol. Această trebuin(á este satisfăcută atunci când 
individul se apreciază ca fiind „cineva”, când el are o 
capacitate de decizie asupra scopurilor şi mijloacelor de 
împlinire socială. Spre deosebire de celelalte nevoi de ordin 
social, nevoia de autorealizare poate fi satisfăcută fără 


concursul altor actori sociali (care să acorde stima sau să ofere 
afecțiunea). 


Autorealizare 


Apartenentá — Acceptare — 
Afectiune 


Nevoi fiziologice 


3.2.2. Taxonomia lui Saint-Amaud (1974) se bazează pe criteriul 
„subiectului purtător” al nevoii, respectiv umanitatea în totalitatea ei, 
comunităţile si indivizii. Astfel, pot fi identificate trei categorii de 
trebuinte: 

a) Nevoile fundamentale, prezente la toti indivizii speciei umane, 
sunt innáscute si tin de domeniul fiziologic si psihologic 
(trebuintele alimentare, vestimentare, nevoia de odihnă, 
nevoia de afecțiune etc.). 

b) Nevoile structurante sunt mijloacele pe care le utili- 
zează indivizii pentru a satisface trebuintele fundamentale. 

Trebuintele structurante nu sunt universale si nici înnăscute; 
ele sunt rezultatul obisnuintelor pe care ni le formează mediul 
natural şi social in care träim”. Spre exemplu, nevoia 
fundamentală de a mânca este satisfăcută, în cazul copiilor de 
vârstă mică, ori de câte ori aceştia formulează cererea alimen- 
tară, fără a se conforma orarului de masă al persoanelor 
adulte. Cu timpul, copiii sunt obişnuiţi să-şi satisfacă trebuin- 
tele alimentare de trei ori pe zi. A mânca de trei ori pe zi este, 
aşadar, o nevoie structurantă. La fel si în cazul repausului 
duminical (nevoie structurantă determinată de cadrele vieţii 
religioase şi întărită ulterior de exigenţele sindicalismului), al 
nevoii de a forma familia (monogamă în culturile de tip 
european, creştin, şi poligamă în societățile islamice), ca 
manieră de răspuns la nevoia fundamentală de reproducere 
socială a speciei etc. 

c) Nevoile situafionale se raportează, de asemenea, la modul in 
care sunt satisfăcute trebuintele fundamentale de către individ. 
Acesta a asimilat, grație socializării, anumite maniere de 
răspuns la nevoile fundamentale, maniere socialmente consti- 
tuite. In interiorul lor, individul va acționa, însă, potrivit 
personalității, motivatilor şi obisnuintelor proprii, dând 
„culoare personală” nevoilor structurante. Reluând exemplul 
de mai sus, dacă fiecare individ resimte nevoia fundamentală 
de a mânca, nevoia structurantă (învățată) este de a mânca de 
trei ori pe zi; în fine, pentru un individ oarecare, trebuinte 
situationale pot fi acelea de a mânca totdeauna în compania 
cuiva, de a utiliza o anumită veselă, de a consuma de fiecare 
dată un anumit produs sau de a acorda un interval de timp 
bine determinat satisfacerii trebuintei alimentare. 


3.2.3, Taxonomia lui Chombart de Lauwe. A separa studiul 
nevoilor de acela al dorințelor şi aspirațiilor nu este semnul unui plus de 
obiectivitate; dimpotrivă: apariţia nevoii şi intensitatea manifestării ei nu 


18. Nevoile structurante pot decurge din constrângerile sociale pe care ni le 
impune un rol sau un status, din cutumele unei culturi sau civilizații, din modă 
etc., transformându-se sau dispărând odată cu factorii generatori. Impunându-se 
în manieră constrângătoare, ca orice fapt social, nevoile structurante se inte- 
riorizează în timp, devenind obisnuinte ale comportamentului individual. 

pot fi înțelese fără a recurge la structura aşteptărilor, aspirațiilor şi 
dorințelor clienților; fără acestea din urmă, nevoia devine fie o noţiune 
echivocă, fie una cu o sferă prea restrânsă pentru a putea acoperi 
multitudinea formelor de manifestare la nivelul indivizilor. Întrucât 
trebuintele umane se manifestă în strânsă legătură cu procesele şi 
„mecanismele psihicului, Chombart de Lauwe propune o clasificare ce are 
la bază distincţia dintre obiectul (conţinutul) nevoii şi starea pe care o 
declanşează absenţa satisfacerii; a doua distincţie o realizează între nevoia 
rezultată din proiecția subiectivă a unui orizont superior de satisfacție 
(adică din dorințe si aspirații) şi cea rezultată din exigenţele vieţii sociale, 
din constrângerile şi obligaţiile pe care aceasta le impune. 

a) Nevoia-obiect desemnează un element exterior indispensabil 
fie funcționării unui organism (cum ar fi hrana), fie vieții 
sociale a unei persoane, în funcţie de statutul său social (spre 
exemplu, o locuinţă convenabilă), fie unui grup social pentru a 
subzista şi a se menţine în echilibru într-o structură socială 
(Lecomte, 1991: 65). Absența acelui „obiect” necesar bunei 
functionäri provoacă individului o stare de tensiune (de la 
simpla indispozitie şi până la angoasă şi dereglări psihice şi 
fizice), respectiva stare îl incită pe individ să acționeze în 
sensul dobândirii obiectului. Astfel, nevoia-obiect devine 
nevole-stare. 

b) Existența unor ,obiecte" susceptibile de a îmbunătăţi viața 
individului, obiecte la care acesta nu are încă acces, determină 
apariția unor aspirații”. Nivelul aspirațiilor depinde de statutul 
social al persoanei, de educaţia ei, precum şi de posibilităţile 
de atingere a stării dezirabile ce constituie conținutul 
aspiraţiei. Astfel, se poate constata că nivelul aspirațiilor este 
de regulă mai scăzut la categoriile de populație marginale, 

. decâtla persoanele cu statut social superior. 

In condiţiile complicării permanente a raporturilor sociale, ale 

creşterii exigențelor societăţii față de individ în privința profesionalizării, a 
capacității de adaptare la progresul ştiinţei şi tehnicii, unele nevoi-aspirafie 


19. Potrivit Dicţionarului de sociologie (Zamfir, Vlăsceanu, 1993: 52), aspiraţia 
este „reprezentarea subiectivă a unor stări considerate de persoane, grupuri, 
colectivităţi a fi dezirabile. Aspiratiile pot fi considerate, în ultimă instanță, 


drept expresii subiective ale necesităţilor sistemelor respective (persoane, 
grupuri, colectivități)”. 

se transformă în nevoi-obligaţie. Spre exemplu, pentru o mare parte a 
popu'atiei, ştiinţa de carte reprezenta în secolul trecut (si chiar în primele 
decenii ale veacului XX) o nevoie-aspiratie. De împlinirea acestei aspirații 
„ depindea schimbarea statutului social, precum şi creşterea posibilităților de 
progres economic în plan individual. Treptat, instructia şi educaţia şcolară 
(presupunând alfabetizarea, asimilarea de cunoştinţe, formarea de priceperi 
şi deprinderi specifice principalelor domenii de activitate) au devenit o 
condiție fundamentală pentru a găsi un loc de muncă şi pentru adaptarea la 
viața socială. La fel este şi cazul nevoii-aspiratie de a avea computer 
personal, permis de conducere, telefon mobil etc. În contemporaneitate, 
putem observa o accelerare a procesului de transformare a nevoilor- 
-aspiratie în nevoi-obligatie, accelerare datorată informatizării, evoluţiei 
rapide a tehnologiilor, accentuării diviziunii sociale a muncii etc. 


3.2.4. Taxonomia lui Bradshaw nu prezintă un criteriu precis, ea 
bazându-se în special pe observaţie, pe experienţă, şi nu pe concepte. 
Bradshaw distinge patru categorii de trebuinte umane: 

fT a) Nevoile normative sunt cele definite de către experții, 
administratorii şi factorii decizionali din domeniul puterilor publice şi al 
asistenţei sociale, prin raportarea stărilor (situaţiilor) sociale reale la cele 
optimale, dezirabile, conforme cu o normă de funcționare. Astfel, experții 
pot stabili nivelurile minime şi cele optime de consum alimentar pentru o 
persoană sau o familie, treapta minimă de şcolarizare admisibilă într-o 
societate dată, necesarul de asistență medicală etc. Odată definite limitele 
„normalităţii” sau, mai precis, pe cele ale minimului rezonabil, asistentul 
social este dotat cu un instrument de măsurare şi evaluare a situaţiilor 
problematice, putând astfel determina care dintre clienții săi are dreptul la 
anumite servicii asistentiale şi care nu se înscrie în limitele situaţiei 
disfunctionale. Prin definirea nevoilor normative, factorii puterii pot 
controla mecanismele reproducerii structurii sociale şi pe cele ale „nor- 
malizării”. 

b) Nevoia resimţită. Este posibil ca un individ, un grup sau o 
comunitate să se afle într-o situație problematică prin raportare la 
„normalitatea” definită de către experti, însă, cu toate acestea, să nu 
resimtă propria stare ca pe o lipsă, o insuficiență sau un decalaj între optim 
şi real. Pe de altă parte, aproape fiecare actor social este „purtătorul” unor 
trebuinte care nu sunt definite ca atare de către experti. Aşa încât, 

independent de evaluările oficiale, nevoile care au relevanță pentru actorul 
social sunt cele resimtite. 

c) Nevoia exprimată echivalează cu o cerere concretă de ajutor, 
formulată de către un individ, un grup sau o comunitate, fie pentru a 
sensibiliza serviciile de protecție socială, fie administraţia publică, fie alti 
agenți sociali preocupaţi de problemele umane. Nevoia resimțită, în 
măsura în care nu poate fi satisfăcută prin forțele proprii ale subiectului 
purtător, devine nevoie exprimată. Formele de exprimare diferă de la un 
individ la altul şi de la un conținut al nevoii la altul, ele mergând de la 
solicitările neformale de sprijin până la cererile cu caracter oficial şi 
ajungând chiar la unele modalităţi de protest (paşnic sau violent). 

d) Nevoia comparativă este un pronostic la care asistentul social 
ajunge pe baza următorului raţionament: dacă un actor social resimte o 
nevoie anume, atunci actorii care posedă caracteristici asemănătoare celui 
dintâi au, probabil, aceeaşi nevoie. De exemplu, dacă un şomer de lungă 
durată se confruntă cu nevoi de ordin material, este foarte probabil ca şi 
alți indivizi aflaţi în aceeaşi situație să se confrunte cu dificultăți 
economice; dacă un minor dintr-o familie carentatä suportă un tratament 
necorespunzător din partea părinților (neglijare, abuz fizic, abuz de 
inocentá etc.), este aproape sigur că şi ceilalţi copii ai familiei respective 
trăiesc în aceleaşi condiţii. 

Taxonomia lui Bradshaw identifică cele patru categorii de nevoi 
pornind de la definițiile experţilor, de la percepția subiectivă a bene- 
ficiarilor serviciilor sociale şi de la compararea nevoilor unor actori sociali 
cu cele ale actorilor ce prezintă profiluri asemănătoare. Această clasificare 
permite evidenţierea capacităţii clienţilor de a repera şi de a exprima 
propriile nevoi. De aceeaşi clasificare se serveşte (fără a o conştientiza la 
nivel teoretic) clientul revendicativ. Pornind de la cunoaşterea normei de 
dezirabilitate şi de la compararea propriei situaţii cu aceea a unor clienti . 


asemănători, clientul revendicativ formulează cererea de ajutor în termeni 
imperativi. 

3.3. Perspective teoretice în analiza problemelor sociale 


Apariţia unei trebuinfe generează, aşa cum am văzut in 
clasificarea lui Chombart de Lauwe, o stare de tensiune la nivelul 
subiectului care resimte trebuinta. Nesatisfacerea acesteia si cronicizarea 
stării de insatisfactie determină apariţia problemei umane. Trebuie 
precizat, însă, că nevoia nu se confundă cu problema (umană sau socială); 
există, aşadar, nevoi umane în afara situaţiilor problematice: „Acţiunile 
preventive, de exemplu, sunt concepute după o logică diferită de cea a 
acţiunilor care vizează tratarea unei probleme. Se poate vorbi, în acest caz, 
despre nevoile de prevenire ale unei populaţii, fără să fi fost identificată o 
problemă manifestă” (Lecomte, 1991: 70). Situatiile problematice sunt 
determinate de nesatisfacerea nevoilor umane; însă definirea problemelor 
nu se reduce la identificarea trebuintelor care le generează. 

Sărăcia, abandonul familial, şomajul, criminalitatea, toxicomania, 
prostituţia, insecuritatea şi dezordinea socială reprezintă situaţii ce pot fi 
catalogate drept probleme sociale. Unele dintre acestea n-au fost, însă, 
considerate astfel dintotdeauna: spre exemplu, analfabetismul, toxicomania 
sau creşterea alarmantă a periferiilor urbane nu constituiau probleme 
sociale în secolele trecute; în schimb, lumea acelor timpuri se confrunta cu 
marile epidemii, cu mortalitatea infantilă s.a.m.d. Cum putem defini, 
asadar, problema socialá? 

O definitie de maximá generalitate si „neutralitate” prezintă 
problema socială ca pe o situaţie, o caracteristică sau un fapt care intervine 
în dinamica unui sistem social, perturbându-i funcţionarea normală. 
Acelaşi termen desemnează „0 carentá obiectivă în raport cu normele 
sociale” (De Robertis, 1995: 102). Insă factorul perturbator sau carenta pot 
apartine unor realitáti extrem de diferite: unele sunt de natură „materială”, 
altele de natură simbolică”; unele tin de individ, altele de comunitate. 
Perspectiva definirii problemei sociale va avea astfel un rol semnificativ în 
analiza şi evaluarea acesteia. 

În literatura sociologică există mai multe perspective de analiză şi 
definire, după cum urmează: „patologismul”; perspectiva dezorganizării 
sociale; perspectiva conflictului de valori; perspectiva comportamentului 
deviant; teoria analitică a deviantei (Rubington; Weinberg, 1971). Aceste 
cadre explicative pentru cauzele si formele de manifestare ale problemelor 
sociale asumá cáteva presupozitii comune: 

„problemele sociale constituie prin natură situații sociale; | 
ele iau naştere din viaţa grupurilor; 
problemele privesc un număr mare de indivizi; 

ca atare, ele reprezintă o amenințare pentru bunăstarea socială; 
situaţiile critice sunt definite de către moravurile şi uzantele 
unui grup; 

e ele trebuie să fie tratate de o manieră coerentă şi metodică” 

(Blum, 1970: 41-42). 

Respectivele presupozitii insistă asupra caracterului social al 
problemei, atât în privința genezei, cât şi a amplitudinii. Din punct de 
vedere sociologic, nu se neagă importanța disfunctiilor la nivel individual, 
ci doar se subliniază faptul că acestea se produc în contexte sociale; când 
însuşi contextul în care evoluează un individ, un grup sau o comunitate 
intră în criză, intervenţia socială nu mai poate să se limiteze la un număr 
restrâns de clienti, ci trebuie să caute soluţii generale, de nivel comunitar. 
Identificarea soluţiilor şi conceperea planurilor de intervenţie necesită 
stabilirea cauzelor problemei sociale, a agenţilor implicați şi a obiectivelor 
de atins. Toate acestea depind de perspectiva de analiză, aşa încât, dacă 
vom considera problema drept efectul dezorganizării, soluțiile se vor 
înscrie pe direcţia rearmonizării sistemului afectat; dacă problema este 
concepută ca rezultat al conflictului de valori, acțiunea de intervenţie va 
viza domeniul axiologic etc. 


3.3.1. Patologismul este perspectiva de analiză care porneşte de la 
premisa asemănării dintre societate (ca ansamblu funcțional) şi organismul 
uman. Această asemănare fusese sesizată de către filosofi încă din 
antichitate (spre exemplu, Platon, invocând principiul oikeiopragiei, sugera 
similitudinea dintre „constituţia interioară”, aceea a sufletului omenesc, şi 
constituţia cetăţii; distribuția funcţiilor în societate se inspiră la Platon din 
modelul biologic), fiind apoi exploatată în secolul al XIX-lea, odată cu 
apariţia curentelor sociologice de tip pozitivist (în special biologismul şi 
organicismul). Aşa cum organismul uman se confruntă uneori cu stări 
patologice, şi societatea îşi are „bolile” ei. În cadrul „corpului social”, 
există o majoritate a indivizilor ce se caracterizează prin funcţionarea 
socială normală, însă există si o minoritate disfunctionalá. Membrii acestei 
minorităţi sunt fie anormali („„defectivi”), aflaţi adică în situaţia de a nu 
putea asimila şi pune în practică normele sociale, fie devianti, care refuză 
normele. Dacă comportamentul ,defectivilor" este determinat de 

incapacitäti fizice şi psihice, comportamentul antisocial al deviantilor este 
expresia unei forme de protest social: destructurat ca actor social normal, 
eliminat din „jocurile sociale” consacrate şi îndeobște acceptate, deviantul 
încearcă să redevină actor social valabil, construind un nou „Joc”, paralel 
sau contrar raporturilor sociale „normale”. 

Defectivii si deviantii formează „celulele bolnave” ale organis- 
mului social. Cauza maladiilor societății o constituie eşecul socializării sau 
insuficiența acesteia. 

Analiza problemelor sociale din perspectivă patologistă determină 
în asistența socială preferința pentru modelul medical de acțiune. Acesta 
face din asistentul social un „medic la societăţii”, capabil să diagnosticheze 
stările patologice, să conceapă şi să aplice tratamentele corespunzătoare. 

3.32. Perspectiva dezorganizării sociale are ca fundament 
paradigma sistemistă. Aşa cum arätam la inceputul prezentului capitol, 
societatea este imaginată ca un uriaş sistem, ale cărui părți componente se 
află în raporturi de interconditionare. Astfel, dacă într-un subsistem sau un 
compartiment al socialului se produce o modificare structural-functionalä, 
celelalte subsisteme (ca si ansamblul societal) vor trebui sá se ajusteze la 
rândul lor, pentru a păstra starea de funcţionare normală a fiecăruia dintre 
ele şi a ansamblului. Absența sau insuficiența proceselor adaptative 
provoacă dezorganizarea în sistem, adică apariţia unor probleme umane 
sau/şi sociale. | 

Fenomenul dezorganizării poate fi constatat atât la nivel individual 
şi microsocial, cât şi la scara societăţii globale. Spre exemplu, dacă o 
persoană îşi pierde locul de muncă, ea va înregistra o diminuare sau chiar o 
pierdere totală a resurselor materiale necesare vieţii; această problemă 
apărută în planul economic solicită procese de adaptare (în domeniul 
formaţiei profesionale, al dozării consumului şi, în general, al compor- 
tamentului economic, în domeniul habitatului, al stării civile — dacă o 
căsătorie „convenabilă” poate ameliora starea economică — etc.), fără de 
care existența individului intră într-un proces de dezorganizare. In cazul 
unei familii, schimbarea numărului de membri (prin naşterea unui copil, 
prin decesul unui membru sau prin separarea soţilor) solicită o nouă 
repartiție a resurselor şi sarcinilor, modificarea rolurilor sociale etc., în 
scopul păstrării echilibrului iniţial al familiei. 

La nivel societal, dezorganizarea este concepută ca un eşec 
funcțional ce se manifestă în următoarele situații: 

a) când pentru un anume tip de acţiune nu există nici o regulă în 
vigoare (fie din cauza noutätii absolute a acțiunii, fie datorită 
eliminării unei reguli vechi, fără ca ea să fie suplinită de una 
nouă); astfel de situaţii apar în urma unor revoluții politice şi 
sociale, în cazul schimbării raportului de forte dintre grupurile 
şi comunităţile etnice, lingvistice sau religioase, atunci când 
sunt abrogate „reparatoriu” unele legi şi reglementări din 
diferite domenii ale vieţii economico-sociale etc.; 

b) când pentru acelaşi tip de acţiune există două norme 
contradictorii, astfel încât încălcarea uneia dintre ele devine 
inevitabilă (spre exemplu, limitarea creşterii numărului de 
membri ai unei familii se face, uneori, apelând la avort; 
această practică este supusă, pe de o parte, unor reglementări 
juridice, iar pe de altă parte ea este sanctionatá negativ de 
către Biserică; atunci când legea civilă permite avortul iar 
normele religioase îl interzic, persoana se află între două 
reguli contradictorii); 

c) în Situaţia de „depresiune”, când există o regulă clară şi unică 
de acțiune, însă ea nu este dotată cu suficientă putere 
coercitivá, aşa încât încălcarea ei nu atrage după sine nici o 
pedeapsă (cu atât mai putin putând fi vorba despre vreo 
recompensă pentru cei care respectă regula). 

Cauzele dezorganizării sociale sunt reprezentate de schimbarea 
socială şi de discrepanta dintre aspiraţiile individuale şi interesul colectiv. 
Termenul de „schimbare socială” se referă la ansamblul transformărilor 
care afectează structura şi funcţionarea unei societăți. Atunci când 
transformările sunt imperceptibile şi se produc în sensul menținerii 
echilibrului societății, avem de-a face cu o societate dinamică (după 
modelul sistemelor homeostatice); când transformările sunt bruşte, în 
sistemul social apar situaţii conflictuale şi se instalează dezorganizarea. 
Dezorganizarea unei colectivităţi umane are drept cauză şi conflictul dintre 
interesele particulare şi interesul general: „Stabilitatea colectivitätii este 
garantată când unanimitatea asupra chestiunilor şi problemelor comune 
este virtual dobândită. Dar dacă o parte a cetăţenilor nu se preocupă de 
interesul general al colectivităţii, aceasta îşi vede amenințată structura 
socială. Astfel se petrec lucrurile, de exemplu, ori de câte ori interesele 
particulare economice, religioase sau de altă natură tind să prevaleze 
asupra intereselor comune. Dezorganizarea colectivitätii apare deci atunci 

când se stabileşte o disparitate sensibilă între aspiraţiile individuale şi 
interesul social” (Blum, 1970: 84-85). 


3.3.3. Perspectiva conflictului de valori. Pentru a putea exista Si 
pentru a funcţiona normal, societăţile omenești au nevoie, aşa cum am 
văzut, de un minim consens asupra regulilor de comportament, asupra 
simbolurilor şi valorilor sociale (indiferent de câmpul din care relevă: 
material, religios, artistic, politic etc.). Coabitarea, cooperarea şi chiar 
conflictul dintre indivizi, grupuri sau comunităţi necesită raportarea la un 
fond comun de valori (în special morale), în funcţie de care se defineşte 
normalitatea socială. Atunci când actorii sociali aflaţi într-o situaţie de 
contact profesează valori (morale, religioase, estetice, politice etc.) contra- 
dictorii, raporturile dintre ei se deteriorează, generând probleme umane sau 
sociale. 

Conflictul de valori poate să apară pe următoarele teme principale: 
a) definirea contactului (spre exemplu, coexisten(a pe un anumit teritoriu a 
două grupuri etnice sau religioase poate fi definită pe baza valorii egalității 
şi a nediscriminării; dacă unul dintre grupuri doreşte să impună „valoarea” 
privilegiului şi a segregatiei, atunci între respectivele comunități apare un 
conflict de valori pe tema definirii contactului); b) stabilirea regulilor de 
competiţie (exemple edificatoare găsim în domeniul vieţii politice — în 
ceea ce priveşte dreptul de vot, dreptul de a candida —, al educaţiei — în 
privința condițiilor de acces la diferite trepte de profesionalizare —, în 
domeniul economic etc.); c) stabilirea valorilor spirituale care trebuie 
respectate; d) distribuţia sau alocarea valorilor materiale. 

O problemă socială poate fi definită ca o situaţie incompatibilă cu 
valorile dominante ale unei colectivități umane. Remedierea unei probleme 
sociale cauzate de conflictul de valori este posibilă utilizând trei mijloace: 

e consensul: părțile aflate în conflict renunță la confruntare, în 
numele unei valori superioare pe care ambele o acceptă 
necondiţionat şi pe care doresc să o protejeze (de exemplu, 
conflictul dintre soţi este eliminat sau atenuat de consensul cu 
privire la protejarea copiilor; conflictul dintre grupările politice 
poate să dispară atunci când este în joc suveranitatea națională, 
independența); 

e negocierea valorilor în spirit democratic; 


i 

e impunerea valorilor actorului social mai puternic (reprezintă o 
falsă rezolvare a conflictului, întrucât acesta persistă în stare 
latentă şi reizbucneşte odată cu schimbarea raportului de forte). 

Problemele sociale rezultate din conflictul de valori sunt abordate 

în practica asistentialä utilizând cu precădere mijloace aparținând „instru- 
mentarului” simbolic şi axiologic. 


3.3.4. Perspectiva comportamentului deviant. Pentru împlinirea 
aspirațiilor şi atingerea scopurilor individuale, oamenii acționează potrivit 
unor strategii care comportă, pe lângă libertatea acţiunii, ŞI o serie de 
limitări de ordin social. Atunci când în acţiunile lor indivizii sáu grupurile 
încalcă normele de comportament socialmente acceptate, apare devianta. 
Dacă acest fenomen ia amploare, el se transformă într-o gravă problemă 
socială. 

Comportamentele deviante sunt rezultatul învățării unor modele 
negative de acțiune sau pot fi expresia unui protest social. În acest din 
urmă caz, avem de-a face cu un proces de restructurare a actorilor sociali 
defavorizati: atunci când un individ sau un grup de persoane nu au acces la 
rolurile sociale la care ar avea dreptul sau la care aspiră, ei tind să se 
restructureze ca actori valabili, construind un nou joc social, cu reguli 
proprii, diferite sau chiar opuse celor consacrate. Acest model explicativ al 
comportamentului deviant poate fi ilustrat prin următoarea combinare de 
ipoteze (Quivy; Van Campenhoudt, 1988: 135): 


Raporturi sociale descompuse, 
acces ingrádit la rolurile sociale 


Remedierea comportamentelor deviante este conceputá ca un 
proces de resocializare ce utilizează drept mijloace: 
* reducerea contactelor cu modelele negative de comportament; 
* promovarea modelelor pozitive; 
* redistribuirea sanselor de acces la rol-statusuri, in beneficiul 
actorilor defavorizati; | 
o coerciţia. 

Rezolvarea problemelor sociale generate de devianfä echivaleazá 
cu reintegrarea indivizilor si a grupurilor în rețeaua normativá a societăţii: 
„Într-o lume dominată de reguli care impun limite acțiunilor şi scopurilor 
indivizilor pentru a le putea corela între ele, omul trebuie să se resemneze. 
Singura şansă pe care o oferă socialitatea individualitätii este asigurarea 
securităţii. În schimbul ei, individul trebuie să se conformeze, în mod 
obligatoriu, pentru a adopta un comportament supus permanent presiunilor 
sociale, amenințat mereu de rigorile sanctiunii" (Rădulescu, 1994: 29). 


3.3.5. Teoria analitică a devianfei porneşte de la constatarea 
empirică a caracterului istoric şi situational al problemelor sociale. Astfel, 
dacă libertatea de conştiinţă era considerată în Evul Mediu drept o deviere 
de la valorile şi normele creştinismului, în prezent ea reprezintă o valoare a 
societăţii democratice; dacă poligamia este un lucru normal în societățile 
islamice, ea este o încălcare a normelor juridice şi morale în restul 
societăţilor. În prezent, observăm cum unele comportamente considerate 
multă vreme deviante (spre exemplu, homosexualitatea, aderenţa la noile 
religii, practicarea avortului, întreținerea de relaţii sexuale înainte de 
căsătorie etc.) îşi revendică dreptul la includerea în „normalitatea socială”. 

Prin urmare, un comportament nu este deviant sau normal „în 
sine”, ci prin raportare la modul în care o societate determinată il 
defineşte la un moment dat. Devianfa este, aşadar, o chestiune de 
definiţie, de optică socială. Problema socială este definită, la rândul ei, 
de reacția socială faţă de presupusa violare a aşteptărilor normative. 
Perspectiva analitică a deviantei îl orientează pe asistentul social spre 
identificarea condiţiilor în care o comunitate umană trasează granița 
dintre normalitate şi deviantä. 

Capitolul II 


ASISTENŢA SOCIALĂ — UN RĂSPUNS 
LA SFIDĂRILE LUMII CONTEMPORANE 


1. EVOLUȚIA FORMELOR DE ASISTENȚĂ SOCIALĂ 


Comunitățile umane au avut întotdeauna în componenţa lor 
indivizi care, din cauze genetice, naturale sau sociale, s-au aflat în 
imposibilitatea de a-şi satisface trebuintele prin mijloace proprii. Astfel, 
sărăcia, dizabilitätile, existența orfanilor si a copiilor abandonați, a 
bătrânilor bolnavi şi fără sprijin familial sunt probleme vechi de când 
lumea. Omenirea a încercat, de-a lungul istoriei, să rezolve aceste 
probleme sociale, însă apariția unei profesii centrate pe „tratarea 
maladiilor sociale” în mod ştiinţific şi sistematic este un fapt relativ 
recent: primele decenii ale secolului XX sunt martorele creării 
sistemelor naţionale de asistență socială şi, implicit, ale construirii 
identității profesiei de asistent social. 

Timp de aproape două milenii, ocrotirea persoanelor, a 
grupurilor şi comunităţilor aflate in situaţii problematice a fost 
preocuparea exclusivă a Bisericii, statele neimplicându-se în domeniul 
social decât cu funcţii represive (vizând menţinerea statu-quo-ului 
social-politic). Din zorii creştinismului şi până prin secolul al XIX-lea, 
asistenţa socială practicată de instituţiile şi ordinele religioase a fost 
principalul punct de sprijin pentru sărăci şi pentru celelalte categorii 
defavorizate. În unele perioade ale Evului Mediu şi apoi în epoca 
avântului capitalist, au existat initiative asistenfiale (destinate în spe- 
cial săracilor) avându-i ca promotori fie pe indivizii bogați atasati 
valorii creştine a caritätii, fie comunităţile rurale $i urbane, utopiştii şi 
industriaşii convinşi de eficiența economică pe termen lung a 

îmbunătăţirii condiţiilor de viață ale salariaţilor lor. Trebuie precizat, de 
asemenea, că însăşi puterea politică din anumite ţări (în special din cele 
protestante) a manifestat un oarecare interes pentru problemele sociale, 
însă dintr-un alt unghi şi din alte motive decât cele ale Bisericii. 


1.1. Creștinismul şi asistența socială 


În primele secole creştine, sub ocrotirea împăraţilor romani, de 
la Constantin cel Mare (306-337) şi până la Iustinian (527-565), au luat 
ființă câteva instituţii asistentiale ca: brefotrofiile (leagánele pentru 
copiii abandonaţi, în vârstă de până la 7 ani), orfanotrofiile (orfeli- 
natele), partenocomiile (case de adápost pentru tinerele fete provenite 
din familiile sărace sau din orfelinate), ghirocomiile (azile pentru 
văduvele bătrâne si fără sprijin) şi Societatea religioasă a Parabolanilor 
(grupuri de voluntari creştini care îndeplineau servicii sanitare în folosul 
celor afectaţi de diferite maladii) (Mănoiu; Epureanu, 1996: 1-4). 
Functionánd autonom sau în interiorul aşezămintelor religioase, respec- 
tivele instituții se bucurau de suportul material şi de îndrumarea 
spirituală a Bisericii, prin episcopi, educatori religioşi şi duhovnici. 

Până la Reforma protestantă din secolul al XVI-lea, acţiunile 
asistentiale ale Bisericii s-au întemeiat pe o concepție „pozitivă” în 
legătură cu sărăcia. Ținând de o ordine socială pe care Dumnezeu a 
creat-o, existența bogăției si a sărăciei reprezenta un fapt normal în 
lumea feudală şi chiar un fapt pozitiv în multe privinţe: pe de o parte, a 
te naşte şi a trăi în sărăcie reprezenta o şansă pentru dobândirea vietii 
veşnice după moarte (căci se apreciază, în scrierile biblice, că săracii vor 
dobândi împărăţia cerurilor mai lesne decât bogatii); pe de altă parte, 
sărăcia dădea şansa celor bogaţi de a practica milostenia, caritatea, fără 
de care nu puteau spera la salvarea sufletelor lor. Aşadar, „nu numai că 
sărăcia nu era considerată o problemă, ci dimpotrivă, ea era idealizată, 
consideratá in termeni pozitivi" (George, 1973: 3). În planul relaţiilor 
sociale şi politice, această concepție conducea la justificarea ordinii 
sociale existente şi la absolvirea statului de orice responsabilitate faţă de 
supuşii săi săraci. Singurele raporturi „contractuale” existau între seniori 

şi şerbi, în sensul că cei dintâi trebuiau să se îngrijească de condiţiile de 
viață ale celor din urmă, cu deosebire în anii în care factorii naturali nu 
permiteau obținerea unor recolte bune. În acele condiţii, „asistenţa” 
seniorială era deopotrivă un prilej de practicare a milei creştine şi o 
măsură de apărare a propriilor interese economice (pentru că a nu lăsa 
şerbii să moară de foame echivala cu protejarea forței de muncă de pe 
domeniul feudal). 

Odată cu destrămarea sistemului feudal din economia Europei 
Occidentale (începând cu secolul al XV-lea) şi cu apariţia raporturilor 
de muncă specifice capitalismului — raporturi între patron şi salariat —, se 
observă o creştere a mobilității populaţiei şi naşterea unei noi categorii 
de săraci: oamenii din mediul rural lipsiți de pământ sau de alte mijloace 
materiale si care caută în oraşe o slujbă pentru a-şi asigura subzistenta. 
„Deposedaţii”, cei „fără stăpân” şi „fără meserie” îngroaşă rândurile 
sărăcimii oraşelor. Nobilimea se simte din ce în ce mai puțin respon- 
sabilă față de populația de pe domenii, iar puterea regală (statul) caută 
să pună în sarcina Bisericii obligaţia de a-i asista pe săraci. „Mănăstirile, 
bisericile, spitalele şi alte instituţii întreţinute de către Biserică deveniră 
rețeaua națională de asistență a săracilor. Totuşi, responsabilitatea lor 
era morală şi nu contractuală, ca aceea care exista între şerbi şi nobili” 
(George, 1973: 4). În rest, economia liberală care se năştea nu oferea 
practic nici o şansă de supravieţuire celor care nu aveau un loc de 
muncă şi un salariu. 

Dacă sărăcia nu era considerată încă o problemă socială, ci doar 
una moral-religioasă, puterea politică percepea, însă, ca un fapt deosebit 
de grav creşterea populaţiei urbane sărace, aflată în căutare de slujbe şi 
nevoită să cerşească. Această masă umană reprezenta o ameninţare fără 
precedent pentru ordinea socială, aşa încât statul s-a simţit dator să 
reacționeze. Pentru a-şi justifica măsurile represive contra săracilor, 
statul avea nevoie de o schimbare de optică în privința interpretării 
creştine a sărăciei. De la imaginea pozitivă pe care o avea în Evul Mediu 
timpuriu, la sfârşitul acestei epoci sărăcia nu mai era văzută ca o şansă şi 
o virtute, ci dimpotrivă, ca un rezultat al leneviei, ca o greşeală morală şi 
chiar ca o crimă si o subversiune ce trebuie reprimate. Renaşterea 
contribuie si ea la ştergerea „pozitivității mistice” a sărăciei, iar 
Reforma lui Luther şi a lui Calvin îi retrage sărăciei sensul său absolut. 
În aceste condiţii, secolele XIV-XVII vor cunoaşte dezvoltarea unei 

legislații menite să reducă mobilitatea socială şi să pedepsească 
vagabondajul şi cerşetoria (care erau adesea acompaniate de dezordine 
şi „atentate” la adresa stabilităţii sociale). Lăsând pe seama Bisericii 
sarcina asistenței sociale propriu-zise, statul se dedică unei ,,asistente 
represive”, derivată din datoria lui de a apăra pacea şi statu-quo-ul. 

In țările catolice şi în lumea ortodoxă, în pofida unor încercări 
de reconsiderare a statutului moral al sărăciei şi al caritátii, Biserica va 
continua să practice şi să propovăduiască un comportament asistential 
faţă de săraci, rămânând până în secolul al XIX-lea cel mai important 
actor cu responsabilităţi sociale. 


1.2. Protestantismul şi naşterea asistenţei sociale 


În gândirea teologică protestantă, sărăcia şi caritatea nu mai au 
„demnitatea” pe care le-o acordase creştinismul anterior: condiţia 
sărăciei nu anunţă o glorie viitoare, după cum practicarea milosteniei nu 
este un gest de „curtoazie” față de Dumnezeu; în fapt, mizeria si 
bogăţia, dárnicia şi avaritia sunt toate posibile cu voia Domnului: 
„Oamenii nu se pot justifica în faţa lui Dumnezeu prin eforturile, 
meritele sau operele lor de caritate, ci în mod gratuit, datorită lui Hristos 
şi prin credință”, afirma Calvin în Confesiunile de la Augsburg. În 
aceste condiţii, starea socială a individului şi actele lui morale nu mai 
valorează într-un orizont religios, ci au relevanță în dimensiune civilă. 
„De acum înainte, sărăcia nu mai este prinsă într-o dialectică a umilintei 
şi a gloriei, ci într-un anume raport între dezordine şi ordine, care o 
închide în culpabilitate. Ea, care purta deja de la Luther şi Calvin marca 
unei pedepse atemporale, va deveni, în lumea caritätii etatizate, concesie 
vinovată faţă de propria-ti persoană şi păcat împotriva bunului mers al 
statului. Ea alunecă de la o experienţă religioasă care o sanctifică la o 
concepție morală care o condamnă” (Foucault, 1968: 70). 

Insistând asupra irisuficientei şi slabei eficiente a acțiunilor 
particulare de ajutorare a celor näpästuiti, criticând formele de asistență 
care nu fac decât să întreţină starea de mizerie şi observând că adesea 
sărăcia se conjugă cu viciul şi imoralitatea, Biserica şi statul deopotrivă 
vor percepe sărăcia ca pe o problemă socială si ca pe o ameninţare la 

adresa otdinii instituite. Ín consecintá, nu se va mai pune problema 
ajutorării săracilor, ci a transformării lor în elemente inofensive pentru 
ordinea socială. Pentru aceasta, Biserica şi statul au ajuns la crearea 
unor instituții (ca spitalul public şi azilul) specializate în internarea si 
ținerea sub control a celor mai săraci şi mai vicioşi indivizi. 

Întrucât nu dispăruse total imaginea pozitivă a sărăciei şi a 
caritätii, dar se instalase pentru totdeauna percepția pericolului social pe 
care-l reprezentau masele sărace incontrolabile, gândirea religioasă a 
ajuns la un compromis interpretativ: există o sărăcie în regiunea binelui 
moral (cea reprezentată de indivizii care primesc de bună voie şi cu 
recunoştinţă asistența acordată de societate în cadrul azilului) şi o 
sărăcie nesupusă, amenințătoare, diabolică (a celor care nu acceptă 
regimul de internare şi supunere faţă de ordinea impusă de stat). 

Pentru a putea răspunde presiunilor tot mai mari din partea 
mulțimilor crescânde de săraci, monarhia engleză dădea în secolul al 
XVI-lea o serie de legi care obligau comunităţile să se îngrijească de 
săracii din interiorul lor. Aceste legi, reunite în Elisabethan Act (1601), 
transformau apelul la generozitate voluntară într-o obligaţie socială. Tot 
în Anglia vom întâlni şi alte forme de luptă împotriva sărăciei: aşa- 
-numitele Workhouses, sistemele Roundsman şi Speenhamland. Incă din 
secolul al XVII-lea existau în unele orașe ateliere publice (workhouses), 
în care cei săraci (indiferent de vârstă şi sex) puteau presta diferite 
munci, obţinând un venit care le permitea să supravieţuiască. O lege din 
1722 generaliza la scara întregului regat sistemul atelierelor publice. In 
cadrul lor, munca era deosebit de grea şi prost plătită, rostul atelierelor 
nefiind acela de a-i ajuta, ci de a-i pedepsi şi descuraja pe săraci să vină 
în oraşe. În mediul rural, unde atelierele publice erau putin numeroase si 
unde numärul säracilor crescuse spectaculos în urma deposedärilor de 
pământ si a decăderii manufacturii textile familiale, se vor utiliza alte 
metode de asistență. Sistemul Roundsman presupunea întreţinerea 
şomerilor de către cetățenii parohiei din care aceştia făceau parte. 
Sarcina aceasta socială revenea, pe rând, fiecărui cetăţean cu posibilități 
materiale. Sistemul Speenhamland consta în acordarea unor compensaţii 
de venit muncitorilor cu salarii mici, compensaţii care urmăreau 
atingerea unui prag calculat în funcție de numărul copiilor pe care 
muncitorul îi avea în întreținere. Sumele necesare compensatiilor 
salariale proveneau din banul public. Intreprinzătorii bogaţi preferau 
acest sistem faţă de obligativitatea acordării unor salarii minime 

garantate, întrucât sarcina protecţiei sociale era astfel repartizată pe toti 
membrii parohiei (ai comunităţii). 

Dacă sistemul asistenței comunale convenea unor întreprin- 
zători, el limita practic orice posibilitate de creştere a salariilor şi 
determina sporirea cheltuielilor publice. Totodată, contravenea prin- 
cipiilor economiei liberale şi individualismului. Aşa încât, la începutul 
secolului al XIX-lea, clasa înstărită a făcut presiuni pentru reintro- 
ducerea unei forme dure de asistenţă (workhouses), prin Poor Law Act 
din 1834. Legea din 1834 era expresia unei teorii care postula că 
„asistenţa liberă era un dezastru pentru individ ca şi pentru ţară, în timp 
ce asistenţa prin workhouses dure şi disuasive era singura soluţie reală la 
problema sărăciei” (George, 1973: 13). | 

Câtă vreme legislaţia socială era elaborată de oameni care nu 
erau aleşi prin vot universal, ei lepiferau doar în folosul marilor 
proprietari. Odată cu acordarea dreptului de vot unui număr mai 
însemnat de cetăţeni (în a doua jumătate a secolului al XIX-lea) si cu 
difuzarea ideilor socialiste, sărăcia a început să fie tratată ca o problemă 
socială care îşi are originea în sistemul economic, şi nu în decăderea 
morală a indivizilor, în lenea şi în caracterul lor mizerabil. Astfel, în 
primele două decenii ale secolului XX, în numeroase țări europene au 
apărut legi prin care sistemul economic capitalist era „umanizat”, 
determinând o serie de prestații în favoarea persoanelor în vârstă, a 
şomerilor şi a celor care, din motive de sănătate, nu puteau munci. 
Legislaţia socială a acelor ani menținea sistemul atelierelor publice, însă 
îl făcea mai puţin dur şi inechitabil. Pentru: ajutoarele acordate 
pensionarilor se utiliza banul public, iar pentru celelalte forme de sprijin 
economic s-a introdus sistemul cotizării şi redistribuirii, specific asigu- 
rărilor sociale. 

Primele legi destinate creării unui sistem de asigurări sociale 
apar in Germania, începând cu 1883. Legea iniţială a asigurărilor în caz 
de boală a fost completată cu reglementări privind riscul de accidentare, 
invaliditatea şi bätrânetea. În Anglia, asigurările sociale de sănătate şi 
şomaj au fost iniţial reglementate printr-o lege din 1911. România 
introducea si ea, în 1912, printre primele țări din lume, o legislaţie a 
asigurărilor de boală, bătrâneţe, accidente, invaliditate şi înmormântare, 
legislaţie precedată, în anul 1902, de Legea de organizare a Casei de 


asigurări în caz de boală şi deces pentru mestesugari (Zamfir, Zamfir, 
1995: 81). 

Sfârşitul primului război mondial aducea cu sine, odată cu pacea 
între statele implicate, şi un nou concept de pace socială. Aceasta putea 
fi obținută doar printr-un sistem legislativ bazat pe principiul justiției 
sociale, pe ideea că populaţia defavorizată are anumite drepturi şi că 
asistenţa socială nu este o problemă de bunăvoință politică, ci una de 
necesitate socială. In economia liberală a începutului de secol XX, s-a 
redefinit rolul statului în raport cu munca şi capitalul: „Confruntării 
directe dintre capital şi muncă, violenţei imediate care decurgea din 
aceasta, i s-a putut substitui necesitatea de a contabiliza economicul şi 
socialul, dar transferând această necesitate statului, făcându-l pe acesta 
responsabil de devenirea societăţii” (Donzelot, 1984; 177). Odată cu 
această fundamentală schimbare de optică în analiza problemelor 
societății industriale, ia naştere asistența socială ca domeniu distinct de 
activitate. 


1.3. Asistenţa socială în „statul bunăstării generale” 


Primul război mondial (1914-1918) demonstrase că marile 
probleme sociale existente în timp de pace, precum şi cele generate de 
situațiile de conflict militar, nu se pot rezolva doar pe baza prestatiilor 
Bisericii şi prin intermediul asigurărilor sociale, ale căror capacități de 
compensare erau destul de restrânse. După o scurtă perioadă de 
relansare economică şi de câştigare a unor drepturi politice de către 
cetățeni, în America şi în toate țările europene, criza economică a anilor 
1929-1933 va afecta din nou condiţiile de viață ale păturilor sărace ale 

“societăţii. Marea criză economică readucea în actualitate problema 
intervenţiei statului în mecanismele economiei liberale; fără a se 
amesteca în disputele ideologice sau în lupta dintre sindicat şi patronat, 
statul avea datoria de a regla jocul cererii şi ofertei, „influențând 
consumul prin sistemul de impozite, prin fixarea ratei dobânzii şi prin 
sporirea cheltuielilor de stat, mai ales în domenii neproductive" 
(Zäpârtan, 1994: 131), cum ar fi lucrările publice şi asistența socială. 
Anii '30 vor înregistra o reformare a doctrinei liberale clasice a „laissez 
faire"-ului (care limita interventia statului doar la garantarea libertátii de 
acțiune a intreprinzátorului, la apărarea legalităţii şi ordinii publice); 


64 Elemente de asistenţă socială 


noul curent din gândirea şi practica politică va purta numele de 
neoliberalism. Sustinut în Europa de către John Maynard Keynes, iar în 
America de politica „New Deal" a preşedintelui Roosevelt, neolibera- 
lismul va constitui fundamentul teoretic al statului bunástárii generale 
(welfare state). 

'Evoluând in domeniul prestatiilor sociale de la condiţia de 
spectator (in perioada liberalismului clasic) la aceea de tutore (garant al 
sistemelor de asigurare si protecție socială minimală pentru menţinerea 
echilibrului social — de la sfârşitul secolului trecut şi până după al doilea 
război mondial), statul se va transforma, începând cu anii '50, în 
„furnizorul general de resurse si de securitate materială” (Dogan; 
Pelassy, 1992: 53). Preluând experiența concentrării de resurse si a 
redistribuirii dobândită înainte şi în timpul războiului, neputând elimina 
drepturile pe care clasele mijlocii şi sărace le obtinuserá până atunci şi 
dorind să se pună la dăpost de pericolul comunist, statele occidentale 
vor institufionaliza bunăstarea generală. „Născut la confluenţa luptelor 
şi concesiilor, a calculelor şi ambițiilor nobile, welfare state s-a inrá- 
dăcinat în reprezentările oamenilor printr-o prezență recunoscută din 
leagăn până la mormânt” (Dogan; Pelassy, 1992: 47). 

Paralel cu evoluţia sistemelor asistentiale occidentale către 
„statul-providenţă”, în țările blocului comunist se edifica un stat „provi- 
dential" bazat pe economia centralizată si pe proprietatea socialistă. 
Statul bunăstării din ţările socialiste avea următoarele caracteristici: 

a) principala sursă de venit pentru toti membrii societății o 
constituia salariul; veniturile provenite din activităţile 
proprii sau pe baza proprietății erau nesemnificative; 

b) uniformizarea economică a cetăţenilor era dată de raportul 
dintre salariul minim şi cel maxim (aproximativ 1 la 6); 

c) inexistența şomajului (mai exact, existența „şomajului mas- 
cat”) făcea inutilă instituirea ajutorului de şomaj; 

d)- generalizarea sistemului de pensii si alocatii; 

e) educaţie şi îngrijire medicală gratuită pentru întreaga 
populaţie. 

„Ca rezultat al acestui mod quasi-universal de protecție socială 
şi de realizare pe diferite căi a unei egalitáti sociale, nevoia de asistenţă 
socială fondată pe testarea mijloacelor individuale era foarte redusă (...). 
A existat mereu o preferință ridicată pentru sporirea părții bunăstării 

colective obţinute prin cheltuieli sociale, iar nu individuale” (Zamfir; 
Zamfir, 1995: 46-47). 

Dacă bunăstarea în statul socialist se asociază cu o puternică 
tendință de uniformizare economică a cetăţenilor, „statul providentá" 
fondat pe economia de piaţă nu are ca scop egalizarea veniturilor, ci 
asigurarea resurselor pentru categoriile defavorizate şi creşterea perma- 
nentă a nivelului prestatiilor sociale generale. Sursa principală a veni- 
turilor indivizilor o reprezintă salariile, dar şi profitul şi proprietatea. 
Din veniturile „primare”, statul colectează prin impozitare fondurile 
necesare activităţilor sale sociale. Aceste activități se împart în două 
mari categorii: 

a) gestionarea bunurilor indivizibile şi a serviciilor generale: 
această categorie de activităţi cuprinde bunurile şi serviciile de care 
beneficiază întreaga populaţie (indiferent de situaţia materială pe care 
şi-o realizează prin eforturi proprii), în mod indirect (spre exemplu, 
protecția mediului înconjurător, investiţiile de utilitate publică din 
transporturi şi comunicaţii, protejarea patrimoniului cultural) sau nemij- 
locit (serviciile de sănătate, învățământul gratuit, produsele şi serviciile 
subvenţionate de către stat); 

b) transferurile sociale, adică redistribuirea unor resurse din 
venitul naţional în folosul păturilor sociale defavorizate; în categoria 
transferurilor sunt incluse: 

e asigurările sociale, care oferă resurse persoanelor ce nu pot 
obține venituri prin activitatea proprie (pensiile de bătrâ- 
nete, de boală şi de urmaş, ajutorul de şomaj); 

e sprijinul economic acordat categoriilor de persoane cu nevoi 
speciale (familiile cu mulţi copii, persoanele cu mobilitate 
scăzută sau cele afectate de deficiente psihice etc.); 

e asistenţa socială fondată pe testarea mijloacelor financiare 
individuale asigură protecția persoanelor care nu-şi pot 
satisface trebuintele cu ajutorul resurselor proprii si a 
serviciilor sociale din celelalte categorii. 

Dezvoltarea acestei rețele de servicii generale şi centrate pe 
categorii de persoane sau pe indivizi a determinat sporirea fără 
precedent a cheltuielilor cu destinaţie socială în ansamblul cheltuielilor 
publice, ajungând în anii '90 la aproximativ 25-30% din produsul intern 
brut al țărilor din OCDE. În condiţiile crizei economice declanşate la 
începutul anilor '70, edificiul statului bunăstării generale s-a văzut 

amenințat de presiunea crescândă asupra unui buget public din ce în ce 
mai fragil. Astfel a apărut necesitatea unei schimbări de strategie în ceea 
ce priveşte finanţarea si orientarea acțiunilor sociale ale statului. 
„Privatizarea statului bunăstării” (Naisbitt; Aburdene, 1993: 163-188) 
s-a concretizat în concesionarea unor servicii publice firmelor private, 
încurajarea sistemului asigurărilor private, trecerea de la politica 
creşterii numărului locuinţelor sociale la aceea a stimulării proprietăţii 
imobiliare, responsabilizarea comunităţilor locale în domeniul protecţiei 
sociale etc. Concomitent a luat naştere un nou curent de gândire socială 
(în special în Statele Unite ale Americii), care pune accent pe auto- 
ajutorare, pe scoaterea individului de sub tutela uneori sufocantă a 
instituţiilor statului. În prezent, aşa cum arăta John Naisbitt în prima sa 
carte Megatendinfe (Editura Politică, Bucureşti, 1989), macroeconomia 
şi marile programe sociale specifice statului bunăstării din deceniile 6-7 
cedează în faţa microeconomiei societăţii informaţionale, bazată pe 
autoajutorare. 

Societatea contemporană presupune o reevaluare a strategiilor 
asistentiale, a rolului asistentului social şi a statutului sáu în cadrul 
comunităţilor. Diversificarea şi specializarea serviciilor sociale necesită 
multiplicarea resurselor materiale şi umane implicate în procesele 
asistenţiale. Statul bunăstării trebuie să transforme comunitățile si 
indivizii în parteneri în „afacerea asistențială”, eliminând sindromul 
dependenţei şi presiunea asupra bugetului public, întrucât experiența a 
demonstrat că nu întotdeauna creşterea cheltuielilor sociale conduce la o 
creştere a calităţii serviciilor asistentiale. Este vorba, aşadar, ca în 
raporturile dintre stat şi societate „să se treacă de la o logică de asistență 
şi de substituire la o logică de responsabilizare, de paritate şi chiar de 
egalitate” (Freynet, 1995: 39), 

2. ASISTENȚA SOCIALĂ ÎN SISTEMUL GENERAL 
AL PROTECȚIEI SOCIALE 


Atunci când se vorbeşte despre activităţile destinate îmbu- 
nätätirii situaţiei categoriilor defavorizate si atenuării inegalitätilor, se 
utilizează diferite sintagme ca: protecție socială, asistență socială, 
asigurări sociale. Acestea trimit la realităţi distincte, la sisteme auto- 
nome de gestionare a „bunăstării”. De asemenea, putem indentifica o 
diferenţă de grad între protecţie, asigurări si asistenţă, în sensul cá prima 
le înglobează în sfera sa pe celelalte. 

Prin protecție socială înțelegem ansamblul instituțiilor, struc- 
turilor şi rețelelor de servicii, al acțiunilor destinate creării unor 
condiţii normale de viaţă pentru toţi membrii unei societăți şi mai ales 
pentru cei cu resurse şi capacităţi reduse de autorealizare. In sfera 
activităţilor de protecţie socială sunt incluse atât prestațiile instituţiilor 
statului, cât şi cele ale organizaţiilor societăţii civile şi ale Bisericii. In 
mod concret, protecţia socială cuprinde: asigurarea veniturilor pentru 
categoriile de persoane care nu pot dobândi resurse prin munca proprie 
(bătrânii, şomerii, indivizii afectaţi de maladii cronice severe, per- 
soanele cu deficiente); protejarea populaţiei față de efectele crizelor 
economice; protecţia în caz de calamitate naturală sau de conflict armat; 
asigurarea ordinii publice şi protecția față de criminalitate; apărarea 
drepturilor civile; protejarea față de orice factor de risc. Obiectivele 
protecției sociale sunt realizate în principal de două sisteme distincte: al 
asigurărilor şi al asistenţei sociale. 


2.1. Asigurările sociale 


Asigurările sociale au apărut încă de la sfârşitul secolului trecut, 
având ca scop susținerea financiară a persoanelor ce nu realizează 
venituri dintr-o activitate proprie, din cauza pierderii locului de muncă 
sau din cauza pierderii temporare sau definitive a capacităţii de muncă. 
Astfel, prin diferite legi au fost reglementate asigurările de boală şi de 
şomaj, pensiile, asigurările în caz de accidente etc. Sistemul asigurărilor 

are la bază contribuţia financiară a indivizilor şi redistribuirea fondurilor 
astfel obținute în folosul celor care se află în situații problematice. 
Aşadar, cotizan(ii primesc, atunci când au nevoie, ajutoare proporţionale 
cu contribuţia lor şi cu dimensiunile trebuintei. „In organizarea asigu- 
rărilor sociale se reuneşte spiritul uman de prevedere cu solidaritatea 
inter- şi intrageneraţională şi cu garantia statului...” (Zamfir; Zamfir, 
1995: 80). 

Asigurările sociale diferă de cele private, deşi operează în 
aceeaşi sferă problematică. Diferenţa este dată de faptul că, în cazul 
asigurării private, cotizantul primeşte o despăgubire pentru daunele 
suferite, în timp ce asigurarea socială oferă compensații beneficiarului 
pentru pierderile de venit. Dacă în contractele de asigurări private 
cotizatiile şi despăgubirile se stabilesc în funcţie de probabilitatea de 
risc, in asigurările sociale calculele de tip actuarial se fac doar pentru 
sistem în ansamblu şi nu pentru situaţii individuale. În fine, dacă 
finanţarea asigurărilor private se realizează doar din cotizatiile clienţilor, 
asigurările sociale sunt finanțate prin contribuţia salariaților, a 
patronatului şi a statului. Logica asigurărilor stă la baza securităţii 
sociale. 


l. Prin securitate socială este desemnat sistemul de instituţii si acţiuni prin 
care se redistribuie veniturile între populaţia activă şi cea inactivă, între cea 
sănătoasă şi cea bolnavă etc., pentru a proteja persoanele afectate de riscuri 
la care, în principiu, este expusă întreaga populaţie (şomajul, bátránetea, 
boala, accidentele, maternitatea, váduvia); resursele alocate respectivelor 
persoane (provenind din cotizaţii individuale, patronale si din bugetul 
statului) au caracter de drept prevăzut de lege, şi nu de ajutor filantropic 
(Zamfir, Vlăsceanu, 1993: 536). Prestatiile specifice securităţii sociale se 
înscriu în patru categorii principale: bátránefea (pensii, ajutoare sociale 
pentru persoanele în vârstă), sănătatea (concedii de boală, îngrijire 
medicală spitalieră, rambursarea prestatiilor medicale şi a medicamentelor, 
dotarea spitalelor, pensii de invaliditate, asistența în caz de accidente de 
muncă), familia şi maternitatea (prestații familiale, ajutoare pentru mater- 
nitate, alocatii pentru copii, reduceri de impozite) şi domeniul muncii 
(ajutorul de şomaj, ajutorul social, formarea şi reconversia profesională). 

2.2. Asistenţa socială 


În calitatea sa de „sistem subsidiar al protecției “sociale” 
(Camplong, 1992: 75), asistența socială funcţionează după un alt 
principiu decât asigurările: bazându-se doar pe fonduri provenite din 
bugetul statului sau din donaţii ale voluntarilor şi ale instituţiilor inter- 
naţionale, asistența nu presupune nici o contribuţie financiară anterioară 
a persoanei asistate. Ajutorarea persoanelor aflate în situaţii proble- 
matice are la bază principiul solidarității şi presupune evaluarea 
trebuintelor asistatului. 

Ca domeniu distinct de activitate, asistența socială este definită 
drept „un ansamblu de instituţii, programe, măsuri, activităţi profe- 
sionalizate, servicii specializate de protejare a persoanelor, grupurilor 
şi comunităţilor cu probleme speciale, aflate temporar în dificultate, 
care (...) nu au posibilitatea de a realiza prin mijloace şi eforturi proprii 
un mod normal, decent de viață” (Zamfir; Zamfir, 1995: 100). Potrivit 
definiţiei agreate de către NASW (National Association of Social 
Workers), scopul fundamental al profesiei de asistent social este acela 
de restaurare a capacităţii de funcționare socială normală a indivizilor, 
grupurilor şi comunităţilor, în acest sens fiind necesară crearea 
condiţiilor societale necesare funcţionării „normale” (adică în acord cu 
standardele unei societăţi date). Practica asistenței sociale constă în 
aplicarea şi utilizarea unor valori, principii şi metode specifice pentru 
atingerea următoarelor scopuri: sprijinirea oamenilor în obţinerea de 
resurse şi servicii; consilierea şi sprijinirea psihologică a indivizilor şi 
microgrupurilor; implementarea sau îmbunătăţirea unor servicii de 
sănătate la nivel comunitar; participarea la elaborarea şi promovarea 
legislației sociale (Barker, 1988: 154). 

Alti autori definesc asistenţa socială (sau serviciul social) ca „o 
instituţie care, inserată în ansamblul organizării sociale, are ca funcție 
de a asigura, prin canalul organismelor publice sau private, un ajutor 
social membrilor comunităţii, şi de a da astfel satisfacție multiplelor 
trebuinte ale omului (...). Serviciul social caută să-l insereze pe individ, 
familia, grupurile şi colectivităţile în mediul social de ansamblu. Prin 
intermediul unei acțiuni terapeutice sau preventive, el răspunde 
nevoilor pe care se bazează inser[ia socială, servindu-se de «social» ca 
de un punct de sprijin. Altfel spus, el pune în joc şi dezvoltă energiile 

personale ale asistafilor si ale asistentilor sociali, relaţiile interpro- 
fesionale si resursele societății” (Blum, 1970: 21). 

Activitatea asistentialá are două dimensiuni principale: 

a) dimensiunea economică vizează alocarea unor resurse 
materiale şi financiare persoanelor care, pentru o perioadă limitată de 
timp, nu pot duce o viață auto-suficientă; respectivele persoane nu au, în 
acest caz, venituri suficiente rezultate din activitățile proprii sau din 
prestațiile sistemului de asigurări sociale (spre exemplu: săracii, copiii 
orfani sau abandonaţi, deficientii, bătrânii fără sustinere familială si fără 
pensii, persoanele afectate de calamitäti naturale şi care nu sunt 
protejate prin contracte private de asigurări); 

b) dimensiunea propriu-zis socială şi psiho-socială vizează 
procesele de integrare şi reintegrare socială în sens larg (în plan familial, 
profesional, cultural, normativ, în asistența dependentilor de droguri si 
alcool, în resocializarea delincventilor, rezolvarea problemelor de cuplu, 
protecția persoanelor victime ale abuzului fizic, sexual şi psihic, 
rezolvarea conflictelor intra- şi intergrupale etc.). 

Prestatiile din domeniul economic si cel psiho-social presupun 
angajarea eforturilor umane şi materiale ale instituţiilor de stat, ale 
organizaţiilor nonguvernamentale şi ale voluntarilor. 

Sistemul instituţiilor asistentiale de stat diferă de la o ţară la 
alta, el dezvoltându-se în funcţie de resursele bugetare ale statelor, de 
specificul problemelor sociale pe care încearcă să le soluţioneze, de 
tradiţiile asistentiale şi organizaționale, precum si de ideologia domi- 
nantă. Acest sistem evoluează permanent, adaptându-se dinamicii 
problemelor sociale. 

In prezent, activitatea de asistență socială din România se 
realizează, la nivelul instituțiilor guvernamentale, pe plan naţional şi 
local, după cum urmează (Zamfir, Zamfir, 1995: 107): 

1. Prestaţii pentru familie şi copii: 

e  alocaţii de stat pentru copii (administrate la nivel national de 
către Ministerul Muncii şi Protecţiei Sociale, iar la nivel local 
de către Direcţia de Muncă şi Protecţie Socială); 

e ajutoare pentru mamele cu multi copii (MMPS, DMPS şi 
Consiliile locale); 

e ajutoare pentru soțiile de militari în termen (MMPS, DMPS Şi 
Centrele militare judeţene); 

e indemnizaţii de naştere (MMPS, DMPS, CL); 

« ajutoare ocazionale (MMPS, DMPS, CL); 

e alocatii de întreținere pentru plasament familial (MMPS, 
DMPS). 

2. Prestaţii pentru persoanele cu dezabilitäfi: 

e ajutoare trimestriale (administrate de către Secretariatul de Stat 
pentru Handicapati, iar la nivel local de către Inspectoratul de 
Stat Teritorial pentru Handicapati); 

e ajutor social lunar pentru handicapaţi” (SSH, ISTH); 

e pensii sociale pentru handicapati (SSH şi Asociaţia Nevăză- 
torilor); 

e salarii pentru îngrijirea handicapatilor (SSH, ISTH); 

e şcoli speciale pentru handicapati (administrate de către 
Ministerul Educaţiei Nationale şi de  Inspectoratele şcolare 
Judeţene); 

e cámine-atelier (SSH, ISTH). 

3. Instituţii pentru minori: 

e centre de primire minori (MMPS, CL); 

e  leagáne (administrate de către Ministerul Sănătăţii şi Direcţiile 
Sanitare Judeţene); 

e şcoli de reeducare (Ministerul Educaţiei Nationale si Inspecto- 
ratele şcolare judeţene); 

e cámine-scoalá (MEN, ISJ). 

4. Prestaţii pentru persoanele de vârsta a treia: 

e cămine de pensionari (MMPS, DMPS); 

e  cămine-spital pentru bolnavi cronici (SSH, ISTH). 

5. Prestaţii pentru persoanele cu dificultăţi materiale: 

e  alocatii de sprijin pentru şomeri (MMPS, DMPS); 

e prestații pentru cantinele de ajutor social (administrate de către 
Departamentul pentru Administraţia Publică Locală şi de către 
Consiliile locale). 

Organizațiile umanitare nonguvernamentale, cu o tradiţie înde- 
lungată în ţările dezvoltate, se bazează pe finanţarea din partea unor 
firme, persoane particulare sau din partea organismelor internaționale. 


2. Am preluat termenul de „handicapat” din lucrarea citată, termen utilizat si 
de către instanţele guvernamentale care se ocupă cu protecția socială a per- 
soanelor cu dezabilitáti. Precizăm, însă, că preferăm utilizarea termenului de 
persoană cu dezabilitäti, întrucât evită etichetarea socială. 

Pe lângă activitatea desfăşurată de personalul salarizat, aceste organizații 
(cum ar fi, spre exemplu, Asociaţia Nevăzătorilor, Asociaţia Surzilor, 
Casele de Ajutor Reciproc ale Pensionarilor, Organizaţia „Pentru copiii 
noştri” etc.) se sprijină pe acţiunea voluntarilor. Voluntarii (proveniți 
din rândul studenților — în special al celor de la facultăţile de profil 
socio-uman si medical —, al cadrelor medicale, al cadrelor didactice şi al 
altor categorii profesionale) sunt persoane care desfășoară gratuit 
diverse activităţi de tip asistential, în cadrul căminelor de copii, al 
centrelor de primire minori, în domeniul asistenței persoanelor de vârsta 
a treia în sistem rezidenţial, în domeniul asistenţei medicale pentru 
săraci etc. Activitatea voluntarilor se desfăşoară sub îndrumarea şi sub 
supravegherea” organizaţiilor nonguvernamentale şi a unor instituţii de 
stat, care se preocupă de pregătirea lor teoretică şi de formarea 
deprinderilor specifice acţiunii asistentiale. 

Am putut constata, din prezentarea structurii serviciilor de 
asistență socială, că acestea funcționează pe baza unui principiu diferit 
de acela al asigurărilor sociale (şi cu atât mai diferit de principiul 
asigurărilor private). Aşadar, în cadrul sistemului de protecție socială, 
asistenţa (sau ajutorul social) oferă o protecţie minimală indivizilor 
aflaţi într-o situaţie problematică. Prestatiile asistenţei sociale, finanțate 
din banul public sau din donaţii, sunt expresia solidarității naționale (sau 
comunitare). Ajutorul acordat pe o perioadă limitată de timp celor cu 
probleme deosebite nu depinde de vreo contribuție a acestora şi nici nu 
presupune vreo rambursare a ajutorului. Sistemul asigurărilor (care stă 
la baza securităţii sociale) se întemeiază, dimpotrivă, pe o logică 
„contributivă”: în cadrul acestuia, cotizatiile finanţează compensările de 
venituri, în mod proporţional cu contribuţia anterioară a individului. 


3. În asistența socială contemporană există mecanisme şi procese de tip 
administrativ-educational ce funcționează în cadrul agenţiilor sub titlul 
generic de supervizare. Supervizorul are rolul administrativ de a repartiza 
fiecare caz de intervenţie lucrătorului social cel mai indicat din punctul de 
vedere al competenţelor şi motivatiei. Din punct de vedere educational” 
sau tehnic, el îl ajută pe asistent să pregătească primul contact cu clientul, să 
definească obiectivele intervenţiei şi să contureze proiectul acesteia. De 
asemenea, supervizorul îl ajută pe asistent să înțeleagă „filosofia” practicii 
asistenţiale şi a agenţiei în care lucrează. Nu în ultimul rând, el veghează la 
respectarea normelor deontologice şi realizează evaluarea finală a rezul- 
tatelor intervenţiei (Barker, 1988: 160-161). 

Pentru a contura şi mai bine identitatea asistenţei sociale în 
cadrul sistemului general al protecției, trebuie să arătăm şi faptul că 
instituţiile şi activitățile securităţii sociale dezvoltă cel mai adesea 
raporturi ,impersonale" (birocratice) cu. beneficiarii lor, în timp ce 
asistenţa socială presupune o relaţie directă între asistent şi asistat, 

[n practica asistenţei sociale, cele două logici sau principii, ca si 
sistemele pe care le întemeiază, se amestecă deseori: „Ajutorul social 
(asistenţa socială — n.n.) poate, spre exemplu, să-şi asume plata 
cotizatiilor sociale (cotizatii destinate sistemului de asigurări) ale 
persoanelor celor mai defavorizate, iar Securitatea socială plăteşte astăzi 
numeroase prestații de ajutor social (alocatia de locuință socială, 
alocatia pentru adulţii handicapati sau alocatia de părinte singur)” 
(Camplong, 1992: 55). 


3. FUNCŢIA DE MEDIERE A ASISTENȚEI SOCIALE 


Dezvoltată pe fundamentele curentului solidarist, dar şi ca o 
consecință a pragmatismului social, asistența socială modernă se 
plasează la intersecția unor tranzacții de maximă importanţă pentru 
mecanismele de reglaj şi pentru echilibrul sistemului social. 

Prin „naturala” sa organizare economică inegalitară, societatea 
contine permanent surse de conflict şi de tensiune între bogaţi şi săraci; 
diferenţele culturale şi religioase potenteazá mereu raporturi sociale care 
angajează identitatea si alteritatea; in fine, existenţa persoanelor cu 
dezabilitäti si, în general, a celor care nu se înscriu în cadrele „norma- 
litátii" aduce în prim-plan relația dintre grupurile dominante şi excluşi. 
„Asistenţa socială apare astfel în centrul tranzacţiilor dintre societate şi 
excluşi, precum şi dintre aceştia din urmă şi societate. Ea este traversată 
de tensiunile includerii şi excluderii, ale alteritätii şi identității” 
(Freynet, 1995: 168). Practicând inevitabil diferenţierea, excluderea, şi 
căutând mereu integrarea, într-o logică identitară, societatea a creat un 
mecanism institutionalizat al medierilor: asistenţa socială. 

Medierea (termen ce îşi are originea în cuvintele latinesti 
mediatio = mijlocire, interpunere; medius = cel care este în mijloc; 

mediare = a împărţi în două şi a se interpune) este legată, în teoria şi în 
practica asistenţei sociale, de un alt concept fundamental, acela de 
tranzacție. Existenţa diferențelor dintre indivizi, grupuri umane sau 
comunităţi conduce la crearea unui spaţiu intersubiectiv, în care se 
produc acţiuni de schimb. Acestea structurează practic „țesătura soci- 
ală”, evidențiind în același timp capacitatea marginalilor, a exclusilor de 
a dezvolta comportamente solidare, precum şi capacitatea lor de a lua 
distanţă față de societatea instituită” şi de a negocia cu ea. Conceptul de 
tranzacție permite, aşadar, studierea schimburilor care ap loc între 
societatea instituită şi excluşi — ca proces de impunere a valorilor 
societale, de „normalizare” sau de integrare =, iar pe de altă parte 
studierea schimburilor ce se produc în interiorul populaţiei marginale 
și/sau deviante. | 

Tranzacţiile sunt, de asemenea, modalităţi de reliefare a 

condiţiei de excluşi sau de integrati a actorilor sociali, ca si de 
evidentiere a „operaţiilor” care se produc la frontiera dintre normalitate 
şi anormalitate în diferite domenii ale socialului. Astfel, tranzacţiile se 
pot produce: 

a) la nivel economic, unde excluderea este fundamental legată 
de sărăcie; în acest domeniu, tranzacţiile cu societatea 
instituită vizează condiţiile de viață ale săracilor şi presupun 
o miză materială, financiară; 

b) în plan juridic, excluşii nu constituie un grup social propriu- 
-zis: ei sunt identificaţi prin intermediul categoriilor definite 
de legi cum ar fi aceea a şomajului, legea privind ajutorul 
social, legile vizând persoanele cu dezabilitäti etc.; 

c) la nivel sociologic, tranzacţiile dau seamă de integrarea 
micro-grupală, ca şi de mecanismele integrării sociale de 
ansamblu, respectiv de apartenența la micro-grup şi la 
comunitate ; 


4. Societatea instituită este ansamblul instituţiilor şi normelor care structurează 
viaţa unei comunităţi. Prin normele şi organizaţiile care o compun, societa- 
tea instituită generează excluderea economică, socială şi culturală, definind 
condiţiile de viaţă şi de muncă, delimitând frontierele dintre normalitate şi 
deviantä şi controlând trecerea de la statutul de exclus la cel de integrat sau 
invers. Societatea instituită tinde să reducă excluderea prin mecanisme de 
corectare a inegalitätii. 

d) în plan psihologic, tranzacţiile sunt cele care construiesc 

identitatea subiecţilor. 

Asistenţa socială este concepută ca un factor de mediere în 
cadrul tranzacţiilor economice, juridice, sociologice şi psihologice. 
Medierile pot fi cognitive (vizând transferul de informaţie între 
grupurile marginale şi societate), contextuale sau contractuale (purtând 
asupra cunoaşterii reciproce şi asupra înţelegerii mutuale), simbolice 
(permiţând actorilor sociali descifrarea sensului propriei lor existente ŞI 
înscrierea lor în istoria socială şi culturală a comunităţii şi a epocii) şi 
politice (dezvoltând „cetăţenia activă”, inițiativa socială şi integrarea în 
viața comunitară). r 

„Cum poate asistența socială să fie mediatoare? In calitatea ei 
de entitate instituțională, ea este deopotrivă produs al societății 
organizate şi reprezentant al normelor acestei societăți. Asistența este un 
martor al raporturilor de putere dintre diferitele grupuri sociale. Ea este 
însărcinată să asigure normalizarea, să mascheze inegalitätile pentru a le 
asigura perenitatea, să controleze zonele de incertitudine potențial 
periculoase pentru putere. Asistența socială îndeplineşte o funcție de 
vameş în serviciul puterii centrale. Ea are drept misiune de a stabili 
legături între două sisteme străine unul de celălalt” (Freynet, 1995: 173), 
adică între societatea instituită („normală”, dominantă) şi grupurile 
marginale. 

După cum precizează Marie-France Freynet, „cuplajul” sau 
legătura dintre sistemele amintite mai sus se realizează prin intermediul 
următoarelor elemente de frontieră: 

e persoana-frontieră (spre exemplu, asistentul social), care are 
rolul de a pune în legătură sistemul resurselor cu utilizatorii 
resurselor; 

e organismele de cuplaj sau suporturile organizaționale ale 
persoanelor-frontieră (instituţiile de asistenţă socială); 

e sistemele temporare de cuplaj, care permit mobilizarea 
rapidă a resurselor, în funcţie de un obiectiv concret (este 
cazul reuniunilor unor factori de decizie, care iau măsuri 
asistentiale sau care împart sarcini diferitelor organisme 
asistentiale); 

e sistemele permanente de cuplaj — instituţii de tranzit pentru 
sistemul resurselor si pentru utilizatori —, cum ar fi, spre 

exemplu, centrele de primire sau permanentele puse la 
dispoziţia publicului. 
Aceste elemente se situează între doi poli opuşi, cu care nu 
trebuie să se identifice şi între care trebuie să se menţină echilibrul 
jocului integrării şi excluderii. 


SOCIETATEA INSTITUITĂ 


E À 
ER 


SOCIALITATEA LOCALÀ 


GRUPURI MARGINALE 


VE 


Relalie socială 


Mediere a asistenței sociale 


VE Tensiunea integrare / excludere 


Asistenţa socială mediază, aşadar, relaţiile dintre societatea 
instituită, grupurile excluse sau marginale” si socialitatea locală“. 
Rațiunea de a fi a asistenţei sociale o reprezintă reglarea raporturilor 
dintre o lume a normalitátii şi una a marginalităţii. Insă această misiune 
este complicată şi ideologizată. După cum unii sociologi criticau, pe 
bună dreptate, şcoala ca instanță socializatoare ce perpetuează structura 


5. Termenul de grup exclus sau marginal are în vedere deopotrivă precaritatea 
condiţiilor de viaţă ale persoanelor care îl compun, cât şi imaginea descali- 
ficantă pe care persoanele respective o generează în ochii „normalilor”, ca şi 
în propriii lor ochi (respectiv statutul şi autoperceptia). 

6. Socialitatea locală reprezintă „reţeaua în care fiecare individ este inclus, în 
funcţie de poziţia sa socială şi de ocaziile de contact". 

si inegalitätile sociale, asistența socială poate fi şi ea obiectul unei 
analize critice din unghiul perpetuării ideologiei dominante. 

Astfel, asistentul social apare „mai mult ca un garant al alienării 
decât ca învestit cu un rol istoric important. El este mai mult garantul 
ordinii si al imobilismului decát al schimbárii si al evolutiei sociale. De 
aceea în practica sa el este mai orientat către sesizarea problemelor în 
termeni individuali decât spre evaluarea lor în termeni colectivi (...). 
Altfel spus, el preferă să formuleze probleme individuale mai curând 
decât mize colective...” (Liégeois, 1977: 225). Oferindu-i instrumentele 
analizei problemelor umane dintr-o perspectivă dominant psihologică, 
„ideologia medicală” îl scuteşte pe asistentul social de a-şi pune 
întrebări cu privire la raporturile sale cu puterea. Or, tocmai aceste 
întrebări stau la baza justificării existenţei înseşi a asistenţei sociale ca 
profesie. 

Capitolul III 


ASISTENTUL SOCIAL SI SISTEMUL CLIENT 


1. ASISTENTUL SOCIAL 


Dacă acțiunile de tip asistential sunt la fel de vechi precum 
societatea umană, despre profesia de asistent social trebuie spus că are o 
istorie destul de scurtă; mai exact, ea este o profesie apărută în veacul 
al XX-lea, odată cu diferenţierea treptată a tipurilor de prestații sociale. 

Către sfârşitul secolului trecut, în condițiile multiplicării şi 
agravärii problemelor sociale şi pe fondul diminuării funcţiei asistentiale a 
Bisericii (din cauza secularizării averilor acesteia), asociaţiile de binefacere 
cu statut privat, ca de altfel şi decidentii politici şi-au dat seama că 
păstrarea echilibrului social nu se poate realiza doar pe baza unor acțiuni 
caritabile. Acestea nu făceau decât să îmbunătăţească temporar situația 
câtorva săraci; or, ameliorarea condiţiilor de viaţă ale tuturor defavo- 
rizatilor presupunea măsuri legislative, eforturi materiale şi umane de 
anvergură. Astfel, la un congres international al asociaţiilor de binefacere, 
care a avut loc în anul 1893, s-a pus problema pregătirii de personal 
specializat pentru o nouă profesie: aceea de asistent social. Statele Unite 
ale Americii au luat cele dintâi iniţiativa profesionalizării în acest nou 
domeniu, creând în 1897, la New York, prima şcoală de asistenţă socială. 

În Europa, problema asistenţei sociale era strâns legată de aceea a 
raporturilor conflictuale dintre clasele bogate şi cele sărace ale societăţii. 
Prima încercare de apropiere între acestea se realizează în Anglia, prin 
experiența aşa-numitului settlement". În cadrul acestei forme de asistenţă, 
persoanele din înalta societate impártágeau cu săracii aceleaşi condiţii de 


1. Numele acestei forme de asistenţă a săracilor de către voluntari din clasele 
bogate se traduce prin „aplanarea unui conflict, a unei neînţelegeri”. 

viaţă, îi sprijineau în creşterea şi supravegherea copiilor, facilitau tinerilor 
învăţarea unei meserii, asigurau consiliere tinerelor mame, procurau 
asistență medicală şi juridică gratuită etc. Forma în care erau realizate 
aceste acțiuni îndepărta diferenţele dintre clasele sociale, corespunzând si 
mesajului pontifical din 1904 către creştinele din Franţa: „Nu mai este 
suficient ca ele (femeile creştine ce se ocupau cu acţiunile de caritate după 
model englez — n.n.) să se închidă în opere de binefacere propriu-zise, în 
care se simte totdeauna diferența de ranguri, înălțimea celui care dă şi 
inferioritatea celui care primeşte” (Freynet, 1995: 59). Papa Pius al X-lea 
le recomanda să se dedice acţiunilor sociale urmând spiritul evanghelic, 
într-o adevărată frátietate creştină. 

Promotoarele „Caselor sociale” nu intenționau însă să subor- 
doneze activitatea lor asistentialä vreunei propagande religioase sau 
ideologice, considerând că reconstrucția socială este o problemă de justiţie, 
de dreptate, şi nu de binefacere creştină. Această opțiune „independentistă” 
va crea o serie de probleme în raporturile dintre organismele private cu 
scop asistenfial, pe de o parte şi burghezie si Biserică, pe de altă parte. 
Insistând prea mult asupra ideii de conflict între clase şi de conflict între 
generaţii (pentru că tinerele fiice de burghezi care acționau în plan 
asisten(ial aveau idei diferite de cele ale părinţilor lor), „Casele sociale” au 
fost intens criticate şi boicotate. Totuşi, ele vor constitui un model pentru 
centrele de asistență socială care se vor crea între cele două războaie 
mondiale. 

Odată cu eşecul partial al curentului solidarist din asistenţa socială 
a începutului de secol XX, se va dezvolta un nou tip de strategie 
asistenţială, centrată pe modelul medical (casework). Întrucât viaţa clasei 
proletare era marcată în acea perioadă de o igienă precară şi de răspândirea 
unor boli (ca tuberculoza), de malnutriție şi de alcoolism, unele organizații 
nonguvernamentale au declanşat acţiuni sanitare de anvergură, menite să 
atenueze efectele mizeriei şi ale lipsei de asistență medicală. Astfel, au fost 
create „dispensare anti-tuberculoză”, a căror activitate era completată cu 
diverse prestații sociale şi medicale la domiciliul bolnavilor. În. 1914, la 
Paris era creată „Asociaţia infirmierelor-vizitatoare”, care vor fi pregătite, 
începând cu 1922, în şcoli de infirmiere cu două specialități distincte 
(infirmiere de spital si infirmiere-vizitatoare); pentru obţinerea unei 
diplome de infirmieră, trebuiau parcurşi doi ani de pregătire: unul comun 


ambelor specializări şi unul axat pe tipul de intervenţie spitalieră, respectiv 
socio-medicală. 

Primul război mondial a adus cu sine, pe lângă problemele sociale 
specifice oricárui conflict armat, si necesitatea ca femeile sá susțină 
producţia industrială de război, lucrând în fabrici în locul bărbaţilor aflați 
„pe front. Însă structurile industriale nu erau pregătite pentru a primi forța 
de muncă feminină: în fabrici condiţiile igienice erau precare, nu existau 
cantine şi nici creşe pentru copiii muncitoarelor. În Marea Britanie şi apoi 
în Franţa, aceste probleme ale femeilor au fost parţial soluționate prin 
activitatea supraintendentelor (Lady Welfare Supervisor, respectiv 
Surintendante). Prezente in fabrici si in diverse instituţii private, acestea se 
ocupau de starea de sănătate a muncitoarelor, de locuinţele acestora, de 
hrana din cantinele muncitoreşti etc. Supraintendenta era sugestiv definită 
de către secretarul asociaţiei din Franţa astfel: „Nici religioasă, nici 
muncitoare, nici femeie de lume, sau poate toate acestea la un loc, ea este 
între clasa muncitoare şi a noastră cel mai bun agent de legătură...” 
(Guerrand; Rupp, 1978: 52). 

În aceeaşi perioadă cu infirmierele-vizitatoare şi cu suprainten- 
dentele, apar asistentele sociale propriu-zise. Reprezentantele acestei noi 
profesii activau în America la începutul veacului nostru; în deceniul al 
doilea, ele pot fi întâlnite şi în spitalele Europei Occidentale. Legate 
profesional la început de instituţiile medicale, asistentele sociale aveau ca 
sarcină completarea diagnosticului medical al pacientului cu un diagnostic 
social: asistenta socială trebuia „să descopere cauzele sociale pe care 
medicul le poate ignora şi care intretin şi agravează maladia”; de 
asemenea, acţiunea asistentei sociale trebuia „să prelungească în afara 
spitalului influența medicală” (Freynet, 1995: 62). In conformitate cu 
aceste atribuţii profesionale, asistentele sociale erau recrutate numai din 
şcolile de infirmiere. lar serviciul asistential era conceput ca un instrument 
practic de eficientizare economică şi socială a muncii spitaliere. Treptat, 
acțiunea asistentelor sociale se va extinde şi în sfera educaţiei sanitare în 
şcoli şi în familii. Pe acest fond de activitate social-medicală, de „terapie 
socială”, primul Congres internaţional al Serviciilor Sociale (Paris, 1928) 
va defini asistența socială după cum urmează: „Serviciul social este 
ansamblul eforturilor menite a alina suferințele provenite din mizerie; a 
replasa indivizii şi familiile în condiţii normale de existenţă; a preveni 
flagelurile sociale; a ameliora condiţiile sociale şi a ridica nivelul de trai” 
(Guerrand; Rupp, 1978: 63). 

Înrudirea profesiei de asistent social cu aceea de medic a prezentat 
unele avantaje, cum ar fi: scoaterea discursului asistential de sub influența 

ideologiei caritätii şi a păcii sociale, dobândirea unui limbaj mai tehnic şi a 
unor criterii de evaluare a eficienţei asistenţei. Totuşi, asistența socială nu 
îşi putea construi identitatea în raport cu asistența medicală, fără să-şi 
definească o metodologie proprie. Aşa încât, începând cu lucrarea Social 
Diagnosis (New York, 1917), scrisă de Mary Richmond, asistenţa socială 
şi-a asumat ca metodă distinctivă ajutorul psihologic individualizat (aşa- 
-numitul casework). Importatá din Statele Unite în Europa după cel de-al 
doilea război mondial, metoda casework se va dezvolta permanent, 
putându-se identifica în prezent două forme de terapie socială: tratamentul 
direct sau psihoterapia şi tratamentul indirect sau socioterapia. 

Metodologia de tip casework tinde să fie înlocuită parţial, în 
ultima vreme, de către „modelul intervenţiei”. Pornind de la dinamica 
socială şi psihosocială în care se află clientul (fie el un individ, un grup sau 
o comunitate), asistentul social defineşte o serie de obiective şi de mijloace 
adecvate procesului de schimbare socială pe care îl crede necesar. Pentru a 
declanşa schimbarea, asistentul concepe un proiect de intervenţie. 

Spre deosebire de modelul medical al acțiunii asistentiale (model 
care a inspirat metodologia casework), modelul intervenţiei nu se mai 
concentrează doar asupra a ceea ce nu funcționează normal, asupra 
„maladiei sociale”; conceptul de schimbare, care orientează modelul 
intervenţiei, ne atrage atenţia asupra a ceca ce este normal şi obişnuit în 
viaţa cotidiană a fiecărui actor social. Printre aceste lucruri normale se află 
schimbarea însăşi. Numeroşi factori externi şi interni ne determină la 
comportamente ce vizează o anume schimbare. Astfel, actionäm în sensul 
schimbării atunci când dorim ceva (un lucru sau o situație mai bună sau 
pur şi simplu diferită de cea pe care o avem), atunci când ne temem că 
vom pierde ceva important (un lucru cu valoare afectivă, o relaţie umană, o 
situaţie socială etc.) sau când ne aflăm în situaţii neobişnuite, ce antrenează 
riscuri semnificative. ,,Reperarea motivatiei clientului pentru schimbare 
devine atunci o cheie esenţială pentru asistentul social în intervenţia sa; 
nivelul de nelinişte resimțită în situația actuală şi gradul de speranţă de a 
atinge o schimbare satisfăcătoare sunt date esenţiale şi dinamice în 
proiectul de intervenţie. In contrapartidă, reperarea frânelor si a rezis- 
tentelor la schimbare (...) devine la fel de importantă, căci orice situaţie de 
schimbare antrenează inevitabil tensiuni, sentimente ambivalente sau 
ostile, conflicte etc.” (De Robertis, 1995: 85). | 

 . Noua orientare reprezentată de modelul intervenţiei reuşeşte să 
înlăture inconvenientele metodologiei casework. Aceasta din urmă îl 

antrenase pe asistentul social intr-un proces de autoanaliză (cu privire la 
implicarea sa personală în relaţia de ajutorare, în legătură cu sentimentele 
şi prejudecățile sale), însă nu punea problema raporturilor dintre relația de 
ajutorare şi mediul social, sau problema raporturilor de clasă dintre asistent 
. Si asistat. Modelul intervenţiei ia în calcul şi aceşti parametri, depăşind 
“limitele psihoterapiei. După opinia noastră, această nouă concepție 
teoretico-metodologică le conferă adevărata identitate asistenţei: şi asis- 
tentului social, deosebindu-i de medicină şi de medic, precum şi de 
psihiatrie şi de psihiatru. Asistentul social este un agent al schimbării care 
acționează în contexte sociale complexe; el nu se limitează la un tip sau 
altul de ajutorare, ci concepe strategii combinate şi, la limită, integrale. 

Dată fiind complexitatea câmpului social şi a problemelor pe care 

încearcă să le rezolve, profesia-cadru de. asistent social (cuprinzând 
persoane cărora, după o pregătire de calificare, li se încredințează sarcini 
de natură socială, educativă, psihologică sau medico-socială pe lângă o 
populaţie aflată în dificultate) (Thévenet; Désigaux, 1995: 28) a cunoscut 
o specializare si o multiplicare pe ramuri de interventie. Astfel, la orizontul 
anilor '90 putem identifica aproximativ 10 profesii asistentiale: 

e puericultorii se ocupă de copiii din mediul spitalicesc şi din 
alte instituţii de protecţie infantilă; 
consilierii în economie socială şi familială, 

e delegaţii la tutelă, însărcinaţi cu aplicarea hotărârilor judecă- 
toreşti privind prestațiile familiale în situaţiile în care minorii 
sunt supuşi unui tratament necorespunzător (igienă defectu- 
oasă, hrană insuficientă, abuz de orice tip); 

e asistentele familiale asigură efectuarea unor activități menajere 
în familiile cu probleme deosebite; activitatea lor include şi 
supravegherea copiilor; 

e animatorii socio-culturali desfăşoară activități culturale, 
sportive şi educaţionale în care sunt atraşi mai ales tineri din 
mediile defavorizate; 

e educatori specializaţi pe diferite tipuri de acţiuni pedagogice şi 
psihologice recuperatorii; 

e educatoarele: în unele țări, profesia de educatoare pentru copiii 
de până la şase ani este inclusă în asistenţa socială; în România, 
educatoarele fac parte din personalul didactic; 

e menajere şi ingrijitoare pentru persoanele in várstá si pentru 
alte categorii de indivizi aflaţi in situaţia de dependenţă; în 

cazul acestor profesii nu există o pregătire şcolară specială, ca 
pentru cele citate anterior; 

e asistenții sociali din diverse instituţii (Şcoli, spitale, case de 

copii, penitenciare etc.); 

e asistenții de agenție sau de serviciu social. 

In pofida specializării crescânde a domeniilor asistentiale, putem 
constata că asistentul social are încă un statut ambiguu, activitatea sa fiind 
adesea confundată cu cea proprie altor profesii. Există şi situaţii în care 
însăşi utilitatea asistentului social este pusă sub semnul întrebării, date 
fiind unele suprapuneri de competente între asistența. socială, asistenţa 
medicală, psihiatrie, asistenţa pastorală, juridică, activitatea educatio- 
nalä etc. În raport cu celelalte profesii de tip asistential, asistentul joacă 
rolul de integrator şi coordonator” al eforturilor de restaurare a normalitätii 
în sistemele sociale. 


2. SISTEMUL CLIENT 


Activităţile asistentiale se desfăşoară — indiferent de epoca 
istorică, de ideologia dominantă şi de suportul instituțional — în favoarea 
unor persoane, grupuri sau comunități umane aflate în situaţii proble- 
matice. Beneficiarii acestor acțiuni nu au fost numiți dintotdeauna „clienţi” 
şi se pare că acest termen va cunoaşte şi el un declin al utilizării (într-un 
viitor mai mult sau mai putin apropiat), în favoarea aceluia de „beneficiar” 
al prestatiilor sau serviciilor sociale. 


2. Dacá luám ca exemplu un minor cu comportamente deviante, putem vedea 
că el este ,,clientul" şcolii, al poliţiei, uneori şi al instituţiilor medicale etc. 
Fiecare profesie implicată în resocializarea minorului respectiv îl tratează, 
de regulă, dintr-o perspectivă îngustă (fie aceea a disciplinei şi performanţei 
şcolare, fie aceea a respectării legilor, din perspectiva normalitátii clinice etc.). 
Asistentul social este cel care stabileşte corelatiile posibile dintre diverşii 
factori ce pot genera comportamentul deviant şi pune în aplicare un proiect 
de intervenţie în sensul „normalizării”, proiect ce implică participarea 
familiei, a şcolii, a autorităţilor publice, a medicilor şi a altor agenti ai 
schimbării. 

Câtă vreme ajutorarea persoanelor aflate în dificultate s-a realizat 
din perspectiva caritátii creştine sau din aceea a „asistenţei represive” 
(menite să pună la adăpost ordinea socială instituită), asistatii au fost 
numiţi în diferite moduri (de la „săraci” şi „nenorociţi”, până la ,mize- 
rabili”), funcţie de situaţia lor materială şi de tipul de prestație de care 
beneficiau. Ulterior, când asistența socială s-a dezvoltat în continuarea 
asistenţei medicale, a fost preferat termenul de „pacient”. In fine, 
metodologia casework a lansat conceptul de ,client", consideránd cá 
acesta ilustrează cel mai bine statutul asistatului. In prezent, datorită 
diversificării crescânde a prestaţiilor de tip social (fapt ce implică 
extinderea activităţii asistentiale la categorii de persoane care nu se 
confruntă cu problemele clasice” ale asistenţei), se foloseşte tot mai mult 
termenul de „utilizator”. 

Indiferent de conceptul utilizat pentru desemnarea asistatului, 
trebuie precizat că el este o entitate individuală sau multipersonală care 
beneficiază de ajutorul specializat al unei profesii asistentiale (Johnson, 
1983: 132-133). Această definiţie sintetică rezultă din combinarea mai 
multor acceptiuni pe care Emanual Tropp (1974: 19-29) le dădea clientului 
(respectiv aceea de persoană sau grup care caută un ajutor specializat, 
profesionist; accepțiunea de utilizator al ajutorului acordat de cineva şi 
accepțiunea de individ sau entitate multipersonală care este deservită de o 
agenţie sau o instituţie). 

Scott Briar şi Henry Miller (1971) vorbesc despre ,client" în 
termeni de rol social: clientul este cel care joacă un rol regizat de un 
complex de norme şi aşteptări ce vin din partea agenţiei asistentiale, a 
grupului de referinţă şi a comunității (a publicului general). 

Sistemul client se deosebeşte de ceea ce literatura asistentialä 
numeşte „sistem ţintă”. Dacă identificarea clientului presupune o raportare 
multiplă: la instituţiile asistenţiale, la grupul de referinţă şi la autoperceptia 
celui care beneficiazá de ajutorul specializat, precum şi existenţa unui 
raport administrativ clar între un beneficiar şi o instituţie asistenfialä, 
sistemul ţintă este un concept care are relevanță doar din perspectiva 
asistentului social şi a instituţiei sale (eventual şi din perspectiva unui tert 
implicat în activităţi sociale). Sistemul țintă este persoana, grupul sau 
comunitatea care se află într-o situaţie problematică şi care necesită 
intervenţia unui serviciu asistenfial specializat, în sensul schimbării. 
Aşadar, identificarea sistemului ţintă este o activitate de evaluare a 


nivelului de normalitate funcţională a unui sistem social, activitate 

desfăşurată de către asistentul social sau de către un ,sistem-martor". 
Sistemul ţintă se poate transforma în sistem client fie ca urmare a 
conştientizării propriei situaţii disfunctionale şi ca urmare a formulării unei 
cereri de ajutor, fie ca urmare a iniţiativei asistentului social, fie în urma 
sesizării instituţiilor asistentiale de către un tert. 

Potrivit lui David Landy (1965), procesul prin care o heklani 
devine client al asistenței sociale presupune o serie de etape: 

a) individul recunoaşte față de sine că ceva nu merge bine în 

viața sa; 

b) cel care caută ajutor îşi asumă riscul ca apropiații lui (fami- 
lie, prieteni, cunoştinţe) să afle despre incapacitatea lui de 
a-şi rezolva singur problemele; 

C). cel care caută ajutor îşi recunoaşte starea critică şi incapa- 
citatea de a o depăși prin forțe proprii, în fața unui asistent 
social; 

d) cel care solicită ajutorul specializat acceptă să renunțe la o 
parte din autonomia sa şi să se plaseze într-un rol de 
dependență. 

Clienţii asistenţei sociale prezintă o diversitate deconcertantă: pot 
fi clienţi minorii orfani, abandonaţi sau aflaţi în alte situaţii ce necesită 
instituirea tutelei, familiile aflate în criză (economică, psiho- afectivă), 
persoanele cu dizabilităţi, vârstnicii fără susţinere familială şi fără alte 
resurse, somerii, dependentii de alcool si droguri etc. În pofida acestei 
diversitäti, se pot opera unele clasificări ale clienţilor, după cum urmează: 

1. In funcție de numărul indivizilor care constituie sistemul, putem 
distinge: clienţii individuali şi clienţii multipersonali. Individul client al 
asistenţei sociale trebuie tratat întotdeauna ca o persoană unică aflată într-o 
situaţie unică, chiar dacă problemele pe care le au clienții par asemă- 
nătoare. Clientul multipersonal poate fi un grup mic (de tipul familiei, spre 
exemplu) sau o mare comunitate (populaţia unei regiuni, a unei localităţi, 
un grup etnic etc.). 

2. In funcţie de orientarea ajutorului specializat: 

e clientul care solicită ajutor pentru sine; 

o clientul care solicită ajutor în favoarea altor persoane, grupuri 

sau comunităţi; 

e clientul care, deşi nu a solicitat ajutor, a intrat în zona de interes 

a asistenţei sociale, întrucât el constituie un factor de blocaj 
pentru funcționarea socială normală a altui client (spre 

exemplu, familia unui minor asistat, familie care constituie un 
factor educational carentat); 

e clientul care caută sau utilizează asistența socială ca alternativă 
la alte tipuri de asistenţă (în special juridico-represivă); 

e clientul care solicită ajutor pentru scopuri inadecvate. 

3. În funcţie de atitudinea clientului față de serviciul asisten[ial 
(Messu, 1991): 

e asistatul ruşinos — cel care apelează la serviciul social doar 
atunci cánd nu mai are nici o posibilitate de a depăşi situaţia 
problematică în care se află; el preferă un contact cât mai 
limitat cu instituţia asistenţială şi renunță la ajutor de îndată ce 
îşi reechilibreazä situaţia; 

e clientul revendicativ — cel care solicită imperativ ajutorul 
social, bazându-se pe „dreptul” său la asistență si pe compa- 
rarea situatiei sale cu aceea a altor persoane care beneficiază de 
asistentá socialá; 

e clientul ezitant — cel care doreşte să beneficieze de serviciile 
asistentiale, dar care evitá pe cát posibil contactul cu sistemul 
institutional si cu mecanismele birocratice; acest tip de client 
dezvoltă o „strategie de aşteptare”. 

Se mai pot realiza, de asemenea, clasificări ale clienţilor în funcție 
de aria problematică (această taxonomie identificându-se cu enumerarea 
domeniilor de acțiune ale asistenţei sociale), de grupa de vârstă etc. 

Identitatea clientului sau a asistatului se structurează în raport cu 
instituţiile asistentiale, cu percepţia socială asupra situaţiei de asistat şi cu 
autoperceptia subiectivă a fiecárui individ, grup sau comunitate care se aflá 
intr-o situatie criticá sau in una de vulnerabilitate. Raporturile care se 
stabilesc intre asistent si asistat se inscriu intr-un context sistemic, dominat 
de procesele de integrare si excludere, de construcție a identităţii 
marginalilor şi de instituire şi reafirmare a normalitátii. 

3. POZITIA SISTEMICÁ A ASISTENTULUI SOCIAL 


Asistenta socialá realizează medierea între societatea instituită si 
indivizii şi grupurile marginale. În realizarea medierii, poziţia asistentului 
social este adesea inconfortabilă, el aflându-se între. presiunile insti- 
tutionale (care sunt, în ultimă instanță, exigente ale societății instituite, ale 
normalitátii normalizatoare) şi cererile clienţilor; la acestea se adaugă şi 
elementele statutului şi ale imaginii publice a profesiei de asistent social, 
Astfel, instituţiile asistentiale îi impun asistentului constrângeri organi- 
zationale, scopuri si strategii actionale care pot să nu corespundá cu 
nevoile stringente ale utilizatorilor. Clienţii, cărora le lipsesc resursele si 
care au nevoie de sprijin, îl consideră pe asistentul social singurul factor de 
care depinde răspunsul pozitiv la cererile lor. În fine, societatea, opinia 
publică exercită unele presiuni asupra profesiei de asistent social, prin 
mass-media, prin difuzarea unor imagini vizând poziţia de mediator si 
utilitatea asistentului. 

In aceste condiții, asistentul social trebuie să-şi construiască un 
sistem de relaţii profesionale, în cadrul căruia trebuie evitate următoarele 
pozitii-capcanä: 

a) poziția de intermediar obligat, adicä de mandatat, de purtätor 
de cuvânt, delegat sau, în general, de intermediar indispen- 
sabil în relația dintre utilizator (client) şi instituţiile sau 
organismele sociale; 


UTILIZATOR ASISTENT ORGANISM 
(CLIENT) FU RD TOUR o SOCIAL Toit SEES Dr SOCIAL 
(INTERMEDIAR) (INSTITUTIE) 


b) poziția de interpret: asistentul este conceput, in acest caz, ca 
singurul cunoscător al celor două »limbaje" — cel al asistatilor 
$i cel al puterilor publice sau al administraţiei — şi ca singurul 
üaducütor" al cererilor şi al răspunsurilor la respectivele 
cereri; această poziţie implică presupozitia că între cetățeni şi 
autorităţi n-ar fi posibilă o relaţie coerentă fără intervenţia 
asistentului social. 

ASISTENT SOCIAL 
(INTERPRET) 


UTILIZATOR ORGANISME 
(CLIENT) SOCIALE 


Poziţia recomandabilá si dezirabilă pentru asistentul social este 
aceea de fert, adicá de catalizator al raporturilor administrative dintre 
cetățeni şi instituții. În cadrul acestor raporturi, asistentul are o rată de 
implicare pe care o decide în funcție de oportunități, adică de nivelul 
comunicării dintre partenerii sociali. Medierea şi interpretarea vor avea, în 
acest caz, următoarea formă: 


UTILIZATOR ORGANISME 
(CLIENT) 7. 7 SOCIALE 


ASISTENT SOCIAL 
(TERT SOCIAL) 


Indiferent de poziţia sau de rolul pe care asistentul social este 
obligat să-l joace într-o situaţie asistentialä sau în alta, el se situează la 
intersecția dintre patru subsisteme ale societăţii globale (Févre, 1993: 36): 

a) sistemul organizat al asistenţei sociale; 

b). mediul institutional general şi sistemul legislativ; 

C) sistemul social informal; 

d) sistemul client. 

SISTEMUL 
ORGANIZAT AL 
ASISTENŢEI SOCIALE 


(N 
<A > 


SISTEMUL SOCIAL 
INFORMAL 


Din această poziţie sistemică, asistentul social pune bazele relaţiei 
de ajutorare, care se structurează pe următoarele principii: 


Individualizarea: tratarea fiecărui client ca fiind unic, într-o 
situaţie unică. 

Exprimarea liberă a clientului în relaţia cu asistentul. 
Controlul emoțional al răspunsurilor asistentului. 

Acceptarea necondiționată a clientului. 

Atitudinea de ne-judecare din partea asistentului. 
Autodeterminarea clientului. 

Confidentialitatea raportului profesional asistent-asistat. 


În această relaţie de ajutorare, pot să apară unii factori pertur- 
batori, cum ar fi: necunoaşterea reciprocă a partenerilor, din cauza 
diferențelor culturale, etnice, religioase etc.; atitudinea negativă față de 
celălalt, ca element structural al comportamentului unui actor social (fie el 
asistatul sau chiar asistentul); diferenţa de scopuri între asistent şi asistat; 
discrepanta între scopuri şi oportunităţi; conflictul între aşteptări şi 
rezultaté: birocraţia. Relaţia de ajutorare, ca parte componentă a jocului 
medierilor sociale, rămâne marcată de tensiuni şi de zone de incertitudine, 
proprii de altfel tuturor tranzacţiilor de la frontiera dintre normalitate şi 

-marginalitate. 

Capitolul IV 


ELEMENTE DE METODOLOGIE 
A ASISTENȚEI SOCIALE 


1. CERCETAREA-ACTIUNE, 
ÎNTRE LOGICA DEMERSULUI COGNITIV 
SI EXIGENTELE PRACTICII ASISTENTIALE 


I 


Nici o activitate asistentialá eficientă nu poate avea loc in absenţa 
unei evaluări ştiinţifice a realităţii sociale în cadrul căreia este necesară 
intervenţia. Fiecare asistent social implicat în programe de intervenţie la 
nivel individual sau de grup va trebui să realizeze anchete sociale, analize 
ale problemelor micro- şi macrosociale, studii de fezabilitate si de eficiență 
pentru diverse programe asistentiale, precum şi rapoarte de evaluare a 
activităţii desfăşurate. Or, toate acestea nu se pot realiza empiric, ci 
presupun în mod necesar, pe lângă fundamentarea teoretică şi abilităţile 
practice, o bună cunoaştere şi capacitate de aplicare a metodelor cercetării 
şi intervenţiei sociale. În felul acesta, practica asistenţială face apel la 
instrumentele cercetării ştiinţifice pentru a depăşi percepțiile comune si 
pentru a accede la o cunoaştere specializată. 

În analiza ştiinţifică a socialului, analiză care precede activitatea 
de tip asistential, distingem mai multe niveluri de profunzime: de exemplu, 
atunci când un asistent social care se ocupă de devianfa comportamentală 
în diverse medii urbane defavorarizate observă direct spaţiile de locuit, de 
folosinţă publică, zonele comerciale sau aspectul exterior al populaţiei, el 
se situează la un nivel descriptiv. La acest nivel, asistentul ia act de 
problemele sociale existente, fără a le putea explica însă cauzele şi fără a 
putea contura posibilele soluții. De aceea este necesar ca demersul cognitiv 
să continuie cu o etapă reflexivă, în care asistentul social încearcă să 


| 

stabilească legături logice între diverse fenomene sociale evidente, pentru 
ca astfel să poată descoperi cauzele disfunctiilor sociale. În felul acesta va 
corela asistentul indicatori de tipul: numărul barurilor din zona de habitat şi 
numărul cazurilor de comportament deviant datorat alcoolismului; starea 
iluminatului public şi frecvența cazurilor de delincvență nocturnă; 
condiţiile de habitat individual şi tipurile de comportament necivilizat în 
spaţiile publice etc. Relaţiile dintre aceşti indicatori nu apar totdeauna la 
prima vedere. Nu întotdeauna cauza cea mai evidentă a unui fenomen este 
şi cauza lui cea mai profundă. Din acest motiv, practica asistentialä nu se 
poate baza pe relaţiile cauzale „evidente” pentru simțul comun, ci trebuie 
să facă apel la cercetarea sociologică. Dată fiind necesitatea întemeierii 
intervenţiei sociale pe cunoaşterea ştiinţifică a realităţii, cercetarea socio- 
logică şi intervenţia formează un proces comun. Această corelare a 
cercetării cu activitatea asistentialä poate fi evidenţiată în plan metodologic 
prin similitudinea etapelor de realizare a cunoaşterii ştiinţifice şi a 
intervenţiei sociale, după cum urmează: 


Cercetarea sociologică 


l. Formularea problemei de cer- 
cetat 


l. Identificarea situaţiei sociale 
care constituie o problemă de 
rezolvat 

2. Elaborarea unui cadru teoretic | 2. Studiul sistematic asupra siste- 
de referință, adică identificarea | mului-client $i asupra mediului în 
teoriilor sociologice cele mai | care trăieşte; formularea ipoteze- 
potrivite pentru explicarea proble- | lor cu privire la tipul de disfunctie 
mei care urmează a fi cercetată, | socială şi prefigurarea mijloacelor 
precum şi alegerea metodelor de | de intervenţie 
cunoaştere 


3. Construirea unui model teoretic | 3. Elaborarea planului de inter- 
i a strategiilor de cercetare ventie 


4. Culegerea datelor referitoare la | 4. Executarea planului de inter- 
problema socialá in studiu; etapa | ventie 


cercetării de teren, a aplicării 
5. Evaluarea rezultatelor acţiunii 
asistentiale 


metodelor de cunoastere la reali- 
tatea dată 

5. Analiza şi interpretarea datelor, 
urmată de formularea concluziilor 

În cadrul etapelor enunțate, transferul teoretic şi metodologic de 
la cercetare către intervenţie şi invers este frecvent, folosind deopotrivă 
cercetătorului şi asistentului social. 

În ultimele două decenii, avându-se în vedere relaţia tot mai 
strânsă dintre teoria sociologică şi practica asistentialä, a apărut în 
literatura de specialitate conceptul de cercetare-acfiune (Lecomte, 
1991). Acesta defineşte noua realitate a eliminării separaţiei rigide 
dintre activitatea de cercetare ştiinţifică realizată, de regulă, în mediile 
academice şi acţiunea asistenţială a diverselor instituții şi agenţii de 


profil. 


Cercetarea-actiune se derulează pe baza următoarelor principii: 


demersul cunoaşterii cu scop de intervenţie trebuie conceput 
pe durată lungă şi nu secvențial; 

cercetarea-actiune se desfăşoară în contexte sociale reale; 
spre deosebire de cercetările teoretice, care nu au decât în 
plan secundar finalitate practică, cercetarea-actiune vizează 
cunoaşterea unei probleme sociale concrete, pentru care 
asistentul social caută o soluţie; 

finalitatea, obiectivele şi orientările principale ale cercetării 
cu scop de intervenţie trebuiesc stabilite prin acordul 
actorilor implicaţi (asistent social-cercetător, pe de o parte, 
şi sistemul client, pe de alta); 

definirea problemei si a scopurilor cercetárii-actiune 
depinde de oportunităţile, necesităţile si constrângerile unei 
situaţii concrete şi mai puţin de ipoteze sau teorii generale şi 
abstracte; 

datele culese în timpul cercetärii-actiune au valoare in 
calitate de elemente ale unui proces de schimbare socială; 
cercetătorul implicat într-un program cu finalitate asis- 
tentialä abandonează in mare măsură rolul de observator 
exterior în favoarea unei atitudini participative, în cadrul 
căreia practică observaţia empaticá, interacțiunea şi coope- 
rarea reală cu sistemul-client. 


O astfel de simbioză între activitatea de cercetare şi practica 
asistentialä a fost multă vreme un lucru greu de realizat, din diverse 
motive care tin de specificul celor două domenii şi de o sumă de 
prejudecăţi, atât ale cercetătorilor, cât si ale asistentilor sociali. 
Decalajul dintre cercetare și intervenţie a avut, aşadar, mai multe cauze. 

Una dintre ele a reprezentat-o natura formaţiei ştiinţifice şi filosofice a 
cercetătorilor; ea a ţinut multă vreme cercetarea ştiinţifică departe de 
domeniul praxisului pe care îl considera inferior reflectiei „savante”. Ca 
reacție la această atitudine de superioritate a cercetătorilor, asistenții 
sociali considerau teoriile ca fiind lipsite de relevanță si de utilitate 
practică, iar pe cercetători îi priveau ca fiind rupti de realitate si 
incapabili de a formula solutii practice. Decalajul dintre inteventia si 
cercetarea socialä s-a mai datorat si diferentelor de paradigmä în cadrul 
căreia erau gândite şi soluționate problemele sociale. Astfel, putem 
identifica o paradigmă psihosocială, una socio-behavioristă si alta 
structurală, fiecare explicând diferit problemele sociale si relaţiile ` 
interumane şi trimițând la strategii diferite de intervenţie. 

Odată depăşite diferențele paradigmatice şi barierele de comu- 
nicare dintre cercetători și asistenții sociali, a fost posibilă construcţia 
treptată a unei metodologii ştiinţifice a asistenţei sociale. 


2. CE ESTE METODOLOGIA ASISTENȚEI SOCIALE? 


În măsura în care i se recunoaşte asistenței sociale o „demnitate 
ştiinţifică” în arealul disciplinelor socioumane, trebuie să se accepte si 
faptul că, în afara mixajului de teorii provenind din ştiinţele sociale 
consacrate si în plus faţă de „împrumuturile” metodologice pe care le 
face în mod necesar, asistența socială posedă un corp metodologic 
propiu. Nu este vorba aici despre pretenţia desuetă de a defini o 
disciplină prin obiect de studiu propriu, concepte şi metode specifice, 
întrucât asistența socială recunoaşte deschis că se bazează pe achiziţiile 
teoretice şi pe instrumentarul de cercetare provenind din sociologie, 
antropologie, psihologie etc.; problema care se pune este mai curând 
aceea de a identifica modelele şi strategiile cunoaşterii şi intervenţiei, de 
a surprinde modalităţile în care asistența socială asimilează metode 
„Clasice” de genul observaţiei, documentării, interviului etc. 

Pentru a contura, însă, sfera metodologiei asistentiale, este 
necesar.sá precizăm mai întâi care sunt particularitätile cunoaşterii lumii 
omului şi ce se înțelege prin metodologie în general. 

Aşa cum sublinia Petru Ilut în lucrarea sa Abordarea calitativă a 
socioumanului (1997), toate aspectele vieţii cotidiene (de la problemele 
sentimentale la cele profesionale, de la elementele vieţii private la 
economia şi politica naţională şi internaţională) sunt asiduu dezbătute în 
toate mediile sociale, din această dezbatere rezultând explicaţii, predicții 
sau chiar concepții globale despre lume. „Născută din praxisul socio- 
cultural mai larg — in cadrul cáruia intrá şi cultura generală acumulată 
prin şcoală, dar a cărei substanţă principală e dată de practica rutinieră — 
funcţionează ceea ce se numeşte cunoașterea la nivelul conştiinţei 
comune, al simțului comun, al bunului-simt, adică sistemul de credinţe, 
reprezentări, cunoştinţe — descrieri, explicaţii şi interpretări — obținute în 
mod spontan, fără o cercetare sistematică şi după metode ştiinţifice, ci 
pe baza activităţilor contextelor obişnuite (loc de muncă, familie, cerc 
de prieteni, organizații politice sau de altă factură etc.)" (Ilut, 1997: 9). 
Cunoaşterea comună nu operează exclusiv în domeniul socioumanului, 
ci acoperă deopotrivă sfera tehnicii, a economiei, a naturii etc. Totuşi, în 
domeniul socio-uman constatăm cea mai mică distanță şi cele mai 
puternice interferenţe între cunoaşterea pe care ne-o procură simțul 
comun şi cea produsă sub cupola ştiinţei. Acest fapt se datorează, pe de 
o parte, stadiului actual de dezvoltare la care se află ştiinţele sociale 
(spre deosebire de ştiinţele „pozitive” de genul fizicii, chimiei sau 
biologiei, sociologia, psihologia şi disciplinele înrudite cu ele nu pot 
produce cunoştinţe „exacte” şi nu pot formula predicții imbatabile), iar 
pe de altă parte consistentei domeniului social, unde avem de-a face, 
propriu-zis, cu o cunoaştere de sine a omului (dacă între constructorul 
unei colibe şi inginerul care proiectează un „Zgârie-nori” este o deose- 
bire imensă în privinţa competenţei ştiinţifice şi tehnice, nu același lucru 
se poate afirma atunci când comparăm o mamă, care îşi creşte copilul 
aşa cum îi dictează ei conştiinţa şi experienţa, cu un puericultor). 

Cunoaşterea comună în domeniul socio-umanului are, în opinia 
sociologului clujean citat anterior, o sumă de virtuţi care o fac deosebit 
de utilă şi uneori chiar suficientă în contextele praxisului cotidian. 
Astfel, ea este ontic direc! accesibilă oamenilor obişnuiţi, are caracte- 
ristica familiarității, a complexității, flexibilitáfii şi subrilității, mai 
mult, majoritatea teoriilor şi explicatiilor din ştiinţele sociale îşi află 
corespondentul în cunoaşterea comună. Cu toate acestea, trebuie remar- 
cate şi limitele sau chiar erorile simțului comun în materie de înţelegere 

şi explicare a realitátilor socio-umane: subiectivitatea, particularismul, 
imprecizia şi prevalența aparenfei (în dauna esenței) sunt tot atâtea 
obstacole în calea unei cunoașteri de calitate. De aceea, pe fondul 
pozitivismului secolului al XIX-lea, aşa-numitele științe ale spiritului au 
încercat să se desprindă deopotrivă de metafizică şi de cunoaşterea 
comună, pentru a dobândi un plus de obiectivitate şi de exactitate. 

Domeniul privilegiat al „reformei pozitiviste” l-a constituit 
corpul metodelor și tehnicilor de cercetare. Numai prin rafinarea 
acestora puteau ştiinţele socio-umane să ajungă la o mai bună întemeiere 
a teoriilor, la explicaţii şi predicții care să genereze, la rândul lor, soluții 
practice în gestionarea socio-umanului. În felul acesta s-a constituit 
metodologia ştiinţelor socio-umane. 

Dincolo de tentatiile pozitivismului (care îi determină pe socio- 
logi să trateze realităţile cercetate ca şi cum ar fi obiecte fizice), ştiinţele 
socioumane au trebuit să țină seama, în construcția metodologiei, de 
specificul obiectului lor de cercetare, căci, după cum afirma Jean-Louis 
Loubet del Bayle (1986: 13), „omul nu se studiază chiar în aceeaşi 
manieră ca un obiect fizic, o plantă sau un animal”. Apoi, printre 
ştiinţele umane, unele îl cercetează pe om sub aspect fizic (aşa cum face 
anatomia), altele sub unghiul psihismului individual (psihologia), iar 
altele sub unghiul relaţiilor pe care individul le dezvoltă în mediul său 
social (sociologia, psihologia socială, pedagogia etc.). Fiecare dintre 
respectivele discipline va face apel în mod diferențiat la metodele şi 
tehnicile de investigaţie care constituie arsenalul metodologic al 
socio-umanului. Mai mult chiar, fiecare cercetare se va dori adesea nu 
numai o teorie nouă, ci şi o metodă inedită sau cel putin o expresie 
originală a unei metode deja ştiute. Dar ce este metoda? Prin ce diferă 
metoda de tehnică, de procedeu sau de instrument în câmpul cercetării? 

Termenul de metodă este frecvent utilizat fără prea multe 
precautii semantice, trimițând la modalități, etape si niveluri diferite de 
profunzime ale cercetării. Totuşi, este posibilă şi necesară o definire a sa 
mai riguroasă. Astfel, prima distincţie vizează formele de singular şi 
plural ale termenului. Metoda (la singular) desemnează calea urmată de 
rațiunea umană pentru a ajunge la cunoaşterea sau la demonstrarea 
unui adevăr: Altfel spus, metoda reprezintă un ansamblu de operaţiuni 
intelectuale ce permit analizarea, înțelegerea şi explicarea unei realități 
studiate. In acest sens se vorbeşte, spre exemplu, despre metoda 
experimentală în ştiinţele naturii, despre metoda deductivă şi despre cea 

inductivă în filosofie etc. În Lexique des sciences sociales, Madeleine 
Grawitz defineşte metoda ca „un ansamblu de reguli sau de procedee 
destinate atingerii, în cele mai bune condiţii (de timp, de efort şi de 
cheltuieli), a unui obiectiv cum ar fi: adevărul, experienţa, verificarea, 
învățarea etc. În sens filosofic, metoda desemnează ansamblul ope- 
ratiilor intelectuale prin care o disciplină caută să atingă o anumită 
finalitate, să descopere sau să probeze un adevăr” (Grawitz, 1991: 265). 
Metodele (la plural) sunt, aşadar, căile generale alternative pe care le 
parcurge subiectul cunoscător în încercarea de a înţelege şi a explica 
realitatea, indiferent de conţinutul particular al respectivei realităţi. 
Totodată, metodele mai desemnează şi strategiile specifice unor ştiinţe 
sau unor domenii de cunoaştere. Se vorbeşte în sociologie, spre 
exemplu, despre metode ca: observaţia, ancheta, experimentul, analiza 
documentelor, interviul etc. Spre deosebire de metode, „tehnicile sunt 
nişte maniere particulare de cunoaştere şi acțiune, ce pun în joc 
elemente practice, concrete, adaptate unui scop precis şi definit (...). 
Tehnicile apar deci ca nişte instrumente de cercetare puse la lucru în 
funcţie de o strategie generală definită prin metodă” (Loubet del Bayle, 
1986: 22). Unii autori procedează la distincţii şi mai accentuate, arătând 
că nu trebuie să confundăm tehnica cu procedeul şi nici cu instrumentul 
de cercetare. Astfel, tehnica se defineşte ca un ansamblu de prescriptii 
metodologice (reguli, procedee) pentru o acțiune eficientă; procedeul 
este o manieră de acţiune, de utilizare a instrumentelor de cercetare, 
care nu sunt altceva decât unelte materiale. Pentru a sustine o astfel de 
distincţie ordonatoare, Septimiu Chelcea dă ca exemplu raportul dintre 
ancheta sociologică (privită ca metodă), chestionarul (privit ca una din 
tehnicile posibile prin care se realizează ancheta), procedeul auto- 
administrării şi formularul de chestionar tipărit (care nu e altceva decât 
un obiect material, o unealtă) (Chelcea, 1995: 54-55). O distincție 
asemănătoare putem găsi şi în lucrarea Ancheta sociologică şi sondajul 
de opinie (1997), în care Traian Rotariu si Petru Ilut afirmă că termenii 
de metodă, tehnică şi instrument se află într-o insiruire ce merge de la 
general spre particular: „Metoda este o modalitate generală, strategică 
(din punctul de vedere al mijloacelor de cercetare şi nu al teoriei) de 
abordare a realității. Tehnicile sunt formele concrete pe care le îmbracă 
metodele, fiind deci posibil ca una şi aceeaşi metodă să se realizeze cu 
ajutorul unor tehnici diferite (...). În fine, instrumentul este un mijloc, 

ce poate îmbrăca o formă mai mult sau mai puţin materială, cu ajutorul 
căruia se realizează «captarea» informaţiei ştiinţifice, e cel care se 
interpune între cercetător şi realitatea studiată”. 

Odată operate aceste precizări conceptuale, putem să răspundem 
la întrebarea: ce este metodologia? În sensul cel mai general, metodo- 
logia 'se defineşte ca o ramură a logicii care studiază principiile şi 
demersurile investigației ştiinţifice, precum şi metodele sale. Etimologic, 
ar fi vorba despre o „ştiinţă a metodelor”. | 

În domeniul socio-umanului, metodologia este definită ca o 
analiză sistematică a metodelor şi tehnicilor pe baza cărora se realizează 
o cercetare teoretică sau aplicativă. După cum arată Lazăr Vlăsceanu, 
elementele componente ale metodologiei cercetării sociale sunt 
următoarele: „a) enunjurile teoretice fundamentale admise ca referinţe 
pentru structura paradigmatică a unei teorii şi convertite în principii 
metodologice de orientare a abordării realităţii sociale; b) metodele şi 
tehnicile de culegere a datelor empirice (observaţia, experimentul, 
ancheta etc.), c) tehnicile şi procedeele de prelucrare a datelor şi 
informaţiilor empirice, de ordonare şi corelare a acestora pentru 
fundamentarea deciziilor privitoare la semnificaţiile lor teoretice; 
d) procedeele de analiză, interpretare şi construcție sau reconstrucție 
teoretică pe baza datelor empirice în vederea elaborării de descrieri, 
tipologii, explicaţii si predicții teoretice” (Zamfir; Vlăsceanu, 1993: 354). 
Din această compoziţie, rezultă că metodologia nu este pur şi simplu o 
colecție de metode şi tehnici de abordare cantitativă sau/şi calitativă a 
socialului; nu este un „inventar” de tehnici, fie ele şi integrate strategic. 
Atunci când utilizăm o metodă de investigaţie, pornim de fapt de la o 
supozitie teoretică. (teorie de referinţă) care condiționează demersul 
cercetării. Unii sociologi afirmă că teoria este scopul și, în acelaşi timp, 
premisa cercetării, în vreme ce metodologia este sistemul de norme, 
metode, tehnici, procedee si instrumente prin intermediul cărora o teorie 
este testată şi dezvoltată empiric. O astfel de distincţie, deşi lămuritoare, 
nu este perfect valabilă, căci teoria şi metodologia nu sunt elemente net 
separate în cadrul ştiinţei (nici logic, nici cronologic), ci dimpotrivă, ele 
se susţin şi se condiţionează reciproc; în ansamblul științei, teoria nu se 
prezintă doar ca premisă şi scop, după cum metodologia nu are doar 
funcţii instrumentale. 

Majoritatea lucrărilor în domeniul metodologiei cercetării 
sociale insistă, totuşi, asupra componentei normativ-tehnice, oferind 

clasificári si descrieri ale metodelor de investigare a universului empiric. 
Spre exemplu, francezul J.-L. Loubet del Bayle prezintá, in volumul sáu 
de Introducere ín metodele ştiinţelor sociale, două mari categorii: 
metodele aflate sub cupola observaţiei (interviul, sondajul de opinie, 
testele si scalele de atitudini, observaţia propriu-zisă aplicată din 
exteriorul sau din interiorul grupurilor şi observaţia documentară) şi cele 
circumscrise „sistematizării? (descrierea, clasificarea, experimentul, 
analiza comparată şi teoretizarea). R. Ghiglione şi B. Matalon, în 
lucrarea Anchetele sociologice. Teorii şi practică (1992), consideră cá 
există patru metode în ştiinţele sociale: observaţia, ancheta, experi- 
mentul şi analiza „urmelor” (adică documentarea, analiza documentelor 
statistice şi analiza urmelor materiale). Sociologul ieşean Vasile Miftode 
concepe următoarea „ierarhie” a tehnicilor de investigaţie: a) tehnici 
principale, vizând cunoaşterea „existenţei sociale”: observaţia de teren, 
documentarea „faptică” şi experimentul social; b) tehnici secundare, 
vizând faptele de conştiinţă sau percepțiile subiective ale realităţii trăite 
de către actorii sociali: interviul, chestionarul, testele şi scalele de 
măsurare a atitudinilor; c) tehnici de sinteză: monografia şi tehnica 
(metoda) zonală (Miftode, 1995: 48). Sociologii clujeni Rotariu si Ilut 
rețin cinci metode fundamentale: experimentul, observaţia (propriu- 
-zisă), analiza documentelor, interviul şi ancheta. Ultimele patru sunt 
considerate variante ale observaţiei, aşa încât s-ar putea spune că în 
cercetarea socioumanului avem de-a face doar cu două metode: 
experimentul si observaţia. Lazăr Vlăsceanu enumeră patru metode 
principale de culegere a datelor empirice: ancheta socială, analiza 
documentelor sociale, observaţia şi experimentul. Fiecărei metode îi 
corespunde câte un set de „tehnici aplicative”, adică de operaţii speciale 
de identificare, colectare şi prelucrare a datelor empirice. 

Utilizarea metodelor şi tehnicilor într-o cercetare oarecare 
depinde, pe de o parte, de specificul obiectului de studiu, iar pe de altă 
parte, de supozitiile teoretice de la care porneşte cercetătorul în tratarea 
obiectului investigat. Astfel, dacă se pleacă de la premisa pozitivistă că 
realitatea socială este un obiect sau un lucru ce trebuie tratat aidoma 
obiectelor naturale, metodele privilegiate vor fi, desigur, observaţia, 
documentarea şi experimentul; dacă se consideră că lumea omului este 
în primul rând un fapt subiectiv, un complex de trăiri şi relații afective, 
ce nu pot fi explicate pe baza unor scheme deterministe mecanice, 

metodele şi tehnicile de cercetare adecvate vor fi interviul, scalele de 
atitudini, povestirea autobiografică, ancheta prin chestionar etc. 

După prezentarea sumară a conținutului metodologiei cercetării 
în domeniul socio-umanului, putem să evaluăm conţinutul metodologiei 
asistentiale şi să decidem dacă există, într-adevăr, o metodologie a 
intervenţiei. Pentru aceasta, reamintim relaţia existentă între teoriile 
sociologice şi psihologice, pe de o parte, şi fondul teoretic al asistenţei 
sociale, pe de altă parte, precum şi relaţia dintre cunoaşterea si 
intervenţia socială, construită sub semnul conceptului de cercetare- 
-ac[iune. 

Dacă asistența socială are o metodologie specifică, atunci 
trebuie să-i putem identifica următoarele elemente: | | 

a) teoriile de referință (respectiv marile modele); 

b) metodele şi tehnicile de cunoaştere şi intervenţie; 

c) procedeele de evaluare a realității empirice şi de reconstruc- 

[ie teoretică a acesteia, precum şi de evaluare a gradului de 
eficienţă a demersului asistential. 

Cu alte cuvinte, metodologia asistenţei trebuie să dovedească 
faptul că include deopotrivă o dimensiune teoretică, una normativă şi 
alta de sinteză între teoretic şi empiric (dimensiune care este în acelaşi 
timp autoreflexivă sau auto-evaluativà). 

Potrivit Cristinei De Robertis, asistența socială poate fi exami- 
nată din mai multe perspective. Una dintre ele se referă la asistenţă în 
termeni de „acte profesionale” (intervievarea clientului, vizita la 
domiciliu, constituirea dosarelor clienţilor, iniţierea demersurilor de aju- 
torare etc.); alta tratează asistenţa în termeni de rol şi de funcţie (rolul de 
informare, de ajutorare, de punere în relaţie, de mediere etc.). Există 
însă şi o perspectivă metodologică ce depăşeşte analizele centrate pe 
acte, roluri şi funcții, încercând să le coreleze şi să le sistematizeze, 
dintr-un unghi al logicii cunoaşterii şi acţiunii. Aşa cum afirmă autoarea 
evocată mai sus, „metodologia este partea unei ştiinţe care studiază 
metodele la care recurge aceasta; şi chiar dacă vom considera asistenţa 
socială mai mult ca o artă decât ca o ştiinţă, termenul de metodologie îl 
vom utiliza, totuşi, cu respectivul înțeles. Metodologia ne permite, 
astfel, să distingem şi să studiem «manierele de acțiune» în asistenţa 
socială, modul de a proceda potrivit unei ordini anume şi urmând 
anumite principii...” (De Robertis, 1995: 79), | 

În literatura asistentialä americană, metodologia este privită mai 
putin ca un complex de teorii şi principii ce structurează, după criterii 
logice si epistemologice, modalităţile de intervenţie, si mai mult ca o 
colecție de metode şi tehnici cu relevanță practică. Astfel, metodele 
asistenţei sociale desemnează tipuri specifice de intervenție, a căror 
eficacitate a fost deja probată de o întreagă tradiţie practică. „Activităţile 
asistentiale care au fost identificate ca metode includ: social casework, 
social group work, community organization, administration in social 
work, research, policy şi planning...” (Barker, 1987: 98). Prin social 
casework este desemnată acea orientare sau tip de practică utilizată de 
asistentul social în sprijinirea preponderent psihologică (dar şi rela- 
tionalá, educaţională, economică etc.) a unui individ sau a unei familii. 
Social group work este orientarea şi metoda ce constă în ajutorarea unui 
grup de persoane constituit pe criteriul comunităţii de interese sau al 
confruntării cu aceeaşi problemă (problema nemaifiind una psihologică, 
emoțională, ci vizând mai degrabă dezvoltarea abilităţilor de comu- 
nicare si integrare, promovarea unui nou sistem de valori ale vieții 
comunitare, reorientarea energiilor grupului spre scopuri pozitive, 
limitarea comportamentelor deviante etc.). Community organization este 
metoda de ajutorare a indivizilor, grupurilor şi comunităţilor care 
locuiesc în aceeaşi arie geografică sau care se confruntă cu aceleaşi 
probleme, pentru a ajunge la sintetizarea scopurilor si intereselor 
comune, precum Şi la punerea în operă a unor planuri menite să conducă 
la îndeplinirea scopurilor în cauză. Celelalte „metode” se referă la 
managementul asistenţei sociale, la cercetarea în domeniu, la politicile 
sociale şi la proiectarea activităţilor asistentiale pe termen lung. 

Din această enumerare, precum şi din examinarea diverselor 
lucrări ştiinţifice în domeniu care anunță tratarea unor probleme de 
metodologie!, rezultă că asistenţa socială se află într-un stadiu în care 


l. A se vedea, spre exemplu, lucrările: Veronica Coulshed, Practica asistenţei 
sociale, “Editura Alternative, Bucureşti, 1993; Pascale Desrumaux- 
-Zagrodnicki, Manuel pratique en travail social. Des méthodes pour étre 
efficace, Gaëtan Morin éditeur — Europe, Paris, 1998; Marie-France 
Freynet, Les médiations du travail social, Chronique Sociale, Lyon, 1995; 
Louise C. Johnson, Social Work Practice, Allyn, Bacon, Boston, 1983; 
Florica Mănoiu, Viorica Epureanu, Asistenţa socială in România, Editura 
ALL, Bucureşti, 1996; Cristina De Robertis, Henri Pascal, L'intervention 
collective en travail social, Bayard Editions, Paris, 1987 etc. 

preocuparea fundamentală vizează dimensiunea tehnic-normativä. 
Practicile asistentiale care şi-au dovedit eficacitatea într-un context 
determinat sunt prezentate adesea ca ,,metode” cu valabilitate generală. 
Asistenţii sociali au tendinţa de a căuta ,retete" de intervenţie, moduri 
de a acţiona, preocupându-se mai puţin (sau chiar deloc) de cadrele 
generale teoretico-epistemologice ale muncii lor. În acest sens, De 
Robertis remarca faptul cá „profesiile asistentiale în Franţa (si nu 
numai — n.n.) se limitează la a sistematiza propria lor experiență 
practicá, prin utilizarea aproape exclusivá a demersului pragmatic, 
selectánd ceea ce «merge», pentru a distinge de ceea ce nu dà rezultatele 
scontate” (De Robertis, 1995: 77). 

Dincolo de aceastá exagerare a „instrumentalului” si de relativa 
confuzie a conceptelor de metodă şi metodologie, trebuie să remarcăm, 
totuşi, unele încercări de construcție a metodologiei în sensul adevărat al 
termenului, mai ales în literatura asistentialä recentă de limbă franceză. 
Aceste încercări constau în recuperarea dimensiunilor teoretice si 
epistemologice ale practicii asistentiale, în creionarea unei logici gene- 
rale a intervenției si în identificarea marilor modele asistentiale. 


3. MODELELE ASISTENŢEI SOCIALE 
3.1. Modelul medical (casework) 


Metodologia asistenței sociale (în dimensiunea ei tehnic- 
-normativă şi, parţial, în cea teoretico-epistemologică) este rezultatul 
unei acumulări de experiență practică şi de progrese teoretice în planul 
ştiinţelor socioumane, pe fondul creşterii interesului general față de 
rezolvarea problemelor sociale. 

Prima dintre concepţiile globale care au orientat practica 
asistenței sociale provine din medicină. Spre sfârşitul secolului trecut, 
când începea să se contureze identitatea profesiei de asistent social, 
exista o strânsă înrudire între asistența medicală şi cea socială. Primele 
asistente sociale nu erau altceva decât cadre medicale cu pregătire 


Elemente de metodologie a asistenţei sociale 105 


medie, care urmăreau evoluția pacientului în mediul său familial şi 
profesional după încetarea tratamentului medical, considerând (pe bună 
dreptate) că refacerea completă a pacientului presupune nu numai o 
bună îngrijire în spital, ci şi un sprijin post-tratament. În felul acesta, 
asistența socială a apărut în prelungirea actului medical. Din acest 
motiv, strategiile de intervenţie, teoriile şi limbajul medical au fost 
transferate în asistenţa socială. Asistentul însuşi era considerat un fel de 
medic ce are capacitatea de a descoperi şi de a trata ,,maladiile sociale", 
iar serviciul social era privit ca o instituţie care bilete tipologii de 
diagnostic şi de tratament pentru „bolile societăţii”. 

Modelul tratamentului social (modelul medical sau casework) a 
fost puternic influențat de curentele psihanalitice si psihoterapeutice ale 
începutului de secol XX, fapt care a condus chiar la o „reformă termi- 
nologică” în asistenţa socială din epocă. Astfel, termenul de „tratament” 
a fost înlocuit cu cel de „terapie”, vorbindu-se frecvent despre terapia 
socială, socioterapie, psihoterapie, terapie de sprijin etc. Cât priveşte 
obiectivele urmărite prin asistența derulată după modelul medical, 
acestea aveau tot sonorități specifice: tratament curativ (cel care se 
adresa persoanelor şi familiilor. deja afectate de disfuncţii sociale şi 
psihosociale), tratament preventiv (care se adresa clienţilor aflaţi în 
situaţie de risc) şi tratament promoțional (cel care, acompaniindu-le pe 
primele două, se derula în tradiția curentelor de educație populară în 
domeniul sanitar, economic, social etc.). 

În primele decenii ale veacului XX, se considera că există două 
forme de tratament social, în funcţie de traseul” urmat de acţiunea 
asistenţială: 

a) tratamentul direct (numit şi psihoterapie) se adresa 
nemijlocit clientului individual, acordându-i sprijin psiho- 
logic şi dezvoltându-i capacitatea înţelegerii de sine, ca 
premisă a refacerii capacităţii de funcţionare socială 
normală; 

b) tratamentul indirect (sau socioterapia) era centrat pe mediul 
exterior clientului, acţionând asupra mediului familial şi 
profesional, asupra grupului de prieteni sau de vecini, 
asistentul social viza o schimbare comportamentală la 
nivelul clientului individual. 

Practica asistentialä desfăşurată după model medical pornea de 

la premisa cá disfunctiile psihosociale cu care se confruntă indivizii si 

familiile sunt practic nişte „boli”, pe care asistenții sociali le pot 
diagnostica şi trata. Clientul sau „pacientul” nu face decât să primească 
»tratamentul" cu încredere si să aştepte „vindecarea”. 

Modelul medical a evoluat în timp, graţie modernizării perspec- 
tivelor psihosociologice de analiză a problemelor umane şi sociale, 
devenind tot mai mult o „marcă metodologică” a asistenţei sociale. 
Denumirile sub care îl regăsim în prezent sunt acelea de casework, 
serviciu social individualizat sau metoda intervenţiei psihosociale. În 
esenţă, modelul conservă orientarea sa iniţială către persoana asistatului 
sau/şi către microgrupul de apartenenţă (în special cel familial, dar şi cel 
profesional, religios, educațional etc.). Din acest motiv se preferă 
utilizarea sintagmei „intervenție socială personalizată” (mai curând 
decât „individuală”), sintagmă care semnifică în acelaşi timp existența 
unei relații asistent-asistat de la persoană la persoană, ca şi includerea în 
relaţia de ajutorare a persoanelor din proximitatea clientului (care nu 
mai este un „individ”, o entitate abstractă caracterizată, în tradiția 
filosofiei moderne, în primul rând printr-o autonomie şi o solitudine 
originară şi abia în plan secund prin relaţii de interdependentä). 

Modelul (sau metoda — cum preferă să o numească unii asistenţi 
sociali) se autoproclamă psihosocial(ă), în sensul că analizele de situaţie 
problematică, diagnosticele şi intervenţiile propriu-zise vizează ele- 
mente de viață psihică şi psihosocială ale clientului; de asemenea, 
metoda intervenţiei psihosociale utilizează instrumente din arsenalul 
psihologic şi sociologic pentru a-l ajuta pe client în plan personal şi în 
planul funcționării sociale. 

Denumirile diferite utilizate în literatura canadiană (serviciu 
social individualizat sau intervenție personalizată) şi în cea americană si 
europeană (intervenţie psihosocială) trimit la două nuanțe ale unuia şi 
aceluiaşi model: „serviciul individualizat este orientat, înainte de toate, 
către adaptarea persoanelor la situația lor şi către rezolvarea problemelor 
rezultate din interacţiunea persoană-situaţie, în timp ce, evoluând, 
intervenţia psihosocială este preocupată mai curând de problemele 
legate de bunăstarea personală şi de funcţionarea socială a clienţilor” 
(Menthonnex, 1995: 84). Dacă prin bunăstarea personală se înțelege 
conformitatea condiţiilor reale de viață cu exigenţele, preocupările şi 
idealurile clientului într-un context realist şi rezonabil, funcţionarea 
socială se defineşte ca un fenomen cu patru dimensiuni aflate în 

interacțiune: capacităţile, potentialitätile si resursele persoanei; trebuintele, 
aspiraţiile şi exigenţele persoanei; capacităţile şi resursele societăţii; 
trebuintele şi exigenţele societăţii. Se afirmă despre un actor social 
(individual sau multipersonal) că are o funcţionare socială adecvată dacă 
reuşeşte să satisfacă deopotrivă exigenţele şi trebuintele personale şi pe 
cele ale comunităţii din care face parte, graţie capacităţilor proprii şi 
graţie resurselor societăţii. 

Rezumánd „obiectul” si finalitatea intervenţiei psihosociale, 
vom spune că este vorba despre persoana (adică individul ca ființă 
socială) aflată în dificultate, pe care o sprijinim pentru a-și rezolva 
problemele si pentru a-i favoriza funcționarea socială. Atât „obiectul”, 
cât şi finalitatea presupun utilizarea unor mijloace care privilegiază 
relația dinamică între asistent, asistat şi problema cu care acesta din 
urmă se confruntă. 

Postulatele modelului casework sunt următoarele: 

e Orice persoană întâlneşte, în decursul vieţii, dificultăţi, 
conflicte si tensiuni legate de specificul vieţii ca atare (spre 
exemplu, legate de schimbările fiziologice proprii diferitelor 
etape de vârstă, de schimbările de rol social etc.) sau 
provocate de circumstanţe ale mediului. . 

e Persoana caută să rezolve situația problematică fie exclusiv 
prin efort propriu, fie apelând la ajutorul altora. 

e Nu orice tensiune sau problemă resimţită de o persoană 
constituie o situație problematică de care să se intereseze 
serviciul social. Totuşi, fiecare om se poate afla, la un 
moment dat, în situația de a nu-şi putea asuma de unul 
singur dificultăţile şi de a avea nevoie de un ajutor, de 
susținere temporară, de o relaţie de sprijin în acelaşi timp 
afectivă, permisivă şi competentă profesional. Această 
relaţie. interpersonală pozitivă poate constitui esenţa 
intervenţiei psihosociale. 

Cum se realizează însă in mod concret sprijinul psihologic 
individualizat? A. Menthonnex consideră că există cinci faze ale proce- 
sului de ajutorare. 

l. Faza de întâlnire: poate fi „provocată” de către asistentul 
social care identifică o persoană aflată într-o situație problematică sau 
poate să urmeze unei cereri din partea persoanei în cauză, care solicită 

ajutor; este o etapă de cunoaştere reciprocă, profund marcată de 
elemente emoționale, şi în cadrul căreia se construieşte fundamentul 
relaţiei de încredere; pentru clienţii care recurg, la asistența socială în 
urma unui mandat tutelar sau penal, faza de întâlnire este în acelaşi timp 
$i etapa de luare în grijă. 

2. Faza studiului psihosocial vizează cunoaşterea acelor 
elemente din viaţa clientului care îi sunt necesare asistentului social 
pentru a-l putea ajuta: situația familială, materială şi de habitat: 
activitatea profesională şi pregătirea şcolară; factorii bio-psihosociali 
(sănătate, experienţe trăite, atitudini, aspirații, roluri jucate, apartenența 
de grup etc.); elementele semnificative ale istoriei individuale; relaţiile 
interpersonale fundamentale şi secundare; factorii de presiune şi cauzele 
lor probabile; experienţele problematice anterioare şi modul lor de 
soluţionare; resursele şi limitele (constrângerile) clientului: identificarea 
problemei actuale şi evaluarea preliminară a cauzelor ei. 

3. Faza de diagnostic psihosocial sau de evaluare a situaţiei 
clientului. Prin diagnostic trebuie să se poată răspunde la următoarele 
tipuri de întrebări: cum percepe clientul (şi cum percep cei din 
proximitatea sa) situaţia problematică?, care sunt condiţiile de mediu 
care au dat naştere problemei?, care sunt elementele personale care au 
determinat apariţia problemei clientului?, care sunt scopurile şi aştep- 
tările clientului în ceea ce priveşte solutionarea?, ce forțe facilitează şi 
ce forte frânează rezolvarea problemei? Diagnosticul psihosocial este o 
evaluare (dintr-o dublă perspectivă: a personalităţii individului şi a 
mediului său social) a problemei cu care se confruntă clientul Si o 
proiecție realistă a mijloacelor de a o rezolva. 

4. Elaborarea planului de intervenţie, adică stabilirea obiecti- 
velor, a mijloacelor de realizare şi a etapelor de parcurs. 

5. Faza de realizare a planului sau intervenția psihosocială 
propriu-zisă. 

În fiecare din cele cinci faze, autoarea menţionată indică 
utilizarea unor tehnici de comunicare (interviu) şi de sprijin pe care le 
grupează în trei categorii: tehnici de susținere şi dezvoltare a atuurilor 
clientului; tehnici de ghidare $i orientare; tehnici de clarificare 
(Menthonnex, 1995: 112-126). 

În categoria tehnicilor de susținere şi dezvoltare sunt incluse: 

e ,Ventilatia": tehnică ce constă în facilitarea proceselor de 
exteriorizare a emoţiilor, sentimentelor şi experienţelor 
(prezente sau trecute), în scopul eliberării (defulării) clien- 
tului, pentru a-l pregăti astfel în vederea reorientării 
energiilor către rezolvarea problemei şi nicidecum către 
permanenta ei retrăire mentală. 

e ,Reformularea": a-i expune clientului propria lui povestire, 
reconstruită logic în termeni cât se poate de clari, pentru a 
ne convinge că noi înşine (în calitate de asistenţi sociali) am 
înțeles bine care este problema clientului, cât şi pentru a-l 
ajuta pe acesta să pună ordine în mecanismele cunoaşterii de 
sine. 

e „Asigurarea urmăreşte să-i demonstreze clientului că îi 
cunoaştem şi îi recunoaştem calitățile, capacitățile, dar şi 
limitele şi trebuintele; prin aceasta, îi întărim încrederea in 
propriile forte şi îl asigurăm că este capabil să depăşească 
situaţia problematică, beneficiind de un ajutor specializat. 

e Construcţia binomului asistent-client: tehnică prin care 
lucrătorul social îi oferă asistatului certitudinea că nu este 
singur în efortul de refacere a capacităţii de funcționare 
socială normală; odată demarată relaţia de ajutorare, 
problema se va pune în felul următor: în ce stare ne aflăm, 
ce vom urmări, ce vom intreprinde? Această tehnică îi oferă 
clientului un alter ego pentru a-l acompania într-un moment 
dificil şi pentru a parcurge împreună calea redresării 
psihosociale. 

e Tehnica informativă eliminá carentele de informatie ale 
asistatului, în scopul creşterii cunostintelor şi competenţelor 
sale în domenii cum ar fi: legislaţia, prestațiile sociale, 
tipurile de instituţii asistentlale, identificarea şi procurarea 
resurselor de tot felul etc. 

e  Discufia logică: tehnică ce utilizează şi dezvoltă capacitatea 
clientului de a rationa în sensul unei mai bune percepții 
asupra realităţii, al descoperirii alternativelor de acţiune, al 
înțelegerii prioritätilor etc. Scopul esenţial al discuţiei îl 
constituie formarea capacităţii clientului de a analiza corect 

situaţiile problematice în termeni de premise (cauze) şi 
concluzii (efecte), astfel încât am putea numi această 
tehnică „silogistică asistentialä”. 
Confruntarea: este tot o tehnică educațională”, de revelare 
a anumitor comportamente, atitudini şi incidente din viaţa 
clientului, care au produs efecte negative. Prin confruntare 
nu se caută cauzele comportamentelor inadecvate, ci doar 
conştientizarea existenței lor şi aflarea unor alternative 
comportamental-atitudinale. 

Tehnica rememorárii urmăreşte să-l determine pe client să 
îşi amintească reacțiile, mijloacele de acțiune si rezultatele 
obținute în situaţii problematice similare cu cea pe care o 
trăieşte în prezent, Astfel, o manieră acfionalä care şi-a 
dovedit în trecut eficienţa poate fi reluată de către client. 


Toate tehnicile din categoria celor de susţinere şi dezvoltare a 
atuurilor clientului sunt modalităţi specifice de aplicare a interviului 
(standardizat, semi-standardizat şi non-directiv) în asistenţa socială. 

Printre tehnicile de ghidare şi orientare menționăm: 


Intervenţia directă constă în furnizarea unui ajutor imediat 
clientului (de exemplu: a-i găsi o locuință, un loc de muncă, 
a-i acorda un sprijin material etc.), pentru a depăşi situaţia 
de criză şi pentru a crea premisele unor procese adaptative 
viitoare. 

Demonstrația prin exemplu îi facilitează clientului descope- 
rirea unor tipuri de comportamente si de strategii de acțiune 
eficace pe care nu le-a practicat până îni prezent, dar care 
i-ar permite să reintre în normalitate. Respectivele exemple 
nu constau în comportamente Ja îndemâna oricui, ci în 
gesturi hotărâte şi curajoase — caracteristici care le conferă 
.exemplaritatea", 

Tehnica exemplului tipurilor obişnuite de comportament 
caută să-i sugereze clientului o serie de modele acționale 
imediat utilizabile, care nu comportă eforturi mari de 
asimilare, întrucât ele sunt practici cotidiene ale tuturor 
oamenilor „normali” (de exemplu: a se îngriji de aspectul 
exterior a! propriei persoane, a pune ordine în lucruri si în 


activităţi, a folosi maniere de comunicare socialmente 
consacrate etc.). | 

e Consilierea sau orientarea reprezintă o tehnică directivă ce 
constă în exprimarea de către asistentul social a unei opinii 
în legătură cu situația clientului, în formularea unei 
recomandări motivate de comportament sau în sugerarea 
unei decizii pe care clientul este pus în situaţia de a o lua. 

e Definirea limitelor rezonabile este o tehnică de întărire a 

!  supra-eului, adică de dezvoltare a capacităților de auto- 
control ale clientului, cu scopul ca acesta să evite sau să 
renunțe la anumite comportamente periculoase, inadecvate 
situaţiei în care se află. Asistentul social îi va contura clien- 
tului limitele rezonabile de manifestare pentru a putea depăşi 
situația de criză şi a reintra în normalitatea psihosocială. 
Limitele rezonabile se referă deopotrivă la ceea ce este 
socialmente permis şi la ceea ce este strategic eficient. 

După utilizarea tehnicilor de susținere, ghidare şi orientare, se 
poate trece la a treia categorie — aceea a tehnicilor de clarificare. 
Acestea urmăresc tratamentul” sau modificarea comportamentelor care 
îl împiedică pe client să funcţioneze normal. Pentru aceasta, este necesar 
ca însuşi clientul să fi resimţit nevoia unei astfel de schimbări, 
conştientizându-şi elementele de blocaj şi inadaptare. Tehnicile de 
clarificare (,ventilatia", confruntarea si clarificarea) fac apel la arse- 
nalul psihanalizei şi al psihoterapiei, iar pentru utilizarea lor sunt 
necesare nişte condiții de garantie din partea clientului: a) să aibă un Eu 
suficient de puternic pentru a suporta introspectia (ştiut fiind că acest 
lucru suscită angoase şi tensiuni); b) să fie convins de faptul că o mai 
bună utilizare a anumitor mecanisme de apărare l-ar putea ajuta în 
ameliorarea conduitei; c) să posede capacităţi intelectuale reale şi să fie 
capabil de a-şi analiza şi verbaliza problemele şi conduitele; d) să aibă 
posibilitatea de a stabili relaţii obiective şi constructive cu asistentul 
social; e) să dovedească o reală capacitate de a face față realităţii. 

Prin clarificare se urmăreşte „punerea în evidență a anumitor 
comportamente repetitive ale clientului, care îi dăunează funcționării 
sociale normale şi care sunt manifestări ale unei utilizări abuzive a 
mecanismelor de apărare. Se va încerca, astfel, sprijinirea clientului 
pentru a-şi conştientiza atitudinile şi rolul pe care ele îl joacă în viața şi 
în situaţia lui prezentă. De asemenea, clientul va fi ajutat să înţeleagă 
deopotrivă satisfactiile si insatisfactiile conştiente pe care le are prin 
utilizarea sistematică a unor asemenea mecanisme de apărare, astfel 

încât să sesizeze raportul care există între tensiunile şi reacțiile sale — 
fapt care îl determină să realizeze o legătură mai strînsă între intelect şi 
afectivitate. Scopul urmărit si explicat clientului este astfel acela ca, prin 
conştientizare, să-şi poată recunoaşte atitudinile şi să le poată corija, 
pentru a le face mai puţin dăunătoare pentru sine” (Menthonnex, 1995: 
123-124). Prin tehnicile de clarificare se obţine ameliorarea unui com- 
portament prin modificarea, eliminarea sau cel puţin prin diminuarea 
frecvenţei utilizării unui mecanism de apărare inadecvat. 


3.2. Modelul intervenţiei 


Evoluţia serviciilor sociale în ultimele două decenii a fost 
marcată de o sensibilă modificare a opticii asupra rolului asistentului 
social în relaţia de ajutorare: dacă modelul medical insista asupra 
capacităţilor profesionale ale asistentului, considerat pionul principal al 
rezolvării problemelor sociale, modelul intervenției are la bază concep- 
(ia potrivit căreia lucrátorul social nu este un demiurg care tratează sau 
previne crizele, ci doar un „agent al schimbării”, 

In acestă calitate, „asistentul social, pornind de la înțelegerea 
dinamicii sociale şi psihosociale în care se află clientul, trebuie să 
definească obiectivele precise ale schimbării de realizat şi mijloacele 
necesare în acest sens. Definirea obiectivelor şi a mijloacelor este 
numită adesea proiect al lucrätorului social sau proiect de intervenţie. 
Dar asistentul este doar unul dintre elementele acţiunii de schimbare, 
celelalte fiind instituţia angajatoare (...) şi clientul, care poate fi un 
grup, o familie, un individ sau o comunitate. Definirea obiectivelor si 
alegerea mijloacelor este, in acest caz, rezultatul confruntării proiectelor 
diferiților parteneri, negocierea conducând spre un proiect comun” 
(De Robertis, 1995: 82). 

Modelul intervenţiei pune în relief complexitatea proceselor de 
schimbare socială, conştientizând dificultatea şi .delicatetea" acţiunii 
într-o sferă în care aspectele obiective şi cele subiective nu pot fi 
disociate. De asemenea, el subliniază nu numai voinţa de a acționa sau 
de a interveni a asistentului (comparabilă cu voinţa şi capacitatea 
medicului de a pune corect diagnosticul şi de a prescrie cel mai potrivit 


Elemente de metodologie a asistenţei sociale 113 


tratameit), ci şi voinţa si capacitatea clientului de a-şi canaliza resursele 
spre un proces adaptativ menit să-i restaureze normalitatea în planul 
funcționării sociale. 

Etapele acțiunii asistentiale, din perspectiva modelului interven- 
tiei, sunt următoarele: 

1. Reperarea problemei sociale sau a cererii: este momentul 
initial al activităţii asistentiale, moment in care trebuie răspuns la 
următoarele întrebări: cine şi ce solicită?, pentru cine (în favoarea cui) 
este formulată cererea?, cui se adresează cererea (cine are competența de 
a aborda problema socială)? 

2. Analiza situaţiei constă în culegerea informaţiilor utile despre 
client, ca şi despre mediul în care acesta evoluează (microgrupul de 
apartenenţă, mediul socio-cultural general, instituţiile şi organizaţiile cu 
funcţii de sprijin social — inclusiv instituţia căreia i se adresează cererea 
de ajutor). În această etapă se dovedeşte utilitatea unor cunoştinţe 
teoretice din diverse ştiinţe socioumane, ca şi utilitatea metodelor 
ştiinţifice de cercetare (în special a celor de culegere a datelor empirice). 
Astfel, la nivel teoretic, analiza situaţiei va activa cunoştinţe din 
domeniul sociologiei, psihologiei, antropologiei, dar şi din acela al 
economiei, dreptului, ştiinţelor politice, geografiei etc. Cât priveşte 
metodele de culegere a datelor empirice, reținem în special observația, 
documentarea, interviul şi povestirea autobiografică. Acestea sunt 
deopotrivă metode ale cercetării şi ale intervenţiei sociale, pe care le 
vom descrie succint în cele ce urmează. 

Observaţia poate fi considerată o strategie cognitivă universală 
pentru specia umană, o modalitate primară de orientare a individului în 
mediul înconjurător. Cele mai multe dintre reflectiile teoretice se 
întemeiază, în ultimă instanță, pe o observaţie practică în contextele 
realității. Evoluţia cunoaşterii umane a fost în mod fundamental legată 
de rafinarea mijloacelor de observaţie, adesea fiind necesară prelungirea 
capacităţilor naturale ale omului prin instrumente artificiale menite să 
pătrundă acolo unde simţurile nu aveau acces. Observatia s-a remarcat 
în primul rând ca o metodă specifică cunoaşterii lumii naturale, însă ea 
s-a aplicat cu mult succes şi fenomenelor psihice şi sociale. Odată 
devenită metodă ştiinţifică de cunoaștere şi acțiune, observaţia a început 
să se dezvolte în mod particular în funcţie de domeniul de aplicaţie. 
Astfel, în ştiinţele naturii ea a luat în special forma experimentului 
(înţeles ca „observaţie dirijată perfectă”). Dimensiunea cantitativă este 

cea dominantá ín cazul observatiei din ştiinţele exacte. În domeniul 
sociouman, observaţia a trebuit să se adapteze specificului obiectului 
cercetat. În acest domeniu, obiectul este de fapt un subiect uman, un 
actor social individual sau colectiv. Spre deosebire de obiectele naturale, 
actorii sociali dezvoltă comportamente reactive în raport cu observa- 
torul. Atunci când se ştiu observați, oamenii îşi modifică substanţial 
comportamentul, pentru a-şi construi o imagine favorabilă și pentru a 
răspunde presupuselor aşteptări ale observatorului. 

De aceea cercetătorul sau asistentul social trebuie să ia 
permanent în calcul caracteristica reactivă a obiectului investigat şi să 
încerce să diminueze efectele distorsionante; el trebuie să aibă mereu în 
vedere deosebirea dintre comportamentul „vizibil” si cel „invizibil”. În 
relaţia dintre subiectul cunoscător şi obiect, în domeniul socio-umanului, 
trebuie avut in vedere si comportamentul subiectiv si selectiv al 
observatorului. Acesta nu este pur şi simplu un instrument infailibil care 
înregistrează toate fenomenele sociale fără discriminare. Observatorul 
nu este doar un cercetător, el este în acelaşi timp o persoană marcată de 
afecte, sentimente, preferințe şi prejudecăţi. Adesea, ceea ce observă un 
subiect uman (fie el un om obişnuit sau un savant) nu este realitatea pur 
şi simplu, ci o realitate „construită”, o lume pe care vrea să o vadă. 

Metoda observaţiei nu este utilizată doar în cunoaşterea 
ştiinţifică. Ea este în primul rând un mijloc de orientare a omului în 
mediul înconjurător. Orice relaţie cu exteriorul presupune din partea 
subiectului uman realizarea unor observaţii spontane. Abia atunci când 
procesele de cunoaştere sunt standardizate, făcând parte dintr-o strategie 
coerentă, agenţii cunoscători procedează la o observație ştiinţifică. 

Observatia spontană are următoarele caracteristici: 

* este nesistematică si fragmentară, producându-se la întâm- 
plare, conjunctural, fără un plan dinainte stabilit şi vizând 
aspecte disparate ale realităţii; 

e  imprecizia: observaţia spontană este imprecisă în sensul că 
ea este marcată de inexactitäti, de exagerări ale unor detalii 
în dauna întregului, ale manifestului în dauna latentului, de 
interpretarea necorespunzătoare a unor semne ale socialului; 

e observaţia spontană are un caracter subiectiv, determinat de 


predominan(a afectelor, sentimentelor şi prejudecátilor 
observatorului; 

e nefiind înregistrate sistematic, multe dintre datele empirice 
culese se pierd. 

Spre deosebire de observaţia spontană, observaţia ştiinţifică se 

caracterizează prin: 

e fundamentarea teoretică: cercetătorul realizează observaţia 
pornind de la o teorie ştiinţifică în legătură cu obiectul 
investigat; respectiva teorie îi orientează activitatea de 
observare; 

e observația ştiinţifică este sistematică şi integrală, vizând 
fenomenul în totalitatea sa: demersul observaţiei va fi, în 
acest caz, unul analitic; nici un element al realităţii obser- 
vate nu va fi lăsat deoparte, pornindu-se de la premisa că 
orice fapt poate avea semnificaţie socială; 

e înregistrarea informaţiilor şi repetarea observaţiei: această 
caracteristică face necesară codificarea operaţiilor şi constru- 
irea unui sistem de variabile; în felul acesta realizăm o 
culegere rapidă de date şi putem acumula o cantitate mare 

. de informaţie. 

In cadrul observaţiei ştiinţifice distingem următoarele tipuri: 

a) Observaţia de explorare este tipul de cercetare care are ca 
obiect o realitate socială asupra căreia nu dispunem de informaţii 
teoretice şi practice preliminarii. Etnologii şi antropologii sunt primii 
cercetători care au întreprins observații de acest tip asupra societăților 
arhaice, înregistrând direct aspecte şi evenimente semnificative din viaţa 
populațiilor respective şi oferind astfel primele informaţii despre ele. 
Practica asistenţei sociale presupune extrem de frecvent apelul la o 
asemenea tehnică de cunoaştere, dat fiind faptul că fiecare client şi 
fiecare situație problematică reprezintă „unicate”, în felul lor. Observatia 
de explorare este cea mai putin sistematizată, întrucât se realizează la 
primul contact al cercetătorului cu fenomenul social. Complexitatea şi 
imprevizibilitatea comportamentului individual şi de grup în viaţa 
cotidiană, dificultatea de a reduce interacţiunile sociale la aspectul lor 
cantitativ fac ca utilizarea categoriilor analitice într-un mod precis să fie 
rară în acest stadiu. Acest tip de observație necesită integrarea cer- 
cetătorului în realitatea studiată, participarea lui la viaţa comunităţii, 
pentru a surprinde astfel aspectele esenţiale. Observatia exploratorie se 
situează la un nivel descriptiv în cunoaşterea ştiinţifică (respectiv în 
fazele de întâlnire şi de studiu psihosocial proprii modelului medical şi 

în etapele de reperare a problemei şi de analiză a situaţiei în modelul 
intervenţiei), marcând punctul de plecare în formularea ipotezelor 
pentru investigarea metodică ulterioară (respectiv pentru fazele de 
diagnostic psihosocial sau de analiză preliminară și operaţională). 

b) Observafia de diagnostic se referă la aspecte, probleme şi 
situaţii socio-umane despre care există deja un volum de informaţie şi 
cu privire la care se pot formula ipoteze. Etapa exploratorie fiind 
depăşită, cercetătorul urmăreşte să realizeze o analiză de profunzime şi 
să verifice ipotezele stabilite iniţial. Etimologic, termenul diagnostic 
înseamnă cunoaştere adâncită (dia — a străbate, prin; gnosis — cunoas- 
tere). El este utilizat mai ales in medicină, de unde este „exportat” si în 
alte domenii (ca asistența socială, spre exemplu), pentru a indica 
rezultatul unei investigaţii de profunzime asupra unei probleme. Un 
diagnostic ştiinţific cuprinde, în fapt, două componente: un diagnostic 
descriptiv (diferenţial) şi un diagnostic explicativ (cauzal, etiologic). 

c) Observaţia experimentală urmăreşte verificarea unor ipoteze 
şi aprofundarea cunoaşterii fenomenului social vizat prin manipularea 
variabilelor şi a factorilor procesului social în sensul construirii unui 
sistem controlabil de observat. Observatia experimentală este utilizată, 
în asistența socială, cu precădere în etapa aplicării planului de inter- 
ventie, etapă în care procedeele de declangare si sustinere a proceselor 
de schimbare socială au frecvent un caracter experimental. 

d) Observafia participativă şi tehnica participantului observator. 
Observatia participativă este o tehnică asemănătoare observaţiei de tip 
etnologic, ce presupune integrarea observatorului în grupul cercetat 
pentru o perioadă lungă de timp, perioadă în care poate observa 
realitatea în mod global şi nu fragmentar. Observatia participativă a fost 
utilizată pentru prima dată de către Bronislaw Malinowski în antro- 
pologie, cu titlul de tehnică de investigare a societăţilor arhaice. Însă 
dacă societăţilor primitive le sunt străine scopurile urmărite de etnologi, 
cercetătorul realitátilor sociale moderne trebuie să prezinte cu exactitate 
scopurile şi obiectivele cercetării, pentru a putea obţine acordul comu- 
nității. In funcţie de gradul de implicare a observatorului în viața 
obişnuită a comunităţilor studiate, distingem observaţia reportaj şi 
observaţia participativă de tip etnologic. 

Observafia reportaj este utilizată mai ales de către ziaristi, dar 
şi de de către sociologi si asistenţi sociali. Ea se aplicá fenomenelor si 
activităţilor discontinue, fie ele unice sau repetabile la intervale mari: 

sărbători, ceremonii tradiționale etc. În acest caz, observatorul participă 
ca spectator, mentinándu-se în afara grupului observat. 

Observaţia participativă de tip etnologic sau calitativ presu- 
pune integrarea cercetătorului în comunitatea investigată, având drepturi 
şi obligații aproape identice cu ale membrilor de drept ai grupului. 
„Aceştia ignoră sau „uită” de ce s-a integrat în comunitate cercetătorul. 
Timpul observației participative de tip etnologic sau calitativ trebuie să 
fie suficient de lung pentru ca observatorul să cunoască bine colec- 
tivitatea, şi suficient de scurt pentru a se evita identificarea lui cu 
interesele, aspirațiile şi stilul de viață al comunității. În acest din urmă 
caz, s-ar vicia obiectivitatea datelor empirice culese. Totuşi, în fiecare 
observație există şi trebuie să existe un oarecare grad de subiectivitate. 

Realizarea observaţiei participative de tip etnologic presupune 
integrarea cercetătorului în viața comunității potrivit următoarelor 
principii (valabile, de altfel, şi pentru orice asistent social): 

e să respecte regulile de convietuire si tradiţiile colectivitätii 

investigate; 

să nu se izoleze de grup şi să aibă un comportament normal; 
să nu lase impresia că este o autoritate și să nu joace rolul 
de conducător sau sfătuitor (acest rol fiind admis doar în 
etapa aplicării planului de intervenţie, nu şi în aceea a 
analizei situaţiei); 

să nu şocheze prin vocabularul utilizat şi prin cultura sa; 

e să manifeste un interes mediu pentru ceea ce se petrece în 
comunitate; | 

e să nu fie indiscret, să nu forțeze situația de observaţie şi să 
nu pară prea interesat de un aspect sau de un actor social; 

e să manifeste interes egal față de toti membrii şi faţă de toate 
microgrupurile existente în comunitatea respectivă, pentru a 
dobândi încrederea tuturor; 

e să se preocupe de antrenarea unor subiecţi în cercetare şi să 
acorde o atenţie specială aga-numitelor ,persoane-cheie", 
fără acordul cărora nu are acces la anumite informaţii. 

Cercetătorii se confruntă însă cu o serie de probleme referitoare 
la posibilităţile practice de a realiza observaţia îndelungată asupra unei 
comunități şi de a se afla simultan în mai multe locuri, în miezul mai 
multor evenimente. De aceea, este necesară adesea utilizarea unor 

observatori membri ai grupului investigat sau asistat. Aceasta este 
tehnica participantului observator care culege şi transmite cercetă- 
torului (asistentului social) date cu privire la activitatea propriului grup. 
Participantul observator este, în asistenţa socială, o persoană din proxi- 
mitatea clientului (spre exemplu, un membru al familiei, al grupului de 
prieteni, al colectivului de muncă, un vecin, un agent educational etc.), 
care îi cunoaşte evoluţiile sociale, putându-ne furniza informații 
preţioase despre apariția situaţiei problematice, despre posibilele ei 
cauze, precum si despre resursele ce pot fi mobilizate în scopul 
rezolvării acesteia. Participantul observator este adesea persoana care 
sesizează instituţia asistentialä, formulánd cererea de ajutor în interesul 
celui pe care îl crede în criză sau în situaţie de risc. Desigur, respectivele 
informaţii trebuie privite sub rezerva subiectivitätii care le caracte- 
rizează. Totuşi, până şi această subiectivitate poate fi exploatată 
ştiinţific şi asistential, devenind obiect de studiu si criteriu de evaluare a 
trebuintelor umane. Cunoaşterea motivatiilor profunde ale acțiunii 
sociale, precum şi cunoaşterea imaginii de sine a actorilor sociali nu este 
posibilă fără concursul acestora. 

Observatia participativă permite depăşirea unei viziuni exte- 
rioare asupra problemei sociale şi asupra populaţiei investigate, în 
profitul unei analize din interior, care surprinde dinamica realităţii trăite, 
evidențiind legătura dintre faptele direct observabile şi mobilul lor 
subiectiv. 

Documentarea. În domeniul socioumanului, multe dintre 
cercetările cu pretenţii de ştiinţificitate nu au fost realizate ca urmare a 
contactului direct cu realitatea, ci pe baza unor surse de informaţie 
mediate; astfel, antropologii şi sociologii veacului al XIX-lea şi-au 
construit teoriile ştiinţifice pe baza mărturiilor din scrierile călătorilor 
europeni în Lumea Nouă sau pe baza analizei documentelor statistice. 

Tehnica documentării a fost utilizată ca instrument fundamental 
în dobândirea şi în transmiterea cunoştinţelor referitoare la istoria 
politică, la legislaţie, tradiţii şi moduri de viață ale diferitelor comunități 
umane. Documentarea a devenit o tehnică de investigaţie ştiinţifică abia 
incepând cu epoca pozitivistă, însă ea a fost mereu utilizată de 
civilizațiile antice, medievale şi moderne, care au dezvoltat un adevărat 
cult pentru textul scris. 

In cercetarea şi intervenţia socială, documentarea este utilizată 
în mai multe scopuri, după cum urmează: 

e culegerea de informații despre un domeniu la care nu avem 
acces prin observaţie directă (de exemplu, despre istoria 
socială a unui client); 

e cunoaşterea achiziţiilor teoretice şi metodologice dintr-un 
domeniu determinat al socialului; 

e reconstrucția atmosferei socio-culturale, economice si 
politice care a marcat cunoaşterea şi acțiunea socială într-o 
perioadă de timp, într-o comunitate umană etc. 

În virtutea acestor finalitäti multiple, este limpede că documen- 
tarea nu se va referi doar la descifrarea unor texte provenind din trecutul 
mai apropiat sau mai îndepărtat. În cercetarea şi intervenţia socială, 
document nu este doar textul, ci oricare alt obiect ce poate oferi 
informaţii comprehensibile despre o realitate oarecare. Termenul de 
document este utilizat în diferite ştiinţe socio-umane, cum ar fi istoria, 
ştiinţele juridice, sociologia, ştiinţele politice şi altele. În general, el 
desemnează un suport material pe care se află o sumă de informaţii, fie 
ele evidente şi direct traductibile, fie sugerate şi greu de descoperit sau 
de înţeles. În istorie, spre exemplu, documentul este o mărturie (scrisă 
sau materială) a unor evenimente trecute; în ştiinţele juridice este un text 
de lege, un act probator etc. 

De regulă, noțiunii de document îi este asociată imaginea 
textului scris, a inscripției într-un limbaj cunoscut. Totuşi, aceasta nu 
este decât o ipostază a documentului. Există o mulţime de alte forme 
prin care informaţia de tip documentar poate fi transmisă şi receptată. 
Astfel, în psihologie şi asistenţa socială, ca şi în alte domenii înrudite 
(asistența psihologică, psihiatrică), poartă numele de document nu 
numai textele scrise, ci şi imaginile fotografice şi cinematografice, 
înregistrările audio, obiectele casnice, de vestimentaţie etc. 

In prezenţa unei mari diversitáti de surse documentare, se pune 
problema clasificării lor, iar clasificárile trebuie să se bazeze pe criterii. 
Astfel de criterii pot fi: forma, conținutul, originea şi natura docu- 
mentului. 

Utilizând o clasificare bazată pe criteriul formei de prezentare a 
documentului, vom distinge două mari categorii: 

e documente scrise (documente oficiale; documente statistice; 

presa şi literatura; documentele personale); 

e documente auxiliare (documente fotografice, sonore si 
cinematografice; obiecte cu utilitate practică). 

În intervenția socială, o utilitate specială o au următoarele tipuri 
de documente: 

Documentele oficiale sunt elaborate de către diverse instituţii 
publice şi oferă informaţii despre majoritatea sectoarelor vieţii sociale. 
Unele dintre aceste documente au caracter informativ (cu privire la 
aspecte ale vieţii economice politice, culturale etc.); altele prescriu 
conduite sociale, reguli de viață publică, interdicții, drepturi etc. 
Consultarea documentelor oficiale este deosebit de importantă în munca 
sociologului, politologului, juristului, istoricului, a funcţionarului 
public, dar şi a asistentului social, care pot dobândi astfel informaţii cu 
privire la evoluția legislaţiei sociale, la drepturile persoanelor defavori- 
zate şi vulnerabile etc. 

Presa şi literatura sunt pe de o parte surse de informatie, iar pe 
de altá parte sunt chiar obiecte de cercetare sociologicá, sunt fenomene 
sociale pe care le investigăm ca atare. În calitate de surse de informatie, 
presa şi literatura ne procură cunoştinţe din diverse domenii ale 
socialului, cum ar fi economia, politica, ştiinţa şi cultura, religia, opinia 
publică etc. Informaţiile astfel dobândite sunt de multe ori mai expresive 
şi mai veridice decât cele pe care ni le pun la dispoziţie documentele 
oficiale şi statisticile. Presa şi literatura ne vorbesc despre realităţi vii şi 
nu despre cifre neutre. De asemenea, ele redau atmosfera socială cu o 
fidelitate greu de echivalat. Pentru asistentul social, apelul la acest gen 
de documente nu este determinat doar de nevoia de informare, ci şi de 
aceea de a promova interesele unui client sau de a impulsiona construc- 
tia unei politici sociale. În fine, literatura şi presa sunt indicatori ai vieții 
culturale şi publice şi nu în ultimul rând ai valorilor structurante ale 
vieții comunitare. 

Documentele personale. Sunt atât documente redactate de 
persoane private în scopuri particulare, cât şi documente elaborate de 
către diverse instanţe sociale sau autorități publice, dar care privesc un 
individ oarecare, precizându-i identitatea, starea civilă, nivelul de 
instrucție şcolară, apartenența la o organizație profesională si alte 
elemente ce îi conturează calitatea de membru al unei colectivităţi. 

In cercetarea sociologică, documentele personale sunt conside- 
rate în primu! rând cele din prima categorie (constând în jurnale intime, 
memorii, scrisori, însemnări etc.). In asistența socială, documente 
personale sunt şi actele de identitate, diplomele şi certificatele, fişele 
medicale, cazierele judiciare etc. 

Documentele auxiliare. Dezvoltarea tehnologiilor a generat 
schimbări importante în cercetarea realității sociale, întrucât o cantitate 
uriaşă de informaţii a devenit accesibilă, alăturându-se surselor docu- 
mentare clasice. Unele fenomene sociale de mare amploare, pentru care 
simpla observaţie sociologică se dovedeşte insuficientă şi puţin cuprin- 
zătoare, pot fi studiate graţie înregistrării lor pe suporturi electronice. De 
asemenea, reconstrucția cadrului cultural al unui eveniment sau 
fenomen se bazează adesea pe imagini fotografice. Multe informaţii cu 
relevanță sociologică şi asistentialä pot fi dobândite prin examinarea 
unor obiecte personale, a unor însemne de autoritate publică etc. 
Documentele auxiliare au drept specific faptul că informaţia nu este 
transmisă într-o formă scrisă, ci se prezintă sub formă de imagini şi 
sunet. . 

În relația care se stabileşte între asistentul social şi sistemul 
client, interviul este deopotrivă un mijloc cotidian de comunicare ŞI O 
metodă de cunoaştere şi intervenţie. El poate fi definit ca o relație 
asimetrică de comunicare, în cadrul căreia asistentul social formulează 
întrebările, iar clientul oferă informaţiile solicitate, necesare construcţiei 
proiectului de intervenţie. Asistenţa socială face apel în special la 
interviul non-directiv sau nedirijat. Acesta pleacă de la premisa că 
subiectul interogat este în măsură să ofere un discurs coerent cu privire 
la problemele si experienţele trăite. Postulatul pe care se sprijină 
maniera non-directivă de intervievare este acela că elementele de ordin 
afectiv, exprimate liber de către subiect, sunt mai profunde şi mai 
semnificative decât informaţiile pe care clientul ni le comunică într-un. 
context de autocenzură şi rationalizare. Non-directivitatea nu este numai 
o problemă de tehnică (de manieră) de intervievare, ci şi o problemă de 
atitudine generală faţă de interlocutor. 

Interviul non-directiv va fi acompaniat, în intervenţia socială, de 
o sumă de aplicaţii de genul tehnicilor de susţinere şi dezvoltare a 
atuurilor clientului, prezentate în cadrul modelului medical. 

În condiţiile reconsiderării dimensiunii calitative a socialului, 
asistăm la un reviriment al tehnicii povestirii autobiografice, deopotrivă 
în cercetarea şi în intervenţia socială. Această tehnică poartă mai multe 
denumiri ca: povestire a vieții, istorie individuală, istorie socială a 
individului, sintagmele respective desemnând realități sensibil diferite. 

Povestirea vieţii este definită ca un proces de cercetare globală 
în care individul interogat se situează ca subiect uman gândind $i 

acționând, organizându-şi experienţele trăite într-un discurs coerent ce 
poartă pecetea subiectivitátii. Povestirea vieții este, așadar, o expunere a 
experienţei de viaţă a unei persoane din perspectiva sa proprie. Din acest 
motiv, ea este o „operă” personală şi autobiografică stimulată de către 
cercetător. Conţinutul unei astfel de povestiri este complex şi multi- 
dimensional, atingând deopotrivă evenimente „exemplare” şi diverse 
aspecte ale vieţii cotidiene: raporturile familiale, munca, relaţiile 
afective, problemele economice etc. Povestirile vieţii trimit întotdeauna 
la o „realitate a individului”, adică la o construcție şi o reconstrucție 
subiectivă a evenimentelor şi articulaţiilor unei existente reale. Potrivit 
unor sociologi contemporani, life story este tehnica cea mai bună pentru 
depăşirea pozitivismului şi pentru surprinderea din interior a dinamicii 
realității psihosociale. | 

Dacă povestirea vieţii este istorisirea propriei experienţe trăite 
de către o persoană, istoria individuală este un studiu de caz care vizează 
o persoană (un client), însă nu numai din perspectiva propriilor sale 
povestiri şi percepții de sine, ci si din perspectiva unor documente (fişe 
medicale, acte de studiu, documente judiciare, acte de proprietate etc.) şi 
a mărturiilor persoanelor din proximitate. Aşadar, istoria individuală 
este o povestire a vieții completată de către asistentul social prin docu- 
mentare, observaţie, interviuri etc. 

In asistenţa socială sunt utilizate trei tipuri de povestiri ale 
vieţii: povestirea biografică, tematică şi editată. O povestire este biogra- 
fică atunci când caută să reconstituie istoria completă a unei vieți, dând 
seamă de ansamblul experienţelor subiectului, de evenimentele esențiale 
din existența sa, pe cât posibil în ordine cronologică. Povestirea tematică 
se limitează la o perioadă sau la un eveniment din viaţa clientului (de 
exemplu: copilăria, constituirea sau destrămarea familiei, activitatea 
profesională, perioada detenţiei etc.). O povestire este editată (modi- 
ficată, reorganizată) atunci când în discursul subiectului sunt inserate 
comentarii şi explicaţii realizate de către o altă persoană (cercetătorul, 
asistentul social, reprezentantul unei autorități publice, un alt agent 
educaţional sau socializator). Fie că porneşte de la o povestire biografică 
integrală sau de-1a una tematică, povestirea editată se apropie ca formă 
şi conţinut de ceea ce în sociologie se numeşte istorie socială a 
individului. 

Povestirile autobiografice utilizate în asistența socială pot 
îndeplini funcții de explorare, funcţii analitice şi expresive, fiind astfel 
utile în toate etapele proiectului de intervenție. 

Pe baza metodelor evocate mai sus, în etapa analizei situaţiei se 
conturează imaginea a două dimensiuni conexe ale intervenției: sectorul 
„(adică aria geografică şi organismele instituţionale implicate) şi cererea 
sau problema socială. 

3. Etapa evaluării preliminare şi operaționale constă in 
construirea unui model explicativ al realității în care urmează să se 
deruleze intervenţia. Acest model presupune definirea si operatio- 
nalizarea conceptelor-cheie, formularea şi corelarea ipotezelor, precum 
şi surprinderea dinamicii sectorului şi problemei de rezolvat. În plan 
metodologic, această etapă face apel la „tehnicile de sistematizare” 
(descriere, clasificare, analiză comparată şi teoretizare) evocate în 
prezentul capitol. 

4. Elaborarea proiectului de intervenţie presupune parcurgerea 

a trei etape: 

e definirea riguroasă a clientului si a nivelului la care se 
intervine (individ, grup, comunitate restrânsă); 

e determinarea obiectivelor specifice ale intervenţiei, în 
ordinea importanței şi/sau în ordinea cronologică a 
realizării; 

e alegerea strategiilor, metodelor şi tehnicilor de lucru cu 
clientul pentru a putea provoca şi susține mecanismele 
schimbării sociale; proiectul de intervenţie este, aşa cum am 
mai precizat, rezultatul negocierii între asistent, client şi 
instituţia asistentialä. 

5. Punerea în aplicare a proiectului negociat este etapa de 
realizare propriu-zisă a obiectivelor schimbării, pe baza unor metode şi 
tehnici de genul celor descrise în cadrul modelului medical. 

6. Evaluarea rezultatelor constă în măsurarea efectelor produse 
de punerea în aplicare a planului de intervenţie. Evaluarea combină trei 
perspective de măsurare a performanţelor: cea proprie asistentului, cea 
proprie clientului si perspectiva instituţiei asistentiale. Din evaluare pot 
deriva două situaţii: fie continuarea intervenţiei pe baza unui plan 
renegociat şi mai bine adaptat la situaţie, fie renunțarea definitivă la 
intervenție, în virtutea reuşitei sau a eşecului total. 

7. Încheierea intervenţiei este momentul în care unul dintre 
actorii implicați (sau toti împreună) consideră că obiectivele propuse au 
fost atinse sau că, dimpotrivă, acțiunea asistenţială a eşuat, fără şanse de 
reuşită în viitor. Finalizarea intervenţiei este frecvent ignorată în 
demersurile metodologice, întrucât se consideră că este un lucru de la 
sine înţeles şi, în plus, fără vreo relaţie directă cu actul asistential. Or, 
fie cá este vorba despre o încheiere reuşită, fie despre una „ratată”, 
aceasta nu rămâne fără consecințe pentru partenerii implicaţi. Ne 
referim aici la parteneri şi nu numai la serviciul social, întrucât modelul 
intervenţiei, spre deosebire de cel medical, nu priveşte relația de 
ajutorare ca pe un „pariu” al asistentului cu sine însuşi, în efortul de a 
diagnostica şi de a aplica tratamentele adecvate. | 

În primul rând, clientul care a beneficiat de sprijin asistential, 
redobândindu-şi normalitatea funcțională, se va regăsi într-o nouă 
postură — aceea de persoană independentă şi integral responsabilă pentru 
păstrarea propriului echilibru. Pe lângă auto-analiza pe care o prilejuieşte, 
sfârşitul intervenției îi poate declanşa fostului asistat comportamente de 
implicare şi responsabilizare în raport cu probleme sociale si trebuinte 
umane similare cu cele cu care s-a confruntat el (cum este cazul, spre 
exemplu, al foştilor alcoolici care, după recuperare, participă în mod 
voluntar la şedinţele „cluburilor alcoolicilor anonimi”). Clientul care nu 
a reuşit să depăşească situația problematică graţie ajutorului oferit de 
serviciul social va căuta un alt partener care să-l sprijine sau, după caz, 
la recomandarea asistentului, va fi preluat de un alt serviciu specializat 
(spre exemplu, minorii cu comportament deviant care nu sunt recuperati 
prin efortul asistenței sociale, al familiei şi al şcolii devin clienţii 
asistenței represive). 

Pentru asistentul social, sfârşitul intervenţiei într-un caz dat 
poate reprezenta deopotrivă un moment de evaluare a propriei sale 
activități şi a agenției, de construire a unei relaţii pozitive post- 
intervenţie, care să îl ajute în abordarea cazurilor viitoare, şi un prilej de 
„încărcare a bateriilor”. Nu în ultimul rând, experiența dobândită poate 
constitui punctul de plecare pentru elaborarea unor lucrări ştiinţifice cu 
conţinut teoretic, metodologic şi aplicativ. 

Pentru agenţia de asistenţă si pentru partenerii ei institutionali, 
sfârşitul intervenţiei reprezintă uneori debutul unui nou program, desco- 
perirea unor căi de acțiune mai eficiente şi construirea unor rețele care, 

din conjuncturale, devin permanente; alteori, reprezintă punctul de 
plecare al unei restructurări interne. 

Modelul intervenţiei, sprijinindu-se in special pe cunoştinţe din 
domeniul sociologiei, psihologiei sociale, managementului şi legislaţiei 
sociale, se caracterizează, aga cum am putut observa, prin responsa- 
bilizarea clientului şi prin încercarea de a da actului asistential o 
dimensiune comunitară. Modelul medical insistă în primul rând pe o 
relaţie de ajutorare de tip psihologic, făcând apel cu precădere la teoriile 
şi metodele psihologiei şi psihoterapiei. In confruntarea cu tot mai 
numeroasele si mai complicatele probleme sociale, practica asistentialä 
nu poate opta exclusiv pentru unul sau altul dintre modele, ci este 
nevoită să le utilizeze pe amândouă, întrucât ele sunt compatibile atât 
din punct de vedere logic şi metodologic, cât şi din perspectiva 
finalitätit. 

EXCLUDEREA SOCIALÁ 
SI PROBLEMA CÂMPURILOR ASISTENTIALE 


1. DESPRE SPATIUL SOCIAL PRECAR 


Se poate spune cá, in mod periodic, marile modele explicative 
asupra lumii suferă modificări importante; exemple găsim nenumărate 
în istoria cunoaşterii, iar ştiinţele sociale, tocmai datorită specificului 
lor, nu pot face excepţie, ci ele sunt cele mai dinamice. Aceste modi- 
ficări ce se petrec la nivelul paradigmelor au o influenţă decisivă asupra 
acţiunii sociale. Spre exemplu, la sfârşitul anilor '30 s-a impus progresiv 
reprezentarea ierarhizată asupra societăţii, ce este împărțită în clase 
sociale şi grupuri socio- profesionale, ceea ce a condus la structurarea 
unor puternice instanţe ale negocierii sociale. Însă imaginea actuală a 
societăţii este una mai degrabă dez-ierarhizatä: se doreşte — şi în multe 
orizonturi s-a atins deja acest deziderat — constituirea unei clase mijlocii, 
preponderente cantitativ, ceea ce presupune şi existența unor extreme. 
La una dintre acestea se află săracii, marginalizatii, exclusii, inadaptatii, 
handicapatii, „izolaţii”, toxicomanii, şomerii, pensionarii, sinucigasii, 
oamenii fără domociliul fix — adică toti cei care, pe lângă dificultăţile 
materiale şi financiare pe care le suportă, posedă în reprezentările 
colective doar atribute negative. Numărul şi ponderea acestora diferă de 
la țară la țară, dar ei există peste tot în lumea actuală şi alcătuiesc ceea 
ce se numeşte, cu tendentiozitate de altfel, „periferia societății”; mai 
adecvat, le putem spune „lumea alternativă”, fie şi numai pentru că sunt 
un semn al societăților dezvoltate. Dar şi pentru că se află, firesc, la 
opusul a ceea ce se numeşte „zona puterii”, unde se găsesc concentrați 
cei puțini, bogaţi, deci puternici. 

Acest model, promovat tot mai fervent, al clasei mijlocii, 
reprezintă triumful „individualismului comunitar” si are ca element 
central cuplul integrare — excludere ce consacră demolarea modelului 
identificării, construit şi specific secolului al XIX-lea şi începutului 
secolului XX. Caracteristica dominantă a acestuia se referă la construi- 
rea unei imobilitáfi sociale, observabilă îndeosebi la nivelul transmiterii 
de valori şi competențe în vederea unei socializări paternaliste. 
Identitatea socială se fondează inclusiv pe mega-valori — cum au fost 
cele de naţiune şi de rasă, la mijlocul secolului nostru. 

Forma cea mai evidentă de manifestare a acestui model, ce se 
întemeia pe raționalitate, morală, şi muncă, o .reprezenta insertia/ 
integrarea socială asigurată prin ritualuri, generaţionale; se formaseră 
deja „familii conducătoare” (dinastiile aristocratice erau incluse aici, dar 
nu acopereau tot spectrul), „profesiuni consacrate unor grupuri”, chiar şi 
artiştii sau geniile se legitimau prin descendență generafionalä. În 
această concepție, individul uman, cu toate performanţele sale, este 
privit ca o achiziţie, ca un produs derivat al grupului/societátii; mai mult 
chiar, legea societăţii este cea care îi conferă demnitatea Şi natura 
umană. În această tradiţie, ce vine pe filiera cunoaşterii europene, de la 
creationismul grec încoace, regăsim nume ca Piaget, Durkheim, Freud, 
Lévi-Strauss ş.a. 

În această lume organizată şi respectabilă, cel care transgresează 
norma aflată în vigoare, ce denumeşte şi defineşte lucrul dezirabil este 
perceput ca un tip particular în care nu se poate avea încredere — pentru 
că nu respectă regula recunoscută; acest individ este perceput şi 
considerat ca străin — sau deviant — şi este pedepsit pentru aceasta. Iar în 
societățile simple soluţiile sunt la fel de simple: cel care încalcă linia „în 
jos" (criminalul, vagabondul, ratatul, nebunul) este închis şi chiar 
exterminat; iar dacă abaterea este „în sus” (ca în cazul artistului, eroului, . 
sfântului) individul este stigmatizat, izolat, chiar spitalizat. 

Acest ideal al normalitátii, în care cel ce iese din media 
statistică este considerat o persoană periculoasă, un bolnav faţă de care 
trebuie să te protejezi, a fost depăşit prin anii '50 ai secolului nostru. 
Marea-industrie, ajunsă la un punct maxim de creştere, a generat o masă 
considerabilă de forță de muncă disponibilizată, care nu are nici o culpă 
pentru situaţia sa de sărăcie şi marginalizare socio-culturală: meca- 
nismele diabolice de producere a excluderii şi deviantei aparţin 

societăţii, adică au un caracter natural. Străinul devine un simplu respins 
sau transgresor ce are dreptul să vadă altfel lucrurile, iar locul sáu 
legitim este în societate, şi nu în afara ei. Pentru a explica această nouă 
reprezentare, ce nu este uşor de acceptat şi adoptat îndeosebi de partea 
rigidă şi convenţională a societăţii, se contruiesc noi modele, noi 
paradigme asupra spaţiului social, fie că este vorba de contestare şi 
revoltă, de socializare ratată, de neperformantá socială, de o „figură” 
socială fără limitări topologice precise etc. 

Se schimbă astfel modelul explicativ asupra societăţii; idealul 
trebuie gândit funcţie de si prin raportarea la schimbările — chiar 
bulversările — ce abundă la nivelul praxis-ului social, inclusiv la nivel 
macro. De la reorientärile rapide ce au loc în spaţiul muncii şi până la 
transformările grupului familial — cel mai puternic grup tradiţional —, 
totul se află într-o mişcare şi instabilitate ce restructurează profund 
condiţiile generale de viață. 

Acest model, în care punctul de plecare îl constituie contextul şi 
conjuctura şi unde punctul central este schimbarea ca element de 
determinare individuală, poate fi numit modelul experimentării. 
Caracteristica dominantă a acestuia o constituie precaritatea, dar nu în 
înțelesul clasic de lipsuri complexe, ci în sensul unei instabilitäti ce se 
manifestă multiplu şi permanent; cel mai adesea o asemenea precaritate 
este transferată/atribuită mai ales populaţiei tinere, constituind de fapt 
nucleul unei societăţi, tocmai pentru că este componenta sa cea mai 
dinamică. Acest concept de precaritate se transformă şi devine o 
sintagmă: spațiul social precar sau spaţiul de viaţă. 

Acest tip de spaţiu poate fi delimitat prin dimensiunile pe care le 
comportă orice spațiu social: proprietățile specifice (cele ce definesc 
relaţiile de viață, stilul, trebuintele vitale, raporurile sociale etc.), 
tendinţele (sau direcţiile de orientare si concentrare ale proprietăţilor 
specifice) şi strategiile de viaţă (sau tipurile de adaptare/probare în 
spaţiul social). Desigur, modurile fundamentale de probare a sistemului 
social (al conformitätiit simple, al contestării, al protestului radical, al 
manipulării etc.) nu sunt total schimbate şi înlocuite cu altele complet 
noi; unele strategii, dar nu neapărat cele rationalizante, sunt continuate 
şi perfecţionate, însă obiectivele şi formele nu mai sunt aceleaşi. 

Proprietăţile, ca acele atribute ce definesc individul particular 
înglobat în orice tip de spaţiu, capătă o configuraţie aparte, funcţie de 
mutatiile pe care le reflectă. Dacă până acum se orientau si se defineau 

după principiul continuității (fiecare actor social, indiferent de poziția sa 
în rețeaua socială, urma un traseu complet, de la perioada formării 
inițiale, ce se derulează în primii ani de viaţă, şi până la retragerea din 
câmpul utilității sociale, echivalentă cu perioada de „odihnă” sau 
pensionarea), în noul tip de spaţiu social apar discontinuități, rupturi, 
opoziții care pot căpăta un caracter dramatic pentru unii indivizi. 
Perioada de muncă alternează cu cea de şomaj, formarea profesională nu 
mai are un caracter definitiv si alternează cu etape de reinsertie 
profesională, perioada de odihnă devine temporară şi este întreruptă 
voluntar ş.a. 

Discontinuitatea devine o valoare fundamentală; este vizibilă în 
domenii diverse, de la procesul de aromizare a activităţilor sociale după 
temporalități multiple — de ex., apare munca la domiciliu ca formă 
particulară de integrare profesională — şi până la cele mai detaliate 
modalități de de-serializare a consumului, inclusiv la nivelul vieții 
afective (a se vedea noua reprezentare socială asupra adulterului). In 
mod esenţial, în acest tip de spaţiu actorul social vizează acum 
modalităţi precise şi ample de diferenţiere, plecând de la ne-egalitatea 
cu altul. Ca o reacţie exagerată la tendințele de uniformizare si de 
omogenizare socială — survenite pe canale diverse, inclusiv pe cel al 
stratificării după diferențele de vârstă —, orientările personale nu se mai 
focalizează pe elementele solidarităţii colective sau pe macro-valori, ci 
fiecare locuitor al spaţiului social precar emite trebuinte individualizate 
care deseori nu mai vizează confortul clasic, de tip material; locuința 
personală nu mai rămâne un loc geometric al familiei ca fapt social 
total, fiind agreată varianta „locuinţei itinerante” sau a celei temporare; 
integrarea în grupurile stabile ale conformităţii este abandonată în 
favoarea vieţii în colectivităţi de tip alternativ. Termenii cei mai utili- 
zati, inclusiv la nivelul culturii mediatizate, se referă la expresivitatea 
existenţei şi mai puţin la stabilitatea ei; auto-dezvoltare, auto-realizare, 
descoperire de sine, creativitate, comunicare, acceptare ş.a. marchează o 
diferenţiere ce poate ajunge până la zona excentricului, cu fenomene 
împrumutate din alte modele culturale sau chiar provenind din 
subculturi. 

Integrarea sistemică este înlocuită cu mişcarea şi căutarea altor 
modalități de realizare; instrumentalitatea este abandonată în. favoarea 
formelor bazate pe afinități. Se observă o retragere — iar în Occident 

această tendinţă este puternică — a individului în spaţiile vieţii private; e 
un fel de refugiere a socialului — cel ce fondează interacțiunea umană — 
din faţa societalului în calitate de creator de normă ne-reformat. Această 
retragere, ce are semnificația unei dez-investiri masive a relației sociale, 
se resimte divers: de la protestul deschis lansat pe liniile poştei 
electronice şi până la psihoze colective. În unele situaţii, legăturile cu 
exteriorul, dacă nu sunt complet suspendate, sunt păstrate prin inter- 
mediul unor fantasme; statul ca reprezentant al grupurilor de putere şi 
ideologiile consumatoriste cultivă asemenea forme aproape halucinante 
din cel puţin două motive. Mai întâi, individul ne-angajat în grupuri 
puternice este mai uşor de controlat şi de condus; apoi, nefiind total 
absorbit de propria-i subiectivitate — tocmai prin intermediul „colec- 
tivitätilor artificiale” create şi menținute inclusiv prin rituri televizate şi 
prin culturi legiferate — rămâne o ființă plasată in zona si sub influenţa 
moralității. 

De fapt, tema înstrăinării/alienării umane nu este nouă în ştiin- 
tele socio-umane; J.-J. Rousseau, K. Marx, Fr. Nietzsche, J. Habermas 
sunt doar cáteva repere pe traseul acestei interpretári a socialului. Insá 
finalitatea demersurilor actuale diferá. Renuntándu-se la figurile clasice 
ale probárii sistemului social de către actori, se construieşte un model 
explicativ ce poate rezolva o problemă incomodă pentru societatea 
„post-industrială”: marginalul, exclusul, respinsul, deviantul, adică 
figura alternativă, nu mai este un clandestin şi un ilegitim al societăţii. 
Locul său este în interiorul societății şi nimeni nu-l poate expulza sub 
pretextul ne-asemănării cu figurile convenţionale ale culturii oficializate 
de norme şi legi şi deci nimeni nu-l poate arbitrar condamna. 

Comportamentele alternative, cele plasate în zona „nopții 
sociale” după expresia lui A. Touraine, sunt considerate strategii de 
adaptare definite preponderent din perspectiva trebuintelor individuale 
de realizare non-sistemicá; devianta este abordată ca o supapă creată de 
societal împotriva presiunilor intense ale socialului. Mai mult, noile 
comportamente reprezintă momente de revenire la intimitatea iniţială a 
vieții sociale si la sinceritatea relaţiilor primare, ce exclud hiper- 
autoritatea bolnavă si super-competenta falsă prezente adesea in 
structurile tari ale reţelei sociale. În această direcție se îndreaptă termeni 
ca „civilitate”, „convivialitate”, „emancipare”, „de-suveranizare” etc. 

In figura 1 sunt reprezentate tendinţele de orientare a proprie- 
tátilor specifice spaţiului social precar care se cristalizează în strategiile 
de adaptare şi existenţă ale diferiților actori din rețeaua socială. 

Se observá cá pe verticald comportamentul uman se struc- 
turează între doi poli posibili: integrarea — ce nu poate fi niciodată totală 
sau perfectă deoarece s-ar ajunge la o realitate supra-umaná — şi ne- 
integrarea sau refuz al integrării sistemice convenţionale care, la rândul 
ei, nu poate fi decât limitată de un prag sub care, dacă s-ar cobori, ființa 
umană s-ar goli de conţinutul său specific ce presupune sociabilitate şi 
socializare. 

În plan orizontal se manifestă o tendință spre un grad de 
autonomie care să probeze individual capacitatea de acţiune a actorului 
şi o alta, de heteronomie, care indică nivelul său de conformitate ca 
răspuns la constrângerile si interdicțiile emise de grupul său de 
apartenenţă. 

Din intersecţia acestor tendinţe rezultă patru figuri de adaptare, 
definite de locul ocupat de fiecare actor social prin raportare la 
tendinţele posibile. Figura antreprenorului este definită de. iniţiativă şi 
voință de acţiune ca valori centrale, figura conformistului sau a 
participării are ca valoare fundamentală integrarea sistemică instru- 
mentală şi, din punct de vedere numeric, este dominantă în orice 
societate particulară, figura deviantului, cea care provoacă reacții 
: adverse ajungându-se până la respingeri compulsive de tip paranoid, se 
"construieşte în jurul valorii de socializare inversată; si, în final, figura 
amarginalului, cu valoarea sa centrală de auto-dezvoltare si auto- 
realizare simbolică, ce este un răspuns de refuz al mecanismelor de 
„captivitate” socială. 

Această nouă haşurare a câmpurilor sociale depăşeşte clasica 
dihotomie efectuată după criterii cu conotații a priori moralizante 
(legal-ilegal, moral-imoral); se pot explica, atât din perspectiva socio- 
logiei, cát si din aceea a altor ştiinţe, formele sociale noi ale mobilităţii, 
noile modele de socializare, tipuri de integrare inedite etc. Profundele 
modificări petrecute în instanțele fundamentale ale societăţii — famile, 
producție, rețele sociale — pot fi abordate fără pericolul unei „fracturări” 
a societăţii în părți reciproc exclusiviste sau segregative. Termenul 
central de analiză pentru reprezentarea întregului în părți non- 
substitutive devine cel de excludere şi corelatul său, cel de 
marginalitate. 


Aparent, prin aceste noi figuri de actori sociali ce se adaptează 
în interiorul sistemului, s-ar părea că dispare problema inegalităţi în 
favoarea celei a libertăţii; căci este rezultatul opțiunii personale poziția 
pe care o ocupă în spaţiul social. Individul, aşadar, nu ar mai proba 
sistemul în care trăieşte, ci s-ar adapta funcţie de voinţa şi proprietăţile 
individuale. 

Însă oamenii se simt şi acționează diferit într-o societate tocmai 
pentru cá nu sunt egali; actorii sociali adoptă o strategie sau alta 
deoarece au un acces diferentiat — chiar drastic limitat pentru unii — la 
resursele de bază din domeniile esenţiale — economic, politic, cultural etc. 
Efectul imediat al diferentierii şi limitării accesului la resurse constă in 

diferențierea şi diminuarea posibilităților de participare la activităţile 
recunoscute şi utile din aceste domenii, dublat de scăderea lentă, dar 
sigură, în cazul celor defavorizati, a resurselor de viaţă şi dezvoltare, 
ajungându-se la limite ce vor construi categoriile vulnerabile din care se 
vor constitui diferitele figuri ale excluderii şi marginalitátii. Alţii, prin 
aceleaşi mecanisme de percepere şi reprezentare a inegalitätii, vor 
refuza adaptarea şi participarea într-o societate pe care o consideră 
excesiv-rationalizantá sau etic-moralizantá, construindu-şi comporta- 
mente de apárare fie prin retragere (evaziunile de tip toxicoman sunt 
cele mai relevante cazuri), fie printr-o fidelitate formalá fatá de un 
sistem pe care nu-l pretuieste (aici intră multe tipuri de delincventi). La 
care putem adăuga pe cei care, nefiind de acord cu modelul actual de 
societate, atacă regulile existente si refuză orice retragere, abandon sau 
integrare, propunându-şi ca tel fie restauratii, fie revoluții. 

În acelaşi timp trebuie făcută constatarea că toate societăţile au 
mecanisme, uneori deosebit de fine, ce permit tolerarea unor părți ce nu 
acceptă regulile întregului, adică ale majorităţii — căci ea este cea care 
instituie norma. Această toleranță, manifestată şi prin figura controlului 
social, se manifestă inclusiv pentru formele de opoziţie care-şi exprimă 
în mod fätis dezacordul/neaceptarea şi promovează vizibil alte valori, 
propunând o altă ordine socială. 
| Societatea suportă presiunile acestor contra-culturi, compor- 
tându-se aproape contradictoriu: se manifestă o tendință, surprinzător 
acceptată, de exploatare a celui mare de către cel mic. Grupul majoritar 
şi ordonator îl tolerează pe cel minoritar care, asemeni unui parazit, 
abuzează de resursele „gazdei”. Aici am putea încadra toate fenomenele 
marginalitátii, acolo unde imaginea puterii apare ca fiind maculată si 
degradată sau chiar absentă; vagabonzii, bandele de cartier, alcoolicii, 
sectantii, milenariştii, crima organizată, narcomanii, sinucigaşii, tero- 
riştii nu manifestă nici cel mai minuscul respect faţă de instituţii şi 
autorități, atâta timp cât nu este vorba de exercitarea unui raport de 
forță, ireductibilá şi contingentă. 

Curn se face deci că puterea, care are ca scop menţinerea în 
funcţionalitate a sistemului, nu ia măsuri ferme — la limită, chiar de 
exterminare — față de grupuri care deseori se caracterizează printr-o 
solidaritate internă redutabilă şi izolare socială puternică? Căci este 
știrbită imaginea societăţii armonioase, iar „egalitatea” este în realitate 

manifestarea principiului egalităţii între inegali. Mai mult, mijloace atât 
etice, cât şi tehnice de punitie drastică a ne-integratului sunt mereu la 
îndemâna instituţiilor de putere (a se vedea cazul Inchiziției; dar găsim 
exemple şi astăzi); oricând se poate justifica orice acțiune, chiar crima, 
utilizând un limbaj nu prea complicat fondat pe mituri politice sau 
sociale. 

La această întrebare: de ce marginalul este exclus, iar exclusul 
este marginalizat? s-au construit diverse răspunsuri, de fiecare dată 
punându-se în centru — indiferent de modul în care a fost formulată — o 
relație de tipul „agresor-victimă”. În cele ce urmează, prezentăm un 
discurs în plină construcţie şi desfăşurare asupra excluderii, punând în 
evidenţă ultima afirmaţie. 


2. EXCLUDERE ȘI POPULAȚII VULNERABILE 


2.1. Ce este excluderea socială? 


În ultima jumătate de secol au avut loc schimbări conside- 
rabile — tehnologice, economice, demografice, politice, ideologice; 
democratitle avansate au trecut printr-un proces de profunde restruc- 
turări economice. Dar, în timp ce politicile sociale universale încă 
asigură protecție împotriva riscurilor prevezibile dintr-un ciclu de viaţă, 
modelele de carieră individuale şi standardizarea bunăstării nu mai pot 
fi asumate. Sunt din ce în ce mai mulţi oameni care suferă de insecu- 
ritate, au devenit dependenţi de programele de testare a mijloacelor Şi 
resurselor ,reziduale" sau sunt lipsiţi de orice protecţie socială. In 
Comunitatea Europeană, 50 de milioane de oameni trăiesc sub limita 
sărăciei şi 10,5% din forţa de muncă se află in mod oficial în şomaj, iar 
peste o jumătate dintre şomeri nu au loc de muncă de peste un an (CEC, 
1994). Aceasta face ca populaţiile excluse să fie afectate mai mult 
decât orice alte categorii de actori sociali si face ca sărăcia să iasă şi 

mai clar în evidență; într-un anumit sens o face să fie mai putin 
„naturală” decât a fost vreodată. 

Pentru a înţelege aceste schimbări este necesară şi perspectiva 
istorică, ce arată că răsturnările sociale şi economice rapide au adus cu 
ele şi o altă „imaginaţie morală” ( Silver, 1995): nu mai e posibilă, ca în 
Anglia secolelor al XVII-lea şi al XVIII-lea, exterminarea populațiilor 
considerate inutile şi reziduale. S-a ajuns la introducerea de noi concepte. 
Termenul de „şomaj”, de exemplu, s-a asociat cu cel de industrializare 
şi a devenit complementar noţiunii de „săraci”, care, spre sfârşitul seco- 
lului al XIX-lea, trăiau separati de restul societăţii, cu toate suferințele 
ce puteau decurge din această situație, ajungând cu timpul să se combine 
pentru a defini o realitate complexă — pauperizarea — caracterizată de o 
accentuată insuficiență de venituri şi resurse materiale. 

Aceste schimbări şi transformări economice şi sociale nu 
contenesc şi aduc cu ele în continuare o schimbare permanentă a 
„imaginii ideale” asupra lumii, cu noi concepte de analiză a socialului şi 
introducerea unei noi terminologii în dezbaterile ştiinţifice, dar şi 
politice. De exemplu, în unele ţări sărăcia si pauperitatea au fost 
denumite şi tratate ca problemele unei ,sub-clase"; in alte orizonturi 
s-au gásit terminologii diferite. Este clar însă că problema excluderii 
rămâne una centrală în societatea contemporană, chiar dacă discursul 
politic încearcă să o escamoteze. 

Discursul despre „excludere” s-a extins rapid. De exemplu, în 
1989, Consiliul şi Ministerul Problemelor Sociale din Comunitatea 
Europeană au dat o rezoluţie, „O Europă a solidarităţii”, care viza 
tocmai rezolvarea problemelor legate de „excluderea socială (CEC, 
1993). Preambulul la Charta Comunităţii europene cu privire la 
Drepturile Fundamentale Sociale afirmă: „este important de combătut 
fiecare formă de excludere socială şi discriminare, incluzând discri- 
minarea pe fondul rasei, culorii şi religiei”. Cartea Albă a Comisiei 
Europene pentru Dezvoltare, Competitivitate şi Angajare se exprimă 
pentru lupta împotriva excluderii şi „sărăciei care afectează şi degra- 
dează atât “bărbaţii, cát şi femeile si împarte societatea în două” 
(CEC, 1994). Chiar şi preşedintele Statelor Unite a abordat în alti 
termeni problema excluderii la sfârşitul lui '93 când, vorbind despre 
problemele urbane, a remarcat: „Nu mai este o clasă inferioară. Este o 
altă clasă ”. 

Acest interes, pentru unii subit, față de o realitate destul de 
veche pare a avea numeroase conotaţii: economice, sociale, culturale, 
dar tot mai accentuate implicaţii politice. Cu siguranță însă, prezintă 
multe dimensiuni, ceea ce-l face dificil de explicat într-o. simplă 
definiţie. Un document al Comunităţii Europene, de exemplu, a remis că 
„este dificil a veni cu o simplă definiţie” (CEC, 1993). Alte documente 
care vizează același câmp şi care şi-au propus dezbaterea excluderii nu 
au putut aduce „o concluzie fermă, dar au punctat câteva date rele- 
vante”. Încercând definirea conceptelor care stau la baza excluderii „fără 
suficientă precizie referitoare la înțelesul ei”, a rezultat doar „o citire a 
indicatiilor implicite care ar putea apărea” considerate drept „cel mai 
important ingredient" al noțiunii (CEC, 1993). 

În acelaşi mod, o revistă de teorie socială de excludere apărută 
recent remarcă (Silver, 1995): „De fapt, observatorii sunt de acord 
` asupra unui singur punct: imposibilitatea de a defini statutul exclusului 
printr-un singur şi unic criteriu. Citind numeroase studii şi cercetări 
(sondaje) asupra excluderii se remarcă o profundă confuzie printre 
experţi”. 

Chiar şi Comisariatul General de Plan (CGP) din Franţa, 
responsabil de proiectarea şi evaluarea politicilor de a combate 
excluderea, a recunoscut că dificil este să defineşti termenul şi să 
sintetizezi teoriile existente. Comisia de Prevenire a Excluderii din 
cadrul CGP a conchis: „Fiecare încercare de tipologizare este în mod 
necesar reductivă, mai ales când este vorba de o populaţie care este ori 
exclusă, ori în proces de a deveni exclusă. Factorii cauzatori ai 
excluderii — individuali, familiali, sau socio-economici — sunt multipli, 
fluctuând şi interactivând şi, în final, ei devin cumulativi... Într-o 
analiză finală, noţiunea de excludere este saturată de înțelesuri, non- 
înțelesuri; oricine poate face orice din acest termen, de vreme ce 
semnifică resentimentul celor care nu pot obţine ceea ce au vrut” 
(Xiberras, 1993; 11). 

Termenul „excludere socială” este atât de evocativ, ambiguu, 
multidimensional şi expansiv încât poate fi definit în multiple moduri. 
Cu toate acestea, dificultatea de a-l defini si faptul că este interpretat, 
definit în contexte diferite în timpuri diferite poate fi văzută ca o 
oportunitate de a-l defini teoretic. Discursul excluderii poate servi ca o 
oglindă prin care cineva poate vedea culturile socio-politice. Dar, decât 

să avansăm o singură definiţie a excluderii, reductionistä prin natura ei, 
este mai profitabil să arătăm multitudinea de utilităţi în contexte diferite. 

Multiplele înțelesuri ale termenului reflectă mai întâi tipul de 
„referințe empirice ale ideii de „excludere”. Conceptul este adesea 
, Supradimensionat prin vecinătatea cu alţi termeni de impact: noua 
sărăcie, inegalitate, discriminarea şi este asociat cu diverşi termeni, ca 
superfluu, irevelantá, marginalitate, alteritate , precaritate, „închidere”, 
deposedare, deprivare si destituire sau dezafiliere etc. (Silver, 1995). 
Răspunsul la întrebarea „excludere din ce?" poate genera o multitudine 
de răspunsuri. În Statele Unite, termenul presupune politica imigratio- 
nistă „excluzionară”, zonă „excluzionară”, cluburi sociale „excluzionare”. 
Uneori se consideră chiar că oamenii pot fi excluşi dintr-o viață decentă, 
siguranță, loc de muncă permanent, bunuri, proprietate, credite sau 
pământ, gospodărie (cămin), niveluri de consumatie minimale, educaţie 
şi capital cultural, bunăstarea statului, drepturi cetăţeneşti şi egalitate, 
participare democratică, naţiune sau clasă dominantă, familie, umani- 
tate, respect şi înțelegere. 

Dar, mai importante decât referintele empirice ale termenului, 
înțelesurile „excluderii sociale” sunt introduse şi sunt utilizate în para- 
digmele ştiinţelor sociale şi în ideologiile politice. Aceasta deoarece în 
miezul întrebării „excludere din ce?” există o întrebare mai importantă, 
problema ordinii sociale (Silver, 1995). Se observă o similitudine cu 
traseul urmat, la început de secol, de termeni ca „sărăcie” şi „şomaj”; 
noțiunea de excludere încearcă să pună în centrul atenţiei problemele 
integrării sociale în condiţiile actuale de transformări rapide. În acest 
context, se elaborează teorii cu privire la „socializare”, ,insertie", 
integrare", „învăţare”, „adaptare” „drepturi cetăţeneşti”, „solidaritate” 
ce se constituie ca referinţe în înțelegerea vieții sociale. 

Termenul „excludere” a devenit în Europa o parte a limbajului 
cotidian; la fel ca şi „sărăcia” sau „şomajul”, termenul ,,excludere" este 
folosit tot mai des în viața de zi de zi. Specialiştii din domeniul 
socialului ar putea reclama şi construi o definire şi o definiţie mai clare 
ale termeñului, dar, din ce in ce mai mult, el este folosit ca şi cum ar 
avea un sens evident. Excluderea socială are o mare vizibilitate şi se 
observă cu mare uşurinţă datorită creşterii numărului celor care o 
suportă — persoane fără locuinţă („fără domiciliu fix”), zona mahalalelor 
urbane, pauperizarea tot mai accentuată a şomerilor, a celor fără resurse 

de întreținere sau cu venituri minimale, lipsa de acces către locuri de 
muncă, respingerea unor etnii minoritare datorită comportamentelor de 
inadaptare şi chiar antisociale. Dar lista categoriilor defavorizate si 
marginalizate nu se termină aici. În figura majoră a excluderii sociale 
intră o diversitate de situaţii ce se referă la grupuri constituite, de la foşti 
deținuți la copiii străzii, de la minorități etnice la familii cu un singur 
părinte; şi, totodată, insistă pe diversitatea factorilor sociali implicaţi: 
muncă, sănătate, educaţie, problemele casnice. Aceste probleme diferite 
pot fi exprimate în termeni diferiţi, dar în literatura de specialitate s-a 
convenit că noțiunea de excludere socială este mai potrivită deoarece nu 
descrie numai o situaţie, ci îşi focalizează atenţia şi asupra unui proces 
excluzator. 

Excluderea cui şi din ce? Implicit, este vorba despre excluderea 
grupurilor şi indivizilor de la drepturi, mijloace de existenţă şi surse de 
bunăstare la care ar trebui să aibă acces toti indivizii, excluderea „părții 
de populaţie de la viaţa economică şi socială, de la partea lor de 
prosperitate generală” (CEC, 1993: 7); „excluderea socială relevă impo- 
sibilitatea şi inabilitatea de a te bucura de drepturile sociale fără ajutor, 
suferință din cauza respectului de sine scăzut, incapacitatea de a-ți 
respecta obligaţiile, stigmatizare...” (CEC, 1993: 10). Dar această 
perspectivă, care stă la baza analizei majorităţii sociologilor francezi 
(Alain Touraine, 1991), se referă la acele excluderi până la punctul în 
care societatea poate funcţiona. Un individ poate fi exclus de pe piața 
muncii sau dintr-un grup, dar nu acesta este esențialul; se subliniază mai 
curând că societățile marginalizează sistematic pe unii şi îi integrează pe 
alţii; că mecanismele de participare, deci şi de izolare, de includere 
socială dar şi de excludere se află şi aparțin societății. 

Excluderea socială este abordată ca un mod al rationalitátii 
sociale: cum şi de ce unii indivizi/grupuri eşuează în construirea 
accesului în lumea „bună” (convențională) şi nu pot să beneficieze de 
posibilităţile oferite de societate şi economie. Astfel, ea se defineşte ca 
un puternic argument pentru politica protecţiei sociale şi a fost folosită 
în comisif/organizatii europene chiar în mod explicit (de exemplu, în 
capitolul social al Tratatului de la Maastricht). 

În alte părți, conceptul de excludere socială nu a fost utilizat pe 
scară largă. Dar i s-a acordat multă atenție, mai ales în ţările in curs de 
dezvoltare, pentru a pune în relaţie sărăcia, inegalitatea, marginalizarea, 

deprivarea. Se pare că termenul este tot mai folosit, nu pentru a adăuga 
ceva cu totul nou la analizele asupra socialului, ci pentru a oferi o nouă 
modalitate de abordare a problemelor inechitätii şi sărăciei în formele 
lor grave. 


2.2. Forme ale excluderii 


Trebuie recunoscut că această temă — a excluderii — a avut un 
impact formidabil asupra publicului, mai ales în ultimul deceniu, 
ajungându-se chiar la declanşarea unor conflicte armate pentru apărarea 
unor categorii considerate a fi în pericol. Impactul a fost posibil 
deoarece, aproape ostentativ, au fost promovate şi impuse câteva 
pattern-uri ale excluderii, dintre care, pentru Europa de Vest au fost 
subliniate îndeosebi trei tipuri de excludere : excluderea de pe piaţa de 
muncă (puternic reflectată în mass-media prin crearea unei adevărate 
psihoze faţă de creşterea numărului de şomeri); excluderea din munca 
de lungă durată/regulată, prin creşterea angajărilor cu norme reduse; şi 
excluderea din serviciile comunităţii (în Franţa, reflectată prin feno- 
menul banlieu, care are puternice conotaţii etnice prin populatia de 
emigrare). 

Dacá se ia in calcul, ca element de demarcatie a zonei 
excluderii, doar criteriul nivelului de trai, în cadrul populațiilor cu 
venituri mici aceste trei tipuri de excludere se regăsesc pe scară largă, 
dar formele pe care le iau variază. Este însă necesară o analiză mult mai 
profundă şi o cuprindere mai largă a nivelurilor de analiză (nivel de trai, 
de subzistență, drepturile sociale, grad de auto-realizare şi de auto- 
dezvoltare). Nivelul de trai se reflectă, de exemplu, prin figura 
excluderii de la bunuri şi servicii, luând diverse forme. Pentru unii, 
aceasta implică excluderea din bunurile productive sau de pe piața de 
bunuri. Pentru alții, dominanta este excluderea de pe piața muncii: 
șomajul, excluderea din locurile de muncă sigure sau excluderea din 
protecția socială a muncii, excluderea din oportunităţile de dezvoltare a 
capacităţilor personale etc. 

Aceste moduri de excludere sunt în legătură cu nivelul şi 
procesul de dezvoltare generală a societăţii. Sistemul economic de 
producţie, prin caracteristicile sale, determină nivelul de dezvoltare, iar 
dezvoltarea însăşi va crea atât excluderi, cât şi includeri. 

Una dintre formele cele mai ample, ca dimensiuni şi cuprindere, 
este excluderea de la accesul la bunuri şi servicii, denumită şi cu terme- 
nul de sărăcie; sărăcia este privită tot mai mult ca un nivel scăzut de 
consum şi este măsurată în relaţie cu un standard (coş) de bunuri şi 
servicii, incluzând unele elemente ce provin prin canalele publice de 
circulaţie a bunurilor şi valorilor, cum ar fi educaţia şi sănătatea. In acest 
cadru, excluderea din consum este, în principal, un rezultat al insu- 
ficientei puteri de cumpărare, determinate de resursele limitate iar 
mecanismele excluderii pot proveni din trecut. 

Creşterea vizibilă a masei de consumatori, dar numai din cadrul 
unei anumite minorităţi, intensifică în mod clar sensul excluderii ca o 
comparaţie între grupurile sociale, căci sărăcia absolută nu creşte. Aşa 
cum se observă cotidian, există o excludere din grupuri („societatea” 
consumatoare, dintr-un nivel de consumatie foarte înalt, excludere 
determinată de non-apartenenta datoratá unor indicatori de resurse. Spre 
exemplu, un indicator îl reprezintă locuința si separarea grupurilor după 
tipul de locuință (concentrarea celor săraci în anumite zone/locuri 
determină implicit o limitare a resurselor care promovează, în mod 
direct, excluderea — rezidența într-o localitate/cartier anume poate 
stigmatiza, poate duce la deteriorarea sănătăţii, poate face dificilă/ 
imposibilă integrarea în comunitate. Separarea spatial-geograficá a 
devenit o sursá majorá de construire a excluderii si intolerantei, indi- 
ferent de criteriul pe baza căruia se realizează. 

În general, este promovată speranța că, în viitor, bunurile 
publice vor fi distribuite într-un mod mai echitabil decât alte forme/ 
bunuri de consum, deci excluderea poate fi limitată, construindu-se 
astfel o ideologie a rezistenţei faţă de stresul viitorului; implicit, însă, se 
educă acceptarea neprevăzutului, deoarece excluderea de la accesul la 
bunurile publice poate fi de multe ori o problemă de situaţie. Serviciile 
şi bunurile publice pot fi în scurt timp la îndemâna unor actori, şi anume 
la îndemâna celor cu resurse — căci adevărul fundamental şi incontes- 
tabil al societăţii se referă la capacitatea şi abilitatea de a plăti; accesul 
este garantat pentru cel ce nu are această constrângere sau o rezolvă în 
timp util. În cazul în care costul/plata rămân o constrângere, resursele/ 

bunuri publice, acum limitate, sunt la dispoziţia unei instanţe exterioare 
ce le distribuie după alte criterii decât cele individuale. 

O a doua formă este excluderea de pe piața muncii. Înțelegerea 
proceselor de excludere socială vine odată cu înțelegerea mecanismelor 
existente pe piaţa de muncă. Pentru multe familii, dar mai ales pentru 
săraci, veniturile asigurate prin muncă sunt principala resursă de trai. 
Încadrarea în muncă procură legitimitatea socială ca şi accesul către 
venit. La extrema opusă se află, şomajul, „slujbele” temporare şi 
nesigure ce conduc la respingerea atât din sfera valorilor materiale, cât 
şi din cea a valorilor simbolice ale societăţii. Șomajul, foarte persistent 
în economia multor țări din Europa, şi care creşte rapid în multe zone 
ale țărilor cu economia în curs de restructurare/dezvoltare, devine din ce 
în ce mai mult un factor crucial, excluzând populaţii diverse — şi mai 
ales tinerii — nu numai din locuri de muncă, dar şi din procesul 
construirii şi legitimării unei identități socialmente acceptate. Ca o 
consecință, se observă proliferarea modelelor alternative (indezirabile 
social, ilegale, paradoxale, ce relativizează sau chiar combate sistemul 
de valori conventional). Astfel că este normal ca lupta pentru resursele 
limitate puse la dispoziţie să fie intensă. În timp ce politicienii continuă 
să promoveze în mod teoretic modelul solidarităţii, segmentarea 
sistemului economic precum si barierele care apar pentru a proteja 
resursele necesare traiului sugerează că paradigma monopolului este 
aplicabilă in sens larg. Excluderea din câmpul forței de muncă active 
este asociată cu creșterea violenţei si a insecuritätii, cu o accentuare a 
comportamentelor de revoltă şi contestaţie, de tip toxicoman, cu o 
anomie a vieţii individuale şi o descurajare prelungită. Unele consecințe 
sunt vizibile, cum ar fi grupurile de oameni ai străzii, dar multe rămân 
ascunse — de exemplu, deteriorarea vieţii de familie şi intensificarea 
violenţei domestice şi a abuzului familial. 

Șomajul oficial şi deschis se referă la excluderea directă de pe 
piaţa forţei de muncă, dar există, de asemenea, şi excludere în interiorul 
pietii forței de muncă. Unele grupuri sunt antrenate în segmente unde 
slujbele sunt incerte, foarte prost plătite şi care nu reclamă o pregătire 
deosebită sau specializată. Se observă o dualizare a procesului de 
ocupare în câmpul muncii: pe de o parte, există slujbele „proaste” care 
nu pun probleme serioase de acces şi unde este concentrată populaţia 
săracă, generând deci sărăcie şi instabilitate. Pe de altă parte, slujbele 

„bune”, cu acces restrictiv, un grad de securitate mai ridicat şi condiţii 
de muncă acceptabile, care generează stabilitate şi bunăstare socială. 
Aceasta arată că există diferite niveluri de excludere, deci este posibil ca 
unele persoane să fie incluse în piaţa muncii şi, în acelaşi timp, excluse 
din zona „bună, viabilă şi onorabilă” a societăţii, Segmentarea pieței de 
muncă tinde să fie construită în jurul grupurilor imediat identificabile 
(de exemplu după vârstă, etnie, sex) aşa că excluderea din zona 
decentei" este dublată/asociată cu alte forme de excludere socială. 

Excluderea de teritoriu este o problemă serioasă in multe ţări în 
curs de dezvoltare şi este asociată cu sărăcia şi insecuritatea; în unele 
societăți, pământul este o sursă nu numai de existenţă, dar si de insertie 
socială într-un sens mai larg. S-au realizat cercetări ce au examinat 
relaţia dintre excluderea socială şi accesul la pământ evidentiindu-se că 
această legătură este puternică. In multe zone, accesul la pământ este 
obținut prin metode discriminatorii şi abuzive. De aceea, unele populaţii 
sunt de obicei vulnerabile la acest tip de excludere şi îndeosebi cele ce 
utilizează pământul ca mijloc de subzistență. Însă această formă de 
excludere nu este prea des abordată în literatura de specialitate. 

Excluderea din protecție pune o problemă tot mai stringentă, 
îndeosebi în contextul creşterii sentimentului de insecuritate determinat 
de multiplicarea formelor de violență socială. 

Securitatea are mai multe semnificaţii sau dimensiuni. Una 
dintre ele se referă la securitatea fizică, cea a persoanei, în termeni de 
siguranță, fără a presupune riscul de violență fizică. A doua dimensiune 
este securitatea (sau asigurarea) condiţiilor de trai. A treia implică 
protecția împotriva diferitelor evenimente imprevizibile şi cu efecte 
nedorite — accident, boală, moarte. 

În acest domeniu se poate aplica cu succes analiza multi- 
factorială a excluderii: insecuritatea mijloacelor de subzistență este 
corelată cu excluderea de teritoriu (pământ) şi cu cea de pe piața muncii, 
dar este focalizată pe risc — riscul pierderii pământului sau serviciului şi 
posibilitatea găsirii surselor alternative de venit. În sistemul de protecție 
socială, programele de asistență dau o anumită siguranţă, dar ele rămân 
inconsistente şi slabe in multe țări. În schimb, mecanismele neoficiale 
de la nivelul comunității sau familiei (câteodată structurate ca resurse 
reunite în fonduri de credit mutuale) previn o cădere rapidă în zona 
excluderii. Protecţia împotriva acestor elemente neprevăzute prin 

asigurări sociale este foarte larg răspândită, dar, de obicei, tot cei săraci 
au asigurări mult mai slab cotate. 

Excluderea din drepturile omului are, de asemenea, un înţeles şi 
o sferă specifice. Un avantaj major al noţiunii de excludere este acela că 
se iau în calcul atât drepturile, cât şi bunăstarea în acelaşi cadru. 
Atingerea unui standard de viaţă adecvat formează de fapt o parte din 
Declarația Universală ale Drepturilor Omului, dar, în practică, stan- 
dardele de consum sunt de obicei analizate în alti termeni. Cu toate 
acestea, este foarte importantă unirea celor două perspective pentru că 
atingerea drepturilor de bază ale omului poate fi o preconditie pentru 
depăşirea excluderii economice. De aceea, dreptul la exprimare liberă, 
de exemplu, este important şi constituie o bază pentru mobilizarea 
efectivă şi pentru organizare, evitându-se astfel agravarea excluderii. 
Acolo unde interese de competiţie sunt în joc, egalitatea în faţa legii este 
o armă puternică în mâinile categoriilor vulnerabile. 

Relaţia inversă este de asemenea adevărată, adică excluderea 
economică şi socială afectează exercitarea unor drepturi fundamentale. 
Nevoile si trebuintele de bază care nu pot fi atinse la un nivel rezonabil 
duc la abuz şi forțează individul să abandoneze exercitarea unor drepturi 
(de exemplu, dreptul la protecţie legală sau la libertatea de asociere). 
Excluderea grupurilor minoritare de la participare în economiile 
moderne le transformă în grupuri vulnerabile la exploatare şi le limi- 
tează resursele de apărare, prin diminuarea surselor de venituri. 

Pe de altă parte, se poate spune că nerespectarea anumitor 
drepturi poate fi în concordanță cu strategiile de modernizare econo- 
mică. În particular, drepturile muncitorilor (de a face grevă, de a negocia 
colectiv) sunt deseori diminuate şi sacrificate în favoarea promovării 
competitivităţii şi dezvoltării, atunci când se consideră că aceasta este 
cea mai eficientă cale către progresul social şi economic. 

Drepturile cetățeanului în societăţile moderne s-au extins şi 
consolidat progresiv, începând cu libertăţile civile, continuând cu parti- 
ciparea democratică şi sfârşind cu consolidarea unor drepturi sociale. 
Acest proces generează un cadru pentru integrarea cetățenilor, realizarea 
identității şi atingerea finalitátilor individuale sau de grup; dar 
conținutul drepturilor sociale rămâne ambiguu, imprecis, confuz şi, de 
aceea, drepturile sociale sunt cel mai adesea încălcate. 

Aşadar, specificul analizei excluderii constă în faptul că ea este 
intim apropiată de modul în care funcționează societatea. Orice metodă 
de dezvoltare şi orice strategie de ajustare structurală şi macro- 
-economică implică în mod egal modele variate de construire a 
excluderii sociale. Aceleaşi cifre de creştere economică conţin în ele şi 
modele de construire şi creştere a inegalitätii (de venituri sau de 
distribuire a beneficiilor progresului). Aici mecanismele instituționale 
care mediază şi reglează raporturile dintre dezvoltarea socială şi cea 
economică sunt cruciale. Ele pot include sau exclude grupuri şi populații 
ca participanţi şi beneficiari sau îi pot transforma in marginali, pot 
dezvolta instanțe şi modalităţi de protecţie, pot limita costurile şi 
creşterile sociale, pot impune termene de realizare a obiectivelor etc. 
Analizând modelul de excludere ca o interacțiune între mecanismele 
economice şi instituţionale se pot aduce contribuţii semnificative la 
realizarea strategiilor de gestionare a formelor particulare de manifestare 
a fenomenului de excludere. 


2.3. Trăsături ale excluderii 


Aşadar, un avantaj major al noţiunii de excludere este acela că 
permite abodarea într-un singur cadru atât a drepturilor, cât şi a 
bunăstării (sau nivelului de trai). Punând în relaţie elemente cum ar fi 
drepturile sociale şi deprivarea materială, ea cuprinde nu numai lipsa de 
acces la bunuri şi servicii pe care se construieşte şi se susţine sărăcia, 
dar şi respingerea din societate (din justiţie, din reprezentare socială, din 
drepturile cetăţeneşti). Ideea centrală este că excluderea rămâne strâns 
legată de inechitatea şi inegalitatea din multe dimensiuni — economică, 
socială, politică şi culturală. Acest cadru ajută nu numai la identificarea 
celor mai importante mecanisme şi dimensiuni ale excludeiri, care 
variază de la o situaţie la alta, dar şi la punerea bazelor pentru o 
abordare interdisciplinarà efectivă. 

Dar dacă dimensiunile diferite ale excluderii interacționează, 
aceasta nu înseamnă că sunt şi congruente. Cu alte cuvinte, indivizii şi 
grupurile pot fi excluse în anumite sensuri, dar nu şi în altele. De 
exemplu, în unele ţări, munca poate este un mecanism de includere 

economică, dar conduce la alte forme de excludere; includerea 
prematură pe piața de muncă — utilizarea copiilor ca forță de muncă — 
este baza excluderii din dezvoltarea normală şi din educaţie. 

O altă trăsătură a excluderii sociale se referă la faptul că ea 
descrie o stare, dar în acelaşi timp se focalizează pe proces şi surprinde 
atât situaţia de sărăcie şi deprivare, cât şi mecanismele care produc acest 
fenomen. 

Este important să se distingă două situații diferite: una de 
excludere permanentă, în care grupurile trăiesc la marginea societății, 
construindu-şi sisteme specifice; şi una în care excluderea este creată şi 
recreată de dinamica forțelor economice şi sociale, astfel ca indivizii să 
treacă alternativ de la vulnerabilitate la dependenţă, îndreptându-se către 
marginalitate prin procese repetate de respingere şi reinsertie limitată/ 
temporară. Resursele pe care fiecare individ sau grup le posedă deter- 
mină capacitatea lor de a rezista excluderii — resurse care trec dincolo de 
economic social sau politic şi se referă mai mult la componente de tip 
cultural. 

Trebuie să mai spunem că există modele particulare de 
dezvoltare ce pun excluderea ca temelie a dezvoltării şi bunăstării unor 
minorități elitiste (acolo unde dezvoltarea economică este concentrată pe 
regiuni/grupuri particulare, forme prin care beneficiile/spolierile sunt 
deversate către elite internationale, situaţii când zone sau țări sunt 
folosite ca forță de muncă ieftină şi docilă, inclusiv prin suprimarea unor 
drepturi chiar internaționale). 

Aşa cum unele procese sociale includ şi exclud, există şi actori 
sociali care includ şi exclud. Un aspect al înţelegerii corecte a excluderii 
sociale se referă la identificarea acestor actori şi explicarea motivatiei 
acțiunii lor (cum şi de ce exclud pe alţii). Este acceptată teza că toate 
grupurile sociale îşi apără activ domeniile împotriva outsider-ilor. 
Statul, care se manifestă şi el ca un grup, îşi poate asuma un rol de 
arbitru, controlând excluderea unui grup sau al altuia. Dar această 
imagine pozitivă despre stat este una eronată, pentru că statul, prin 
acțiunile lui, poate provoca diverse forme ale excluderii (din servicii şi 
oportunități) a acelora de care nu depinde. Alţi actori importanţi sunt 
firmele (îndeosebi reunite în corporații), armata, autoritățile locale, 
personalităţile religioase şi elita locală. Nici comunităţile academice şi 
de cercetare ştiinţifică nu sunt neutre, ele focalizând atenţia şi stabilind 
priorităţile în funcţie de interesele şi jocul social al competiţiei, ceea ce 


Excluderea socială şi problema câmpurilor asistenfiale 149 


presupune excluderea din participarea efectivă a unor grupuri sau 
populaţii. Tot ele sunt cele care atrag atenţia asupra fenomenului, 
descriind şi analizând comportamentul ,exclusilor" în vederea inter- 
ventiei eficace, intervenţie din care — idee partizană negratuită — statul să 
nu lipsească, ca element de control, dar să nu posede un rol dominant, 
care ar fi costisitor. 

O altă trăsătură se referă la faptul că excluderea poate fi 
înțeleasă la niveluri diferite: naţiune, regiune, instituție, grup social, 
individ. Problema nu se pune ca excluderea să fie abordată izolat, ca un 
proces autarhic; dar nici nu pot fi suspendate toate delimitările (de timp, 
de loc, de cultură, de grup etc.), pentru că s-ar ajunge la alte forme ale 
excluderii. De fapt, excluderea a devenit tot mai mult un câmp al 
acţiunii politice şi chiar al politicii internationale; plecând de la o 
premisă forțată, că este lipsit de sens să consideri excluderea în cadrul 
limitelor nationale ale unui stat fără să discuti despre excluderea din 
toată lumea, anumiţi actori redesenează în mod abuziv destine indivi- 
duale şi colective. Astfel se adaugă, pe lângă excluderea regională, de 
grup sau individuală, un nou tip de excludere: cea internațională. 

În acest mod, apare un nou conţinut al termenului de includere: 
sunt situaţii când includerea — cea forțată — este echivalentă cu 
excluderea. De obicei se afirmă că includerea/integrarea socială repre- 
zintă un lucru pozitiv, pe când excluderea, unul negativ. Există însă mai 
multe forme de integrare; unele modelele — economice, culturale, 
politice — pot fi respinse de anumite grupuri, mai ales dacă acestea 
contravin cu dezvoltarea lor anterioară şi sunt nevoite să le adopte 
pentru că nu au alternative. 

Oricum, noțiunea de excludere se află în strânsă legătură cu 
ideea de includere sau insertie, ceea ce simplifică mult problema: 
integrarea este la fel de ambiguă ca şi excluderea. Aşadar există mai 
multe niveluri şi fațete ale includerii: integrarea poate fi voluntară sau 
forţată, poate implica drepturi sau responsabilități sau obligaţii şi punitii 
diferite. Cu alte cuvinte, integrarea şi includerea sau acceptarea trebuie 
gândite doar împreună cu excluderea şi respingerea, astfel că uneori 
granița dintre ele nu se mai observă. 

3. TREI PARADIGME ASUPRA EXCLUDERII SOCIALE 


Pe baza unor analize despre excludere, în literatura de 
specialitate elaborează o tipologie triplă a multiplelor înţelesuri ale 
excluderii care se situează în perspective teoretice diferite, ideologii 
politice şi chiar discursuri naţionale. Fundamentate pe diferite noțiuni 
ale integrării sociale, aceste trei tipuri sunt tipul solidarităţii, al spe- 
cializării şi paradigma monopolului. Aceste paradigme „specifică nu 
numai ce genuri de entităţi conține universul, dar si ce nu contine" 
(Silver, 1995). 

Fiecare dintre cele 3 paradigme găseşte: cauze diferite ale 
excluderii şi se bazează pe diferite filosofii politice: republicanism, 
liberalism şi social-democratie. Fiecare oferă o explicaţie a formelor de 
dezavantaje social-economice, politice si culturale si are în componență 
teorii ale drepturilor şi ale inegalitätii. Toate trei se află în opoziţie atât 
cu noțiunile conservatoare care explică integrarea socială în termeni 
organicismului, rasismului, corporatismului, cât şi cu teoriile neo- 
marxiste ale ordinii sociale capitaliste care neagă posibilitatea integrării 
sociale (Silver, 1995). 


| Solidaritate 


Concepţia Solidaritate de Specializare/Sfere Monopol/Inchidere 
asupra grup/Limite separate/ socială 
integrării culturale Interdependentä 


Sursä de Integrare morală Schimb Drepturi cetăţeneşti 
integrare 


| Ideologie | Republicanism | Liberalism ^ |  Socialdemocralie | 
Discurs Excludere Discriminare Noua sărăcie, 
B s oum Subclasá inegalitatea, Subclasá 
Rousseau, Locke, Madison, 
Exemplificări de Foucauld Stoleru, Lenoir, 
Xiberras Towusend 


Schapper Allport, Pluralism, Balibar, Silverman 
Costa-Lascoux Scoala din Chicago 
Douglas, Mcad Murra 
Producţie flexibilă | Aptitudini, muncă, 

Şcoala reglării rețele, capital social 


Goblot, Bourdieu 
Segmentarea pieţei 
muncii 


Model ài noii 
economii 
olitice 

Dar iatá care sunt principalele coordonate ale acestei tipologii, 
prezentată şi lansată prin publicaţiile franceze de specialitate ale 
deceniului nostru de către le Commissariat General au Plan (CGP), 
organism abilitat să pună în practică, în Franţa, „noul contract social” ce 
vizează o reformă socială amplă, de la populaţiile de risc şi până la 
programe generale de dezvoltare şi insertie (Foucauld, 1992). 

Tipul solidarităţii, construit şi lansat de gândirea republicană 
franceză, prezintă excluderea ca fiind ruptura unei legături sociale ce s-a 
produs între individ şi societate. Exemplificată de sociologia durkheimistă 
şi sprijinită pe Rousseau, „ordinea socială” este concepută ca externă, 
morală şi normativă, nebazându-se deci pe individ sau interese de clasă. 

Discursul tradiţional al „solidarităţii sociale” respinge atât ideo- 
logia creştină a milei şi caritätii, cât şi individualismul liberal ca baze 
suficiente pentru integrarea socială. Mai degrabă oferă o „a treia cale” 
prin care se încearcă a se concilia drepturile indivizilor cu rolul statului. 
În etica republicană, cetăţeanul are puţine drepturi individuale şi mai 
mult o viaţă publică de tip „civil”. Această unitate, dublată de egalitate, 
cere înființarea şi funcționarea unor instituții de mediere care chiar ar 
putea concura statul în ceea ce priveşte loialitatea cetăţenilor. Totuși, 
statul apare ca fiind puternic, unitar, centralizat, egalitar, universal ŞI 
secular; pluralismul politie aproape că nu-şi mai are locul, deoarece 
diversitatea — de culturi religioase, naţionale, regionale — este reunită şi 
sintetizată în mod activ într-un singur concept, cel de cetățenie şi 
civilizaţie naţională. Identificám aici multe dintre caracteristicile 
societăţii actuale franceze. 

Abordarea solidarităţii din această perspectivă aduce multe 
precizări cu privire la modul în care limitele/normele culturale şi morale 
construiesc categorii duale în explicarea ordinii lumii. Excluderea, ca si 
devianta sau anomia, reprezintă un pericol si prin această ameninţare dă 
putere coeziunii sociale. Opusul excluderii este „integrarea”, iar procesul 
de obtinere a acesteia este „inserţia” şi, în sens durkheimist, ea implică 
asimilarea culturii dominante. Deşi această paradigmă este folosită şi de 
post-modernişti (prin încorporarea noțiunilor multiculturale), meritul ei 
constă în faptul că îşi canalizează atenţia pe excluderea ca proces şi 
figură inerentă în cadrul naţiunilor, după criterii diverse (rasă, etnie). 

A] doilea tip, cel al specializării, este mai prezent în gândirea 
liberală anglo-americană; în acest caz, excluderea este considerată o 

consecinţă a specializării: diferenţierea socială şi diviziunea economică 
a muncii conduc la separarea sferelor/zonelor sociale. Se presupune că 
individul diferă, şi această diferență se accentuează prin specializarea 
din ce în ce mai mare în domeniul schimbului/pietei şi a grupurilor 
sociale. Însă cauza nu se află preponderent la nivelul individului — 
preferințe sau aspirații personale —, ci mai ales la nivelul structurilor 
create (pieţe, asociaţii) prin cooperarea şi competiţia dintre aceştia. La 
acest nivel se regăseşte şi ideea de ordine socială, ca o sumă de rețele 
ale schimbului voluntar dintre indivizii autonomi, cu interesele si 
motivatiile lor proprii. Structurile sociale specializaté sunt incluse în 
sfere separate, competitoare, dar nu şi neapărat inegale, care devin 
interdependente prin schimb. Grupurile sociale sunt constituite voluntar 
din membrii ei, aceştia schimbându-și între ei alianțele în funcţie de 
interese şi dorințe diferenţiate. 

Modelul liberal scoate în evidență schimbul contractual de 
drepturi şi obligaţii şi separarea. sferelor vieţii sociale, astfel că 
excluderea rezultă din separarea inadecvată a sferelor sociale, aplicarea 
regulilor în mod incorect în cazul unei sfere date, a barierelor dintre 
mişcările libere sau a schimburilor dintre sfere. Din cauza existenței 
sferelor sociale separate, excluderea poate avea multiple cauze şi 
dimensiuni. Acelaşi individ însă nu poate fi exclus din toate sferele. 
Specializarea protejează libertăţile — şi pot fi eficiente aceste specializări 
atât timp cât indivizii „excluşi” au dreptul de a trece peste unele limite. 
Libertatea individuală de a alege, bazată pe diverse valori personale şi 
motivaţie psihologică, şi angajarea în relaţii sociale conduc spre afilieri 
la grupuri particulare/locale care se integrează în societate. Limitele 
grupului stânjenesc libertatea individuală în participarea la schimburile 
sociale, iar excluderea este o formă de „discriminare”. Cu toate acestea, 
protecția liberală a drepturilor individuale şi de grup, cât şi competiția 
de pe piaţa muncii împiedică adâncirea excesivă a respectivei forme de 
diferenţiere. 

„Cea de-a treia paradigmă, a monopolului,! face parte mai mult 
din ideologia stângii: excluderea este tratată ca o consecinţă a formării 
unui monopol de grup. Bazată pe concepțiile lui Weber şi Marx, ea vede 
ordinea socială ca fiind puternic coercitivă, impusă printr-un set de 
relații ierarhice de putere. În această teorie — a conflictului —, excluderea 

este rezultatul influenţei apartenenţei la o clasă anume, a statutului şi 
puterii deţinute, şi serveşte interesele incluşilor. 

În această paradigmă întâlnim nuanțe diferite: cele de tip 
weberian tratează limitele de grup — ,statutul" — ca sursă de dominare 
potenţial independentă de clasa socială, în timp ce marxismul conferă un 
rol mult mai puternic solidarităţii clasei sociale şi neagă posibilitatea 
unei integrări sociale adevărate în societăţile bazate pe clase. 

Nucleul acestei paradigme, de sorginte weberiană, afirmă că 
acțiunea socială este motivată de „interesele materiale si ideale”, de 
structură şi cultură, constrângere şi autonomie; grupurile sunt o mani- 
festare a puterii relațiilor; presupun şi pretind onoare şi stimă şi îşi au 
propria ideologie, modele de consum şi stil de viață. Monopolurile, fie 
că sunt materiale sau ideale, legale sau nu, menţin exclusivitate: 
grupurilor. Clasele sociale pot fi grupuri cu statut şi pot exclude 
„neproprietarii” din competiţia pentru resursele de valoare. Una dintre 
tezele lui Weber cu cea mai mare influență este că şi atunci când 
închiderea socială a acestor grupuri creează monopolul, şi deci 
inegalitatea, nu rezultă că întotdeauna clasele sociale sunt grupuri cu 
statut. 

Weber a folosit termenul „închidere” pentru a se referi la un 
proces de subordonare prin care un grup monopolizează avantajele 
pentru a bloca oportunităţile outsiderilor, pe care-i defineşte ca fiind 
inferiori sau nedemni. Orice caracteristică vizibilă, cum ar fi rasa, 
limbajul, originea socială, religia sau lipsa unei diplome de şcoală, poate 
fi folosită pentru a declara competitorii ca fiind outsideri. Prin 
restrângerea accesului la oportunităţi şi resurse, „închiderea” permite 
colectivitätii să-și maximizeze recompensele. In interior, grupul isi 
împarte şi distribuie valorile importante, inclusiv identitatea membrilor. 

În această paradigmă se recunoaşte că o asemenea închidere 
socială poate cauza o reactie/respingere severă şi o rezistență împotriva 
excluderii şi a excluşilor. Există cazuri când grupurile excluse uzurpă cu 
succes privilegiile grupului inclus; atunci se pot retrage limitele/hotarele 
astfel încât să fie excluse grupurile mai putin puternice, într-un proces 
numit de Parkin „închidere duală”. „Inchiderea” socială se poate spune 
că este atinsă atunci când instituţiile şi diferenţele culturale nu creează 
doar. bariere care îi tin pe alţii în afară în pofida voinţei lor, ci şi o 
inegalitate ce se perpetuează. Monopolul creează o legătură, interese 

comune între cei din interior, chiar dacă nu au poziții egale. Excluşii 
sunt deci outsideri şi, în acelaşi timp, ocupă poziţia de dominați. 

Barierele particulare ale excluderii pot fi ridicate în interiorul 
sau între statele naţionale, localităţi, firme sau grupuri sociale. Indiferent 
de natura barierelor, suprapunerea sau coincidenta distinctiilor grupului 
şi inegalitatea constituie nucleul tematic al respectivei paradigme. 

Se pot face câteva oservatii cu privire la aceste paradigme. În 
primul rând, toate sunt desigur tipuri ideale. În realitate, diferitele socie- 
táti şi culturi definesc unii termeni — cum ar fi proprietatea — în mod 
diferit, chiar dacă, din când în când, dezbaterile ştiinţifice punctează 
aceleaşi aspecte — ca în cazul excluderii. Deci rădăcinile culturale ale 
conceptului de excludere fac dificilă identificarea şi evaluarea 
indicatorilor legitimi şi astfel rezultatele pot fi contestate sau selective, 
în pofida oricărei paradigme propuse. Adică orice definiție presupune un 
bagaj teoretic şi ideologic ce-i este obligatoriu asociat. 

In al doilea rând, fiecare paradigmă concepe excluderea ca o 
relaţie socială dintre inclus şi exclus. Această relaţie poate fi concepută 
ca acțiune socială pentru că activitatea excluderii reclamă o atenţie 
specială din partea actorilor responsabili. Excluderea este văzută ca un 
proces, iar analiştii trebuie să specifice începutul şi sfârşitul acestui 
proces. Diferenţele care generează excluderea depind de permeabilitatea 
limitelor şi se pune întrebarea legitimă dacă eforturile sociale au vreun 
beneficiu social; pentru că unii indivizi marginali sau devianti nici nu-şi 
doresc calitatea de incluşi. 

Apoi, excluderea poate fi văzută macro- sau micro-sociologic. 
Weinberg şi Ruano-Borbalan (1993) operează distincţia între cauzele 
micro- şi macro- opunánd excluderea de ,sus" cu cea de ,jos". 
Perspectiva macro- (de „sus”) prezintă excluderea ca o criză a politicii 
sociale ineficiente sau ca o criză a instituţiilor sociale de integrare a 
națiunii în general. În contrast, abordarea micro- vede „rădăcinile” 
excluderii în elemente locale şi comunitare şi definesc excluderea ca o 
criză a solidarităţii comunităţii si a regulilor sociale. 

O altă precizare trebuie să facă distincţia dintre paradigme şi 
instituţii; nu trebuie făcută confuzia între tipuri ale explicatiei si 
clasificárile instituţiilor, ca tipologii ideologice ale statului, chiar dacă 
orice instituţie poartă cu sine o amprentă istorică a confruntărilor ŞI 
colaborărilor dintre ideologii şi paradigme. 

Mai trebuie spus că aceste paradigme, deşi se caracterizează 
printr-un singur element (solidaritatea, specializarea, monopolul) vizează 
şi reclamă întotdeauna mai mult decât o singură dimensiune sau aspect 
despre excludere — economic, sociologic si interactional, cultural si 
politic; ele reprezintă o sumă de ştiinţe sociale, cu elemente/teorii 
extrase din economie, ştiinţe politice şi antropologie. Această abordare 
interdisciplinară depăşeşte unele abordări teoretice ale excluderii care 
sunt focalizate pe o singură disciplină, în special sociologia, sau anali- 
zează situatia/exemplul unei singure țări. 

Apoi, există o distincţie netă față de preocupările „empiriste”; 
chiar şi atunci când studiile empirice definesc excluderea socială în 
termeni „globali”, cercetarea tinde să fie cât mai „sectorială”. Totodată, 
este adevărat că prin focalizarea atenţiei pe o populaţie specifică 
identificată cu „risc” de excludere, studiile se axează pe mai multe 
paradigme. Cercetările şi studiile asupra excluderii includ categorii 
sociale specifice ca: 

a. şomeri pe termen lung; 

b. angajaţi în munci precare şi necalificate; 

c. cei plătiţi prost şi săracii; 

d. persoanele fără pământ; 

e. necalificaţi profesional, analfabeți; 

f. persoanele cu handicap mental şi fizici sau cu alte dezabilitäti; 

g. toxicomani, narcomani; 

h. delincventi, în detenţie sau cu cazier; 

i. părinţi singuri; 

j. copii abuzati sau care trăiesc în condiţii improprii; 

k. tineri, în special absolvenţii fără experienţă, dar şi cei fără 


diplomă; 
|. copii utilizați ca forță de muncă; 
m. femei; 


n. străini, refugiaţi şi imigranți; 

o. minorităţi etnice, lingvistice, religioase sau rasiale aflate in 
dificultate; 

p. cei fără drepturi cetăţeneşti; 

q. beneficiarii de asistenţă socială; 

r. cei care au nevoie de asistenţă socială dar nu primesc; 

s. locuitorii cartierelor rău famate; 

t. cei cu consum sub nivelul de subzistență (subnutriti, fără 

locuință etc.); - 

u. deviantii prin etichetare si stigmatizare; 

v. izolatii, inadaptatii, celibatarii. 

Toate aceste categorii, ce reprezintă populatiile-tintá ale asisten- 
tei sociale fără ca lista să fie completă, prezintă o serie de dezavantaje 
sociale, absolute sau relative, care pot fi si in relatie. Dimensiunile 
acestora este un subiect frecvent al cercetărilor iar rezultatele diferă; unii 
găsesc foarte mici corelaţii între diferitele tipuri de dezavantaje/exclu- 
deri în timp ce alţii percep excluderea ca acumularea sau concomitenta 
mai multor dezavantaje sau factori de risc. De exemplu, cei născuţi în 
grupuri particulare, cum sunt cele de ţigani. 

Pe scurt, aceste trei paradigme majore ale excluderii pot fi 
descrise astfel: în paradigma solidarităţii excluderea este o ruptură a 
legăturilor sociale dintre individ şi societate, în paradigma specializării 
excluderea reflectă discriminarea, în fine, cea de-a treia paradigmă vede 
excluderea ca o consecință a formării monopolului de grup prin care 
grupuri puternice, deseori cu identitate culturală distinctă, interzic 
accesul outsiderilor la resurse printr-un proces de „închidere socială”. 

Însă înțelesurile excluderii sunt multiple, de la explicaţia ei în 
termeni individuali (căci fiecare om se consideră în cele din urmă o 
persoană exclusă) şi până la utilizarea ei în sfera politicului („noile 
programe sociale”). Mai mult chiar, poate fi explicată şi promovată în 
scopuri diversioniste (atunci când se supradimensionează problemele 
statelor dezvoltate pentru a se sustrage de la alte obligații) sau de 
manipulare în masă (când este utilizată pentru a distrage atenţia de la 
inegalitátile grave ale unei societăţi, insistándu-se pe o redistribuire a 
resurselor spre categorii dezavantajate iar alte categorii trebuie să 
suporte costurile). Oricum, excluderea este un fenomen cu o mie de fete, 
cu foarte multe înțelesuri şi poate fi folosită într-o varietate de scopuri. 


Ed 

Valoarea operaţională 


În concluzie, orice discurs despre „excludere” este posibil din 
mai multe puncte de vedere şi implică perspective politice. Acest 
discurs poate fi un apel pentru restructurea radicală a societăţii astfel 
încât, de exemplu, şomajul să nu mai reprezinte o problemă pentru 
societate luată ca întreg, ci doar pentru cei cu pregătire profesională 
scăzută, pentru handicapati si alte grupuri specifice. Sau poate fi folosit 
pentru a se ajunge la o întoarcere la valorile de solidaritate intragrupală 
chiar cu riscul autoizolării (ca în cazul grupărilor etnice). Există deci 
pericolul ca noțiunea de excludere socială să fie integrată în ideologiile 
particulare sau ale grupurilor politice, ceea ce distrage atenția de la 
problema fundamentală: cum se poate acționa astfel încât efectele şi 
formele excluderii să se diminueze şi să gliseze spre integrare şi 
cooperare socială. Căci focalizarea atenţiei pe dezavantaje şi deprivări, 
pe injustiții si inechitäti nu reprezintă decât o deliberată risipire de 
resurse. 

În această perspectivă, a abordării problemelor-etalon ale 
excluderii, trebuie reconsiderat rolul statului; după ce doctrina liberală a 
teoretizat ineficacitatea statului ca agent activ în dezvoltarea economică, 
propunându-i o politică reactivă, se poate construi posibilitatea unei 
politici proactive în domeniul social, acolo unde se gestionează meca- 
nismele principale ale excluderii. Insă acest lucru nu este posibil fără o 
autoritate morală indubitabilă care să-i permită să proiecteze programul 
consensului social, fără să renunţe la o logică administrativă centra- 
lizată, dar construind reţele viabile ale împuternicirii şi reprezentării 
sale. Cu atât mai mult cu cât problema excluderii a devenit miză şi 
platformă a acţiunii politice şi, mai grav, a intervenţiei militare. 

Capitolul VI 


MODELE EXPLICATIVE 
ALE FENOMENULUI DELINCVENTIONAL 


. UTILITATEA TEORIEI 


1 
ÍN ABORDAREA DELINCVENTEI 


În orice domeniu, acțiunea: profesionistului (practicianului) 
trebuie să aibă la bază înțelegerea fenomenelor asupra cărora actio- 
nează. Această înțelegere presupune nu doar cunoașterea cauzelor sau a 
factorilor favorizanti şi a formelor de manifestare — aceasta poate fi 
obținută doar uneori pe cale empirică +, ci si explicarea corelatiilor cu 
alte domenii, pentru a releva dinamica specifică a segmentului abordat. 
Astfel că faptele, dacă sunt privite empiric şi separat, oferă cunoştinţe 
limitate, temporare şi chiar contradictorii. 

Teoria este cea care construieşte imaginea unui întreg coerent 
cu privire la un domeniu și îl integrează în ansamblul unitar al 
cunoaşterii, în acest întreg, faptele devin elemente articulate asupra 
cărora se poate acționa într-un context specific. In consecință, teoria 
generează cercetări empirice utile şi ordonate care, la rândul lor, o vor 
îmbogăţi în relevanţă. 

In acelaşi timp, o teorie validă trebuie să se conformeze cu 
celelalte teorii analoage asupra domeniului; astfel că niciuna nu poate fi 
considerată adevărată în sens absolut, fiecare având un caracter provi- 
zoriu, relativ, Condiţia necesară ce trebuie îndeplinită se referă la faptul 
că teoria validă nu conduce niciodată la falsificări. 

Se poate spune deci că o teorie, pentru a fi validă şi adecvată, 
trebuie să îndeplinească cel puţin trei condiţii: 

a) să corespundă cu darele deja probate despre fenomenul de 

interes; 

b) să constituie un întreg logic şi coerent sub forma unor 

afirmaţii; 

c) să reprezinte un ghid de explorare şi acțiune pentru practi- 

cienii domeniului. 

Pentru lucrătorul social, îndeosebi cel ce lucrează în domeniul 
/delincventei, va fi uşor să recunoască rapid elemente din teoriile asupra 
/ comportamentului uman — căci acesta este suficient accesibil percepției 

inițiale atunci când sunt formulate clar scopurile intervenţiei. Dificul- 
tatea rezidă însă în faptul cá individul/clientul nu poate fi văzut într-o 
izolare față de micro- sau macro-medii. Astfel, unele teorii pot oferi 
explicaţii plauzibile asupra unui anumit nivel de manifestare a 
delincventei, dar nu acoperă întreaga explicaţie. Se apelează atunci la 
elemente specifice altor teorii, pentru a construi imaginea întregului 
comportament. Rezultă că o singură teorie nu poate acoperi toate 
nivelurile explicative, îndeosebi în câmpul social. Dacă un adolescent, 
de exemplu, face parte dintr-un grup delincvent, acest fapt nu se 
datorează numai lipsei de control ori ataşament familial sau numai unor 
carente în dezvoltarea propriei personalități. Una dintre teorii poate 
explica plauzibil dificultăţile de integrare socială, dar nu epuizează 
cauzele; la un alt nivel de analiză sunt abordati şi alti factori ce concură 
la înscrierea în cariera delincventă. 

În consecință, principiul prudenfei profesionale prevede o stra- 
tegie cognitivă si actionalá elaborată în etape. Ea începe, în cazul 
studiului delincventei, cu analiza succintă si competentă a mediului 
socio-cultural mai larg ce poate fi considerat drept criminogen în 
anumite situații. Acest lucru este explicat de teoria anomiei, care se 
referá la norme, structurá socialá, valori culturale, control social, 
mijloace si oportunităţi legitime şi condiţiile in care acestea se 
destructurează. 

Pe un palier mai coborât, ca grad de generalitate, se plasează 
analiza sub-sistemelor culturale (teoria subculturilor delincvente) ce se 
opun comportamentelor legale si acceptate si care genereazá conduite 
anti-sociale. Totodată, alte teorii, cum ar fi teoria asocierii diferenţiate 
arată că experiențele individuale din medii sociale similare conduc spre 
învățarea diferențiată a comportamentelor; sociabilitatea este deci deter- 
minată şi de alți factori. 

Pentru analiza mai detaliată a cauzelor, este abordat contextul 
controlului primar (mediul familial, şi nu numai), domeniul experien- 
telor personale unice (privări din prima copilărie, spre exemplu) si de 

structuri individuale (caracteristici de personalitate moştenite sau 
dobândite). 

În figura alăturată (Walsh, 1988: 4) este prezentată o diagramă 
ce indică ruta cunoaşterii de acest tip în domeniul delincventei. 


Figura 1 
Abordarea teoretică a cauzelor delincventei 


ANOMIE 

Valori culturale, norme, 
structură socială, lipsa 
oportunităţilor legitime 


ASOCIEREA DIFERENȚIALĂ 
Bande, presiunea prietenilor de 
a se conforma la valorile 
sub-culturii, valori şi credinţe 
opuse comportamentului legal 


CONTROL 

Experiente personale unice care conduc 
la lipsa ataşamentului, a angajării 

şi implicării 

PSIHOPATIE, DEPRIVARE AFECTIVĂ 
Caracteristici moştenite şi dobândite: 
funcţionarea autonomă diferenţială a 
sistemului nervos ca posibil rezultat al unei 
severe deprivări afective în copilărie 


Sub-sisteme 
(Sub-culturi) 


Alcoolism, consum de droguri, probleme 
personale, „atitudini negative" 


| 

2. TEORII ASUPRA DELINCVENTEI 


Una dintre funcțiile oricări grup social este aceea de a institui 
norme şi de a încerca să le aplice, fie chiar numai în anumite 
circumstanțe. Aceste norme sociale definesc situaţii şi moduri de 
comportament, din care unele sunt dezirabile iar altele sunt interzise. 
Atunci când un individ transgreseazá norma ce defineşte o situaţie 
dezirabilă, el va fi perceput ca un ,stráin", ca un individ particular şi 
periculos (Becker, 1985: 25), deseori numit deviant. 

S-a ajuns însă la o idee comună: aceea că devianta nu este o 
proprietate simplă, prezentă sau absentă în anumite comportamente, ci 
produsul unui proces mai complex ce implică deseori si reacția 
societală față de respectivele conduite. 

Prima etapă în acest proces constă în comiterea transgresiunii, 
comiterea primului act deviant intenționat. Or, pentru aceasta, trebuie să 
existe o forță motivantă, cea care să determine depăşirea simplei 
tentaţii — existentă în fiecare om mai mult decât ne imaginăm — şi 
comiterea actului propriu-zis. Este cunoscut, de altfel (Sykes; Matza, 
1970: 292-300), că există un anumit număr de tehnici destinate să 
neutralizeze influența respectului faţă de legi. Altfel spus, există diverse 
cauze şi o multitudine de factori ce acționează asupra individului con- 
ventional și-l transformă într-un deviant. 

În funcţie de modul în care sunt înglobate şi explicate eveni- 
mente şi circumstanțe generatoare sau favorizante de acte/conduite 
deviante, teoriile asupra acestui domeniu pot fi clasificate în diverse 
categorii (Harvey; MacDonald, 1993). 

Teoriile pozitiviste, ce includ teoriile biologice, psihologice şi 
pe cele sociologice, se axează pe legături între segmente particulare, de 
obicei instabile şi deficitare ale existenţei umane ce declanşează 
comportamente definite ca deviante. 

Teoriile criticiste se concentrează pe analiza unui spaţiu social, 
cultural şi istoric foarte larg. În mare parte, sunt bazate pe analiza 
structurilor de clasă şi încadrează, în primul rând, teoriile marxiste 
asupra devianței şi marginalizării. 

Teoriile feministe, plecând de la unele constatări statistice, explo- 
rează diferentierile sexuale existente în acest domeniu. Argumentele se 

referá indeosebi la rolul redus, uneori aproape invizibil, al femeilor in 
cazurile de deviantà. 

In registrul multiform al deviantei, delincvenfa (sau infractio- 
nalitatea, după probarea juridică) reprezintă forma cu gradul cel mai 
ridicat de periculozitate. Trăsăturile ce o deosebesc de formele simple 
ale deviantei se referă la faptul cá, în primul rând, este violată o 
anumită lege (penală, civilă, militară, profesională etc.). Această încăl- 
care este însoţită de săvârşirea unei acţiuni anti-sociale, ce reprezintă un 
pericol (material sau moral) pentru ceilalți membri ai societăţii (Banciu, 
Rădulescu, 1985). Astfel că delincventa nu se mai defineşte funcţie de 
reacţia celorlalți membri ai societăţii sau în funcţie de o etichetă, ci ea 
se află în raport juridic cu valorile sociale. 

De aceste particularităţi trebuie să țină cont şi teoriile parti- 
culare căci ele sunt cele care conferă, la nivelul comportamentului 
uman, mai multă responsabilitate şi libertate unuia dintre cei doi factori 
determinanti (individul sau societatea) în detrimentul celuilalt. Amintim 
doar că plasarea actului numai la nivelul individualitátii nu reprezintă o 
abordare benefică, aşa cum nici perspectiva conditionärii strict sociale 
nu este nici ea suficientă. În ambele cazuri s-ar ajunge la o neresponsa- 
bilizare totală a autorului, cauza fiind plasată prima dată în ereditate, de 
care individul nu poate fi culpabilizat, iar a doua oară ar fi la nivelul 
grupurilor de socializare şi integrare (familie, şcoală etc.), de care, 
iarăşi, nu răspunde individul. 

Cel mai adesea însă, explicaţiile teoretice asupra delincventei 
sunt construite doar din perspectiva unei singure discipline, deficiență 
de care suferă majoritatea tipologiile existente. 

De exemplu, teoriile de orientare bio-antropologică stabilesc 
corelaţii de determinare între diferite particularităţi bio-fizio-antropo- 
logice şi moduri de comportament criminal. lată câteva dintre acestea, 
relevante şi prin denumirea lor: teoria constituţiei predispozant 
delicventiale, teoria endocrinologicá a criminalităţii, teoria stării de 
pericol, teoria criminologiei clinice, teoria cromozomială etc. (Giurgiu, 
1992). 

Şi teoriile de orientare psihologică, atât în versiunile lor clasice, 
cât şi în cele înnoite, pun în legătură strictă particularitätile psihice, 
înnăscute şi chiar dobândite, ale personalității umane şi desfăşurarea 
unor comportamente delincvente. De exemplu, teoria personalităţii 
criminale, elaborată de J. Pinatel, susţine că există un nucleu criminal 

(ce include egocentrism, labilitate, agresivitate etc.) corelat cu aptitudini 
fizice şi intelectuale specifice criminalului. Dar, în acest caz, individul 
nu poate fi plasat decât în zona psihopatologicului, iar tehnicile de 
intervenţie sunt cele de tip medical. Chiar teoriile de rezistență la 
frustrare suferă de aceleaşi consecinţe aplicative dacă nu sunt puse în 
| relaţie cu teoriile de orientare sociologică. 

Revoluţia ce a avut loc în sociologia deviantei încă din 1960 
implică respingerea definiţiilor absolutiste şi a cauzalitátii simpliste a 
comportamentului deviant. Astfel, s-a impus o viziune majoră asupra 
acestui domeniu, concepție recunoscută prin utilitatea ei şi la nivel 
politic. Interpretarea deviantei/delincventei este strâns legată de inter- 
pretarea largă a câmpului social; varietățile deviantei pot fi influentate 
de elemente strict psihologice, insá cauzalitatea si Sgrenminares sunt de 
natură socială. 

Din perspectiva psihologistă, teoria PR este cea mai 
veche tentativä, termenul central-fiind introdus de francezul Philipe 
Pinel încă din secolul al XVIII-lea (Gibbons, 1973: 171), dar de atunci 
şi până astăzi aceasta a avut o carieră ezitantă. Studiile ce se fac în acest 
domeniu au ca scop, cel mai adesea, identificarea potenţialilor recidi- 
visti, nicidecum identificarea psihopatilor; este normal să admitem că 
delincventii cu risc înalt de periculozitate posedă multe elemente 
descriptive ale personalităţii psihopate. 

lată un inventar al acestor trăsături, obţinut de un grup de 
psihiatri canadieni (Gray; Hutchinson, 1964: 452-461), care ar carac- 
teriza profilul psihopatului si, prin extensie, al delincventei de mare 
periculozitate: 

e  neputinta de a profita de experienţa sa şi a altora; 

e lipsa responsabilitátii şi a sentimentului de culpabilitate; 

e imposibilitatea de a inter-relationa cu semnificaţie şi de 

durată; 

e un slab control sau chiar absența controlului asupra 

impulsurilor; 

simţul moral este puternic diminuat sau absent; 

imaturitate emoţională; 

egocentrism puternic; 

purtare pregnant antisocială şi distructivă; 

lipsa de semnificaţie a pedepsei, ca element de modificare 
a comportamentului. 

Este interesant de amintit că specialiștii consideră că aceste 
caracteristici îşi au originea în interpunerea între ereditate şi influenţele 
mediului, cu accentuări fie pe înnăscut, fie pe dobândit, deşi întot- 
deauna există ambele surse. 

Desigur că studiile au vizat aspecte multiple: evaluarea siste- 
mului nervos central şi măsurarea posibilităţilor de răspuns la stimuli 
exteriori, variațiile negative la întâmplări neprevăzute, testări de profil 
ale sociopaticului, scale de inteligenţă, punctaje verbale; s-au utilizat 
“chiar diverse modalităţi de stimulare artificială (de exemplu, cum 
acţionează drogurile asupra activităţii corticale) precum şi tehnici 
psiho-activante (studierea hobby-urilor, a vocatiilor etc.). Cu toate 
rezultatele obținute, teoriile psihopatice sunt mai mult un set interesant 
de propuneri, legate între ele, obținute din diverse câmpuri, fără a putea 
constitui teorii în sensul strict al cuvântului. 

Studii destul de recente (Walsh; Beyer, 1986: 419-420) pun în 
legătură elemente noi, cum ar fi privarea de dragoste din copilărie şi 
structura biochimică şi neuronală a celulelor nervoase, dat fiind faptul 
că experienţele prin care trecem sunt „înregistrate” de creier si functio- 
narea lui, sensibilă în perioada de structurare, poate fi afectată ireme- 
diabil. Se pun în relaţie astfel psihopatia generală cu lipsa dragostei şi, 
de aici, se încearcă explicarea primei violenţe, cea juvenilă. Conectarea 
aceasta în triunghiul „lipsă de afectivitate — psihopatie — violenţă” este 
întărită de observaţii, chiar empirice, cum este cea cu privire la 
proveniența masivă a delincventilor din cămine şi orfelinate, locuri 
unde violența (ce include comportamentele hiperactive şi pe cele 
depresive) este mai frecventă decât îngrijirea tandră. 

Alte trei comportamente ale copilăriei timpurii sunt puse în 
discuţie atunci când se prezice comportamentul violent: enurezis, 
incendierea si „cruzimea” faţă de animale. Acestea, prevăzute mereu în 
rapoartele psihologice când se face istoricul personal, îi contrariază pe 
profesioniştii ce trebuie să intervină când au de-a face cu delincventii; 
dar enurezisul este semnul unui sistem nervos autonom ce reacționează 
slab la unii stimuli, incendierea sau privitul focului este o activitate 
excitantă iar cruzimea faţă de animale indică lipsa de simpatie faţă de 
alte vietáti. Luate fiecare separat, aceste comportamente pot fi inter- 
pretate variat, dar este tot aga de adevárat cá, impreuná, constituie un 
mod de diagnostic: o persoană cu sistem nervos autonom hipo-reactiv, 

neavând simpatie faţă de victime şi care-şi găseşte stimulente externe se 
poate lesne transforma într-un delincvent ce tinde să-şi crească alarmant 
frecvenţa actelor. 


2.1. Teoria învăţării sociale a agresiunii 


Cea mai cuprinzătoare explicaţie cu privire la agresiunea umană 
a fost propusă de Bandura (1971), în „teoria învăţării sociale a 
agresiunii”. Bandura a fost primul care a probat învăţarea agresiunii 
prin experiențe directe în concordanță cu paradigmele de bază ale 
învăţării. Agresiunea este văzută ca fiind în mare măsură controlată de 
posibilitatea consolidării şi a pedepsei. Ea se află totodată şi sub 
controlul stimulilor. În aparenţă, o mare parte din comportament, inclu- 
siv agresiunea, este învățată prin observaţie — adică fără experiență 
directă. Bandura a propus diferite modele teoretice pentru a explica 
această învățare. 

El este singurul care, în afară de tradiţia freudiană, a recunoscut 
capacitatea specific umană de a procesa informaţiile şi a elaborat 
implicaţiile sale în investigarea, menţinerea, modificarea şi controlul 
agresiunii. Bandura a dezvoltat raționamente pentru a explica efectele 
consolidării substitutive şi ale pedepsei substitutive. 

Primul raţionament major priveşte funcția informativă a rezul- 
tatelor observate. Fiind martorul consecințelor răspunsului altor 
persoane, observatorul devine conştient de posibilitatea consolidării şi a 
pedepsei şi îşi poate coordona comportamentul astfel încât să maxima- 
lizeze recompensele şi să minimalizeze pedepsele în mediul observat, 
fără a fi experimentat în mod direct aceste posibilităţi. Cunostintele 
despre consecințele probabile ale răspunsului, obţinute prin observaţie, 
pot astfel servi la facilitarea sau inhibarea răspunsurilor similare celor 
observate. Potrivit acestei păreri, anticiparea consecințelor bazată pe 
observarea purtării altora, şi nu experiența imediată, este cea care 
ghidează acţiunea persoanei. 

Al doilea motiv/rationament major se referă la efectele motiva- 
[ionale ale condifiondrii şi stingerii substitutive a stimulării emoționale. 
Bandura recunoaşte că o mare parte din comportarea emoțională este 

învățată ipe baza experiențelor directe, dar sugerează că reacțiile 
empatice care realizează conditionarea substitutivd a răspunsurilor 
afective sunt, dacă nu mai importante, cel puţin egale ca importanţă. Se 
presupune că a fi martor la exprimarea sentimentelor altora induce, în 
general, reacţii afective în observator. Aceste reacţii afective produse în 
observator sunt concordante cu cele manifestate de persoana a cărei 
purtare a fost observată. 

Astfel, reacţiile empatice ale observatorului sunt considerate 
congruente hedonic cu purtarea afectivă la care a asistat. Bandura şi-a 
bazat această esenţială presupunere pe observaţia că, în situațiile 
sociale, oamenii tind să exprime acelaşi fel de comportament emoţional 
ca şi cei din jurul lor; de aceea expresia afectivă a celuilalt devine o 
indicatie/replicá distinctivă în afectarea concordantá a observatorului. 

Celelalte elemente propuse de Bandura pentru a explica mode- 
larea sunt secundare acestor două modele majore. Ele se adresează 
consecinţelor, mai ales în funcţie de percepția persoanei a faptului că 
modelul a fost mărturia primirii de recompense sau pedepse de la un 
agent pentru acţiunile sale. De exemplu, statutul modelului creşte pe 
măsură ce primeşte recompense pentru comportări bune. Câştigul în 
statut social ar trebui să facă modelul mai atrăgător şi influent. 
Pedeapsa devalorizează modelul, făcându-l mai puţin demn de emulatie. 
Pretuirea agentului care pedepseşte sau recompensează poate fi sporită 
prin corectitudinea aplicării de recompense sau pedepse. Când aceşti 
agenţi folosesc incorect puterea de a recompensa sau pedepsi, sub- 
minează legitimitatea autorităţii lor şi generează resentimente puternice. 
Pedeapsa sau recompensa inechitabilă influenţează procesul de mode- 
lare. Pedeapsa sau recompensa necorespunzătoare poate provoca 
ostilitate şi agresiune: 

Analiza proceselor motivationale propuse de Bandura in 
învăţarea socială extinde propunerea controlului comportamental prin 
consolidare şi pedeapsă externe şi substitutive la auto-consolidare si 
autopedepsire. În agresiune, auto-consolidarea este considerată a fi 
forța motivationalä principală — ori de câte ori este conectată cu mân- 
dria personală. Auto-pedepsirea pentru agresiune este dovedită când 
persoana suferă de sentimente disforice (de neplăcere), de regret şi 
autoacuzare, când îşi recunoaşte acţiunile proprii ca fiind o încălcare a 
propriei poziții împotriva acţiunilor agresive. De vreme ce, în general, 
se presupune că sancțiunile negative împotriva agresiunii sunt adoptate 

prin percept, consolidare şi modelare, Bandura a propus variate 
mecanisme care să explice fenomenul în izbucnirile ostile şi agresive. 

Practicile auto-absolvante însoţite de neutralizarea auto- 
condamnării pentru agresiune sunt următoarele: 

l. Sub-evaluarea agresiunii prin comparaţie avantajoasă — 
survine când acțiunile agresive sunt comparate cu fapte mult mai grave. 
Comparatia minimalizează încălcarea legii (în funcţie de standardele 
interne) prin fapta intenționată sau comisă. 

2. Justificarea agresiunii în funcţie de principii mai înalte se 
referă la faptul că face violenţa agreabilă pentru agresor din punct de 
vedere moral prin declararea obiectivelor ei ca fiind nobile şi drepte. 
Agresiunea, ca mijloc, este astfel justificată prin țintele onte) pe 

care le realizează. 

3. Neutralizarea auto-condamnării pentru agresiuni poate de 
asemenea fi realizată prin deplasarea responsabilitäfii către o autoritate 
care este văzută ca asumându-şi întreaga responsabilitate pentru actiu- 
nea agresivă intenționată sau efectuată. 

4. In mod similar, difuziunea responsabilitäfii către alte 
persoane care iau parte la acţiuni agresive sau ostile sau care sunt 
cunoscute ca susținătoare ale unor asemenea activități conduce la un 
nivel scăzut al poziţiei autocritice. 

5. Un alt mod în care agresorul previne auto-deprecierea este 
dezumanizarea victimelor. De vreme ce victimele sunt deposedate de 
caracteristicile umane distinctive — ceea ce înseamnă că ele sunt prezente 
ca ființe degenerate — auto-reproşul i agresiune devine inaplicabil 
şi necorespunzător. 

6. Învinuirea victimelor Ao auto-condarnnarea când 
agresorii, care cred despre ei cá sunt bine intenţionaţi, reuşesc să se 
perceapă pe ei înşişi ca „fiind forţaţi în acţiunile primitive de către 
adversarii ticăloşi”. Atribuirea culpabilitátii victimei se consideră că 
stimulează sentimente de indignare care oferă suport moral pentru 
acțiunile agresorilor. 

7. Reprezentarea greşită a consecințelor a fost de asemenea 
implicată. Consecințele dezavantajoase ale agresiunii pot fi minima- 
lizate pentru evitarea auto- reproşului. În acțiuni care au adus rău, dar şi 
beneficii, răul poate fi minimalizat iar beneficiile maximalizate. 

8. Bandura a propus un proces de desensibilizare gradată prin 

care persoanele iniţial nonagresive pot deveni progresiv agresive. Se 

sugerează că schimbările comportamentale astfel apărute pot să nu fie 
percepute de către persoanele interesate. 

În comportarea umană, ostilitatea ŞI agresiunea sunt reglate 
într-o mare măsură de consecințele anticipate ale acţiunilor în perspec- 
tivă mai curând decât de istoria incidentală a eventualei consolidări sau 
pedepsiri a evenimentelor externe. Anticipările sunt supuse distorsiunii 
prin dorinţe acute şi sunt de asemenea supuse judecății eronate. 

Un alt aspect al controlului cognitiv, în conformitate cu 
Bandura, este controlul social al agresiunii. Capacitatea umaná, supe- 
rioară, de a procesa informaţiile se spune cá ar produce o evaluare 
selectivă a anumitor experienţe consolidante. Pe când în speciile „non- 
umane”, impactul acestor experiențe pare să se deterioreze progresiv, 
odată cu trecerea timpului; anumite efecte trăite pentru o scurtă durată 
pot fi extinse arbitrar la oameni. 

Acest tip de reprezentare facilitează repetarea si reintegrarea 
anumitor evenimente. Ca rezultat, incidente unice care ar trebui să aibă 
un scurt impact asupra comportării pot avea influenţă de lungă durată. 
Unele experienţe critice pot ghida comportarea într-un grad evident 
disproporționat față de valoarea lor imediată în funcţie de consolidare şi 
pedepsire. 

Bandura accentuează în cele din urmă funcţia rezo/vării 
mentale a problemelor în controlul cognitiv al comportării. Consecin- 
tele acţiunilor eventuale sau posibile sunt contemplate si anticipate mai 
degrabă în gând decât sunt stabilite printr-o comportare preliminară 
deschisă. Această capacitate umană de a proba variate acţiuni pe ascuns 
mai degrabă decât în mod deschis îi dă individului posibilitatea de a-şi 
forma strategii optime ostile şi agresive în concordanță cu criterii 
stabilite de sine. Asemenea strategii pot fi independente de. experienţa 
directă a individului. 

Comportamentul agresiv poate fi însă preîntâmpinat în mod 
eficient: 

I. prin stoparea din dezvoltare a obiceiurilor violente si 

2. prin asigurarea dezvoltării obiceiurilor non-violente alter- 

native. 

În multiplele propuneri pentru controlul ostilitátii si agresiunii 
în societate se subliniază dificultăţile asociate cu implementarea lor. 
Măsurile de combatere a violenţei pot fi instituite pur si simplu prin 

informarea publicului despre acestea şi efectele lor benefice. Ele nu pot 
fi instituite numai prin apeluri. Nu li se poate spune pur şi simplu 
oamenilor că trebuie să fie mai sensibili la problemele pe care le 
întâmpină alţii. Ei nu pot fi instruiți să fie mai toleranti şi mai plini de 
compasiune. 

Mai mult, rămâne sub semnul întrebării dacă mass-media ar 
putea fi eficiente în instituirea (mai degrabă decât reflectarea) 
schimbării sociale. În al doilea rând, eforturile educaţionale sunt împie- 
dicate de faptul că ostilitatea şi agresiunea au utilitate şi orice repre- 
zentare greşită a acestui fapt ar viola principala valoare a educaţiei: 
adevărul. Comportamentul agresiv şi ostil, aşa cum am văzut, nu poate 
fi negat mereu din motive raționale. Totuşi educaţia poate face mai mult 
decât arată un canonic de „ar trebui” şi „nu ar trebui”. Ea poate corecta 
opinii distorsionate în ce priveşte ostilitatea, agresiunea, violenta. 

Dintre teoriile de orientare sociologică, abordăm aici pe acelea 
cu o frecvență mai ridicată a trimiterilor teoretice si cu utilitate 
metodologicá si aplicativă mai evidente: teoria anomiei, teoria sub- 
culturilor delincvente si teoria controlului. 


22. Teoria anomiei 


Termenul de anomie, provenit din limba geacă, desemnează 
starea de dereglare a funcționării unui sistem sau subsistem social, 
datorită deprecierii normelor sociale. Sigur, are un caracter relativ 
deoarece nu se poate concepe o societate fără norme sau cu o dereglare 
globală (Zamfir; Vlăsceanu, 1993: 37). Deşi termenul circula din a doua 
jumătate a secolului trecut, E. Durkheim l-a consacrat prin lucrarea La 
divisation du travail, unde ideea de bază este că pe măsură ce societatea 
devine tot mai complexă, este tot mai dificilă menţinerea coeziunii 
sociale. În consecință, creşte rata şi nivelul delincventei, ca si al altor 
forme de deviantá. Durkheim considera că prin destructurare socială se 
ajunge la o ambiguitate ce afecteazá regulile si standardele compor- 
tamentului moral. Unul dintre factorii de mentinere a echilibrului social 
-îl reprezintă, în viziunea durkheimistă, chiar anomia, care este un factor 

natural — în sensul că există în toate tipurile de societăţi. Astfel se 
lepitimează existenţa acesteia in societate, prin aspectul său pozitiv. 

Durkheim nu considera profesiunea de delincvent — sau alte 
meserii „condamnabile” — o formă aberantă, anormală, ci o vedea ca o 
modalitate de diferenţiere a muncii. Aşa cum cancerul este o speciali- 
zare nouă a unor funcţii biologice, tot asa şi activitatea delineventionalä 
este o formă de supravieţuire. De aici şi necesitatea de a examina 
condiţiile socio-culturale şi contradicţiile activității delicventionale la 
diferite niveluri, ale diferitelor naţiuni (Besnard, 1987: 223-301). 

Prin R. Merton (1970: 238-246), teoria anomiei, reformulată, va 
fi dezvoltată pentru a oferi o explicaţie mai largă condiţiilor socio- 
-culturale ale delincventei. Punctul de plecare al analizei mertoniene 
este dat, ca şi în alte teorii macro-sociologice, de distincția dintre 
structura socială, valori şi norme sociale. În acest context, el nu priveşte 
delincventa ca pe un rezultat al trásáturilor/caracteristicilor individuale, 
ci ca pe o replică normală a oamenilor la modalităţile diferite de 
adecvare a elementelor socio-culturale (scopuri) cu căile de acces spre 
acestea. Ideea este că nu în interiorul indivizilor se află cauza 
fundamentală a delincventei sau criminalităţii, ci, mai curând, în 
diferenţele structurale şi contradicţiile societăţii, chiar şi atunci când se 
vorbeşte de o tendință moştenită pe care o posedă unii indivizi în 
comportamentul lor. 

Contradictia structurală identificată de R. Merton (disjunctia 
dintre valoarea culturală a succesului şi lipsa accesului egal la mijloa- 
cele legitime de a-l realiza), chiar dacă a fost formulată în contextul 
societăţii americane, este identificabilă în orice tip de societate. Căci 
anumitor grupuri de indivizi li se refuză sistematic accesul către 
scopurile culturale recunoscute, prin diferite bariere structurale, clasa 
socială, spre exemplu. 

De aici, mai multe moduri de adaptare care să pună în corelaţie 
trebuintele personale cu mijloacele sale de realizare, asigurând un 
minim de însemne vizibile ale valorii de sine. 

R. Merton identifică $ tipuri (sau metode) de adaptare la o 
structură socială: 

l. conformistul, cel care acceptă scopurile culturale ca şi 

mijloacele institutionalizate de atingere a acestora; 

2. ritualistul, persoana ce a renunțat la valorizarea scopurilor 
culturale, neincetánd însă să se conformeze scrupulos la 
normele recunoscute; 

3. evazionistul, cel ce respinge atât scopurile, cât şi mijloacele 
recunoscute spre a le atinge; de obicei, aceştia se retrag 
într-un univers al iluziilor (prin intermediul drogului, 
alcoolului, tranchilizantelor etc.). Această categorie are ca 
specific activități adaptative asociale — şi din această cauză 
vin deseori în conflict cu legea; 

4. rebelul — sau contestatarul — refuză atât scopurile culturale, 
cât şi mijloacele, venind în acelaşi timp cu altele de 
substituție, alternative. De regulă, ei sunt atasati unor idei 
sau doctrine cu idealuri socio-politice; 

5. inovatorul valorizeazá puternic scopurile culturale, dar 
respinge (probabil din cauza lipsei de acces) mijloacele 
institutionalizate de a le realiza; iată de ce delincventa, 
intr-un anumit segment, reprezintá o cale inovatoare cátre 
succes, o metodá de a obtine ceea ce este refuzat. 

În concluzie, putem spune că dacă la E. Durkheim teoria 
anomiei trimite la limitarea scopurilor (Besnard, 1987: 261-265), 
Robert Merton pune actorii în conflict cu situaţiile ce-i închid 
posibilitățile de reuşită. În ambele cazuri, utilitatea practică imediată a 
teoriei este scăzută. 

Dar pentru că se referă la sistem, la societatea globală, 
recomandările care derivă din aceasta au tot un caracter macro-social: 
multiplicarea (lărgirea) oportunitátilor/mijloacelor legitime de acces la 
diferitele bunuri/scopuri socio-culturale. Observatia generală este aceea 
că delincventa poate fi considerată ca un răspuns rațional (adecvarea 
dintre scop şi mijloace) la condiţiile sociale. Deci delincventul poate fi 
abordat şi tratat mai degrabă din perspectiva unei deficienfe/lipse de tip 
social, decât ca o definire de tip psihologic, de patologie compor- 
tamentală. l 

2.3. Teoria subculturilor delincvente 


Dezvoltánd o serie de idei din cadrul teoriei anomiei, teoria 
subculturilor delincvente este larg răspândită în rândul specialiştilor, 
îndeosebi atunci când se discută despre delincventa de tip urban. 

Punctul de plecare îl constituie normele sociale, cu cele două 
aspecte: prescrierea implică existența unei interdicții la fel cum si orice 
interdictie delimiteazá cámpul conventionalului. Astfel cá normele care 
definesc practicile legitime le definesc in mod implicit si pe cele 
nelegitime (Cloward; Ohlin, 1989: 143-153). Se poate spune deci cá 
rolul normelor este sá traseze granifa dintre mijloacele legitime şi cele 
nelegitime; aşa încât este recunoscută, cel puţin în mod tacit, posibi- 
litatea de a folosi mijloace alternative. 

Există variaţii ale gradului în care membrii diferitelor grupuri 
sociale dobândesc valorile, cunoştinţele şi abilităţile ce le facilitează 
cariera socială. Aceste variaţii sunt chiar structurate social şi definesc 
implicit şi accesul diferențiat la mijloacele nelegitime. Teoria transmi- 
terii culturale şi teoria asocierii diferenţiate se centrează pe dezvoltarea 
unor astfel de idei. Prima accentuează că sistemele de valori sunt 
. distribuite pe diferite zone sau areale urbane, iar a doua teorie afirmă că 
sistemul de relaţii sociale este cel ce facilitează sau împiedică însuşirea 
valorilor delincvente. 

Concluzia este că accesul la roluri nelegitime (ca si cel la roluri 
legitime) este delimitat de factori sociali şi întărit de cei psihologici. 

Rezultă un raport specific între structurile de învăţare socială şi 
cariera delincventá. Mai întâi, individul trebuie să aibă acces la mediile 
propice pentru însuşirea valorilor şi abilităţilor respective. Acest acces 
trebuie să fie în acord cu îndeplinirea unui rol special, ce trebuie 
susţinut şi după ce a fost învăţat. Această susținere durează un timp 
îndelungat şi individul sfârşeşte prin a fi un bun delincvent: capabil sá 
răspundă tuturor solicitărilor. 

Însă comunitatea este cea care furnizează delincventului mate- 
rialele şi obişnuințele, tocmai pentru că o conduită delincventă este 
învățată si întărită prin interacțiunea cu alte persoane: atitudini, 
exemplu, motivaţie, stimulente, contacte, comunicare. 

Aceste condiţii favorabile îndeplinirii unui rol delincvent ca si 
acele condiţii favorabile învățării unui astfel de rol pot fi numite cu o 

singură sintagmă, cea de oportunitate nelegitimă sau oportunitate 
diferențiată, ce se regăseşte şi în teoria anomiei, dar pe un alt plan de 
generalitate. Ideea este că există un acces diferențiat şi spre învăţarea 
comportamentului delincvent plasat la nivelul structurii sociale, al 
diferenfierilor adaptative, al adaptării specifice unor grupuri. Altfel 
spus, nu oricine poate deveni un delincvent autentic și performant. 
Această relativizare a învățării comportamentului delincvent este utilă 
îndeosebi la diagnosticarea diferențiată şi elaborarea strategiei 
etapizate. 

Există 3 tipuri majore de sub-culturá delincventá, mai ales în 
rândul adolescenților din zonele urbane. 

Primul tip se bazează in principal pe valori de tip delincvent; 
principiul de organizare şi funcţionare se referă la obținerea unor 
câştiguri materiale (ce uneori pot fi mijloace de subzistență) prin 
utilizarea mijloacelor ilegale: furt, fraudă, şantaj etc. Acest tip îl putem 
numi modelul delincvent. 

Al doilea tip are ca normă de bază violența: membrii acestui 
grup se manifestă prin utilizarea forţei sau prin amenințarea cu folosirea 
forței; el poate fi numit tipul sau modelul conflictual. 

Al treilea tip se referă îndeosebi la subculturile toxicomane, ai 
căror membri consumă abuziv diverse substanţe nocive (narcotice, 
alcool, tutun etc.), ajungând până la dependenţa totală. Ei s-au înstrăinat 
de rolurile convenţionale şi s-au retras într-un univers propriu, guvernat 
de valoarea supremă a senzafiei tari. Poate fi numit modelul evazionist 
sau de izolare. | , 

Acest modele apar deseori in forme combinate, fie in perioada 
în care sub-cultura face presiuni asupra membrilor pentru coerență 
comportamentală (mai ales în perioada de debut, când rolurile sociale 
nu Sunt încă abandonate în favoarea rolurilor delincvente), fie în 
formele de delincventá polimorfă. | 

2.4. Teoria controlului social 


În forma sa cea mai utilizată a fost elaborată de Travis Hirschi 
(Hirschi, 1977: 322-341) si are ca element central o totalitate de 
cunoştinţe pe care le posedám despre caracteristicile personale si demo- 
grafice ale delincventului. În viziunea aceasta, profilul delincventului 
tipic este următorul: bărbat tânăr, crescut fără tată, într-o mahala urbană, 
cu dificultăți în istoria şcolară, în prezent şomer. 

De la această definire a delincventului tipice putem face câteva 
deductii. Mai întâi, unii dintre actorii sociali se comportă altfel decât 
ceilalți, convenfionalii, iar problema care se pune este de ce se întâmplă 
aceasta. Apoi, activitatea lor este percepută negativ de ceilalţi, fiind 
contrară dezirabilitátii şi expectantei sociale. De aici derivă şi riscul de 
pedepsire pe care delincventii şi-l asumă. Deci, o altă deducție, ei sunt 
putin dispuşi să accepte o schimbare a propriilor convingeri şi conduite, 
astfel încât să vină în concordanţă cu prevederile legii. In cele din urmă, 
deductia că actele delincvente sunt de durată (deci presupun o carieră 
de acest tip, cu o mobilitate specifică) provine şi din informaţia că 
acesta este somer. 

Întrebarea care se pune din perspectiva acestei teorii se referă la 
prezența sau absenţa acelui element din viaţa socială ce determină un 
anumit comportament. Cât de mult /ipseşte controlul din condiţiile de 
viaţă ale delincventului şi cát este prezent în mediile non-delincvente 
pentru a-i opri pe ceilalți actori sociali. 

Astfel, problema pe care doreşte să o expliciteze această teorie 
se referă la determinarea acelui aspect care-i face pe oamenii conven- 
tionali să fie normali, şi nu delincventi — pentru ca prin constatarea unei 
lipse să se deducă si etiologia delincventei. $i sunt enumerate 4 forme 
de control ce acţionează la nivelul societăţii convenţionale si care au 
caracter restrictiv în învăţarea comportamentelor indezirabile. Acestea 
sunt ataşamentul, obligația morală, implicarea şi convingerea/credinta. 

Atasamentul se referá la apropierea emoţională a actorului 
social față de ceilalți şi implică o relaţie de valorizare reciprocă. 
Ataşamentul se construieşte în funcţie de figurile simbol (persoane cu 
înaltă semnificaţie socială, cu rol de model) şi de grupul de referință 
(grupurile cu mare atractivitate). Pentru etapa copilăriei, aceste elemente 
se fixează la nivelul grupului familial, astfel că o variabilă proiectivä. 

de prognoză a comportamentului delincvent vizează deficienţele de 
ataşament dintre copii şi părinți. 

Prima formă de control se manifestă la nivelul familiei — si 
deseori sancţiunile externe acesteia vizează ameninţări cu sancţiuni la 
nivelul controlului familial. În consecință, dacă familia este deficitară/ 
dezorganizată (fără afectivitate, ataşament, interes), atunci cu siguranță 
riscul de eşec în socializarea copilului va creşte. 

Angajamentul vizează gradul în care actorul investeşte timp şi 
energie pentru construirea unei cariere sociale legale. Dacă investiţia 
este considerabilă şi este dublată de recompense adecvate, atunci este 
exclus riscul de a o deturna într-o activitate delincventă — căci pierderile 
ar fi mai mari decât beneficiile. Dar şi reciproca este adevărată: cu cât 
miza este mai atractivă şi efortul mai mic, cu atât va fi mai posibilă 
comiterea delictului. Aşadar, mai expus este şomerul, chiulangiul, omul 
sărac — cei a căror miză socială este scăzută şi nu riscă să piardă prea 
mult. 

Implicarea este o consecință a modului de angajare şi exprimă 
gradul angajamentelor de tip social. Una dintre teze afirmă că impli- 

carea în activități legale reduce expunerea la comiterea unor ilegalităţi 
în timp ce implicarea în activități ilegale sporeşte riscul unor penalități. 

Convingerea se referă la acceptarea prescriptiilor sociale si a 
interzicerilor ce ordonează comportamentul uman. Este un rezultat al 
valorilor morale acceptate la un moment dat. Cu cât lipsesc constrân- 
gerile impuse prin credintá/convingere morală, cu atât este mai facilă 
detaşarea şi transgresarea normelor convenționale. Totuşi, nu se poate 
spune că sistemul de convingeri al unui individ este cauză directă; mai 
curând, delincventii acţionează în concordanţă cu un impuls şi apoi îşi 
justifică actul prin afirmaţii ce reflectă mai mult un stil de viață decât un 
sistem normativ. 

Teoria controlului subliniază, ca şi teoria asocierii diferențiate, 
cá delincventii îşi consolidează sistemul de convingeri în compania 
persoanelor cu gândire asemănătoare (a se vedea rolul penitenciarului în 
cazul unui delincvent „primar”), dar nu recunoaşte existența unei etici 
specifice, reflectată în reguli restrictive de conduită. Mai curând, spune 
această teorie, sunt reflectate legăturile slabe ale delincventului cu 
societatea decât sunt semnificate relaţiile de tip special dintre ei. 

Utilitatea imediată a teoriei constă în faptul că oferă un ghid în 
activitatea cu astfel de subiecţi; atunci când la delincvent nivelul de 
ataşament, implicare sau convingere este scăzut şi deci inutilizabil, se 
poate acționa la nivelul comunităţii pentru a-l accepta într-un stil de 
viaţă apropiat de cel conventional. Fără a ne face însă iluzii cu privire la 
nivelul de acceptare a „comunităţii morale”. 

În concluzie, teoriile amintite mai sus nu încearcă să explice 
comportamentul acelui procentaj redus de delincventi/criminali ce 
manifestă un dispreț profund faţă de valorile convenţionale sau chiar 
probează o conduită asocială; aceştia sunt în majoritatea lor psihopafi si 
tratamentul în acest caz trebuie să fie făcut în clinici speciale. Insă 
pentru ceilalți, care au ajuns în această dificultate datorită unor condiţii 
externe speciale, teoriile oferă câteva îndrumări utile în înţelegerea 
comportamentelor de acest tip şi a condiţiilor ce le-au determinat. De 
aici şi până la intervenţia practică nu mai este decât un pas. 


3. O TIPOLOGIE A CONDUITELOR DELINCVENTE 


Într-o definiţie simplă, se poate spune că delincventa este forma 
particulară a deviantei, de cea mai mare periculozitate socială pentru că 
atentează la cele mai importante valori sociale şi încalcă flagrant 
regulile juridice ce orientează comportamentele de tip social (Banciu; 
Rădulescu, 1985: 78). Dar prin această aproximare nu sunt rezolvate 
multe dificultăți, îndeosebi cele referitoare la operationalizarea 
conceptului. 

A rămâne la o definiţie strict „legală” a delincventei („acele 
acte detectate de către agenţii de reglare socială ce pot conduce la o 
sancţiune formală pentru persoana ce le-a comis" —Hirschi, 1969: 15) 
ajută în mod deosebit autorităţile abilitate în intervenţia de igienă 
socială. În această situaţie, problema definirii delincventei este rezol- 
vată prin promulgarea unor legi în textul cărora sunt descrise şi 
sancţionate acele acte stabilite prin autoritate formală. Delincventa 
devine deci identificabilă cu o clasă stabilă de comportamente umane — 
ştiut fiind faptul că modificările unor texte juridice intervin la perioade 
relativ mari; în consecinţă, poate fi uşor controlată în variabilitatea sa. 


178 Elemente de asistenţă socială 


Or, înalta mobilitate a câmpului social actual susține amplificarea pe 
orizontală şi pe verticală cumulată cu diversificarea tipurilor de 
conduite delincvente, inclusiv prin apariția unor forme netraditionale. 

Nici recursul la o definire translegală nu este mai benefic 
[„„conduită ce intră în conflict sau în dezacord cu interesele prioritare 
ale comunităţii” (Robinson, 1966: 81), „comportament ce se îndepăr- 
tează net de uzantele sociale normale" (Cavan, 1969: 54)], întrucât o 
asemenea perspectivá — regásitá, de altfel, in majoritatea manualelor de 
specialitate — aproape că echivalează două concepte (deviantä si 
delincventá). Iată că asimilarea delincventei cu „violarea normelor insti- 
tutionalizate şi recunoscute ca legitime în interiorul sistemului social” 
(Cohen, 1971: 97) prezintă inconvenientul serios al ne-operaţionalizării; 
căci nu se poate delimita cu suficientă precizie şi specificitate un obiect 
de studiu ca realitate omogenă în vederea intervenției flexibile. 
Raportul adecvat dintre aceste două domenii este, din perspectiva 
logică, unul de la gen la specie, delincventa nefiind altceva decât una 
dintre manifestările conduitelor deviante (Figura 4). 

Studiul minuţios şi ştiinţific al comportamentelor ilicite si 
neacceptate social pleacă de la premisa extremei heterogenitáti a acestor 
acte. Punctul de referință într-o analiză a acestora îl constituie stabilirea 
unor criterii/principii de diferenţiere, pe baza cărora se pot apoi construi 
diferite tipuri de delincventä (Fréchette; Le Blanc, 1987: 23-30). 


Non-deviantá 


Deviantá 


Delincventä 


Normalitate 


Anormalitate patologicä 


Figura 4 

' Primul principiu aplicabil, cel al vizibilității sociale a acestor 
comportamente, împarte domeniul în două mari tipuri: delincventa 
ascunsă şi delincventa sancționată. Primul tip include acele categorii de 
acte pe care grupul social fie le ignoră — din raţiuni distincte —, fie 
efectiv nu le poate pedepsi pentru că rămân secrete (la nivelul actului 
sau al actantului). 

Actele tolerate, in general, de grupul social fac parte din ceea 
ce se numeşte „indisciplină socială” şi sunt considerate ca minore în 
economia spaţiului social; uneori chiar politia tolerează intenționat 
conduite vizibile cu scopul de a controla dinamica gravitátii pe categorii 
de actori. Alteori „toleranța judiciară” se manifestă ca efect al 
neputinței probării/precizării legale. 

Se poate spune cá acest tip de delincventá, prin cvasi- 
-generalitatea sa (ca normalitate statisticá), este un epi-fenomen inerent 
procesului de socializare întrucât, in majoritatea cazurilor, se înscrie în 
perioada de învăţare socială care, în mod inevitabil, este marcată de 
încercări şi erori. 

Al doilea tip, delincventa sancfionatd, este un rezultat al 
acțiunii de apreciere judiciară — sau administrativă — asupra compor- 
tamentelor considerate la un moment dat inadmisibile. Aici sunt incluse 
acele acte reperate de profesioniştii instituţiilor de control social direct; 
caracteristic acestor acte este că încalcă diverse legi şi reglementări 
speciale în vigoare şi, prin aceasta, justifică o intervenţie promptă şi 
explicită. Din punct de vedere numeric, ele sunt întotdeauna mai 
restrânse decât cele din primul tip, deoarece reprezintă actele filtrate 
printr-o intervenţie selectivă efectuată de sistemul de reglare socială. 
Din perspectiva formelor particulare de intervenţie, delincventa sanctio- 
nată se manifestă într-un mod mai consistent, mai semnificativ şi cu 
omogenitate intrinsecă. 

Aplicând un alt principiu clasificator, cel al naturii actelor 
propriu-zise, se obțin două categorii operaţionale, îndeosebi pentru 
lucrätorul social: delincventa (relativ) uşoară sau statutară şi delin- 
cventa gravă (sau „criminalitatea”, în accepțiunea utilizată în literatura 
anglo-saxonă). În prima sunt incluse acele comportamente ce sunt 
definite în mod formal ca nerelevante. Este difuză şi se manifestă 
adeseori în mod aleatoriu. În al doilea caz este vorba de acele încălcări 
ale interdictiilor sociale ce se transformă, prin caracterul lor ilicit, in 

delicte; în unanimitate ele sunt blamate şi respinse de societatea 
convențională. Reacţia socială, în acest caz, este dură şi stabilă în timp; 
împotriva acestor acte societatea mobilizează resurse materiale si 
umane. 

După un al treilea principiu, ce are în vedere acţiunea de 
definire şi reacție socială, se inventariază instituţiile abilitate special în 
vederea reperării şi sanctionárii delincventei. Fiecare din cele trei tipuri 
de instituții de acest gen (poliţia, judecătoria, penitenciarul) delimitează 
câte un tip de delincventä: 

a) delincventa sanctionatá prin politie; 

b) delincventa sanctionatá prin tribunal; | 

c) delincventa sanctionatä prin recluziune sau internare. 

Trebuie spus cá, în ordine, fiecare formă o. presupune pe 
precedenta; primul palier — cel al delictelor sancţionate prin poliție, ca 
prim agent de reglare socială extrinsecá — prezintă o gamă mai largă de 
acte, de la simple neglijente până la crimele executate de profesionişti. 
Dacă se are in vedere şi fluctuanta inerentă în utilizarea criteriilor de 
definire a actelor considerate ca nelegale, apare cu claritate necesitatea 
confirmării acestui tip de delincventi prin decizii judecătoreşti. In 
momentul intervenției tribunalului, validitatea identificării delictelor 
creşte în mod sensibil în direcția configurării unei delincvente reale, ce 
poate lua forma unei structuri stabilizate pe acte îndreptate contra 
bunurilor, contra persoanelor sau contra valorilor publice. De regulă, 
toate acestea sunt descrise şi delimitate prin codul penal. 

Cât priveşte delincventa institutionalizatá, aceasta nu este decât 
o prelungire a celei judiciare, nefiind substanțial diferită; o trăsătură se 
referă la gravitatea în general mai ridicată a actelor sancţionate şi la 
cronicitatea comportamentelor de acest tip la unii actori sociali, îndeo- 
sebi după perioada de recluziune. O distincţie se referă la delincventii 
primari — delincventii la o primă intervenţie penală, urmată de 
încarcerare sau nu — şi la cei recidivisti, înscrişi uneori definitiv in 
cariera şi stilul de viață de tip delincventional. 

Sigur, problema delincventilor cronici persistă de la Lombroso, 
dar ipotezele avansate în domeniul etiologiei acestor acte (psihopatie, 
personalitate criminală, dorința de a fi pedepsit etc.) nu sunt convin- 
gátoare. Cea mai recentă perspectivă, teoria etichetajului, pune accentul 
pe natura reacției sociale şi pe efectele sale; însă trebuie analizate şi 

elemente specifice cum ar fi: „avantajele” delictului, costurile relative si 
cele absolute ale comiterii unui astfel de act, raportul dintre „costuri” si 
„beneficii”, resurse intelectuale şi pregătire profesională; şi — de ce 
nu? — avantajele recluziunii. 

Plecând de la aceste trei criterii, ce generează tipologii generale, 
se poate preciza cu o anumită rigoare locul pe care-l ocupă fiecare tip în 
universul delincventei . / 

Figura 3 încearcă o sintetizare în acest sens. ( | 

În concluzie, pe baza observaţiilor efectuate până acum, 
definirea delincventei se referă la: acele acte minoritare ce presupun o 
conduită derogatorie de la prescrip[iile normative oficiale ce poate fi 
incriminatd prin caracterul său ilegal, validată in parte prin arestare, 
aceasta având în vedere compararea actorului cu o decizie judiciară, 
urmată de posibilitatea de a antrena o încarcerare pentru cazurile de 
periculozitate socială mare. 


Normalitate, 
adaptare, Acte 
schimbare socială invizibile 


Marginalitate, Acte 
excludere și vizibile 
respingere socială 
Figura 5 
Legendă: 


|. Universul deviantei; 2. Universul delincventei generale 
(statutará şi criminală), 3. Delicte ce pot atrage o sancțiune 
(3.a. delicte ce rămân ascunse, 3.b. delicte ce sunt cunoscute şi 

pedepsite); 4. Delincventà sanctionatá prin poliţie; 5. Delin- 
cventá sanctionatá prin tribunal; 6. Delincventá pedepsită prin 
recluziune/incarcerare. 

Capitolul VII 


-. DINAMICA SISTEMULUI DELINCVENTIONAL 


1. TRANSFORMAREA CONTROLULUI SOCIAL 


În societăţile moderne controlul social a cunoscut profunde 
transformări, sintetizate astfel (Cohen, 1985: 13): 


intervenţia crescută a statului în controlul tuturor formelor 
de deviantä; 

diferenţierea şi clasificarea deviantilor în categorii din ce în 
ce mai fine; 

izolarea deviantilor, respectiv emergenfa închisorii ca loc si 
instrument de transformare si punitie a delincventilor; 
declinul disciplinării de tip corporal si înlocuirea ei cu 
disciplina spiritului. 


În acest context putem vorbi despre cinci căi principale de 
reacţie în cazul controlului social: 


l. 
p^ 


3. 


măsuri penale: pedepse în sensul dreptului penal; 

măsuri legale non-penale: despăgubirea victimelor după 
dreptul civil, acţiuni legale administrative etc.; 

măsuri terapeutice non-penale: tratament psihologic, psihia- 
tric ete. cu intenţia de a schimba comportamentul, inclusiv 
al criminalului, sau înclinația spre un astfel de compor- 
tament; 

másuri educative (non-penale) ce se referá la mijloace de 
reinsertie a delincventului; 

măsuri sociale non-penale de schimbare a mediului: acţiuni 
vizând schimbarea mediului social cu scopul de a reduce 
posibilitatea de transgresiuni (exemplu: construirea de căi 

rutiere prin care să se evite accidentarea cicliştilor, a 
pietonilor etc.). 

Astfel, procesul de decizie (implicită sau explicită) în controlul 
social al deviantei si delincventei trebuie să asigure trei funcţii: 

a) anumite comportamente trebuie supuse controlului; 

b) reacțiile (felurile de control) trebuie să fie selecţionate; 

C) să se fixeze probabilitatea de răspuns a acelor comporta- 

mente la măsurile de control. 

Tot mai mult, în ultimul timp, se accentuează ideea modificării 
controlului social, punându-se cu fermitate problema locului sistemului 
penal în aplicarea (şi elaborarea) normelor sociale. În contextul 
discuţiilor cu privire la „decarcerare”, „dejudiciarizare”, „descentrali- 
zare”, se observă câteva caracteristici actuale în sistemul punitiv de tip 
penal ale controlului social: 

]. creştere a controlului de stat, penal si non-penal; 

2. o stabilitate şi uneori o creştere a ratei de încarcerare; 

3. o trecere de la aspectele educativ-moralizatoare spre o su- 

praveghere crescută, ca mijloc de control. 

Pentru prima caracteristică pledează aspecte cum ar fi: creşterea 
numărului de poliţişti la 100.000 locuitori în ultimele decenii în toate 
țările; creşterea ratei de condamnare pentru diverse delicte; multi- 
plicarea prevederilor/reglementărilor legale cu privire la negocierea/ 
concilierea diverselor conflicte; apariţia unei structuri de tip represiv 
(inspectori, comisii, birouri, oficii, tribunale etc.) cu caracter 
administrativ. z 

Pentru a treia caracteristică un exemplu deosebit îl reprezintă 
supravegherea- electronică, foarte intens utilizată astăzi (Landreville, 
1987: 251-269), dar care permite o intruziune considerabilă şi continuă 
în viaţa socială şi personală a individului; pot fi „urmărite” alei, parcuri, 
intersecții, deplasări pe un teritoriu. Se pot detecta diverse „prezenţe” 
(alcool, droguri, sânge, procente ale unor substanțe chimice etc.). 
Eficacitatea ei determină chiar o bifurcatie în politica penală („delin- 
cventa violentă” — „mica delincventá"). De aici şi marea popularitate a 
acestui tip de control, îndeosebi printre administratorii penali. 

Dar tehnologia merge încă mai departe, în pofida principiilor 
etice şi a protestelor față de încălcarea unor libertăţi fundamentale; dacă, 
de exemplu, prelevările şi testele de o anumită natură devin obligatorii 

in anumite circumstante (teste de uriná, prelevári de sánge pentru a 
stabili starea de normalitate a individului), o formă cu totul inedită de 
control social o reprezintă depistarea sistematică. 

Punându-se insistent accentul pe prevenire, dincolo de orice 
pericol sau risc real sau imaginat, cu ajutorul unor tehnologii predictive 
se execută o activitate de supraveghere, care se aplică inclusiv oame- 
nilor normali, cu intenţia de a anticipa apariția şi dezvoltarea vreunui 
eveniment indezirabil, a vreunei boli sau anomalii ce ar putea determina 
“un comportament deviant. Un exemplu ilustrativ îl reprezintă ecografia: 
'aceasta asigură vizibilitatea asupra indivizilor încă din starea de foetus. 
Ca „examen de rutină”, ecografia permite o observare a viitorului nou- 
-născut, dar supraveghează şi buna sa dezvoltare (depistează malformații, 
măsoară dimensiunea capului şi a membrelor); în final, face posibilă o 
clasificare şi o etichetare: foetus normal sau foetus cu deficiente. 

Din această perspectivă, a depistării sistematice, posibilităţile de 
intervenţie devin deosebit de mari încă înainte de concretizarea unui 
pericol precis; prevederea şi imaginarea formelor de conduită ce se pot 
dezvolta în anumite condiţii devin astfel strategiile fundamentale ale 
preventiei, proces în care sunt atrase tot mai multe instituții sociale; 
medicul sugerează şi recomandă un anumit comportament şi stil de 
viață, clinicile specializate izolează subiecţii cu un anumit risc, psiho- 
terapeutii intervin pentru ameliorare etc. 

Astfel că, astăzi, controlul social devine tot mai subtil; tot mai 
mult formele de control indirecte se substituie formelor de control 
direct. Direcţia principală de acţiune a controlului social rezidă nu atât 
în reglementarea dorințelor si trebuintelor (cu corolarul său, supunerea), 
ci antrenarea în diferite mecanisme şi activități sociale care să ofere 
actorilor sociali o mare libertate de a alege (deci o independenţă faţă de 
„fatalitatea” naturii și destinului individual). 

În concluzie, în societatea „democraţiei avansate”, puterea — de 
control social — trebuie să se exercite la cele mai mici costuri (econo- 
mice, politice) posibile şi cu efecte ce trebuie să fie intensive şi 
extensive, penetrând întregul corp social (Garland, 1985: 247). 


188 Elemente de asistenţă socială 


2. MEDIEREA CA FORMĂ DE REZOLVARE 
A CONFLICTELOR 


Paradigma controlului social este tot mai mult înnoită, luând în 
atenţie o mare diversitate de actori sociali, cu interese şi strategii 
specifice, cu atât mai mult cu cât aparatele clasice de control dau 
dovadă, în mod global, de o anumită slăbiciune. Astfel, aparatul 
judiciar, ce are în obiectiv grupurile sociale cu capacităţi limitate de 
gestiune a conflictelor, nu mai poate rămâne simplu pilon în actualul 
context de dezangajare a statului şi de responsabilizare a societății 
civile. Dinamica socială a gestiunii conflictelor se axează tot mai mult 
pe restaurarea capacităţilor de autoreglare a grupurilor sociale. Teme 
majore, precum sentimentul insecuritátii, noile politici de preventie, 
asistența victimiará, au atras atenția specialiştilor în detrimentul unor 
probleme „clasice” (problema detenţiei, activitatea poliţiei şi a altor 
organisme penale). Sociologii, de exemplu, sunt interesaţi tot mai mult 
de formele extra-penale de reglementare a conflictelor şi de disciplină în 
organizații (Faugeron, 1991: 51-91). Demersurile politologilor şi ale 
altor specialişti în istoria dreptului ridică noi probleme cu privire la 
constituirea legilor şi instituţiilor juridice, insistând pe restructurarea 
politicilor penale (Arnaud, 1981). In domeniul deviantei juvenile, 
problematica se centreazá indeosebi pe aspectul pedagogiei sociale si 
mai putin pe o linie actionalistä care să vizeze fenomene de margina- 
lizare, îndeosebi economică. 

Cu siguranță că este reprobabil acest recul al investigării 
populatiilor-(intá specific procesării penale şi evoluției instituţionale. 
Insă nu se poate vorbi despre o „marginalizare” a penalului, care-şi 
păstrează un câmp de acţiune foarte precis, ci mai degrabă despre o 
îmbogăţire a modalitätilor de rezolvare diferențiată a conflictelor. Nu 
este o deposedare de acţiune juridică în unele domenii, ci o multiplicare 
a spaţiilor de intervenţie. Spre exemplu, în cazul unui accident de muncă 
putem identifica cel putin 4 spații de intervenţie diferită: circuitul 
controlului profesional (activitatea unor servicii specializate din inte- 
riorul întreprinderii), spaţiul sancţiunilor administrative (al judiciarului 
civil), circuitul indemnizaţiilor (prin forme de asistență şi protecţie 
socială) şi spaţiul judiciosului penal (acolo unde este cazul). lată deci că 

se poate rezolva diferentiat un conflict, prin articularea unor forme de 
interventie specifice. 

Această diversificare a reglementărilor este determinată, printre 
altele, de heterogenizarea actuală a conduitelor sanctionabile si de 
constatarea cá formele de drept nu s-au multiplicat într-atât încât să 
acopere domenii atât de diverse; consumul, mediul ambiant, protecţia şi 
securitatea socială, concurenţa etc. au intrat relativ recent în sistemul 
conflictual al societăţii şi uneori nu sunt prevederi speciale pentru 
acestea. 

Dar chiar formele juridice de reglementare a conflictelor au 
cunoscut un proces de adaptare în modalităţile de organizare şi acţiune, 
tocmai în vederea diferentierii aparatului juridic şi a ordonării sale în 
dinamica socială. 

Figura 6 prezintă cum se organizează diferitele modalităţi de 
reglementare diferențiată a conflictelor. 

Trebuie să precizăm că modalitățile sau dimensiunile de 
reglementare a conflictelor se organizează funcţie de principiul pe care 
se centrează. Atunci când principiul este cel al legalităţii, modalităţile se 
vor referi îndeosebi la formele judiciare, cu vizibilitate mai mare a 
sistemului punitiv sau a sistemului retributiv; uneori finalitátile siste- 
mului retributiv au un caracter punitiv (eliminări din anumite sectoare 
ale „agenţilor conflictului”, epurări interne în unele medii — politic, de 
exemplu — în vederea păstrării unui echilibru non-conflictual etc.). 
Sistemul punitiv al unei formaţiuni sociale este organizat după cerința 
discernabilitätii şi eficacitätii, având prevăzute sanctiuni/pedepse-tarif. 

Atunci când principiul reclamat în rezolvarea conflictelor este 
cel al oportunității, raporturile conflictuale sunt preluate de instanţe 
nespecializate (spre exemplu, înțelegerea directă între părțile conflic- 
tului), însă valoarea de referință este plasată tot în zona judiciarului. 

Plecând de la aceste constatări, se disting 4 figuri de reglemen- 
tare a conflictelor, ce determină 4 moduri de raportare față de normele 
juridice. 

l. Figura sancjiunii, ce determină o raportare pasivă faţă de 
juridic. In acest caz conflictul este adus în fata justiției de una din părți, 
de regulă victima. Procesul de rezolvare vizează aplicarea unei pedepse- 
-tarif prin intermediul unor instituții specializate sau al unei adminis- 
tratii cu această responsabilitate. Respectiva figură este cea clasică si 
presupune un recurs formal de intervenţie a judiciarului, deşi deseori 
recuzat (spre exemplu, se consideră că pedeapsa aplicată este întot- 
deauna inferioară faţă de aşteptarea represivă a victimei). 

2. Figura controlului sau modul de raportare pro-activă faţă de 
judiciar presupune o dimensiune socială mai largă, atât în ceea ce 
priveşte denuntarea conflictului, cát şi în modalitățile de depăşire a 
acestuia. Figura judecătorului nu mai este centrală, unele prerogative 
fiind delepate altor instanțe, chiar administrative. De regulă, în acest 
caz, autoritatea judiciară este solicitată pentru a da eficacitate unor 
măsuri/decizii preexistente ce aparțin unor instante civil-administrative. 
Prin forța sa executorie potențială, judiciarul sustine modalităţile civile 
de gestionare a conflictelor. 

3. Figura supravegherii sau modul de reglementare adminis- 
trativä presupune existența unor reguli si interdicții discplinare, într-o 
etapă inițială. Spre exemplu, poluarea chimică reclamă necesitatea 

supravegherii activităţii de tip industrial şi înlocuirea unor echipamente/ 
instalații deficitare; atunci când nu apar rezultatele aşteptate intervine 
urmărirea de tip infracţional. Deci, în prima etapă, conflictul este preluat 
de un organism public specializat în reglementări particulare, ce face 
aprecieri cu privire la oportunitatea unor măsuri şi sancțiuni. În a doua 
etapă, atunci când ameninţarea virtuală a recursului la judiciar nu a 
condus la efectele aşteptate, intervine calificarea de tip penal, şi nu doar 
disciplinar. Prin acest recurs se îndeplinesc două obiective: pe de o 
parte, este diminuată sau chiar înlăturată sursa conflictului, pe de altă 
parte, este întărit dispozitivul de supraveghere în legimitatea şi 
autoritatea sa. 

4. Figura auto-controlului se referă la raportarea de tip 
particular sau modelul de rezolvári particulare. Aici intră diverse 
cazuri, trăsătura comună constituind-o faptul că justiţia penală nu are 
nici o competență directă, fie prin evitarea expresă a acesteia, fie prin 
transferul reglementării conflictelor în plan civil (de exemplu, în mediile 
profesionale, anumite diferende se rezolvă prin mijloace interne). De 
regulă, părțile implicate recurg la un mediator non-penal sau cad de 
acord in mod direct, fără să mai antreneze un denunt juridic sau 
administrativ. Atunci când este inclus un astfel de demers, efectul 
urmărit este de tip secundar: de a discredita adversarul, de a impune o 
anumită strategie de reglementări ulterioare, de a câştiga un element de 
putere internă. 

Rezumând, pentru a clarifica fiecare domeniu, spunem că 
victimele individuale apelează preponderent la figura 1 de rezolvare a 
conflictelor (probabil cu excepția vătămărilor comise în cadrul familial), 
victimele organizate în diferite asociaţii acționează mai ales după 
` figura 2, administrafiilor le este specifică figura 3, în timp ce organiza- 
tiile profesionale adoptă modalitățile figurii 4. Să mai notăm că tendința 
generală a dejudiciarizării/depenalizării (Lascoumes, 1985: 163) se 
înscrie în regulile modului 4, ce tinde să devină prevalent într-o 
societate modernă, fără transformări de esenţă. 

Problema modificării aparatului juridic, în funcţionarea sa şi 
exercitarea funcţiilor specifice, revine totuşi cu o mare frecvență în 
preocupările specialiştilor. lată de ce se impun câteva precizări cu 
privire la obiectivele principale ale activităţii de tip penal, plecând de la 
constatarea dimensiunii sale esenţiale de mediere a raporturilor sociale. 

Nu ne vom referi la funcţia implicită de restabilire a raporturilor 
inter-individuale sparte prin comiterea unui act interzis sau care lezează 
interesele altui actor social, ci la dinamica actuală a medierii ca 
indicator al perfecţionării mijloacelor juridice de rezolvare a conflicte- 
lor. De asemenea, trebuie făcută distincţia între mediere şi mediatizare, 
ultima constând în utilizarea mass-media în vederea sporirii eficienţei 
celei dintâi. 

În sens strict, prin mediere se înţelege cel mai adesea acel 
proces, de regulă formal, prin care o a treia parte — neutră — tinde să 
organizeze schimburi/negocieri între părţile antrenate într-un conflict în 
vederea căutării unei soluţii de conciliere şi restabilire a raporturilor 
asemănătoare perioadei non-conflictuale. Pentru sistemul juridic, proce- 
sul de mediere prezintă duble valențe: pe de o parte, conduce la forme 
de gestionare a litigiilor prin proceduri mai subtile, de constituire a unor 
reparaţii psihologice, materiale sau financiare, evitându-se astfel pro- 
nuntarea unor sancțiuni mai grave; pe de altă parte, se asigură o mai 
bună protecţie a victimei şi o mai bună responsabilizare a delincventilor, 
pe care n-o poate face justiția penală, constituind totodată un mijloc de 
resorbtie a sentimentului de insecuritate 

La acestea să adăugăm costurile reduse pe care le presupune (de 
personal, de reglementări, de infrastructură) precum şi faptul că slăbeşte 
presiunea socială cu privire la eficiența mecanismelor judiciare. lată 
deci că arbitrajul sau medierea poate constitui o procedură integrată 
aparatului judiciar aflat în etapa sa de execuţie într-o manieră eficientă 
faţă de disfunctiile existente. 

Primele tentative de punere in practicá a medierii penale — ca 
experiență organizată la un nivel mai larg — provin din spațiul nord- 
-american, printr-o serie de initiative din anii '60. În anii '80, îndeosebi 
după multiplicarea cadrului asociativ de ajutor acordat victimelor, 
anumite ţări din Europa includ şi reglementează această formă de 
control judiciar socio-educativ (Bonafé-Smicht, 1992). Această rapidă 
acceptare şi institutionalizare a medierii penale este explicabilă prin 
obiectivele sale, generoase şi multiple, ea antrenând, nu doar declarativ, 
o multitudine de actori sociali pentru (Faget, 1993: 226): 

evitarea supraîncărcării sistemului juridic; 


e restaurarea/restabilirea raporturilor sociale; 
e protecția victimelor; 
LÀ 


responsabilizarea grupurilor sociale; 

e reducerea sentimentului de insecuritate; 

e diminuarea numărului de cazuri fără solutionäri juridice; 

e noi modalități de gestionare a conflictelor de proximitate 

(familiale, de vecinătate). 

Pentru a pune la lucru această tehnică sunt necesare câteva 
condiții. In primul rând, ea presupune o atitudine de responsabilitate şi 
de neutralitate a negociatorului, în calitatea sa de factor subiectiv. 
Acesta trebuie să se prezinte ca mediator impartial în raportul victimă- 
-delincvent. Cel mai adesea este prezentă tendinţa de a prezenta victima 
ca punct de plecare într-un demers de prevenire a recidivei. 

În al doilea rând, trebuie construită o întreagă rețea socială al 
cărei punct central să fie procesul de mediere (Faget, 1993: 227). 


Victimă 

Asistenţă 


X victimiará 


retea asistenţi 

Asistenţă 
delincventionalä 

Astfel, dacă pentru câmpul logicii şi al practicii juridice există 
deja reglementări exprese privitoare la mediere — chiar cu tradiţii în 
anumite sisteme legislative —, pentru celelalte zone rămân destule 
proiecte de realizat în practica românească. Asociaţiile pentru ajutorul/ 
protecția victimelor încă nu au consistență (cu rare excepții). 
Supravegherea şi asistarea delincventilor eliberaţi rămân un deziderat 
pentru zona non-penală. Prevenirea delincventei la nivelul structurilor 
comunitare nu este organizată, iar pedagogia socială anti-delincven- 
tionalá nu este specializată pe obiective concrete, neavând o bază 
contractuală directă, formală. Se poate spune că domeniul juridicului 
polarizează majoritatea sarcinilor şi strategiilor de acțiune şi în această 
direcţie. 

Fără a fi nerealistă, metoda medierii este deposedatd de multe 
dintre valenţele sale, deoarece deocamdată lipsesc elementele ce trebuie 
să se intersecteze. Ea poate fi mai precis conturată odată cu multipli- 
carea şi activarea lucrătorilor sociali, ca personal calificat şi specializat, 
cumulate cu antrenarea şi implicarea în asociații şi organisme de sine 
stătătoare a altor actori sociali prin care statul, conservându-şi ultima 
responsabilitate, să se degajeze de anumite competenţe ce-i afectează 
capacitatea particulară de reacţie şi autoritate. 


3. SISTEMUL ȘI NIVELUL DELINCVENTIONAL 


Dimensiunea punitivă stabileşte coordonatele unui pol în 
aprecierea nivelului de delincventä. Chiar dacă totalitatea funcțiilor 
abordate mai sus îşi exercită rolul la modul ideal, dinamica fenomenului 
delictual nu s-ar stinge într-o resorbtie totală. Aceasta pentru că se 
vorbeşte despre un „cost marginal” (Ehrlich, 1979: 25-60) — sau 
„pierderi colaterale”, în exprimări mai recente — al represiunii, chiar 
când aceasta atinge niveluri înalte. 

Mai mult, până în anii '80 s-a vorbit (Becker, 1968: 169-217) 
despre un raport „economic” între nivelul delincventei si cel al repre- 
siunii; s-a ajuns la concluzia că ar exista un raport ,optimal” de crimi- 
nalitate care, atins fiind, nu ar mai face necesar un efort suplimentar de 
prevenire şi combatere pentru că ar costa prea mult societatea. Această 

teză pleacă de la ideea că ar exista în orice societate o „ofertă” delictuală 
si o „cerere” adecvată; frecvența „cererii” se fixează prin nivelul de 
apărare publică și privată şi va determina o frecventä/nivel a „ofertei” 
sau a „cantităţii” de delicte. 

În această concepţie, delincventa se află sub influenţa repre- 
siunii care, la rândul ei, este dependentă ca intensitate de nivelul 
delictual. Această interacţiune se stabilizează şi conduce la un punct de 
echilibru. | 

În 1986, Cook (1984: 1-27) spunea că nivelul criminalităţii este 
determinat de o variabilă endogenă, în timp ce acțiunea sistemului penal 
apare ca fiind una exterioară, ce variază în funcţie de raportul invers al 
protecției private. Variabila endogenă, cea care determină hotărâtor rata 
şi nivelul delincvenţional, este interacțiunea victimä-delincvent: victi- 
mele potenţiale îşi dau seama de riscurile de victimizare şi îşi creează un 
nivel de protecţie în timp ce delincventii potenţiali acţionează in funcţie 
de oportunităţile care se creează în acest interval de ajustare. Astfel, 
populatiile-tintá ce oferă perspectiva unui câştig substanţial cu un efort 
minim şi riscuri mici sunt victimizate într-un ritm crescător. Insă aceste 
populaţii nu rămân interesante mult timp, deoarece ele vor deveni mai 
prudente şi îşi vor construi măsuri de autoprotectie. Va rezulta un 
interval de diminuare a cantităţii şi a calităţii oportunităţilor, deci o 
perioadă de scădere a nivelului delincventional. 

În prezent, pentru condiţiile României, se poate spune că ne 
aflăm într-o perioadă de stabilizare a nivelului delincventional, după un 
interval de creştere, întrucât randamentul net al activităţii ilicite nu mai 
tinde spre o curbă ascendentă. 

Deşi pare o construcţie formală, prin sistemul delincventei 
intelegem ansamblul de relaţii „care leagă între ei delincventii, victimele 
potenţiale, agenții controlului social şi agenţii penali” (Cusson, 
1990: 133). Elementele acestui sistem se regăsesc, în dinamica lor, în 
trei procese fundamentale: 

e delincventa se află în relaţie directă cu profiturile şi riscurile 

la care se raportează autorii acesteia (victimá-agresor); 

e integrarea si controlul social determină invers proportional 

nivelul de delincventá; 

e reacţia socială de protejare şi prevenire influenţează delin- 

cventa în totalitatea sa. 

În această viziune sistemică se disting o serie de variabile 
endogene, care se suprapun cu procesele fundamentale amintite şi care 
acționează din interiorul sistemului, si variabile exogene, ce se 
presupune cá au un impact asupra nivelului delincvenfei prin inter- 
mediul celor endogene, pe care le influențează. Din rândul primelor 
variabile amintim delictele propriu-zise, ocaziile sau oportunitățile, 
formele de control social şi elementele de combatere a delincventei 
(sancţiunea penală, autoprotectia, autoapărarea etc.). Lista celor exo- 
gene, mai dificil de întocmit după criteriul eficacităţii lor, cuprinde 
structura demografică, nivelul de urbanizare şi industrializare, şomajul, 
structura familială, şcoala, stilul de viaţă etc. | 

Ideea care transpare este aceea că iniţiativa de combatere a 
delincventei nu revine doar statului, cu instituţiile sale specializate, ci şi 
actorilor sociali conventionali, care trebuie să adopte o conduită de 
apărare, protecție şi chiar de îndreptare a transgresorilor. La o prolife- 
rare a practicilor şi actelor ilicite se opune o reacţie multiformă. 

Într-o schemă grafică, dinamica sistemului delincventional este 
sintetizată astfel (Cusson, 1990: 143): 

Atunci când oportunităţile cresc, nivelul delincventional este 
stimulat, dar apar ca obstacole formele controlului social şi funcțiile 
sancţiunilor penale, ceea ce conduce la stabilizarea activităţii delictuale. 
În acelaşi timp, este încurajată şi o creştere a autoprotecfiei, ce are ca 
efect reducerea oportunităţilor. La toate aceste presiuni, nivelul delin- 
cventional răspunde printr-un recul, ceea ce va descongestiona aparatul 
penal, aglomerat si „erodat? în faza anterioară, şi-i va reda 
funcţionalitatea, mai ales dacă va apela şi la variante de optimizare. 


4. DINAMICA „EROZIUNII PENALE” 


Aparatul penal, incluzând serviciile de poliție, procuratura, 
judecătoriile şi instituţiile de executare a pedepselor, este un aparat 
social cu minimă elasticitate; el este conceput pentru a trata un număr 
dat de probleme. Dacă atinge un anumit punct critic, sistemul penal se 
confruntă cu diverse dificultăţi (Cusson, 1990). 

Impresia de „eroziune” a fost determinată de situaţii reale, în 
care sisteme penale definitivate şi bine structurate din Franţa, Germania, 
SUA şi alte țări nu au reuşit să reacționeze eficient în fața unei creşteri a 
delincventei. În 1964, R. Boudon a elaborat (Davidovitch; Boudon, 
1964: 112-144) chiar un model de simulare, prin care explica modul 
cum, în fata unei creşteri rapide a cazurilor judiciare, ce depășea 
capacitatea de absorbție a sistemului penal, acesta devine selectiv: 
delictele grave precum şi cele cu şanse mari de a fi rezolvate rapid erau 
investigate și procesate în continuare, în timp ce altele, de mai mică 
gravitate sau cu şanse reduse de rezolvare erau abandonate. Punctul de 
plecare în această decizie se referă la faptul că frecvența caracteristică 
fiecărui tip de infracţiune (probabilitatea de încarcerare la un anumit 
număr de delicte) reprezintă o formă naturală de urmărire penală. 

În SUA se vorbea în anii '80 despre „justiţie cu usi turnante”: 
acuzaţii (cazurile) cu care poliția asaltează curţile de justiție sunt 
evacuaţi în primele stadii de procedură, pentru a reveni după un timp cu 
noi capete de acuzare. 

Pentru a depăși aceste situații, când posibilităţile de reacţie ale 
„sistemului penal sunt depăşite de nivelul delincventional, există, în 
general, trei mari variante de optimizare: 

a) prima constă în a mări capacitatea aparatului: această 
înseamnă mai multi poliţişti, mai multi magistrati şi funcţionari, dar si 
constructii noi pentru acest personal. Aici intrá si necesarul de noi 
penitenciare. Toate la un loc conduc spre investiții financiare masive. 

b) a doua soluţie constă în rafionalizarea operaţiunilor si 
activităţilor cu scopul de a obţine un mai mare randament cu resursele 
existente la un moment dat. În multe ţări s-a recurs, astfel, la 
simplificarea procedurilor judiciare (suprimarea instrucției, negocieri 
directe, proceduri sumare, dejudiciarizări etc.). Au fost înlocuite o serie 
de pedepse, costisitoare pentru stat, cu altele, uneori costisitoare pentru 
individul judiciarizat (amenzi mari aplicate în locul unor pedepse 
privative de libertate). 

Această opţiune prezintă dezavantajul că este dificil de aplicat 
fără să se amenințe echilibrul intern dintre instituţiile judiciare şi cele 
penale. 

c) a treia variantă se referă la permeabilitatea sistemului şi la 
adoptarea unor mecanisme de încetare a urmăririi penale. Astfel că sunt 
eliminate anumite cazuri ce aglomerează sistemul: se ignoră anumite 
sentinte/pedepse, procedurile de încetare a urmăririlor se simplifică, se 
amână sine die unele dosare, se fac eliberări premature pentru deținuți, 
se micşorează numărul noilor deţinuţi etc. Pe scurt, unele afaceri/dosare 
prioritare sunt judecate, în timp ce altele sunt ignorate. 

Se pare că această a treia variantă nu prezintă inconveniente 
majore, dacă se reuşeşte o intervenţie minimală eficientă. Mai mult, este 
ocolită soluţia represivă, atât de contestată în ultimul timp. Elasticitatea 
sa poate transforma sistemul penal în unul selectiv, ceea ce ar face 
posibilă eliminarea unor cazuri judiciare în orice etapă de procesare 
(înainte de anchetă, după arestare, după studiul preliminar al dosarului, 
după punerea sub acuzare, la intrarea în detenţie etc.). 

Un exemplu în acest sens îl oferă situaţiile din Franţa, SUA ŞI 
Canada în perioada dintre 1960 şi 1980. În faţa creşterii spectaculoase a 
delincventei, primele două variante nu au dat rezultate, mai ales că 
mijloacele lor de dezvoltare erau limitate cantitativ. Astfel că, din 
necesitate, s-a aplicat a treia variantă; adică, în ritmul deosebit de 
creştere a delincventei, delictele mai puţin grave au fost ignorate si 

constant respinse, printr-o sanctionare mai mult simbolică, în timp ce 
dosarele/problemele serioase au fost sancţionate exemplar. 

Consecința, previzibilă de altfel, a acestei politici a fost că 
delincventa minoră a crescut mereu în timp ce delictele grave, datorită 
presiunilor exercitate asupra lor, au rămas relativ constante. Dar aceasta 
nu se explică prin faptul că formele de delincventá, după gravitate, nu au 
legătură între ele, ci prin caracterul „versatil” al autorilor: oportunismul 
lor i-a determinat să recurgă mai ales la formele de delicte „respinse” de 
sistemul penal. Deci impunitatea acordată micilor delicte a avut drept 
consecinţă directă expansiunea delincventei uşoare, şi, ca efect indirect, 
exercitarea unor presiuni asupra delincventei de anvergură. 

Ce trebuie reținut însă din acest exemplu ? 

Mai întâi, faptul că agenţii penali au acţionat în mod rutinier, 
fără să aplice o strategie şi o analiză adecvată, ceea ce a condus la 
aplicarea unor soluţii de termen scurt: se dădea impresia de acţiune (se 
clasau dosare, se aplicau pedepse nominale etc.) fără un obiectiv clar 
formulat. 

Apoi, chiar dacă era vorba despre o multiplicare a delictelor, 
aceasta nu a condus la o mobilizare a publicului, care să facă presiuni de 
„normalizare” asupra sistemului penal. De regulă, prejudiciile indivi- 
duale erau relativ scăzute (datorită focalizării activităţii delincventionale 
pe forme de micá gravitate). Paradoxal, publicul a adoptat o anumită 
toleranță faţă de acest tip de acte, cu atât mai mult cu cât nu era încă 
organizat în grupuri de autoprotectie şi presiune asupra autorităților". 

Cu totul contradictoriu este faptul că publicul a dat dovadă de 
toleranță tocmai în situația în care trebuia să fie şi mai intolerant; se ştie 
că reacţia socială este cu atât mai slabă cu cât frecvența delictetelor de 
mică intensitate este mai redusă. 

Pe de altă parte s-a observat că numai dimensiunea punitivă a 
politicilor antidelincventionale nu mai prezintă valenţe deosebite în a 
controla şi stopa acest fenomen. În mod particular, funcţiile pedepsei 
şi-au diminuat mult din eficacitate. 


1. Din aceeaşi perspectivă se poate explica şi proliferarea, in aceeași perioadă, 
a teoriilor criminologice pasive, cu tentă de medicină socială (teoria etiche- 
tării, teoria apărării sociale, a non-interventionismului), ce subestimau orice 
program de luptă viguroasă împotriva criminalităţii. 

5. FUNCȚIILE PEDEPSEI 


În literatura de specialitate (criminologia, sociologia delincventei, 
psihologia experimentală etc.) există vechi preocupări pe această temă; 
este suficient să amintim şcoala penală clasică a lui Beccaria şi Bentham 
din secolul al XVIII-lea, care şi-a fondat întregul sistem pe ideea că o 
pedeapsă severă determină non-delincventa la qvasi- -totalitatea indivi- 
zilor (Gassin, 1994: 480). 

Prima funcție tradițională, ataşată pedepsei, este funcția de 
intimidare colectivă sau de descurajare, care se referă la efectul inhibitor 
al sancţiunilor penale asupra persoanelor, altele decât delincventii con- 
damnati. Există însă numeroase controverse cu privire la eficacitatea 
acestei funcţii. Unii specialişti neagă valoarea de intimidare, afirmând 
că varianta delincventei este determinată de alte cauze, mult prea 
diferite de ameninţarea pedepsei. 

La sfârşitul anilor '70 şi începutul anilor '80, această neincre- 
dere a fost nuanţată: s-a pus în relație rapiditatea acţiunii penale cu rata 
delincventei, dar după studii realizate în diverse domenii (omucideri 
voluntare, infracțiuni contra bunurilor) s-a ajuns la concluzia că viteza 
de reacție a sistemului de justiţie penală (serenitatea, în limbaj de 
specialitate) nu are influențe asupra ratei de delincventá. Mai curând, 
joacă un rol semnificativ în diminuarea ratei de recidivă la delincventii 
deja demonstrati decât la delincventii potenţiali. 

Alte corelaţii au fost stabilite între natura delictelor şi efectul 
inhibitor al sancţiunilor penale — constatându-se că aşa-zisele delicte 
„artificiale? (cele economice şi fiscale, de exemplu) sunt mai putin 
influențate de perspectiva punitivă —, între gravitatea pedepselor si 
efectul incriminării penale. 

Toate acestea suferă însă din cauza unui element greu contro- 
labil: gradul de cunoaştere din partea cetățenilor a conţinutului legii 
penale şi aplicarea sa. Astfel că nu se poate stabili cu precizie dacă 
intimidarea/descurajarea colectivă este o iluzie sau o realitate 
măsurabilă. . 

A doua funcţie tradițională a pedepsei este cea a prevenirii 
sociale prin intimidare individuală. Ipoteza, în acest caz, este că 
delincventul va fi deturnat de la recidivă datorită dezavantajelor primei 
pedepse. 

Cercetările în psihologia experimentală (van Dooselaere, 1988: 
269-287) au pus în evidenţă condiţiile ce trebuie îndeplinite pentru ca o 
sancţiune să antreneze extinctia comportamentului ilicit. Aceste condiţii 
sunt în număr de cinci: 

a) prima se referă la intensitatea pedepsei: punitia este cu atât 
mai eficace cu cât este mai puternică; | 

b) condiţia de imediatitate constă în: cu cât pedeapsa intervine 
mai tárziu de la comiterea actului, cu atát este mai putin eficace; . 

c) pedeapsa este mai puţin eficace dacă anterior delictului 
autorul a fost recompensat şi dacă va fi în continuare recompensat după 
efectuarea pedepsei; aceasta este condiția non-contradicţiei, 

d) a patra condiţie este cea a continuității şi coeren[ei: O 
pedeapsä/sanctiune continuă este mai eficace decât una intermitentă şi 
aleatorie; (ung | 
e) ultima conditie, cea a comportamentului alternativ, se referá 
la faptul cá este mai rapid abandonat un comportament nedorit/ilicit 
dacä existä posibilitatea unei conduite alternative nepunitive. 

Totuşi, cercetările statistice, ce pun în relaţie aplicarea pedep- 
selor cu rata de recidivă, oferă motive de scepticism cu privire la efectul 
preventiv specific sanctiunii penale; se constată o rată deosebit de 
ridicată a recidivei (aproximativ 50% dintre condamnaţi) ceea ce denotă 
o ineficacitate a pedepselor. Mai mult, cu cât un delincvent a fost mai 
des şi mai sever condamnat în trecut, cu atât creşte probabilitatea 
recidivei. Se poate vorbi despre un efect de amplificare a delincventei 
datorită reacției sociale — a se vedea teoria stigmatizării. 

Desigur că aceste afirmaţii nu au un caracter absolut. Există 
rezultate care atestă (Cusson, 1992: 177-193) şi o anumită acțiune 
punitivă a sancţiunilor penale: o dimensionare a riscului de recidivă este 
antrenată de durata pedepselor, de gradul de constrângere al acestora. 
Astfel că arestarea, urmărirea penală, condamnarea constituie adevărate 
„semnale de avertizare” care sunt de natură să limiteze posibilitatea de a 
repeta comportamentul delictual. 

Funcţia de neutralizare, în sens larg, se referă la aspectul utilitar 
al pedepsei: îl împiedică pe delincvent să comită noi infracţiuni prin 
faptul că îl privează de libertate şi/sau de alte drepturi pentru un 
anumit timp. Desigur, nu poate fi pus semnul egal între neutralizare prin 
izolare şi eliminarea fizică (reprezentată prin pedeapsa cu moartea); 
nici măcar un diminutiv al acesteia nu este, cum se spune uneori 

(Gassin, 1994: 493), deşi până în prezent neutralizarea se efectuează 
doar prin încarcerare”. 

În domeniul neutralizării prin detenţie se face distincție între 
neutralizarea nediferențiată (care se aplică la toti delincventii în funcție 
de gravitatea delictului comis) şi neutralizarea selectivă (ce constă în 
distingerea dintre delincventi a celor consideraţi periculoşi sau de „risc 
înalt”). Dificultăţile, în această variantă, se referă la identificarea şi 
posibilitatea predictivă a carierelor delincventilor cu înalt grad de 
periculozitate, chiar si pentru comportamente recidiviste. S-a observat, 
de exemplu, intr-un studiu realizat de britanici si nord-americani 
(Greenwod; Turner, 1987), că deţinuţii initial clasati ca periculosi cu o 
comportare mult mai buná, atát in penitenciar, cát si dupá eliberarea lor, 
decát altii, fals clasati ca fiind viitori non-recidivisti. Acest fapt denotă 
că intervin hotărâtor şi alţi factori în modificarea ulterioară a compor- 
tamentului, pe lângă implicaţiile condamnării. 

În mare, clasificarea indivizilor cu înaltă periculozitate se 
realizează plecând de la prezenţa şi constatarea a patru elemente: 

e comportamente sexuale şi agresive manifestate într-o mani- 

eră sadicá; 
o dezordine mentală vizibilă şi pronunţată; 

e tendințe de manifestări violente („furii devastatoare”), pe 

baze nevrotice; 

e absenţa scrupulelor (barierelor comportamentale) morale şi 

raționale. 

Funcţia tradițională, care tinde progresiv să redevină un obiectiv 
esenţial în acțiunea judecătorească, este funcția de retribuire, care are la 
bază noţiunea de justitie/dreptate: delincventul trebuie să resimtă 
pedeapsa ca o „răsplată” a nedreptátii pe care el a comis-o, ca o resta- 
bilire a echilibrului rupt prin actul său. In realitate însă, în urma 
observaţiilor empirice şi a unor studii, se observă că ej consideră delictul 
ca un act reparator al unei injustitii pe care au suportat-o înaintea actului 
comis; iar pedeapsa o percep ca o injustitie suplimentară şi ca o 
constrângere arbitrară, supradimensionată de cele mai multe ori de 
limitele umane ale funcţionarilor din sistemul penal (procurori, jude- 
cători, avocaţi etc.) 


A i M 


2. Îndeosebi în criminologia franceză s-a vorbit un timp despre interdicțiile 
profesionale ca formă/efect al neutralizárii. 

Totuşi, această finalitate retributivă a sistemului penal, deşi, sau 
tocmai pentru că se fundamentează pe consideraţii ale filosofiei morale 
de echitate şi justiţie, trebuie să restaureze gândirea penală şi practica 
acestui sistem. 


6. DETENTIA CA FORMĂ DE INTERVENȚIE 
SI CONTROL SOCIAL 


Una dintre preocupările specialiştilor se concentrează pe a 
evalua care este beneficiul neutralizării delincventului prin detenţie 
pentru ca aceasta să-şi ocupe locul potrivit în sistemul de intervenţie. 
Astfel se explică numeroasele studii pe această temă, reviste de ştiinţă 
penitenciară, reuniuni şi congrese internaţionale dedicate temei. 

Acest interes prelungit şi accentuat sugerează că domeniul vizat 
prezintă aspecte şi laturi diverse, chiar contradictorii, căci condamnarea 
şi detentia sunt justificate; dar circumstanţele concrete de executare nu 
ar conduce la modificări pregnant-pozitive nici la nivelul comportamen- 
tului individual, nici asupra sursei de delincventä generală. Mai mult, 
s-a probat că principalele critici ce se aduc actualului sistem penitenciar 
sunt justificate datorită efectelor nocive pe care le exercită asupra 
delincventilor tineri sau adulti. Astfel cá o inventariere a acestora, fără a 
pleca de la prejudecata că penitenciarul are efecte doar esenţial negative, 
este utilă în prezentarea dimensiunii de intervenție. 

Principalele critici (Verin, 1994: 221-228) aduse acestui tip de 
pedepse, fără a le enumera într-o serie de importanţă, sunt: deteriorarea 
sănătăţii fizice şi mentale, inactivitatea demoralizantă şi chiar deper- 
sonalizarea, contaminarea morală, ruptura legăturilor de contact social. 

Prima se referă la faptul că nu există, în majoritatea cazurilor, 
condiţii “satisfăcătoare îndeosebi din perspectiva localurilor: spaţii 
neîncăpătoare, cu o populaţie peste limitele admise, iluminat deficitar şi 
sistem de încălzire neadecvat. Toate acestea nu fac decât să deterioreze 
rezistența fizică, fără să facem apel la regimul de alimentaţie, deseori 
insuficient atât în cantitate, cât şi în calitate. 

O altă critică se referă la aspectul puternic demoralizant al 
inactivității forțate pentru perioada de detenţie. În anumite cazuri, 
această perioadă este echivalentă cu o deprofesionalizare accentuată şi 
dezavantajantă pentru perioada post-penală de reinsertie în viaţa socială. 

Sigur, eterogenitatea populaţiei și permanenta dinamică a 
delincventilor (ieşiri-intrări) nu permit instalaţii proprii de organizare a 
„unor activităţi lucrative în interior, în timp ce cererea de muncă în 

exterior s-a diminuat drastic (şomajul devenind chiar sursă de delin- 
cven(á). Faptul cá, deşi munca este facultativă, deţinuţii o reclamă 
adesea, fiind chiar percepută ca o favoare datorită avantajelor sale, se 
explică si prin trebuinfa fundamentală de diversificăre a activității 
umane. Astfel cà aceastá criticá trebuie fundamental reconsideratá, desi 
există un „efect de încarcerare” la nivel profesional. 

Însă cel mai grav repros adus sistemului de recluziune se referă 
la contaminarea morală, aceasta are in vedere faptul că indivizii 
„Ssănătoşi”, prin contact prelungit, sunt convertiți ca o consecinţă inevi- 
tabilä a promiscuitátii morale ce domneşte între deţinuţi. Chiar dacă 
există reguli de selectare şi împărțire pe diverse categorii a deţinuţilor, ei 
înşişi fiind interesaţi de acest aspect, este totuşi foarte dificil de impus 
un comportament respectabil şi inocent. Astfel că o condamnare juridică 
de scurtă durată poate echivala cu o condamnare definitivă din punct de 
vedere moral! Datorită presiunilor foarte puternice exercitate de 
,Subcultura" delincventă, autorii unor delicte comise din imprudentä sau 
în stări emotionale puternice au şanse reduse de a nu fi corupți. Această 
influență negativă este facilitată de realități ce nu pot fi schimbate 
într-un termen scurt: contact permanent cu indivizi dubiosi, celule cu un 
număr mare de deţinuţi, lipsa unor activități alternative, prejudecăţi şi 
mentalități ale personalului (pasivitatea, în special) ş.a. 

Ruperea /egăturilor sociale, ca reproş adus sistemului punitiv de. 
acest tip, se referă la două aspecte; mai întâi, încarcerarea antrenează 
desfacerea contractului de muncă (atunci când el există), creând premisa 
unei dificultăţi foarte serioase de refacere după executarea sentinţei. 
Acest lucru este deseori însoţit de pauperizarea familiei delincventului, 
dezorganizarea acesteia, cu forme de dezintegrare a sa. Toate acestea 
conduc la un efect de de-socializare a detinutului. 

Pe de altă parte, institutionalizarea penală conduce la o stare de 
abdicare si pasivitate, la o lipsă de voinţă si iniţiativă care vor face 


în 

dificilă reintegrarea detinutului în viaţa socială. Faptul că, în unele 
cazuri, nu există servicii specializate de asistenţă socială agravează $i 
mai mult această situație. 

Totuşi, această „instituţie totală”, care este închisoarea, com- 
portă şi aspecte pozitive pentru cazurile de detenţie limitată. În 
principal, este vorba de acea posibilitate de schimbare psihologică 
imposibilă în alte circumstanțe. Ea permite, atunci când subiectul este 
convins de necesitatea schimbării sale, crearea de obişnuinţe noi, O 
redescoperire a unor aptitidini intelectuale, de autodezvoltare etc. Dar 
acestea presupun obţinerea adeziunii subiectului şi cooperării sale în 
vederea transformării personalităţii sale; fără această condiţie, toate 
eforturile sunt sortite eșecului. 

Ca modalităţi concrete de estimare a rezultatelor de resociali- 
zare, în penitenciar sunt desfăşurate activităţi şi experienţe cu caracter 
general sau adresate unor grupuri restrânse. Amintim utilizarea muncii, 
considerată ca valoare redemptorie, dar şi ca metodă de profesio- 
nalizare, activităţile educative, privite ca învăţare şcolară, dar şi ca 
educaţie socială, precum şi tehnici de dezvoltare inidividuală (auto- 
administrare, forme de dezintoxicare prin lipsa circumstanțelor, 
tratament psihoterapeutic prin activităţi specifice cu personal specializat, 
cum ar fi psihologi, asistenţi sociali). 

În contextul în care sistemul penitenciar clasic, ca „mediu 
închis”, nu poate fi ocolit, sarcina actuală a acestuia este să se 
transforme, în doctrină şi practică, într-un sistem mai flexibil şi mai 
modern. Această mişcare de reformă penitenciară, despre care se 
vorbeşte tot mai mult, trebuie să cuprindă pe lângă renovări şi 
construcții de clădiri şi diverse măsuri de reorganizare internă pentru a 
deveni mai deschis valorilor lumii „exterioare/deschise”. Aceste eforturi 
trebuie să vizeze posibilitatea înlocuirii „culturii delincvente" cu cea 
veritabilă a vieţii sociale normale. Dar o reformă penitenciară nu poate 
avea loc fără o reformă penală; un nou sistem de pedepse (arest la 
domiciliu, arest la sfârşitul săptămânii, semi-libertatea, semi-detentia, 
interdicții legale, prestări obligatorii de muncă, zile-amendă, probarea, 
supraveghere comunitară etc.) poate fi obiectiv doar al reformei penale, 
tot asa cum şi înființarea/activarea unor servicii specifice asistenţei 
penale (asistenţă socială ante-, penală şi post-penală etc.) rămâne de 
competenţa forurilor de decizie. Fără acest element s-ar menţine 

hiatus-ul dintre faza judiciară şi cea de execuţie penală, hiatus ce 
impietează asupra activităţii fiecăruia dintre cele două sectoare. 

Capitolul VIII 


ASISTENŢĂ VICTIMIARĂ 
SI PREVENTIE ÎN DELINCVENTÀ 


1. VICTIMA ȘI ASISTENȚA VICTIMIARĂ 


La mijlocul anilor '60 a apărut, în sociologia nord-americană, 
un nou indicator al delincventei: victima. De atunci s-a impus ca un pol 
important în relația societăţii cu fenomenul delincventional, devenind un 
factor major al politicilor penale. Dacă la un moment dat accentul se 
punea pe re-socializarea delincventului ca obiect al solicitudinii publice, 
astăzi apare proeminent interesul pentru diminuarea consecințelor 
delictului asupra persoanelor victimizate. Probabil că această reorientare 
este şi un efect al slabelor rezultate obţinute în procesul de reintegrare 
post-penală; dar poate fi şi un indicator al semieşecului politicilor 
penale, care se află într-o criză profundă. Ieşirea din această criză poate 
avea loc prin dezvoltarea perspectivei asistenţei de tip victimiar. 

A defini în termeni foarte clari noţiunea de victimă este o 
sarcină dificilă. Se poate distinge o definiţie în sens larg (Helbrun et al. 
1983: 29): „Este victimă orice persoană susceptibilă — in mod just sau 
nu — de a fi suferit un prejudiciu corporal, psihologic sau material din 
partea unei alte persoane cunoscute sau nu, a unui grup, instituții sau a 
unei societăţi si care probează dificultăţi in a trece peste aceasta. Va fi 
victimă dacă va vorbi în mod deosebit în calitatea aceasta”. 

O definiție mai literară cuprinde în această categorie orice fiinţă, 
de la cea sacrificată divinității şi până la persoana ce suportă injustifia, 
ura, arbitrarul din partea alteia (terorismul, de exemplu, este o condam- 
nare la moarte arbitrară), ce are de suferit, fie că este vorba de un 
cataclism, de o epidemie, de un accident sau de o premeditare. 

Unii cercetători în victimologie (Cressey, 1987) tind să 
definească şi să identifice ca victimă orice individ şi orice grup ale cărui 
drepturi de ființă umană au fost violate. Sunt, astfel, victime acele 
persoane care sunt private de viaţa lor, de libertate, de speranţa in mai 
bine etc. Ca exemple sunt oferite diverse situaţii din istoria personală 
sau colectivă (victimele holocaustului sunt frecvent uzitate). Aceşti 
„generalişti” în victimologie, numiţi şi ,anti-destructionisti indignati", 
încearcă să evidentieze situaţia generală de poziţie victimiará a 
cetățenilor faţă de funcţionarii corupți, care aplică politici distructive 
non-oficiale. Tot în categoria victimelor ar intra, deci, cei care nu au 
asigurate condiţii minimale de trai, victimele poluării mediului, 
grupurile minoritare, femeile, negrii, evreii, lumea a treia eic. La nivelul 
instituțiilor de bază ale societăţii (economice, politice, eductionale, 
religioase, familiale), prin conducătorii/liderii acestora, s-ar comite de 
asemenea nedreptáti si inegalităţi, astfel cá tot aici sunt incluse victimele 
exploatării, ale diverselor discriminări, victimele persecuțiilor de tot 
felul, ale abuzurilor familiale, ale încălcării/restrângerii drepturilor 
fundamentale. 

O preocupare a victimologiei, oarecum diferită, este aceea ce 
priveşte victima indirectă a criminalităţii. Este vorba de faptul că unii 
oameni, obişnuiţi, sunt cotidian afectați la nivel psihologic — şi chiar la 
nivelul comportamentului politic — de teama de a fi atacați de 
delincventi. De exemplu, femeile resimt un sentiment de insecuritate pe 
stradă, mai ales noaptea, ceea ce le determină fie un comportament pre- 
-victimiar, fie unul de „renunţare”. Acest tip se poate numi „victimizare 
prin frică”. À 

Multi dintre victimologi, ce teoretizează teama de delincventá 
ca pe o formă particulară de victimizare, consideră că statul trebuie să 
reducă aceste sentimente „negative” ale fricii prin programe punitive, 
concepute pentru a diminua rata infracționalităţii. Altfel spus, teama de 
delincventä trebuie înlocuită cu teama față de stat. Adică, dacă 
delincventii ar avea într-adevăr de suferit în urma sanctiunii penale, 
atunci ar fi descurajati să mai comită astfel de acte, ce le provoacă mari 
neajunsuri. Reducerea, pe această cale, a ratei infractionalitátii ar avea 
ca efect diminuarea fricii, deci ar influenţa amploarea victimizării. 

Din perspectivă juridică, având în vedere aspectele prevăzute 
de legi, prin victimă se înţelege orice persoană — şi anturajul său — 

care, în urma unui act condamnabil/pedepsibil, a suferit vătămări 
materiale sau morale. 

Rămâne însă ideea cá definirea termenului ,,victimá" este una 
relativă, ştiut fiind faptul că vătămările sunt de grade diferite, indiferent 
de natura lor: consecinţele procesului de victimizare se pot manifesta 
instantaneu (şoc, panică, rănire etc.) sau în temen lung, cu repercusiuni 
durabile (deteriorarea sănătăţii, de exemplu). Căci agresiunea, ca act 
generator al victimizării, poate fi fizică sau simbolică, instantanee sau 
permanentă, şi nu întotdeauna o victimizare puternică este rezultatul 
unui traumatism vizibil şi important cantitativ. 

Fără a încerca o definire, o completare a portretului victimiar se 
obține prin inventarierea trebuințelor şi aşteptărilor (Caswan, 1994: 14 
et sq) specifice persoanelor victimizate. Exprimând o realitate diversă — 
căci nu toate victimele au aceleaşi trebuinte —, se pot delimita trebuinte 
imediate (de a fi ascultată, de a fi recunoscută ca victimă, trebuinfa de 
securitate, de discreţie etc.) şi de durată (trebuinta de a i se rezolva 
cazul, trebuinta de prevenire a repetării victimizärii, trebuin{a unui statut 
în sistemul penal etc.) Să menționăm cá cea mai mare parte a 
trebuintelor specifice pot fi îndeplinite de poliţie, în contactul direct care 
se stabileşte între această instituţie şi persoanele agresate. 

Trebuinta de a fi ascultat şi tratat cu consideraţie este prima în 
ordinea apariţiei în acest proces; ea se referă la cerința fundamentală de 
a fi tratată cu respect, fără etichetări şi fără prejudecăţi, de a fi 
recunoscută ca victimă cu nevoi speciale. 

Dacă personalul de primire îi banalizează situaţia (,,A, eşti a nu 
ştiu câta persoană cu asemenea problemă!”) sau minimalizează (,,Stiti, 
nu-i chiar aşa de grav! Dacă vă mai şi lovea!?”) sau chiar o culpabi- 
lizează de ceva („Nu se întâmpla asta dacă erati mai...”), reacţia victimei 
va fi una negativă; pe de o parte, îşi pierde încrederea în justiţia abilitată 
să intervină, pe de altă parte, colaborarea sa cu factorii de resort va avea 
de suferit. 

Nevoia de discreție are în vedere particularizarea situației; 
într-un fel se comportă personalul cu o persoană ce doreşte un certificat 
si în alt mod cu o persoană violată. Pentru aceasta, este necesar un loc 
de primire separat, discret, la adăpost de curiozitatea publicului sau a 
colegilor. Asigurarea discretiei contribuie la îndeplinirea altei trebu- 
inte: cea de securitate. Dacă securitatea din exterior (identificarea si 

urmărirea agresorului, protecţia față de eventualele härtuiri sau 
ameninţări etc.) este delegată unor factori concreti (poliție), securitatea 
psihică este construită cu elemente mixte (trăsături proprii de persona- 
litate şi comportamentul celor din jur). 

„Victima are, de asemenea, şi trebuinta legitimă de a cunoaşte 
traseul judiciar al cazului său. Are dreptul la o reparaţie şi speră că 
sistemul penal va contribui la găsirea autorului şi (re)dobândirea unor 
drepturi materiale. În această situaţie, lucrătorul social nu trebuie să 
inoculeze o atitudine sceptică, cu accente de neputinţă („Nu vă faceţi 
iluzii, din câte maşini au fost furate, doar 25% au fost gásite!"). 

Nevoia de informare a victimei se referă la demersurile 
administrative ce trebuie efectuate, mai ales atunci când efectele 
victimizării sunt grave (de exemplu, pierderea capacităţii de muncă), 
cum poate obține asistență juridică atunci când se poate adresa instanţei 
următoare din sistemul penal. De asemenea, trebuie să cunoască 
mijloacele adecvate de protecţie pentru viitor (tehno-preventia). 

Adeseori delictul comis asupra sa are consecinfe grave, cu 
represiuni pe tot restul vieții; in consecință, victima are trebuinta de 
reparaţii/despăgubiri de tip material şi/sau moral. Această reparaţie este 
deseori concretizată prin procedură juridică ori prin negociere directă cu 
agresorul. 

Trebuinta şi dreptul unei bune informări cu privire la 
posibilităţile de ajutor specializat se referă la indicarea şi chiar 
contactarea unor servicii specializate (medicul, de exemplu, pune un 
diagnostic recunoscut de curte), care să-i acorde ajutor în rezolvarea 
cazului, dar şi în evoluţia ulterioară (instituții de asistență socială). 
Uneori, victima are nevoie de o asistență imediată suplimentară 
(internare în spital, cămin/aşezământ etc.) sau chiar de sfaturi care să-i 
anuleze stările depresive temporare. 

O mare parte din aceste trebuinte pot fi îndeplinite de către 
poliţist, îndeosebi la prima întâlnire (trebuinta de fi crezut, de exemplu, 
care poate deveni un obstacol foarte serios dacă nu este realizată), altele 
reprezintă obiectivul activităţii altor specialişti (asistenţi sociali, 
psihologi, avocaţi, procurori, judecători, medici etc.). Rezumând, se 
poate spune cá universul victimiar, ignorat până acum, prezintă o 
multitudine de aspecte. 

2. CONSECINȚELE VICTIMIZĂRII 


Cu menţiunea că acestea pot fi de diferite grade şi forme, să 
notăm că, adeseori, consecintele/efectele se pot cumula. 

Consecințele materiale $i financiare se referă în mod direct la 
pierderi/deposedări/distrugeri de obiecte (in cazul unui furt, de 
exemplu), bani sau alte valori care, pentru persoanele defavorizate în 
special, pot avea rezultate dramatice, grave (pentru o persoană în vârstă, 
pierderea pensiei o lipseşte pentru un timp de mijloacele de subzistență), 
cu atât mai mult cu cât în unele cazuri pierderea riscă să fie totală sau 
definitivă, fără posibilitatea unei compensaţii sau recuperări. Din punct 
de vedere financiar, pierderile pot fi şi indirecte, în sensul că repararea 
efectului produs de victimizare necesită cheltuieli neprevăzute si nerecu- 
perabile (spitalizare, medicamente, transport, cheltuieli pentru avocat, 
înlocuirea unor sisteme de siguranță etc.). 

În acelaşi timp, victimele unor acte de violență suportă efecte 
fizice, atunci când vătămările sunt corporale (traumatism, intervenţii 
chirurgicale). În costurile victimizării intră, de asemenea, şi problemele 
psiho-somatice care urmează actului agresor: probleme digestive, 
cefalee, tulburări ale somnului, hipertensiune, reacţii alergice ş.a. 

În funcţie de particularitätile grupului de apartenenţă si cele 
individuale, victimizarea atrage după sine şi consecinţe psiho-sociale 
(Hallot R., DeJonghe C., Jortay A., 1986), ce se manifestă adeseori prin 
recurgerea la concedii de boală. O rănire/vătămare fizică, vizibilă de 
altfel, este însoţită de aspecte mai putin vizibile din exterior: stres post- 
-traumatic, amintiri neplăcute, vise ce afectează echilibrul interior, o 
emotivitate ridicată, scăderea interesului pentru unele activităţi, senti- 
mentul de înstrăinare şi izolare, alterarea memoriei/atenţiei, dificultăţi 
de concentrare, evitarea unor activităţi, culpabilizare excesivă, agravarea 
unor simptome ş.a. Aceste tulburări au efecte în timp — variabil — şi 
necesită tratamente suplimentare. La acelaşi nivel, o experienţă 
victimizatoare marchează adesea o schimbare în istoria unei persoane. 
Într-o manieră indecibilă, la nivelul emoțional se instaurează o ambi- 
valență păgubitoare (sentimente de solitudine, de neputinţă, de 
nedreptátire, de furie), cumulată cu o demotivare accentuată şi dificultăţi 
ale proceselor mentale. Apoi chiar experienţa comunicării actului 
violentator, atunci când lucrătorul social nu respectă principiile de bază 

ale desfăşurării ei, poate deveni la fel de traumatizantă (victima unui 
viol poate avea sentimentul repetării delictului atunci când este 
interogatá de cineva nepregátit pentru acest tip de activitate). — 

În plan social se pot manifesta perturbári la nivel relational; 
victima devine, după un timp, un respins, observă la ceilalți o retinere de 
a stabili relaţii. Este ceea ce se numeşte „traumatismul liniştii”. În 
situaţia inversă, atunci când diverşi intruşi încearcă să afle cât mai multe 
detalii, dând dovadă de o curiozitate morbidă Şi nepăsătoare, victima nu 
se va simţi mai bine. În consecință, va încerca să- şi apere spațiul 
personal apelând la diverse soluţii (refuzul de a comunica, schimbarea 
domiciliului şi a locului de muncă, evitarea unor cunoscuţi, consum de 
alcool etc.). Să nu omitem posibilele tensiuni familiale si Vu poi ce-si 
pot avea sursa tot in actul victimizator. 

La toate acestea, să mai adăugăm că însăşi trecerea victimei prin 
sistemul penal poate conduce la prejudicii indirecte (financiare, psiho- 
logice, sociale etc.), ştiut fiind că justiția nu este o soluţie, ci o reacţie 
față de delincventä. 

De fapt, în domeniul penal, victima suferă un proces de victi- 
mizare secundară, prin aceea că are loc un nou traumatism cauzat de 
reiterarea evenimentului iniţial î în context psiho-afectiv. 

În final, să reamintim că aceste consecințe sunt de fapt rezultatul 
nu atât al caracterului polimorf al delictului propriu-zis, cât al polimor- 
fismului victimizárii; căci un act propriu-zis fizic provoacă efecte nu 
numai în planul său de vizibilitate. 


3. PREVIZIBILITATEA VICTIMIZĂRII 


Starea de victimă are un caracter particular, cu siguranţă, se 
manifestă diferențiat în consecințe şi forme, în funcție de multe 
variabile. În acelaşi timp însă, este relativ uşor de depistat ca fiind 
consecința unui eveniment violent şi neaşteptat ce determină o „stare de 
şoc”, resimțită în mod acut de o persoană sau de un grup. 

În anumite cazuri/imprejuräri, victimizarea este aproape previ- 
zibilă, chiar dacă nu se poate preciza momentul exact al efectuării ei; se 
poate vorbi deci de victimizare așteptată, repetată. Ca exemplu, avem 

cazurile copiilor maltratati, persoanelor agresate în familie, delincventilor 
din zona şcolilor etc. 

Să mai reținem că anumite persoane, prin natura activităţii lor 
profesionale, sunt mai expuse riscului de victimizare (şoferii de taxi, de 
exemplu), reprezentând „populaţii privilegiate”; dar şi persoanele cu 
mijloace reduse de apărare (copii, bătrâni, persoane cu handicap) sunt 
mai vulnerabile, deci cu risc de victimizare mai ridicat. 

Concluzia este că în faţa victimizării nu suntem egali: unii 
indivizi au o mai mare posibilitate de a fi victima unei infracțiuni, în 
timp ce alţii, datorită potentialei reacţii mai adecvate, vor fi mai 
protejaţi. De fapt, esența politicii actuale de preventie — socială şi 
penală — se referă la creşterea posibilităţilor de reacţie faţă de 
eventualele tentative de delict. 

Reacţia de acest tip depinde de factori relativ uşor de identificat, 
pe care-i putem clasifica în: 

a) factori prezenţi înaintea victimizárii; 

b) factori de context; 

c) factori după victimizare. 

a) factorii prezenţi înaintea victimizării se referă la elemente cum ar fi: 

e personalitatea victimei; 

e aspectul demografic: vârstă, sex, formare; 

e stil de viaţă: celibatar, familist etc.; 

e aspectul biografic: posibile relații cu agresorul, starea de 

sănătate etc. 
b) contextul faptelor vizează aspectele: 

e tipul de relație dintre victimă şi agresor: cunoastere/necu- 

| noastere; 

e natura delictului; 

e interpretarea subiectivă a victimei faţă de factori obiectivi. 
c) factorii după victimizare: 

e percepția a ceea ce s-a întâmplat (culpabilitate, reproş etc.); 

e structurarea cognitivă (semnificaţia dată); 

e participarea la procesarea juridică; 

e reacția anturajului/grupului de apartenenţă. 

Să notăm că fiecare individ posedă un tip de toleranţă şi rezis- 
tentá la fiecare factor în parte, dar cumularea mai multor fapte poate 
determina o depăşire a acesui prag de siguranţă şi conduce la adoptarea 
unui comportament ce declanşează comportamentul pre-victimiar. 

Ipoteza previzibilitätii victimizării, în afară de aplicaţiile 
practice, utile pentru toate categoriile de lucrători sociali, are un dublu 
obiectiv: mai întâi, este posibilă studierea ştiinţifică a victimei ca parte 
integrantă a politicii de prevenire a delincventei. Pe de altă parte, 
directioneazá interesul spre polul ignorat multă vreme în relația victimá- 
-agresor. 


í 


4. NECESITATEA LATURII PREVENTIVE 


Politicile preponderent represive şi-au demonstrat ineficacitatea, 
cu exemple sugestive îndeosebi în spațiul anglo-saxon. Pe de o parte, ele 
s-au dovedit foarte costisitoare din punct de vedere financiar: multi- 
plicarea forțelor polițienești şi administrative, construirea de noi clădiri, 
inclusiv penitenciare, grevează bugetul național prin direcționarea unor 
resurse spre o zonă socială ce nu compensează cu rezultatele aşteptate. 
Pe de altă parte, eficacitatea intervenției de acest tip nu este probată în 
ceea ce priveşte curba nivelului delincventional: delictele, îndeosebi 
cele din mediul urban, nu cunosc o scădere numerică în timp. Mai mult, 
recursul la încarcerarea sistematică nu a oferit până acum o soluţie, 
întrucât în timpul executării pedepsei se constată că delincventul, 
îndeosebi cel tânăr, îşi asumă uneori definitiv valorile de acest tip, 
înscriindu-se apoi în mod sistematic în recidivă. Studiile pe această temă 
relevă că, după o detenție, frecvenţa şi gravitatea delictelor comise 
cresc. 

Totodată, se poate afirma că există o bază naturală, anterioară 
oricărui delict, ce face posibilă activitatea preventivă, bază ce decurge 
din următoarele constatări (Pinatel, 1973): 

a) personalitatea umană poate fi modificată printr-o acţiune — 
de durată sau nu — a mediului exterior. Acţiunea educativă 
este determinantă în unele etape ale vieţii (copilărie, adoles- 
centá), şi chiar adultul îşi schimbă comportamentul în mod 
vizibi! prin inter-relationare cu alții. 

b) situaţiile in care se desfăşoară acțiunea umană pot fi şi 
schimbate; nici o situaţie nu este imuabilă. Prin studie- 
rea contextelor, se pot previziona cele cu caracter 

delictogen/criminogen, limitându-se apoi prin supraveghere 
si interventie. 

c) comiterea unui act/delict are o dinamică, rezumată la 
interacțiunea „actant-situaţii”, ce poate fi influenţată printr-o 
intervenţie întâmplătoare sau voluntară la nivelul unuia sau 
ambilor poli ai interacțiunii. 

Se poate vorbi, deci, de principiul posibilității prevenţiei 

(Gassin, 1994). 

La acestea trebuie adăugată constatarea că realitatea socială a 
cunoscut modificări importante, manifestate şi prin multiplicarea 
factorilor de rise delictual: crize economice, şomaj, reducerea posibi- 
litátilor de integrare socială a tinerilor prin insertie profesională etc. În 
pofida măsurilor cu caracter general, efectul acestor modificări se 
regăseşte și în creşterea relativă a ratei infractionalitätii. În consecinţă, 
se impune o nouă formă de combatere a activităţilor ilicite, şi anume 
înainte de realizarea propriu-zisă a delictului. 

Această realitate schimbătoare a determinat chiar şi organizaţii 
supranationale, cum este Consiliul Europei, să elaboreze recomandări 
specifice domeniului de combatere a delincventei pe care să le 
transforme în politici generale prin acceptarea acestora de către statele 
membre. Un exemplu destul de recent îl constituie Recomandarea nr. 
19/1987 din 17 septembrie 1987 a Comitetului de Miniştri a Consiliului 
European, ce stipulează printre altele: 

e statele membre să includă prevenirea ca misiune perma- 
nentă în programele guvernamentale, în vederea creării 
obligațiilor concrete de acţiune şi a prevederii creditelor 
necesare acestui scop; 

e să creeze, să încurajeze şi să menţină la nivel naţional, 
regional şi local organismele de prevenire a criminalităţii; 

e. să stabilească şi să promoveze programe de prevenire 
privind problemele specifice criminalităţii, vizând reducerea 
posibilităţilor de a comite infracţiuni şi de a mări riscul 
pentru delincvent de a fi descoperit; 

e să promoveze şi să încurajeze cercetările în domeniul 
prevenirii; 

e a se lua toate măsurile necesare în vederea colaborării 
internaţionale în domeniul prevenirii. 

În consecință, apariţia la nivel naţional, regional sau local a 
organismelor publice de coordonare si planificare a prevenirii, 
elaborarea şi susținerea unor programe concrete şi a unor cercetări în 
domeniul prevenirii, cât şi cooperarea la toate nivelurile, inclusiv 
internațională, constituie condiţii de acceptare si integrare în comuni- 
tatea internaţională. 


5. LIMITELE ACȚIUNILOR PREVENTIVE 


Evident, nu se poate cădea în poziţia excesivă, cá preventia în 
mod exclusiv poate controla şi combate sistemul delincventional. Acest 
tip de activitate este complementară cu formele de control şi integrarea 
socială, la care dimensiunea punitivă îşi păstrează funcțiile specifice. 

Dacă ne reprezentăm preocupările anti-delincventionale ca un 
continuum”, preventia apare ca un fel de idee centristă, între un pol 
ipotetic, de altfel, caracterizat prin absența completă a reacției sociale şi 
altul opus, la fel de imaginar, caracterizat prin prezența numai a 
represiunii. 

In acelaşi timp, eficacitatea opțiunii preventive este subminată şi 
de multiple limite interne şi/sau externe. Fără a efectua o analiză amă- 
nunfitä a acestora şi fără pretenţia de a le epuiza, amintim câteva dintre 
acestea. | 

Dintre limitele exterioare, mai importante par a fi: 

a) delincventa face parte integrantă din orice societate; ea nu 
poate fi eliminată şi, în consecinţă, nici preventia nu-şi poate propune 
suprimarea completă a acestui fenomen; obiectivul specific oricărei 
acțiuni preventive vizează diminuarea nivelului delincventional si pro- 
gramele de preventie au în vedere mobilizarea mai rațională şi mai 
eficientă a resurselor de combatere a comportamentelor ilicite. 

b) eliminarea cauzelor profunde ale delincventei este o iluzie. O 
poziţie realistă trebuie să aibă în vedere reducerea efectelor şi 
constituirea unei ambiante sociale care să pună în dificultate exercitarea 
unui factor delictogen. Măsurile de preventie, oricât de complexe sau 
diferenţiate, oricât de multiple şi consecvente ar fi, nu-şi pot propune 


Asistenţă victimiară şi prevenjie în delincvenfd 219 


alte finalitäti. Rezultatele, chiar în desfăşurarea optimă a tuturor 
ramificatiilor, vor fi inerent limitate. 

c) deseori, efectele/rezultatele măsurilor preventive rămân necu- 
noscute, atunci când ele nu sunt incerte. Aceasta derivă atât din 
dificultatea de evaluare (,másurare") a câmpului social, cât şi din 
“complexitatea programelor de preventie ce cuprind un personal numeros 
| si implică modificări organizaționale. Desfăşurate în secvenţe temporale 
"de întindere, acţiunile de întindere nu-şi pot proba efectele deoarece 
suferă modificări chiar trebuintele şi necesităţile de tip social. 

Din perspectiva limitelor interne, putem repera: 

a) nu întotdeauna coordonarea în materie preventivă cuprinde 
toate forţele sociale interesate, ceea ce-i afectează eficacitatea. Dacă 
poliția, spre exemplu, este mai uşor de integrat în astfel de cooperări, 
alţi profesionişti (reprezentanţii politici, de exemplu), cât şi publicul 
sunt factori de integrare mai dificilă în acţiuni specifice, cu obiective 
immediate. 

b) altă limită se referă la faptul că nu toţi actorii sociali 
reacţionează la metodele de preventie; îndeosebi delincventii, prin 
caracteristicile lor de personalitate, sunt puţin susceptibili de a se 
schimba pozitiv în urma unor astfel de acţiuni. 

c) preventia nu poate depăşi anumite concepții şi comporta- 
mente pe care societatea le construieşte prin promovarea unor valori si 
practici sociale ce se pot transforma în factori delictogeni. Un exemplu 

dintre cele utilizate sunt pertinente. Unele solicită costuri prea ridicate, 
ceea ce le face greu aplicabile, în timp ce altele angajează anumite 
efecte perverse (Gassin R., 1994). In mod particular, este vorba de 
sentimentul de insecuritate ce se poate dezvolta la anumite categorii de 
populaţie, cât şi de „efectul de iniţiere” ce-l induce unor autori poten- 
tiali. Să amintim şi posibilitatea ca unele tehnici (supravegherea elec- 
tronică, de exemplu) să atragă restrângerea unor libertăţi individuale. 

La nivelul acestor factori — dar nu numai — se regăsesc 
principalele critici ce se aduc eforturilor şi programelor de acţiune 
preventivă. Justificate, atunci când nu acoperă carentele instituţiilor 
specializate în ordine şi control social, criticile nu trebuie să promoveze 

un scepticism social şi o atitudine de negativism partinic, ci să 
contribuie la perfecţionarea modelelor posibile de preventie, atâta timp 
cât opţiunea pentru o dominantà a represiunii s-a dovedit a fi o variantă 
specioasă. 


6. DEFINIREA PREVENTIEI 


Preventia este o noțiune des folosită de specialişti din diverse 
domenii ce au în atenţie universul interesant al alternativelor sociale, 
începând cu criminologi şi terminând cu reprezentanţi politici. Însă 
sensul ei rămâne imprecis, nu atât din lipsa referintelor, cât din intele- 
gerea ei în exercițiul particular al acelor domenii: lată, spre exmplu, 
două acceptiuni asumate in practica preventivă a poliţiei: preventia 
tehnică, ce are în vedere protecția prin măsuri speciale a personalităţilor, 
instalațiilor sau locurilor cu importanță deosebită, şi preventia infor- 
mationalä, ce se referă la eliminarea unor pericole tipice pentru 
victimele eventuale prin utilizarea unor mijloace de informare şi 
publicitate (centre de informare, publicații etc.). 

De fiecare dată însă, noțiunea de preventie cumulează patru idei 
indisolubile (Van Dijk, 1990): 

e evenimentele dezagreabile/nedorite sau distructive sunt 

întotdeauna respinse; 

e  perspicacitatea şi ingeniozitatea umană permit contraca- 

rarea acestora; 

e intervenția umană trebuie să aibă loc înainte ca aceste 

evenimente indezirabile să se producă; 

e in mare parte, acţiunile de preventie trebuie să se plaseze în 

afara cadrului justiţiei penale. 

Plecând de la aceste idei, preventia se poate defini în termenii 
următori: ansamblul de politici, măsuri şi tehnici care, în afara cadrului 
justiției penale, vizează reducerea diverselor tipuri de comportamente ce 
antrenează prejudicii considerate de stat ca fiind ilicite. 

Trebuie spus, totodată, că în literatura de specialitate circulă o 
multitudine de precizări şi definiri, foarte diferite, cu privire la acest 
termen care doresc fie o justificare, fie modalități aplicative. Aceste 

tentative pot fi clasificate în două mari grupări: concepții extensive şi 
concepții limitative (Gassin, 1994). 

Conceptiile — şi definițiile — extensive sau totalizatoare afirmă 
că totul este preventie în combaterea delincventei, chiar şi sancțiunile 
penale. Acestea din urmă trebuie să fie înlocuite de măsuri de apărare 
individuală, în timp ce apărarea colectivă se poate realiza prin substitute 
penale care să reducă factorii sociali ai delincvenţei. 

Conceptiile limitative mai frecvent susţinute în literatura 
actuală, deşi nu sunt exprimate întotdeauna cu destulă claritate, afirmă 
. cá preventia poate fi definită „ca un instrument utilizat de stat pentru a 
controla mai bine criminalitatea prin eliminarea sau limitarea factorilor 
criminogeni şi prin gestionarea adecvată a factorilor de mediu fizic Şi 
social care provoacă ocazii favorabile pentru săvârşirea de delicte” 
(Pires, 1995). Se pune aici problema până unde se poate întinde 
controlul social — căci la aceasta se rezumă teza susținută — a populaţiei. 
Distincția dintre formele de control şi tehnicile de preventie nefiind 
efectuată în invocarea modificării situaţiilor predelincvente, se poate 
trece uşor spre forme de ameninţare individuală sau colectivă. 

O distincţie necesară este aceea cá preventia nu încetează acolo 
unde începe caracterul punitiv/represiv al controlului social, aşa cum 
nici represiunea nu începe acolo unde eşuează preventia. Astfel că se pot 
face câteva observații cu privire la aceste aspecte. 

Mai întâi, actele delincventionale mai frecvente, care afectează 
în fiecare zi viața populaţiei, au ca răspuns metode tradiționale, ceea ce 
înseamnă o prevalentá a tehnicilor de represiune comparativ cu cele de 
preventie. Tratamentul este diferențiat şi după tipul de făptuitor al 
delictului, după politica statului faţă de anumite delicte etc. Deci nu 
există o singură modalitate, unitară şi omogenă, cu privire la reacția 
socială. 

Apoi, actele care au un conţinut deosebit de grav (terorismul, 
luarea de ostateci, banditismul, traficul şi desfacerea de droguri, polua- 
rea gravă a mediului, delincventa financiară etc.) sunt tratate după 
modalități tot mai centralizate, chiar de către comisii şi puteri judiciare 
de nivel naţional. În acest mod, represiunea şi preventia dispun de 
resurse umane şi materiale importante, ce fac posibilă cooperarea 
internaţională. 

Într-o altă ordine de idei, trebuie precizat că finalitatea acţiunilor 
preventive diferă de cele cu caracter represiv; preventia își propune ca 

indicator de eficiență diminuarea sentimentului de insecuritate. De 
regulă, atenuarea acestui sentiment este efectul rezultatelor pozitive 
obținute în preventie, chiar dacă uneori nu există nici o legătură între 
acestea. Mai mult, unele aspecte ale preventiei victimiare pedalează 
foarte mult pe creşterea sentimentului de pericol. Aceste efecte 
secundare ale unor tehnici preventive — cum ar fi teama de delincventi, 
măsuri de maximă precauţie — fac parte din prețul ce trebuie plătit. 
Îndeosebi în Europa occidentală, îmbătrânirea progresivă a populaţiei în 
deceniile următoare va conduce la o creştere puternică a sentimentului 
de frică, involuntar provocată de politicile de preventie, ştiut fiind că 
anumite populații, cum sunt de exemplu bătrânii, sunt mai receptive la 
informaţiile privitoare la propria securitate şi, totodată, reprezintă 
populatii-tintä mai vulnerabile. 


7. TIPOLOGII ALE ACȚIUNILOR PREVENTIVE 


Plecând de la definirea şi utilitatea ce i se conferă, precum şi de 
la natura activităților concrete preconizate, se pot elabora diverse 
tipologii de preventie (Gassin, 1994). 

Prima dintre ele, din punct de vedere cronologic, operează 
distincția între preventia delincvenfei juvenile şi cea a delincventei în 
general. Ideea de bază are in vedere că adolescenţii au personalităţile în 
formare, fiind deci mai sensibili faţă de unele măsuri educative de tip 
individual, în timp ce personalitatea adultului este mai putin dispusă la 
schimbări şi remodelări, astfel că tinerii ar fi obiectul unui model de 
reeducare pentru a diminua nivelul delincventional, in timp ce adulții 
suportă o inhibare față de comportamentele ilicite prin amenintárile 
pedepsei ce se va aplica. 

O altă distincție opune preventia generală faţă de preventia 
specifică, prima referindu-se la factori macrosociali de prevenire 
indirectă, în timp ce a doua se polarizează pe anumiţi factori, precisi şi 
vizibili, ai dinamicii conduitei delincvente. 

Se vorbeşte, de asemenea, de preventie pasivă ŞI preventie 
activă, distincție mai frecventă în activitatea poliţiei. In prima categorie 
intră toate acele acțiuni de „avertisment”, fără a preciza concret un 

fenomen anume, iar a doua vizează măsuri stricte de evitare a actelor 
indezirabile. 

Dar cea mai răspândită şi mai utilizată clasificare este cea pe 
niveluri de preventie: preventia primară (orientată spre modificarea 
condiţiilor delictogene din mediul fizic si social global), preventia 
secundară (îndreptată spre identificarea şi intervenţia preventivă la 
nivelul unor grupuri care prezintă un risc ridicat de delincventá) si 
preventia ferfiard (ce are în vedere recidiva şi acţiunile de reinsertie 
socială sau de neutralizare a delincventilor probati). O altă variantă, mai 
elaborată, vorbeşte nu de trei niveluri, ci de patru: modelul punitiv, 
modelul medico-terapeutic, modelul mecanic. şi modelul comunitar 
(Belmas-Marty, 1988). Altele se referă la aplicarea unor niveluri pe 
domenii specifice, cum ar fi: preventia delineventei juvenile de tip 
curativ, de tip reeducativ si de tip anticipativ. 

Una dintre cele mai recente tipologii propune o preventie 
defensivă (axată pe valorile fricii şi excluderii) şi o alta a emancipării 
(construită pe valorile includerii şi integrării), plecând de la tipurile de 
mijloace şi obiective antrenate în preventie. Preventia „defensivă” pune 
deci problema de a face faţă unei anumite situaţii indezirabile prin 
consecinţele sale, iar cea a emancipării (sau „ofensivă”) are încredere în 
posibilităţile spontane ale populaţiei, pregătită pentru a reacționa la orice 
tip de problemă. 

Cea mai operaţională tipologie, regăsită de altfel în practicile 
europene, este cea care face distincţie între preventia socială şi cea 
situaţională. Acestea sunt punctele de plecare în elaborarea modelelor 
actuale şi practicilor din diverse țări. Ideile lor principale sunt siste- 
matizate astfel (Pires, 1995): 

e  preven(ia socială are în obiectiv factorii delincventei şi 
cuprinde două demersuri: identificarea/determinarea facto- 
rilor şi organizarea de programe complexe de acțiune în 
vederea canalizării efectelor; 

e preventia situationalá arată că recurgerea la actul interzis 
este o combinare între motivaţia actantului si caracteristicile 
situationale; deci prin supravegherea/direc(ionarea mediului 
imediat („de proximitate”) putem diminua/elimina situațiile 
predelictuale. 

Din aceste două tipuri s-au dezvoltat diverse orientări, ajungân- 

du-se ca şi în denumirile de programe să se regăsească elemente-cheie 

specifice uneia sau alteia („politici sociale”, „lupta contra criminalităţii”, 
„prevenire individuală”, „prevenirea victimiară” etc.). 

Cu siguranță, însă, că toate distinctiile operate mai sus au mai 
mult o valoare teoretic-explicativă; programele şi acţiunile concrete, 
desfăşurate în conformitate cu principiile activităţii preventive, repre- 
zintă compuneri şi adaptări ale variantelor amintite. 

Analizând oportunitatea şi eficacitatea tipologiilor enumerate, se 
poate construi un model de acţiune preventivă care să înglobeze mai 
multe laturi şi tehnici, cu accentuarea unora în funcție de manifestarea 
lor în temporalitatea executării. 

Rezumând, această reprezentare grafică nu imaginează o 
perspectivă de abolire a sistemului penal (absent în coordonatele de mai 

sus), deci nu propune o .preventie neutră” (fără referință la sistemul 
punitiv), ci reprezintă partea complementară într-o dinamică -a 
controlului social al comportamentelor ilicite. 


8. PRINCIPIILE ACȚIUNILOR PREVENTIVE 


Vizând o politică de dezvoltare generală ce trebuie să furnizeze 
pentru fiecare actor social mijloace şi şanse de insertie în colectivitate, 
preventia permite/reclamă stabilirea unor legături de solidaritate şi „pace 
socială”. Totuşi, ea nu poate acoperi întregul areal din acţiunea socială, 
amintind deja cá delincventa este un fenomen ,natural" fiecărei 
societăţi. 

Pentru a delimita cu o mai mare rigoare acţiunile preventive, 
acestea trebuie subordonate unor principii esenţiale, definite deja prin 
practici din ţări europene (Renouard J.M.; Robert. Ph., 1992). 

Aceste principii sunt: 

a) acţiunea de intervenţie privilegiată şi de acţiune preventivă 
trebuie să se integreze într-un teritoriu determinat. Ca dimensiune, poate 
fi la nivel de comună, cartier, oraş etc. Acest teritoriu constituie struc- 
tura asupra căreia acţionează un ansamblu de acţiuni: ameliorarea 
habitatului, optimizarea socio-culturalä, integrarea profesională etc. 
Deşi reprezintă o formă de descentralizare, nu înseamnă şi eliminarea/ 
diminuarea rolului instituțiilor statale, ce rămân partenere, participante 
pe toate palierele. 

b) al doilea principiu se referă la caracteristica de parteneriat ce 
se instaurează la nivel local/regional prin aceea că, pentru realizarea 
dezideratului de securitate, colaborează un ansamblu de actori diferiţi: 
locuitori, reprezentanţi eligibili, specialişti etc. 

Implicarea populaţiei este o condiţie sine qua non pentru reuşita 
acţiunilor preventive. Reprezentanţii locali au rolul de catalizator şi 
polarizează participarea altor foruri, de obicei gestionari ai serviciilor 
urbane (de locuinţe, de transport, din medicină, învățământ, agenţi 
economici etc.). A treia componentă se referă la specialiştii ce au ca 
obiectiv profesional combaterea delincventei, respectiv politia si justitia. 

c) al treilea principiu se referă la o dimensiune la fel de 
necesară: deşi este o problemă ce se desfăşoară la nivel local, acest 
proces de preventie trebuie sá aibá o continuitate in timp. Statul este cel 
care asigură această consecvență prin susținerea financiară indispen- 
sabilă. Este vorba deci de principiul contractualizárii, al preventiei cu 
statul, chiar dacă orice acţiune îşi are sursa în „diagnosticul local de 
securitate”. 
| În virtutea acestor principii, se pot modula diverse tipuri de 
activităţi cu caracter preventiv, pe diverse planuri de colaborare. Putem 
exemplifica prin următoarele etape, necesare de altfel: 

e acţiuni de „inginerie” a preventiei: stabilirea metodologiei, 
organizarea pe orizontală şi pe verticală a structurilor 
preventive, formarea sau specializarea intervenantilor etc.; 

e desfăşurarea activităților programate, de la cele educative si 
de formare socială, până la insertia profesională a tinerilor 
sau organizarea timpului liber pentru populaţiile de risc 
social; 

e măsuri specifice pentru preventia de proximitate (de 
exemplu, apropierea dintre poliţişti şi populaţie; în special 
față de tineri); 

e diverse tipuri de preventie (a recidivei, preventie victimiară, 
dezvoltarea sanctiunilor-alternativá etc.); 

e corelári cu programele la nivel national, cum ar fi cam- 
paniile anti-toxicomane; diversitatea actiunilor in acest caz 
este dezarmantă, mergând de la informarea generală a 
publicului si până la acţiuni de tip represiv (depistarea si 
probarea structurilor de tip mafiot). 

O dimensiune obligatorie şi de mare importanță a oricărei 
acțiuni/program de preventie are in vedere informarea generală si 
specifică a publicului. Informaţia trebuie să posede semnificatia 
adecvată fiecărui segment sau destinatar in parte: victime, delincventi, 
opinia publică, reprezentanţii aleşi etc. Modalitätile sunt, de asemenea, 
diverse: buletine, colocvii, reuniuni, dezbateri, rapoarte, publicaţii 
periodice ş.a. 

9. MODELE ALE POLITICILOR DE PREVENTIE 


"În ultimul timp se utilizează (Robert, 1992) câteva distincții cu 
privire la programele de preventie. Astfel, se vorbeşte de o preventie la 
nivelul delincventilor potenţiali si recidivişti centrată pe măsuri care să 
evite adoptarea de către autorii sociali a unor comportamente 
incriminate sau de necivilitate. Totodată, sunt preconizate acțiuni care 
privesc îndeosebi posibilele victime, pentru a reduce eventual vulnera- 
bilitatea acestora. 

Alte distincţii vizează nivelurile de la care acţionează politicile 
preventive. Atunci când operaţiunile specifice sunt orientate direct spre 
reducerea frecvenţei şi gravitätii unor comportamente, prevenţia este 
numită specifică. Dimpotrivă, când preocupările sunt plasate la 
contextul social, cultural şi economic cu speranţa sau intenţia de creştere 
a conformităţii cu legea, preventia este numită generală. 

Toate clasificárile pot fi combinate si se obţin mai multe tipuri 
de preventie. In practică, însă, la ora actualá sunt aplicate trei mari mo- 
dele, ce îmbină elementele de preventie, punánd in prim-plan obiective 
şi modalităţi diferite: 

e modelul situational 

e modelul comunitar 

e modelul preventiei sociale. 


Modelul situational, întâlnit îndeosebi în ţările anglo-saxone, cât 
şi în Scandinavia, se adresează prioritar victimelor potenţiale şi vizează 
modificarea situaţiilor, pentru a le face mai puţin favorabile compor- 
tamentelor delincvente. Un exemplu tipic îl reprezintă programul 
Neighborhood Watch! din Marea Britanie, în care principala carac- 
teristicä evidenţiază rolul hegemonic al poliţiei în conducerea si 
desfăşurarea programului de prevenire. Principiul de bază este 
următorul: locuitorii localităţilor — îndeosebi cele mici şi izolate — 
trebuie să supravegheze în mod activ actele şi conduitele şi să semna- 
leze poliţiei orice acţiune suspectă. Participanţii au un coordonator local 
şi păstrează un contact permanent cu politia locală sau de sector. 
Adesea, politia publicá buletine informative cu privire la dinamica 

delincventionalä şi oferă recomandări sau sfaturi de prevenire. 
Rezultatele depind, se pare, de condiţiile locale (Nattal; Shapland, 1992): 
cât de mult se implică fiecare cetăţean, dimensiunea sectorului supra- 
vegheat (de regulă, 400-500 de locuinţe), ce tipuri de măsuri se iau în 
cadrul dispozitivului. Ca o realizare evidentă, se observă că sentimentul 
de insecuritate pentru locuitorii antrenați în N.W. cunoaşte o clară 
atenuare. 

Modelul comunitar sau modelul american insistă pe colaborarea 
între sistemul convențional şi organizaţiile comunitare; de altfel, el se 
mai numeşte şi „modelul mobilizării comunitare”. Colaborarea/mobili- 
zarea pleacă de la principiul că poliţia şi celelalte elemente ale 
sistemului penal nu pot rezolva singure problema delincventei si a 
insecuritätii („a fricii”). Din acest punct de vedere, eforturile comu- 
nitare, voluntare şi organizate, vizează controlul actelor deviante sau 
delincvente în vederea diminuării sentimentului de insecuritate pe baza 
a două linii de forță: nu afectează bugetul in exe-cutie şi acționează fără 
sacrificarea/încălcarea libertăţilor civile (Skogan, 1992). 

Aceste eforturi de organizare merg de la aplicarea unor tehnici 
speciale ale prevenirii şi până la strategii de schimbare socială. Unele 
eforturi implică acţiuni colective (acţiuni realizate de diverse grupuri), 
altele fac apel la iniţiativa personală. Există programe care sunt îndrep- 
tate către reducerea ocaziilor de delincventä: încurajarea cetăţenilor de 
a-şi instala gratii, alarme, uşi şi încuietori mai rezistente; formarea de 
grupuri ce însoțesc persoanele vulnerabile; distribuirea de buletine 
informative; ghid şi explicaţii particulare de protecţie. Alte programe se 
concentrează pe supravegherea colectivă şi semnalarea rapidă a 
delictelor: grupuri de mobilizare a vecinilor pentru supravegherea 
reciprocă a locuinţelor; atenţie sporită pentru evenimentele suspecte şi 
alertarea imediată a poliţiei. Deseori, programele de supraveghere 
implică patrule active constituite din locuitori. 

De asemenea, sunt constituite diverse organizaţii şi asociații 
ce-şi propun acțiuni specifice de descurajare a comportamentelor 
indezirabile: numere de telefon speciale, programe de asistare la jude- 
carea unor cazuri, în vederea obținerii unor condamnări severe, activități 
de timp liber organizate, campanii în favoarea relațiilor de vecinătate, 
favorizarea tinerilor în obținerea unor locuri de muncă. 

Observăm că, în ambele modele amintite până acum, prima 
regulă în actiunile/activitätile de prevenire se referă la intervenţia 
poliţiei. Aceasta se face fie la apelul/solicitarea unui cetăţean, fie sub 
forma unor patrulări mai frecvente în zonele de delincventà puternică. 
Patrulele pot fi de stradă — „la vedere” — sau de supraveghere — 
„ascunse”. Acestea sunt dublate uneori de grupuri civile de voluntari sau 
de alte semne sociale de delimitare şi descurajare (spre exemplu, 
afişarea unor anunţuri cu privire la caracterul „protejat”/supravegheat al 
unei zone — magazin, stradă, proprietate particulară etc.). 

Un efect ce se manifestă la nivelul societății, cu privire la acest 
tip de preventie, sunt aşa-numitele „grupuri contestatare”. Acestea se 
dezvoltă de obicei în cartierele mărginaşe, la periferii şi sunt cele care 
critică în mod sistematic instituţiile societăţii. Dacă formele de 
supraveghere şi mobilizare sunt mai eficiente în zonele/cartierele stabile 
şi omogene, în zonele eterogene locuitorii se află mai degrabă în situaţii 
conflictuale decât de solidaritate şi colaborare. Răspunsuri violente sunt 
îndreptate împotriva modului de exercitare a autorităţii publice, 
declanşându-se chiar conflicte deschise cu poliția; în SUA sunt câteva 
exemple destul de recente, plecând de la pretexte rasiste. 

Se poate spune deci că modelele amintite nu reprezintă soluţii 
sau ,retete" totale, acțiunea lor fiind determinată de factori locali 
multipli. | 

Modelul prevenţiei sociale porneşte de la ideea că, deşi 
delincventa poate fi privită/tratată ca o stare conflictuală interpersonală, 
dincolo de aceste conflicte se află cauze profunde şi generale de natură 
socială. Ca fenomen social, delincventa reprezintă deci cu certitudine un 
indicator al disfunctiunilor sociale şi al amplorii acestora. 

În consecinţă, singura în măsură să stopeze ascensiunea si 
polimorfismul delictual este acțiunea la nivelul surselor profunde, adică 
prevenirea de tip social. Cu siguranță că şi prevenirea imediată (,,apro- 
piată”), ce vizează predelincventa, grupurile de risc delictual, populații 
vulnerabile la victimizare, are o anumită eficacitate; însă prevenirea 
socială se adresează tuturor instituţiilor şi în forma unei planificări şi a 
unor reforme fundamentale în societate. 

Obiectivul principal în prevenirea socială îl reprezintă eliminarea/ 
diminuarea factorilor criminogeni din formele de convietuire umană 
(familie, şcoală, grup profesional, grup informal, grup accidental etc.) şi 


230 Elemente de asistenţă socială 


dezvoltarea prin acestea a modalitätilor de solidaritate şi responsabilitate, 
de participare colectivă pozitivă la activitatea corpului social. 

Acest model, ce rezidă în aplicarea unor programe generale, nu 
are o precizare foarte clară a destinatarilor; el vizează mai ales o ani- 
maţie socială, economică, culturală care să determine o animare globală 
a condiţiilor de viaţă dintr-un cartier sau oraş, cu speranţa de a acţiona în 
mod indirect asupra ratei delincventei. Este ilustrat mai ales de politica 
franceză a anilor '80, dar exemple găsim şi în Austria şi Canada 
francofonă. În acest caz, poliţia devine un partener printre alte autorități 
şi asociații, de regulă însă în prima linie. 

Să precizăm, totuşi, că modelele amintite sunt strict, delimitate 
doar în teorie, căci practicile sunt mult mai amestecate şi îmbinate. 
Astfel că se poate vorbi, fără a forța nota, de un model european de 
prevenţie, în pofida diferenţelor de strategii şi aplicaţie în diferite țări. 
Chiar dacă in Benelux si Marea Britanie strategiile sunt concepute si 
coordonate de instante interministeriale, în timp ce în Franţa, 
Danemarca, Suedia, Belgia, Norvegia există un consiliu naţional 
independent, compus din reprezentanţi ai organismelor publice şi 
private, în ambele situații asemănător este faptul că acţionează la nivel 
național, prin utilizarea unor resurse locale. Această caracteristică o 
prezintă şi prevenirea în state cum ar fi Germania, Austria, Elveţia, 
Italia, Grecia, acolo unde ea este o sarcină exclusivă sau preponderentă 
a ministerelor de interne si de justiţie. 

lată deci, cu metode diferite, modelul european se îndreaptă spre 
o concepție de prevenire la scară mică, ce presupune mobilizarea unor 
resurse locale. Această tendință se caracterizează, printre altele, prin 
elementele următoare: | 

e stabilirea unui parteneriat efectiv între poliţie, autorități 

locale şi locuitori; 

ə descentralizarea strategiilor şi aplicarea unor programe ce 

raliază organisme locale interesate; 

e~ căutarea de mijloace care să determine creşterea încrederii 

publicului în poliţie; 
e elaborarea de programe care să cuprindă atât măsuri de 
reducere a ocaziilor infractionale, cât şi descurajarea de a le 
comite; . 

e căutarea unor soluţii eficace pentru actele de mică gravitate 
(îndeosebi ale celor din familie) şi rezolvarea lor informală; 

e | limitarea delictelor comise de tineri, ce pot fi pedepsite cu 
detenţie şi găsirea unor soluţii alternative, de tip local; 

e intensificarea activităţii lucrătorilor sociali — îndeosebi a 
asistentilor sociali — „în teren”, pentru a asigura legátura 
între tinerii „de risc” şi organismele apte să ofere ajutor. 

Este evident că pentru viitor programele de prevenire vor avea 

ca scop principal adaptarea trebuintelor şi problemelor speciale la struc- 
tura socio-economică şi culturală, cu depistarea eficientă a resurselor 
populațiilor cărora se adresează aceste programe. Aşa încât chiar 
intervenţia de tip punitiv în sistemul delincventional trebuie să se axeze 
pe resursele ante-penale pentru a intra în concordanţă cu proiectele 
actuale de dezvoltare socială. 


10. AXE ALE ACTIVITĂȚILOR PREVENTIVE 


Dispozitivul de acţiune preventivă este organizat la nivel 
naţional, sub conducere şi coordonare inter-ministerială. Acest dispo- 
zitiv se înscrie în structuri mai largi, cu participare activă a altor 
instituţii: de administraţie, de sănătate, educativ, servicii de protecţie 
socială etc. Unii dintre partenerii politicilor sociale de prevenire este 
politia, ca instituţie specializată aflată în serviciul publicului ce are ca 
obiectiv fundamental rezolvarea cererilor pe care le solicită populaţia. 
Rolul său indispensabil în activitatea socială de preventie derivă din 
serviciile sale de urgenţă ce sunt asigurate în mod permanent. 
Campaniile sale de prevenire, fie că sunt la nivel naţional sau local, 
vizează canalizarea atenţiei şi resurselor spre populaţii vulnerabile 
(minori, victime, persoane în vârstă etc.), dar succesul preventiei are la 
bază participarea largă a publicului, in sensurile noi ale acestui termen. 

A accepta că politicile de prevenire constau în elaborarea şi 
aplicarea de mijloace şi metode de reacţie socială contra delincventei, 
precum Şi în acţiuni specifice de „tratament” al delincventilor, înseamnă 
recunoaşterea caracterului foarte divers al activităţilor de acest gen, de 
la elaborarea de acte legislative la intervenţia judiciară şi aplicaţii 
administrative. Astfel încât nici un actor social, indiferent de compe- 
tentele si resursele sale, nu-şi poate asuma exclusivitatea sau prevalența 

în zona preventiei sociale. Destul de dificilă este chiar denumirea 
sintetizată a responsabililor din domeniu. 

Un termen utilizat tot mai mult, cu o mare acoperire, este cel de 
„public” (Verin, 1994), dar care nu se confundă cu opinia publică. 
Fiecare dintre noi, indiferent de profesie şi preocupări, facem parte din 
public; paradoxal, dar justificabil, în lista de inventariere a marelui 
public trebuie să intre actorii înşişi ai actului delictual, cât şi profe- 
sioniştii sistemului penal. 

Aceste largi categorii ce pot fi cuprinse într-o listă a publicului 


sunt: 


a) 


b) 


c) 
d) 


g) 


h) 
i) 


profesioniștii, adică poliţişti, magistrati, medici, asistenți 
sociali, personal din penitenciare ete., deci toți cei care, în 
virtutea profesiei pe care o desfăşoară, vin în contact 
frecvent cu domeniul delincventei. Aici intră şi specialiştii 
din mass-media; 

conducătorii şi reprezentanţii locali, cei care dispun de 
pârghiile de decizie şi putere economică şi politică; ei au 
rolul de a mobiliza alte instituții şi servicii (regii autonome, 
societăți comerciale etc.) în vederea asigurării de resurse 
materiale şi financiare strict necesare; 

partide politice, precum şi asociaţii, organizaţii cu caracter 
partinic, dar care au obiective de protecție socială; 

biserica şi orice grupare de inspiraţie religioasă, recunos- 
cută şi acceptată juridic şi social; | 
sindicate şi asociaţii profesionale; 

grupuri/institute de cercetare ştiinţifică, dar şi de formare şi 
pregătire a unui personal specializat (,,intervenanti sociali”, 
„lucrători sociali”, „pedagogi sociali” etc.); 

victimele şi asociaţiile ce militează în apărarea drepturilor 
specifice ale acestora; 

delincven[ii şi asociaţiile militante; 

grupurile accidentale: trecătorii, călătorii, martorii unui 
delict. 


Principiul pe care se fondează noile politici de preventie constă 
în obținerea participării publicului — în semnificaţia dată mai sus — 
pentru îndeplinirea unor obiective în următoarele directii/domenii: 


prevenirea socială în toate componentele sale, inclusiv 
prevenirea penală generală şi specială; | 


ms) 


Asistenţă victimiarà şi preven[ie in delincvență 23 


e reformarea sistemului punitiv, fie numai la nivelul 
diversificării pedepselor prin măsuri aplicabile în colec- 
tivitate; 

e deplasarea interersului spre victimă si a trebuintelor sale 
specifice. 

Pentru aceasta, punctul principal il constituie depistarea Sau 
construirea unor mijloace care să dinamizeze participarea tuturor 
categoriilor incluse în public, atât pe cei „angajaţi, dar non-interesaţi” 
(cum ar fi grupurile de presiune), cât şi pe cei „interesaţi, dar non- 
-angajati" (unde intră delincventii şi anturajul lor). 

Printre acțiunile ce se pot desfăşura în această zonă amintim: 
oferirea de informaţii cu privire la avantajele pedepselor non-carcerale, 
de-dramatizarea situaţiei relative la fenomenul delincventei, eliminând 
perspectiva păguboasă a cifrelor şi procentelor, sensibilizarea grupurilor 
profesionale şi a celor de presiune, sensibilizarea victimelor etc. 

Ca o temă concretă, neexploatată încă în sistemul nostru, se 
constituie înlocuirea pedepselor privative de libertate cu alte măsuri, 
îndeosebi cele aplicabile în comunitate. Aşa cum s-a mai arătat, 
penitenciarul are o influentá nocivă asupra evoluţiei delincventului. Este 
posibil deci ca tratamentul (pedeapsa) de tip penal sá prezinte mai multe 
avantaje dacă este aplicată în stare de libertate. Forma non-carcerală de 
bază se referă la munca în interesul/interiorul comunităţii, tehnică ce 
este aplicată în unele țări, care şi-au construit servicii de supraveghere şi 
probaţiune. Sigur că măsurile de substitutii vor fi luate în funcţie de 
gravitatea riscului social şi de prognosticarea evoluţiei anterioare a 
delincventului. 

Avantajele acestui nou tip de reacţie socială se regăsesc şi in 
faptul că se pot construi variante la niveluri juridice diferite; astfel, la 
nivelul de urmărire se pot lua măsuri de suspendare a măsurilor de tip 
penal şi înlocuirea acestora cu cele civile (recompensarea victimei, de 
exemplu); la nivelul execuţiei se pot utiliza alternative „detenţie- 
-libertate-detentie". 

Din perspectiva celuilalt pol al delincventei, cel al victimei, 
noile politici de preventie trebuie sá cuprindá elemente cum ar fi: 

a) asistență oferită victimei începând cu primele momente ale 
victimizării; grupurile accidentale, dacă sunt instruite şi sensibilizate 
prin tehnici specifice, sunt primele ce au obligaţii de acest gen (ajutor, 
protecţie, inclusiv prin mărturii şi probare). Procedurile penale trebuie 

să acorde un rol mai mare victimei, în vederea protejării acesteia, 
ajungându-se chiar la forme de colaborare cu asociaţiile ce apară 
interesele victimelor. 

b) crearea unor servicii speciale pentru victime şi asociaţii care 
să le reprezinte şi care să urmărească modul în care sunt respectate 
trebuintele şi drepturile specifice acestora. 

| c) descurajarea tuturor formelor şi grupurilor ce ar încerca să se 
substituie organelor: specializate în menţinerea ordinii publice şi în 
stabilirea dreptăţii prin justiţie; auto-apărarea şi auto- protecția trebuie să 
se desfăşoare fără a prezenta pericol pentru ceilalți membri ai grupurilor 
sociale. 

d) poliţia, pe lângă sarcina sa principală de a depista şi urmări 
pe delincvent/autor, trebuie să-şi creeze servicii specializate, cu cadre cu 
pregătire specifică lucrătorilor sociali, care să ofere o asistenţă victi- 
miară în concordanţă cu principiile acestui tip de activitate. 

Cu siguranță, însă, toate aceste proiecte nu pot fi realizate decât 
în interiorul unor programe desfăşurate la nivel comunitar, care să 
mobilizeze tipuri diverse de resurse existente la un moment dat. 


Asistenţă victimiară şi prevenţie in delincvenţă 235 


BIBLIOGRAFIE 


BELMAS-MARTY, M., „Systèmes d'administration de la justice et prèven- 
tion", în: RSC, 1988. 

CASWAN, M.T, Syllabus, Université de Liège, 1994. 

CRESSEY, D., „Les conceptions opposées de la victimiologie et leur 
implications dans la recherche", in : Déviance et Société, vol. 11, nr. 3, 
1987. 

HALLOT, R., DEJONGHE C., JORTAY A., „Consequances psycho-médico- 
sociales des holds-ups contre la Régie de Postes", in: Cahiers de la 
Médecine du Travail, vol. XXIII, nr. |, 1986. 

GASSIN, R., Criminologie, Dalloz, Paris, 1994. 

HELBRUN, R., GERARD C., MARTIN P., Peut-on aider les victimes?, Eres, 
Toulouse, 1983. 

NATTAL, F., SHAPLAND, J., „Bilan de connaissances au Royaume-Uni", in: 
Les politiques de prévention de la délinquance à l'aune de la 
recherche, Éditions L'Harmattan, Paris, 1992. 


 *** Organisation de la prévention de la criminalité, Conseil de l'Europe, 


Strassbourg, 1988. 

PINATEL, J., Personalité criminelle et prévention de la criminalité, A.1.C., 
1973. 

PIRES, Al., „La criminalité: enjeux épistémologique, théoretiques", în: Traité 
des problemes sociaux, LQ., R.C., Québec, 1995. 

RENOUARD, J.M., ROBERT, Ph., „Bilan de connaissance en France”, în: Les 
politiques de prévention de la délinquance l'aune de la recherche, 
Éditions L'Harmattan, Paris, 1992. 

ROBERT, Ph., „Les chercheurs face aux politiques de prévention", in: Les 
politiques de prévention de la délinquance à l'aune de la recherche, 
Éditions L'Harmattan, Paris, 1992. 

SKOGAN, W.G., „Bilan de connaissances aux États-Unis", în: Les politiques 
de prévention de la délinquance à l'aune de la recherche, Éditions 
L'Harmattan, Paris, 1992. 

VAN DIJK, Jan, J.M., „Crime Prevention Policy", in: Crime and Criminal 
Policy in Europe, Max Planck Institute, Fribourg, 1990. 

VÉRIN, J., Pour une nouvelle politique pénale, collection Droit et société, 
vol. 9, Libraire Générale de Droit et Jurisprudence, Paris, 1994. 


Capitolul IX 


TEHNICI SPECIFICE ASISTENȚEI SOCIALE 
A DELINCVENTILOR 


Teoriile, indiferent de perspectiva din care abordează un 
fenomen, nu oferă, firesc, decât explicarea cauzelor şi formelor de 
manifestare ale unei realități. Este adevărat că unele ne pun la dispoziţie 
diverse recomandări ce pot căpăta valoare şi utilitate practică. 

Putem constata că, de exemplu, în teoriile asupra delincventei 
unele sunt mai apropiate de dinamica fenomenului (teoria controlului ar 
putea fi una) şi prin aceasta credem că este mai folositoare. Altele oferă 
descrieri mai exacte ale unor profile delincventionale (cum este teoria 
asociaţiilor diferenţiate) — şi pot fi caracterizate ca fiind mai valoroase. 

Cu certitudine, însă, există un palier la care cunoaşterea 
teoretică se opreşte pentru a face loc strategiilor şi tehnicilor specifice 
de acţiune şi intervenţie. Altfel spus, specializarea înseamnă testarea în 
practică a teoriilor pentru valoarea lor reală; cu cât sunt mai bine 
asimilate şi puse la lucru prin practici operaţionale, cu atât este mai clară 
finalitatea teoriei. 

În cazul delincventei, acolo unde deja legea juridică a intervenit, 
în diferite faze, metodele şi tehnicile de lucru cu subiecţii sunt evident 
specifice, grupate uneori după scopul urmărit; luate împreună, însă, ele 
constituie un instrumentar de intervenţie. Principalele tehnici utilizate de 
asistentul social în lucrul cu delincventii sunt (Walsh, 1988: 35-52): 
evaluarea, auto-revelarea, interviul, interogarea, consilierea cu cele douá 
variante ale sale, consilierea nedirectivá si consilierea directivă; 
consilierea de grup. 

Deşi există unele asemănări — la nivelul rolului, formelor de 
aplicare ş.a. — cu cele din alte domenii, tehnicile amintite îşi păstrează 
un specific şi o diferență evidentă şi nu pot fi confundate sau subsumate 
altor metode, din alte discipline. | 


238 Elemente de asistenţă socială 


1. EVALUAREA ȘI AUTO-EVALUAREA 


Există mult scepticism — şi chiar cinism — cu privire la rezulta- 
tele intervenţiei asistentului social în cadrul delincventilor judiciarizati. 
Chiar dacá asemenea atitudini sunt prezente la unii, fie ei si profesionisti 
(politisti, procurori, gardieni etc.), şi au la bază câteva elemente reale, 
totuşi specificul muncii asistentului social constă în optimismul său 
profesional, căci nimeni nu poate nega asertiunea că oamenii se pot 
schimba. Sigur, în cazul unora schimbările sunt mai evidente şi în 
direcția prevăzută, în timp ce pentru alţii lucrurile merg mai greu. 
Esenţial, însă, este să credem că ceva poate fi făcut pentru această 
categorie de subiecti ce au un statut aparte în societate. 

La fel de diferită şi dezavantajoasă este şi situația în care ei se 
află, precum și atitudinea lor faţă de intervenţia asistentului social. Mai 
întâi, ei nu caută de bunăvoie ajutorul de acest tip, mai mult chiar, opun 
o anumită rezistență în procesul de ajutor-consiliere. Dacă adăugăm 
faptul că majoritatea dintre ei nu dispun de mijloace adecvate (psiho- 
logice şi/sau economice) de apărare şi că, de regulă, investesc foarte 
mult în fiecare etapă a juridicizärii, atunci ne dăm seama că intervenţia 
asistentului social este deosebit de dificilă $i trebuie să se adapteze la 
trebuintele lor speciale. Singurul avantaj ar consta in faptul că 
informaţiile, fără să fie abundente şi complete, sunt verificate. 

Aceste informaţii provin din diferite surse, cum ar fi: dosare ale 
minorilor, rapoarte de constatare ale poliţiei, din evaluări psihologice şi 
uneori chiar sociale — şi utilitatea lor este evidentă în prima etapă a 
intervenţiei: evaluarea clientului, ca proces de apreciere formală şi 
analiză iniţială a problemelor, trebuintelor specifice ale subiectului, cât 
$i a riscurilor pe care îl reprezintă pentru comunitate, 

Importanţa evaluării, ca etapă a intervenţiei, este indiscutabilă; 
pe baza acesteia este realizată diagnosticarea diferențiată, sunt apoi 
proiectate strategiile de acţiune, formele concrete si finalitátile interven- 
tiei asistentului social. Bineînţeles că unele elemente ale evaluării 
individuale se plasează la nivelul documentării teoretice, atunci când 
sunt studiate cauzele penerale ale fenomenului delincventional, dar orice - 
teorie, oricât de complexă sau specializată ar fi, nu constituie decât 
fundația pe care apoi sunt dezvoltate tehnicile evaluării. 


Tehnici specifice asistenţei sociale a delincventilor 239 


Una dintre tehnicile cele mai eficiente şi mai utilizate este cea a 
aulo-evaluării sau auto-explorärii de sine. Această tehnică | este 
recomandabilă în lucrul cu delincventii, întrucât, în final, se ajunge la o 
punere în concordanță a aspirațiilor şi sperantelor de auto-realizare cu 
mijloacele efective de realizare a acestora. 

Două sunt situaţiile concrete în care nu se poate aplica această 
tehnică. Mai întâi, atunci când subiectul are o concepţie despre sine 
pozitivă, chiar cu o supralicitare a acesteia; când nivelul de auto- 
-evaluare este acceptabil, asistentul social trebuie să susțină această 
atitudine, deoarece pe acest element se centrează perceperea realității şi 
a experienței proprii, comportamentul fiind cel ce le încorporează şi 
instrumentează. Atunci când auto-evaluarea este supradimensionată, 
este indicat ca subiectul să beneficieze de un examen specializat de 
psihiatrie. 

În al doilea rând, sunt indivizi a căror concepţie despre sine este 
negativă, ca rezultat al unor experiențe personale sau al unor deficienţe 
de dezvoltare. E posibil deci ca ei să perceapă lumea ca pe un mediu 
ostil, neprietenos, străin, fără nici o atracţie; aceste atitudini şi 
sentimente sunt iarăşi încorporate în comportamentul său. De regulă, 
tendinţa acestor subiecti/clienti este să se facă tot mai neagreati, având 
deseori motivatii interne auto-depreciative („Cui îi pasă de mine!”, 
„Oricum, nu sunt bun la nimic”, „Nimeni nu mă mai vrea/iubeşte” etc.). 

Însă, pentru ca asistentul social să poată învinge astfel de 
credinţe ale clientului şi să-i redea sensul ascendent al construirii de 
sine, însuşi asistentul social trebuie să se constituie ca o entitate 
puternică şi activă; altfel nu poate oferi decât sentimentul propriei 
zădărnicii. Din această cauză, personalitatea asistentului trebuie să aibă 
un rol vital în această relaţie de ajutorare, unde elementul central de 
valorificat rămâne cel de interacțiune reciproc pozitivă. Nu inventariem 
aici calităţile specifice unui lucrător în asistenţa socială; însă două par a 
fi predominante în această etapă: 1) asistentul social nu trebuie să-şi 
folosească. clienţii pentru a-şi rezolva/satisface trebuinte particulare. 
Adică să nu fie nesigur sau prea autoritar, să nu pozeze în expert, să nu 
țină discursuri de nici o natură, să nu ceară dovezi de apropiere/iubire, 
să nu fie distanti sau să nu-şi sufoce clientul cu apropieri nefireşti etc.; 
2) să inspire încredere şi credibilitate clienţilor săi, adică trebuie văzut 
ca un profesionist cu calităţi şi motive proprii, capabil să accepte 


sentimentele şi preocupările altora fără a-i critica, ridiculiza sau 

culpabiliza. Pentru aceasta este necesară educarea unor atribute cum ar 
fi onestitatea, deschiderea, interesul profesional, acceptarea fără pre- 
judecăţi. 

Revenind, prima fază în ajutorul acordat clienţilor cu deficienţe 
de auto-perceptie constă în a-i determina să se auto-reveleze, să se pună 
în comunicare corectă cu sine. Sigur, vor fi dificultăţi în această acțiune 
de destăinuire, căci nu e uşor să prezinti cele mai intime sentimente Şi 
gânduri; însă pot fi depășite dacă se respectă principiul reciprocitátii şi 
intámpinárii şi cel al abordării treptate. | 

Valoarea reciprocitätii, ca a doua fază, nu se rezumă doar la 
îmbogățirea experienţei clientului prin cunoaşterea altor alternative, dar 
îi sporeşte concomitent şi încrederea $i disponibilitatea spre colaborare. 
Desigur, acest proces trebuie să fie eliberat de exprimări valorice, de 
recomandări morale, de elemente demonstrative sau amenințătoare. 

O abordare treptată — sau în etape — a problemelor personale 
este indicată întrucât, pe de o parte, oferă clientului posibilitatea re- 
memorării şi aprofundării unor experiențe; astfel, dezvăluirea unor 
experiențe sau informaţii pot uneori să-l intimideze sau chiar să-l 
blocheze prin disconfortul ce i-l generează; pe de altă parte, se evită 
efectul de asalt, ce ia forma unei relaţii negative față de auto-evaluarea 
rapidă, devenind ostil si refuzând să mai vorbească. 

Un aspect deloc de neglijat se referă la faptul că ei pot inventa 
experienţe pe care să le substituie celor reale (care fie că-i înspăimântă, fie 
că nu sunt considerate destul de relevante pentru propria personalitate). 

Intr-o a treia fază în aplicarea acestei tehnici ne referim la 
îmbunătăţirea concepţiei despre sine prin auto-evaluare. Căci astfel 
clientul — dar în acelaşi timp si asistentul social — isi cunoaste 
slăbiciunile si puterile, limitele şi speranțele, ca şi propria eficacitate în 
sistemul propriu de viaţă. Mai mult chiar, unii consideră auto-evaluarea 
la fel de necesară pentru sănătatea mentală ca și nutriția pentru sănătatea 
fizică (Mowrer, 1964). Fără să exagerám, cunoaşterea de sine — ca 
tehnică de intervenţie a asistentului social — reprezintă un instrument de 
descoperire individuală $i, prin aceasta, de reconstruire a comportamen- 
tului în acele segmente deficitare la un moment dat. Aceasta implică, 
bineînţeles, o concepţie dinamică asupra clienţilor şi experienţelor 
acestora; coroborată şi cu teza adaptării pozitive la mediu pe măsura 
schimbării lui, putem spune că în fiecare individ, normal psiho-medical, 
se găseşte posibilitatea unei schimbări 

De fapt, acestea sunt fndemnurile pe care un asistent social le 
poate oferi unui client (delincvent sau nu): sá se adapteze pozitiv la 
schimbările din viaţa lui, să experimenteze moduri (stiluri) de viață 
diferite de cele delincvente, să se auto-exploreze şi să interacţioneze cu 
alţii pe baza auto-evaluării. 

În concluzie, evaluarea si auto-revelarea presupun o largă 
varietate de acțiuni şi însuşiri din partea lucrätorului social; el însuşi 
trebuie să fie dispus la o diversitate de experiențe pe care să le 
interpreteze eficient în instrumentarul metodologic. De aceea, este reco- 
mandabil ca, înainte de a practica în fapt evaluarea şi auto-revelarea, să 
şi experimenteze ceea ce el cere clienților săi. Pentru aceasta pot fi 
utilizate diverse exerciţii, prezente în literatura de specialitate. 


2. TEHNICI DE INTERVIEVARE A DELINCVENTILOR 
JUDICIARIZATI 


Ín sens larg, prin interviu intelegem un proces focalizat pe 
comunicare prin intermediul cáreia sunt obtinute informatii cu scopul de 
a-l evalua pe intervievat. Este deci o metodă structurată cu obiectivul de 
a cunoaste o altá persoaná. 

În cazul asistenţei sociale, interviul este conceput astfel încât 
să-l determine pe operator să ia decizii, de obicei în ceea ce-l priveşte pe 
client, în vederea acordării unui ajutor specific clientului său. 

La nivelul muncii cu delincventii judiciarizati, asistenții sociali 
pot structura stiluri de interviu pe diferite categorii de subiecți; - 
delincventul-client, victimă, poliţişti, membri ai familiei clientului si 
alte categorii implicate în informaţii despre client, oferite voluntar. Ca o 
tehnică specifică amintim interogarea, mai focalizată şi mai delimitată 
pe anumite informaţii. 

Scopul specific al interviului în cazul delincventei judiciarizate 
este particularizat pe categoria de populaţie le care este aplicat. Astfel, 
aplicat clientului, interviul este un instrument de diagnosticare şi de 
înțelegere a clientului cu problemele sale. De obicei, prin intervievare 
sunt urmărite obiective cum ar fi: motivații de acțiune, delimitarea 

tensiunilor personale ale clientului, înțelegerea motivatiei de acţiune, 
evaluarea impactului şi a riscului social al faptei comise. Totodată, inter- 
viul reprezintă demararea serviciului de tratament şi poate constitui 
începutul procesului de reabilitare şi/sau resocializare (îndeosebi în 
cazul delincventilor ocazionali). 

Pentru realizarea diverselor obiective, cu atát mai mult cu cát 
pot diferi si categoriile de populatie investigate, sunt utilizate diverse 
tehnici de intervievare, determinate adesea de finalitätile demersului, dar 
şi de regula multiplicitätii metodologice. | 

Una dintre cele mai valoroase este ascultarea activă, ce constă 
în construirea unei stări de extremă atenție la informaţiile oferite de 
subiect si transmiterea acestei stări, atât verbal cât şi non-verbal. 
Avantajul acestei tehnici se referă la posibilitatea de a observa si 
înregistra formele de comunicare non-verbală ale subiectului şi gruparea 
informaţiilor în categorii de semnificaţie. Există totuşi unele dezavantaje 
ce se referă la coduri sau cutume culturale (de exemplu, fixarea vizuală 
prelungită poate însemna pentru unii un act de provocare), dar şi la 
limite individuale (o ascultare prelungită şi intensă se poate transforma 
neintentionat într-o atitudine de superioritate). 

Ca o precizare cu caracter practic, trebuie indicat că între 
asistentul social şi intervievat, în aceast caz, nu trebuie să fie interpus 
vreun obiect (masă, bancă etc.) ce ar avea rolul unui obstacol, Poziţia 
uşor aplecat înainte comunică subiectului un interes sporit, dar trebuie 
evitată o apropiere fizică prea mare, care fie l-ar deranja pe acesta prin 
restrângerea spaţiului personal, fie l-ar îndemna la intimitäti si oferte 
nepotrivite cu codul profesional. 

Tehnica interogativă nu se îndepărtează de scopul interviului (de 
a asculta ce spune subiectul), căci se aplică atunci când se impune o 
dirijare spre anumite aspecte (anumite evenimente, anumite circum- 
stante, unele atitudini ale clientului etc.). Pentru aceasta sunt puse 
întrebări — fie că sunt deschise, adică răspunsul nu poate fi dat în câteva 
cuvinte, fie că sunt închise, adică cu variante de răspuns deja oferite 
şi/sau limitate. Aceste întrebări au avantajul că focalizează atenția pe 
anumite aspecte şi concentrează informaţia oferită. A treia categorie de 
întrebări, cele probă, care sunt întrebări indirecte cu final deschis, 
încurajează subiectul să abordeze chestiuni la care doar s-a făcut aluzie; : 
au scopul de a clarifica şi prelucra o serie de informaţii abandonate la un 
moment dat. Rolul deosebit al întrebărilor-probă îl tentează uneori pe 

operator să le utilizeze în mod excesiv, ceea ce poate fi evitat printr-o 
alternativă a tipurilor de întrebări, cât şi a tehnicilor de intervievare. 

Desigur, adaptarea va avea loc în funcție de ritmul specific al 
desfăşurării interviului; de exemplu, uneori se impun întrebări foarte 
scurte, cu răspunsuri concise; alteori pauzele sunt fireşti şi constituie 
momente de reformulare sau de decizie; de asemenea, pot fi cazuri când 
clienţii vor refuza sistematic să răspundă la unele întrebări. Pericolul cel 
mai frecvent, însă, se referă la sugestionarea unor răspunsuri prin însăşi 
întrebarea pusă, ceea ce ar conduce la înregistrarea şi evaluarea unor 
informaţii ce nu provin de la client. 

O altă tehnică este ceea ce se numeşte ascultarea cu a treia 
ureche (Rejk, 1956). Aceasta presupune nu doar înregistrarea, auditivă 
sau nu, a informaţiilor, cât decriptarea sensurilor pe care nici chiar 
clientul nu are intenţia a le releva. De exemplu, adjectivele utilizate de 
client în descrierea celorlalți poate sugera atitudinea acestuia față de 
responsabilitatea actului comis. Sau mecanismele specifice de apărare 
utilizate de client (rationalizare, proiectare, substituire) arată gradul de 
distorsionare a realității. 


Dificultăţi în desfăşurarea interviului 


Asemenea impedimente nu sunt deloc rare şi afectează evident 
procesul de adunare a informaţiilor. In funcţie de sursa lor, se poate 
spune că unele sunt generate de client/subiect, în timp ce altele aparțin 
pregătirii profesionale şi stadiului de dezvoltare a personalității asis- 
tentului social. Astfel, la primul nivel sunt plasate greutăţile determinate 
de clienţii refractari, nervoşi sau neîncrezători, fără să mai amintim 
tehnicile specifice de disimulare ce aparţin arsenalului de adaptare 
specific recidiviştilor. 

Însă grupa cea mai serioasă de impedimente se referă la 
pregătirea interviului şi desfăşurarea propriu-zisă a acestuia de către 
specialist. 

Din partea de pregătire, fără referiri la metodologie, se poate 
preciza elementul decorului fizic, cel care asigură un anume impact 
asupra subiectului. Este total neindicatá desfăşurarea acestuia în biroul 

unui şef direct al clientului sau într-un loc străin mediului său. Sigur, 
facilităţile care tin de spaţiul oferit nu sunt ideale, dar trebuie respectată 
regula confidentialitätii şi caracterul personal al întrevederii. Pe cát 
posibil, se vor evita întreruperile ce survin din exterior (telefon, circu- 
latia persoanelor); sigur, unele pauze sunt inevitabile, dar ele nu trebuie 
niciodată făcute în interesul personal al asistentului social sau în scopuri 
neimportante. Este vital, de asemenea, să se ofere subiectului întreaga 
atenţie pe durata desfăşurării interviului. 

De asemenea, pregătirea prealabilă trebuie să cuprindă ca fază şi 
cunoaşterea cazului, bazată pe documentarea din dosarele procuraturii si 
poliţiei, din alte documente oficiale, dar şi din alte surse. Ar fi benefică 
utilizarea unei modalități de anunfare prealabilă a subiectului cu privire 
la intențiile interviului ce va urma. Această modalitate poate consta în 
completarea unui formular cu date generale (nume, data şi locul naşterii, 
adresa actuală, loc de muncă, şcoli urmate, situaţia familială, situația 
materială), urmate de situația medicală şi o relatare foarte scurtă a 
delictului comis. 

Utilitatea unui asemenea formular rezidă în: 

e  sensibilizează clientul la problemele ce vor fi detaliate; 

e îi dă posibilitatea de a reflecta înainte de interviu pentru a 

decide dacă va fi sincer sau nu; 

e oferă o imagine generală cu privire la abilităţile de comu- 

nicare; 

e  minimalizează etapa informaţiilor formale (vârstă, şcoală 

etc.); 

e facilitează explicarea scopului interviului si a intentiilor 

asistentului social; 

e  înlesnește un prim contact mai sincer şi mai direct, bazat pe 

un acord reciproc. 

Desigur, există o multitudine de alte aspecte demne de discutat 
(explicarea scopului interviului, conducerea acestuia prin comporta- 
mentul şi limbajul operatorului, modalităţi de manipulare a clienţilor 
etc.); însă ne limităm deocamdată la a enumera câteva dificultăți ce apar 
în timpul desfăşurării activităţii cu clientul şi care trebuie eliminate până 
nu se transformă în obisnuinte dăunătoare. 

Visarea cu ochii deschişi se poate instala atunci când apare 
plictiseala din partea operatorului, fie din dezinteres, fie datorită unor 
trebuinfe personale sau presante. Acest viraj spre problemele personale 

poate fi rezultatul unei lipse de concentrare pe probleme profesionale; 
dar poate fi si o caracteristică de personalitate (cei ce se concentreazá 
mai mult pe viitor). Ínláturarea fiecárui obstacol constituie un test de 
vointá si eticá profesională. 

Digresiunea survine atunci când o informaţie comunicată asis- 
tentului social face conexiuni cu alte elemente, nerelevante însă pentru 
cazul respectiv. Această tentativă — de a lăsa ideile să rătăcească în afara 
subiectului discuţiei — conduce, în general, la pierderea contactului cu 
gândurile şi atenţia clientului. Dacă se repetă, pot compromite nu atât 
desfăşurarea interviului, cât propria imagine a asitentului social în fata 
clientului; cei care fac digresiuni sunt, de obicei, persoanele împrăștiate, 
dezordonate, cu dificultăţi de concentrare. 

Discutia în contradictoriu, deosebit de frecventă, apare atunci 
când clientul face o afirmaţie ce deranjează pe operator — care, apoi, va 
întrerupe firul conversatiei, aducând contraargumente sau opinii perso- 
nale. Dacă operatorul îşi aminteşte că interviul nu este o dezbatere, 
atunci momentul este uşor depăşit. Cei ce practică, totuşi, această 
modalitate de lucru sunt fie aroganti şi plini de sine, fie ipocriti şi 
egoişti, calităţi ce vin în contradicție cu profilul asistentului social. 

Repetiţia intervine atunci când operatorul revine la afirmaţii 
anterioare, rupând firul comunicării actuale. Se caută, în acest caz, O 
formulare mai adecvată (cazul perfectionistilor) sau o intárire a argu- 
mentelor (cazul operatorilor nesiguri). Problema este cá se pierde 
fluenta conversatiei, incluzând aici şi pierderea unor explicaţii oferite 
deja. 

De asemenea, o altă dificultate se referă la tentația de a 
întrerupe, mai ales atunci când subiectul face afirmații nefondate, chiar 
enervante. În acest caz, trebuie amintit că interviul nu este un prilej de a 
marca puncte, deci nu este un prilej de a pune la punct pe cineva. 

Soluţia este de a lăsa subiectul să facă digresiunile care pot fi 
tolerate — căci unii oameni au nevoie de mai mult timp pentru a ajunge 
la un punct vital. i 

Sigur, exigenţele desfăşurării interviului sunt mai numeroase; 
important, însă, este să nu se uite nici un moment că cel mai important 
aspect este cel al audierii efective a clientului. Întreaga metodologie 
trebuie corelată cu această cerință, precum şi cu cea a evaluării corecte a 
clientului şi circumstanțelor comiterii delictului. 

3. INTEROGAREA ÎN ASISTENȚA SOCIALĂ 


Un instrument ce face parte uneori din lucrul cu delincventii, 
îndeosebi cei in faza judiciarizàrii, este interogarea, care are ca scop fie 
obtinerea recunoasterii unei acuzatii din partea unei persoane implicate 
într-un delict, fie clarificarea unor fapte din partea cuiva care este 
nevinovat (Wicks, 1974: 133). Ca şi interviul, ea implicá culegerea de 
date despre client sau subiect, dar focalizarea este mult mai puternică si 
presupune o abilitate deosebită in desfăşurarea ei. : 

Ca asistent social, interogarea se desfăşoară indeosebi în 
situaţiile de ante-sentință si are ca finalitate clarificarea implicatiei 
subiectului în comiterea unui fapt. Se deosebeşte de anchetarea politie- 
nească, ce are ca scop investigarea amănunţită a unei declarații prin 
folosirea unei chestionări formale şi sistematice. 

Utilitatea interogării rezidă în responsabilitatea de monitorizare 
a comportamentului clientilor-delincventi. Or, există cazuri de violări a 
unor prevederi regulamentare pe care clienții nu le recunosc imediat, 
chiar negäri categorice și prelungite — cu preponderență în mediul 
penitenciar. În consecință, pentru restabilirea adevărului si a rolului 
specific, se recurge la tehnica interogării. Prin aceasta se urmăreşte 
obținerea unor informaţii specifice, ascunse de regulă sub o motivaţie 
anume (morala specifică grupului de delincventi, apărarea. unui interes 
personal, respectarea unor reguli nescrise etc.). 

Diferența faţă de interviu se regăseşte în faptul că cel care 
conduce discuţia cu autoritate este anchetatorul, şi nu clientul: acesta din 
urmă are atâta inițiativă cât să poată relata cele întâmplate. 

Pregătirea pentru interogare este diferită de cea a interviului, 
deşi în unele puncte este similară. Diferenţa este că acum are loc o 
confruntare, uncori între două persoane inteligente, structurată pe între- 
bări scurte, clare, subordonate unei singure idei. Pentru anchetator se 
impune cunoaşterea în detaliu a celorlalte mărturii, incriminante sau nu, 
pe baza cărora isi poate schita structura logică a interogatoriului. 

Conducerea şi desfăşurarea interogării trebuie să respecte unele 
reguli, astfel încât să fie înlăturate dezavantajele şi problemele ce decurg 
din incompletitudinea informației. În primul rând, anchetatorul trebuie 
să manifeste încredere în pregătirea sa şi profesionalitatea întâlnirii. 
Această încredere poate fi subtil demonstrată printr-o fermitate a 

exprimárii si argumentárii, prin siguranța si credibilitatea cunoştinţelor, 
chiar şi atunci când apărarea clientului este puternică. 

Un element important îl constituie stilul aplicat în desfăşurare. 
Prima cerință este aceea de a fi total profesional, fără implicări emo- 
tionale personale. Nu este recomandabilă poziţia tipului dur, uşor de 
descifrat de delincventii versati, si nici abordarea unor presentimente. 

Specific interogatoriului este si punerea unor întrebări conduc- 
tive, lucru total neindicat în interviu, prin care se incurajeazá puternic 
anumite ráspunsuri/márturisiri; de regulá, aceste întrebări reconstituie 
desfăşurarea delictului, şi-i creează subiectului iluzia că doar recunoaşte 
nişte lucruri deja cunoscute. De exemplu: „Ai fost în... pe la ora..., nu-i 
aşa?”, „Apoi ai plecat..., ai făcut....?”. 

O altă regulă se referă, însă, la dezvăluirea treptată a acelor 
informaţii care-l incriminează pe subiect, uneori luându-l prin surprin- 
dere, fără a-l lăsa să presupună pasul următor. Se poate insista pe 
nepotrivirea dintre propria declaraţie şi celelalte, determinându-l astfel 
să rămână mereu în apărare. Îndeosebi recidiviştii vor reacționa pozitiv 
la astfel de probe, indicând cu sinceritate zonele adevărate. 

Dacă sunt subiecţi care fac afirmaţii false — şi acest lucru nu 
poate fi probat —, trebuie lăsată impresia că sunt acceptate; căci min- 
ciuna va genera o alta, astfel încât vor ajunge într-o situaţie în care 
singura alternativă este adevărul. 

Tot în acest bagaj intră şi regula ce se referă la crearea unui 
disconfort pentru subiect şi profitarea de acesta. Semnele exterioare ale 
disconfortului sunt multiple (confuzie verbală, bâlbâială, transpiratie, 
nervozitate, ticuri etc.) şi acestea pot fi interpretate ca indicativi ai 
vinovátiei; în consecinţă, se trece la presiuni verbale (prin repetarea 
unor intrebári mai dificile pentru subiect), la reluári de variante (cáci 
subiectul nu-şi va mai aminti acum micile detalii, inventate), la 
utilizarea unor trucuri (cum ar fi amăgirea sau procedeul uşii din spate). 
Totuşi, pentru asistentul social, utilizarea trucurilor în interogatoriu nu 
este recomandată, deoarece, datorită manipulării psihologice, se poate 
reduce sentimentul de vinovăţie. 

Mai mult decât atât, după încheierea interogärii, trebuie 
restabilită relaţia de lucru cu clientul. De aceea este bine ca, de fiecare 
dată, clientul să ştie motivul interogatoriului şi consecințele acestuia, 
astfel încât această tehnică să fie privită ca pe ceva necesar, ce face parte 
din sarcinile profesionale. 

4. CONSILIEREA. ASPECTE ALE CONSILIERII 
IN LUCRUL CU DELINCVENTII | 


Una dintre cele mai importante recomandări în tratamentul 
delincventei juvenile este modelul mixt, penal şi terapeutic, numit şi 
modelul de negociere si reglementare a conflictelor (Cooke, 1993). 
Orientarea principală şi scopul dominant în acest model le reprezintă 
reinsertia şi reabilitarea în contextul familial şi comunitar în care s-au 
dezvoltat actorii sociali. Pentru atingerea acestora, sunt necesare 
abilităţi specifice asistentului social (de comunicare, de relationare, de 
management, de lucru în echipă etc.), dar este vital ca acesta să stăpâ- 
nească foarte bine diferitele niveluri şi modalităţi ale intervenţiei: la 
nivel administrativ, la nivel de grup Şi intervenţia individualizată. 

Lucrul individual se concretizează în patru forme de bază, care 
sunt cele mai frecvente în programele de lucru cu astfel de clienţi: 

a) consilierea; 

b) lucrul de caz; 

C) supervizarea; 

d) rezolvarea de probleme. 

Toate aceste forme vizează să-l ajute pe client să redescopere şi 
să revină la comportamentele şi stările anterioare printr-o abordare 
etapizatd şi bine studiată. Dintre acestea, consilierea pune în mişcare 
multiple componente psiho-dinamice şi ridică o serie de probleme 
deseori ignorate sau necunoscute. Acesta este motivul pentru care o 
preferám în demersul de faţă. | 

Prima sarcină este să diferentiem între consiliere si psiho- 
terapie, deoarece mulți afirmă că ele sunt interşanjabile și a doua ar 
putea-o cuprinde fără probleme pe prima, transformând-o într-un 
instrument subordonat. Psihoterapia e realizată de psihiatri şi psihologi 
cu o experiență ce constă în multi ani de pregătire si de înaltă 
specializare. E adevárat cá ei folosesc multe din tehnicile utilizate si de 
cei ce fac consiliere, dar psihoterapeutii au o înțelegere teoretică mai 
profundă a cauzalitátii problemei pe care ei o tratează şi acționează la 
alte niveluri ale conştiinţei. 

Termenul ratează delimitează o altă distincție importantă între 
psihoterapie şi consiliere. Psihoterapeutii opereazá cu o interpretare 
patologică a problemelor pacienţilor; consilierii sunt pregătiți să 

folosească ,o interpretare a problemelor clienţilor în termeni de 
deficiență, lipsă, neajuns. Psihoterapeutii diferă de consilieri, de 
asemenea, şi prin profunzimea şi seriozitatea problemelor pe care le 
abordează, cât şi prin intensitatea tratamentului. Ei încearcă să-şi ajute 
pacienţii prin restructurarea bazelor personalităţii de-a lungul unei 
durate mari de timp. Consilierii încearcă să-şi ajute clienţii prin adaptări 
cotidiene la probleme şi dezvoltând personalitatea deja existentă. O altă 
diferență se referă la faptul cá psihoterapeutii abordează conflicte 
intrapersonale primare, în timp ce consilierii au de-a face în primul rând 
cu conflicte interpersonale. 

De asemenea, există un raport specific între consiliere şi 
interviu. Cu siguranță că există multe diferenţe, dar există şi similitudini 
între intervievare şi consiliere. Consilierea constă într-o serie de răspun- 
suri avizate oferite clienţilor care au probleme ce le afectează viața 
cotidiană. Consilierea este în mod esenţial o extensie a tehnicii de 
intervievare şi utilizează aceleași modalităţi şi abilităţi de comunicare, 
dar nu se rezumă la atât; unul dintre obiectivele principale ale unui 
consilier se referă la nivelul de rezistenţă al clientului, care trebuie să fie 
cât mai scăzut. Pentru aceasta, trebuie să stăpânească numeroase 
instrumente şi tehnici, dar nu numai atât. Se impune ca un bun consilier 
(care este deschis, cald, intelegátor, tolerant şi empatic) să opereze cu 
perspective teoretice diferite; dacă un consilier e preocupat să-şi 
îmbunătăţească calitatea procesului de consiliere, atunci trebuie să 
urmărească perfecționarea şi stăpânirea tehnicilor, inclusiv de intervie- 
vare. Ideea este că tehnica e ceva secundar în cadrul procesului de 
consiliere, comparativ cu trăsăturile de personalitate ale consilierului. 

Diferenţele dintre intervievare şi consiliere sunt numeroase. 
Deşi s-a afirmat despre consiliere că este o extensie a procesului de 
intervievare, anumite diferenţe dintre ele trebuie subliniate în special în 
situaţia aplicării cu clienţi ai justiţiei. Mai întâi, e mai probabil să 
întâlneşti o mai mare rezistenţă în timpul procesului de consiliere, decât 
în timpul interviului. În cadrul interviului, clientul e anxios, reținut, 
necooperativ, deoarece știe că i se vor face diverse observații ŞI i se vor 
da recomandări. În funcție de ceea ce s-a dispus în instrumentarea 
dosarului, clienţii tind să-şi diminueze motivaţia pentru cooperare, pe 
măsură ce se face încadrarea juridică a cazului lor. Această tendinţă este 
un motiv suficient pentru a face tot posibilul pentru a stabili un raport de 
cooperare în timpul interviului iniţial. Dacă nu se stabileşte un astfel de 

raport când clientul este mai docil şi intelegátor, relaţia se va dezvolta 
mult mai dificil mai târziu. Consilierul nu trebuie să fie descurajat, 
demotivat dacă percepe o schimbare în conduita unor clienţi, în funcţie 
de evoluţia cazului. El trebuie să o accepte ca pe o provocare profe- 
sională. In al doilea rând, dacă a stabilit cu succes o relaţie de lucru cu 
clientul său, acesta este pregătit să comunice cu el la niveluri tot mai 
profunde în şedinţele succesive de consiliere, dezvoltând cu grijă o 
înțelegere empatică a acestuia. Astfel, el nu mai trebuie să adune o mare 
cantitate de date despre client şi se poate concentra pe problemele 
specifice. 

Cu această scurtă introducere, credem că este potrivită o 
prezentare a cinci dintre cele mai populare teorii asupra consilierii: două 
dintre ele vizează consilierea non-directivă $i trei pe cea directivă, 
Aspectele importante ale consilierii pot fi ilustrate şi integrate în 
contextul acelor teorii care le dezvoltă cel mai puternic. Însă nici o 
teorie nu e aplicabilă la toate problemele ce apar şi se manifestă la un 
client şi nici o teorie nu epuizează unicitatea acestuia. Rezultă că 
anumite conţinuturi ale unei teorii asupra consilierii pot fi universal 
aplicate doar la modul ideal şi nu pot fi valabile toate într-o anumită 
Situaţie. Insă, cu cât consilierul are în repertoriul său mai multe 
conținuturi teoretice, cu atât va fi mai capabil să răspundă cu succes la 
diversii clienti şi problemele cu care se va întâlni, »Loialitatea" față de o 
anumită teorie poate limita sever eficienţa consilierului, conducându-l la 
preocuparea exclusivă de a raporta ceea ce se întâmplă cu teoria 
cunoscută şi de a ignora restul. i 

Cele mai cunoscute și aplicate teorii non-directive ale consilierii 
sunt terapia psihanalitică şi terapia centrată pe client. Acestea pun un 
mare accent pe abilitatea clienţilor de a-şi descoperi ei înşişi propriile 
capacităţi/resurse sau soluții. Consilierul joacă un rol relativ pasiv şi 
nu-şi propune să-i impună valorile clientului şi să-i furnizeze soluţii. 
Terapia psihanalitică şi cea centrată pe clienti sunt rar folosite în medii 
corectionale, pentru că sunt non-directive şi pentru că terminologia şi 
conceptele sunt difuze, iar metodele sunt dificil de aplicat de către un 
nespecialist. 

Psihanaliza este abordată aici deoarece include conţinuturi 
foarte utile — pentru consiliere — despre natura umană. În timp ce cele- 
lalte. patru teorii se concentrează pe prezent, psihanaliza pune mare 
accent pe rolul trecutului în determinarea conduitei prezente. Deoarece . 

foarte multe dificultăți emoţionale şi comportamentale par să provină 
din experienţele trecute, este important să conştientizăm şi să explorăm 
trecutul clientului ca suport pentru înțelegerea prezentului său. Psihana- 
liştii explorează copilăria pacientului pentru a descoperi motivele 
inabilitátii lui de a iubi, care este considerată un punct fundamental in 
comportamentul uman. 

Teoria psihanalitică asupra structurii tripartite a personalității — 
sinele, eul şi supraeul — este prea bine cunoscută pentru a o repeta aici. 
Ajunge să spunem că aceasta se leagă de recunoaşterea „bestiei şi 
îngerului din om”. Partea bestială a umanităţii este cea mai legată de 
lucrătorul social din justiţie. În această calitate, consilierul trebuie să 
asiste clientul în înțelegerea de sine şi să înscrie această înțelegere în 
sfera întăririi ego-ului (partea raţională a personalităţii), astfel ca el să 
poată stapâni partea iraţională şi impulsivä (sinele). 

Psihanaliza accentuează importanța esenţială a aşa-numitelor 
etape psihosexuale implicate în dezvoltarea personalităţii (Maddi, 
1980). Din cele 5 stadii de dezvoltare (oral, anal, falic, al latentei si cel 
genital), primele trei au o importanţă deosebită, deoarece le regăsim în 
perioada timpurie, când se pun bazele comportamentului uman. Fiecare 
stadiu reprezintă prima întâlnire a copilului cu constrângerile externe, ce 
acționează asupra impulsurilor naturale. Aceste întâlniri generează 
sentimente negative în copil, cum ar fi ostilitatea, ura, furia. Deoarece 
manifestarea acestor sentimente determină reacții negative din partea 
celorlalți, copilul învață să şi le reprime, ceea ce conduce mai târziu la 
incapacitatea de a accepta şi manifesta adevăratele sentimente. Aceste 
bariere ale auto-cunoasterii trebuie sparte şi înlăturate în toate şedinţele 
de consiliere. 

Stadiul oral: de la naştere la un an. Este perioada în care 
copilul are nevoie de dragoste şi securitate şi în care se formează bazele 
personalităţii sale. La sânul mamei, copilul îşi satisface trebuintele de 
bază — foamea şi nevoile de cunoaştere şi stimulare tactilă — şi obţine 
satisfacţii pe “care şi le doreşte mereu, deoarece ele recompensează 
intrinsec. Atunci când copilul descoperă sursa plăcerilor sale, el dez- 
voltă pentru aceasta o dragoste foarte puternică, datorită efectelor pe 
care le obţine. In acest sens, dragostea pentru mamă este un fel de 
răspuns condiționat datorat asociaţiilor continue făcute între mamă şi 
plăcerile pe care ea le oferă. 

Comportamentele negative, cum ar fi agresiunea, se instalează 
ca rezultat al nesatisfacerii adecvate a acestor nevoi. După această 
teorie, aceste comportamente sunt substitute față de ceea ce individul 
are cu adevărat nevoie: dragoste. Astfel de indivizi se simt intruşi, 
nedoriți, neacceptati si sunt marginalizati şi respinşi de ceilalţi. Ei nu se 
pot accepta nici pe ei înşişi, nici pe ceilalţi, deoarece nu au experimentat 
acceptarea celuilalt. Experiența ataşamentului timpuriu constituie o 
modalitate de evitare şi prevenire a acestor feluri de negativism. Asta nu 
înseamnă că toti oamenii care manifestă aceste caracteristici negative au 
avut o copilărie lipsită de iubire sau că indivizii ce au avut o astfel de 
copilărie vor manifesta în mod necesar aceste caracteristici. Teoria 
afirmă că acest tip de comportamente prezente la adulți îi caracterizează 
mai mult pe acei indivizi a căror copilărie a fost marcată de lipsa iubirii, 
decât pe cei ce n-au suferit de această lipsă. | 

Stadiul anal: 1-3 ani. În stadiul anal are loc prima întâlnire a 
copilului cu disciplina. Copilul primeşte o serie de admonestări carac- 
teristice acestui stadiu: „Nu atinge cuptorul!", „Nu mai bate pisica!". 
Copilul cunoaşte adevărata disciplină a auto-stápánirii, învățând să-şi 
controleze funcţiile corpului prin mersul la toaletă. Utilizarea toaletei 
are o importanță deosebită în teoria psihanalitică, deoarece marchează 
prima situaţie când copilul îşi suprimă un impuls natural, amânându-l 
până când poate fi satisfăcut într-un mod şi loc adecvat. Deşi copilul 
tinde să se manifeste împotriva folosirii toaletei, atunci când realizează 
controlul sfincterian şi o foloseşte cu succes, devine mândru pentru că a 
realizat auto-stăpânirea. Părinţii ar trebui să încurajeze acest gen de 
auto-stăpânire, permiţând copilului să exploreze şi să comită greșeli. 
Trebuie să fie acceptată ideea că este bine să apară şi greşeli dacă se 
învaţă ceva din ele. Dacă părinţii sunt constant critici faţă de greşelile 
copilului, acesta va deveni reţinut faţă de explorarea mediului. O grijă 
exagerată faţă de orice acţiune a copilului nu îi va dezvolta autonomia si 
independenţa. Copiii pot rămâne pentru totdeauna la modul „a nu face 
nimic”, lipsindu-le încrederea în sine pentru a explora noi orizonturi şi 
vor avea un repertoriu conceptual şi comportamental sărac, inclusiv o 
imagine de sine săracă. 

Stadiul falic: 5-5 ani. Este perioada dezvoltării timpurii a 
conştiinţei şi a identificării cu rolul sexual. În acest stadiu, copilul 
devine conştient de organele sale genitale. Dacă părinții sunt excesiv de 

moralişti, ei vor orienta acest stadiu către un control excesiv al supra- 
eului. O astfel de conformare rigidă la un tip de moralitate puritană 
poate împiedica sau exclude bucuria intimitätii cu alte persoane mai 
târziu, din cauza unei identificări inadecvate cu rolul sexual. Aceasta 
este perioada conflicului oedipal, ce se referă la tendinţa de a-şi forma 
un ataşament afectiv puternic, cu implicaţii sexuale, faţă de părintele de 
sex opus şi de a dezvolta o rivalitate faţă de părintele de acelaşi sex. 

În următoarele două stadii, dezvoltarea urmează alte coordonate 
(în stadiul latentei, elementele definitorii se referă la dezvoltarea fizică 
şi intelectuală, iar în stadiul genital, accentul cade pe sexualitatea 
matură); primele trei sunt însă răspunzătoare de defectiunile de compor- 
tament ce trebuie rezolvate în procesul de ajutor dat clientului. Trebuie 
specificat că atitudinea acestuia nu este niciodată una simplă şi 
rectilinie, ci dezvoltă un întreg, arsenal de apărare, prin care-şi urmăreşte 
propria integritate şi auto-conservare. 

Identificarea mecanismelor de apărare ale pacientului este o 
parte importantá a procesului psihoterapeutic si de consiliere. Acestea 
operează la nivelul inconştientului si funcţionează pentru a proreja 
ego-ul de realitatea amenințătoare, distorsionând-o. Mecanismele de 
apărare nu sunt în mod necesar patologice; fiecare dintre noi folosim 
câteva din acestea, căci ele facilitează psihologic adaptarea. Doar atunci 
când devin parte integrantă a modului de viaţă, conducând la evita- 
rea realității, trebuie să constituie obiect de îngrijorare, În literatura 
psihanalitică sunt menţionate numeroase mecanisme de apărare (Walker 
et al., 1981). 

Negarea este blocarea/stoparea unei porţiuni a realității care 
este amenințătoare pentru ego. Sentimentele de natură sexuală sunt 
adesea subiectul unui asemenea mecanism. Chiar şi o supărare/necaz va 
fi negată de un client faţă de el însuşi. Aceasta nu este o simplă „uitare” 
sau reprimare, ci mai curând d de a recunoaste cá ceva neplácut 
s-a intámplat. 

Rafionalizarea este procesul de construire pentru sine a unor 
motive, justificări acceptabile pentru propriul comportament, pentru a 
linişti ego-ul prejudiciat. Acesta este un mecanism foarte frecvent la 
clienții judiciarizati. Raţionalizarea ajută să ne menţinem o imagine de 
sine acceptabilă, prin minimalizarea răului făcut: blamăm sau deva- 
lorizăm ceea ce am dorit, dar la care nu putem accede („Nu am luat 

serviciul pentru că toti de acolo sunt nişte tâmpiţi. Oricum, cine ar fi 
vrut slujba aceasta stupidă?”). 

Fixarea desemnează rămânerea inertă, imobilă la un stadiu 
timpuriu din formarea personalităţii, deoarece stadiul prezent determină 
anxietate. Multi clienti delincventi manifestă o racordare copilărească la 
prezent, deoarece a päsi în viitor înseamnă pentru ei să päseascä într-un 
mare necunoscut. Multi şi-au dezvoltat un pattern al neajutorării prin 
dependenţa ior față de sisteme de „binefacere” (de exemplu, viața în 
penitenciar), care este singurul „părinte” material pe care l-au cunoscut 
vreodată. Rolul asistentului social este să-i ajute pe clienti să-şi dezvolte 
o orientare realistă faţă de viitor prin încercarea de a mări semnificaţia 
muncii si transmiterea ideei că există alternative. 

Transferul desemnează deplasarea sentimentelor faţă de ceva 
sau cineva asupra unui alt obiect sau persoană, deoarece persoana sau 

„obiectul iniţial este fie inaccesibil, fie plin de putere. Furia şi agre- 
sivitatea sunt adesea transferate către un inocent. Agresarea soției şi a 
copilului reprezintă frecvent transferul agresivitätii generate de alte 
persoane prea puternice pentru a fi atacate direct. Mulţi autori consideră 
că delincventii au dificultăţi în a-şi identifica sursa furiei si agresivitätii 
lor. Mai mult, ei nu au învățat să-şi exprime sentimentele în moduri 
adecvate, astfel încât îşi orientează agresivitatea — care poate avea 
semnificaţii afective — către tinte sigure şi vulnerabile. 

Intelectualizarea este un mecanism de apărare pe care îl 
folosesc cei mai educati dintre clienții delincventi, încercând să atace 
realitatea legală prin intelectualizarea delictelor lor. Un vânzător de 
droguri se va lansa într-un fel de monolog, justificàndu-si delictul si 
acuzând societatea de ipocrizie, deoarece nu soluţionează problemele 
mult mai grave de la vârful clasei politice şi care constituie premisa 
propriului comportament. Ca ascultător, se poate accepta legitimitatea 
poziţiei lui. Dar asistentul social trebuie să-i convingă pe clienţi că 
problema o reprezintă comportamentul lor, nu al altora, şi că ei nu pot 
evita confruntarea cu comportamentul lor prin încercarea de a orienta 
discuţia spre altceva. 

Protecția este mecanismul prin care persoanele atribuie altora 
sentimentele pe care refuză să le vadă în ei înşişi. Acestea sunt cu atât 
mai tulburătoare, cu cât se referă la impulsuri reprimate. Clientul care 
Simte că nimeni nu-l înţelege şi nu-l place, va ascunde ostilitatea sa faţă 
de alţii, proiectând asupra celorlalți sentimentele negative despre ei 

înşişi, protejándu-si astfel ego-ul prin confundarea sinelui cu alţii. Atât 
de multele manifestări ale ostilitátii şi urii la clienții din justiție sunt în 
realitate expresii ale urii de sine, Dacă asistentul social poate ajuta 
clienţii să-şi dezvolte sentimente pozitive despre ei înşişi, ei îşi vor 
dezvolta atitudini mai bune faţă de lume. 

Utilitatea esenţială a teoriei psihanalitice pentru asistentul social 
ce lucrează cu clienţii justiţiei criminale este că furnizează informaţii 
care conduc la o mai bună înțelegere a luptei clientului cu el însuşi şi cu 
lumea din afară. In special înțelegerea mecanismelor de apărare este 
deosebit de utilă în înțelegerea rezistenței clientului în procesul de 
consiliere. Dar o cunoaştere de mică anvergură a teoriei psihanalitice 
este nu numai ineficace, ci şi periculoasă. Asistentului social îi lipseşte 
antrenamentul necesar pentru a practica tehnicile psihanalitice. Încercarea 
de a le aplica prea repede poate avea consecințe negative; învăţarea 
acestor tehnici cere mult timp şi implicare. Mulţi din psihiatrii înşişi 
s-au orientat către metodele mai simple de tratare a problemelor tipice 
ale clienților. 

A doua teorie utilizată este abordarea centrată pe client 
(Walsh, 1988). Carl Rogers a dezvoltat această abordare ca încercare de 
a răspunde deficienţelor pe care el le depista în psihanaliză. Fiind un 
gânditor existențialist, umanist, el a respins determinismul teoriei 
psihanalitice a lui Freud în favoarea auto-determinärii şi a bunătăţii 
naturale a fiinţei omeneşti. Decât să vadă individul ca fiind condus de 
impulsuri biologice, iraționale (pe care Rogers le-a văzut ca elemente 
ale vieţii intime acolo unde alţii le-au interpretat ca bazal antisociale), 
această abordare priveşte oamenii ca fiind esențial buni, auto- 
-determinati şi având o capacitate înnăscută de auto-actualizare. 

Abordarea centrată pe client elaborează tehnici de consiliere 
pornind de la asertiunea că prioritatea absolută o are natura relației 
dintre consilier şi client. Ceea ce aduce consilierul în relaţie, calităţile 
sale, este de departe mult mai important decât tehnica sa. Absența 
altruismului- în relaţiile umane este motivul fundamental al izolării, 
alienării, singurătăţii şi auto-distrugerii clienţilor care au nevoie de 
consiliere sau asistență. Rezultă că şi clientul trebuie să contribuie la 
formarea unei relaţii pozitive cu cel putin o altă persoană dacă vrea să 
realizeze ceva semnificativ pentru a ieşi din criză. Această altă per- 
soană este consilierul. Desi responsabilitatea descoperirii adevăratei 
bunätäti a sinelui e plasată la nivelul clientului, în această formă esenţial 

non-directivă de consiliere sarcina de a conduce spre sinele adevărat 
revine consilierului. Dacă poate crea un anumit tip de relaţie, cealaltă 
persoană va descoperi în sine capacitatea de a folosi această relaţie 
pentru creştere, schimbare şi dezvoltare personală. Consilierul functio- 
nează ca un fel de moaşă, extrăgând din client bunătatea, care e deja 
prezentă, şi facilitează naşterea. | 

| Singura tehnică a terapiei centrate pe client este ascultarea 
activă, ce poate fi numită cu alti termeni (clarificarea, parafraza sau 
reflectarea sentimentelor). Atributele principale ce trebuie aduse în 
relaţia stabilită în această tehnică sunt: privirea necondiționat pozitivă, 
onestitatea şi empatia. Fiecare dintre acestea merită o prezentare, fie ca 
şi minimală. 

Abordarea necondiționat pozitivă. După Rogers, multe senti- 
mente negative de sine şi probleme psihologice provin din cauza 
expectanjei emise de alţii pentru a ne accepta. Ei ne plac sau ne iubesc — 
deci ne acceptă — „dacă“ suntem într-un anume fel sau „dacă“ facem ce 
ar dori ei să facem. Deoarece toti dorim să fim iubiţi, plácuti, acceptaţi, 
tindem să ne conformăm acestor expectante. Tendinţa noastră spre 
conformitate cu expectantele celorlalți ne conduce la o imagine de sine 
distorsionată. Pentru a funcţiona ca oameni sănătoşi din punct de vedere 
psihologic, este necesar să ne ajustăm mereu propriile standarde ale 
comportamentului şi acceptării de sine. Privirea necondiţionat pozitivă 
se produce când consilierul comunică clientului o acceptare deplină şi 
sinceră a persoanei sale. Acceptarea nu trebuie să fie contaminată de 
judecarea atitudinilor clientului, a sentimentelor sau comportamentelor 
sale ca fiind bune sau rele. Aceasta nu înseamnă că terapeutul aprobă 
sau acceptă comportamente ilegale sau imorale, ci că umanitatea 
esenţială a clientului este acceptată şi valorizată în ciuda atitudinilor şi 
comportamentelor. Această acceptare permite clienţilor libertatea de a 
examina propriul comportament într-un context non-amenintátor. Altfel 
ei pot ajunge singuri la concluzia că atitudinile şi comportamentul lor 
vizează auto-apărarea. 

Privirea necondiționat pozitivă este un ideal de atins şi nu o 
cerință de tipul „totul sau nimic”. Este foarte nerealist să gândim că se 
poate dezvolta acest tip de relaţie cu toti clienţii sau cu cea mai mare 
parte din ei. Orice relaţie între două persoane este un amestec ce poate 
exploda sau se poate anula/inhiba. Anumiți clienti sunt puternic hotărâți 
să facă viaţa consilierului cât mai dificilă şi vor considera ca slăbiciune 

eforturile lui de a stabili o relaţie de lucru pozitivă. Oricum, cei mai 
, multi clienţi vor răspunde la căldura consilierului cu propria lor căldură, 
Consilierul trebuie să fie precaut, deoarece relaţia nu trebuie să devină 
una de dependenţă a clientului față de acesta; de aceea, consilierul nu 
trebuie să folosească relaţia în mod posesiv, pentru a-şi satisface propria 
nevoie de privire pozitivă. Nivelul la care consilierul poate ajunge în 
acceptarea necondiţionat pozitivă, despre care vorbeşte Rogers, este, în 
- general, nivelul de succes la care consilierul poate accede ín eforturile 
sale de perfecţionare profesională. 

Onestitatea. Consilierul trebuie să fie sincer eu clientul. El 
trebuie să accepte să lucreze şi să participe în relaţie cu propriile 
sentimente, pozitive sau negative, generate de interacţiunea cu clientul. 
Pe scurt, trebuie să se prezinte clientului într-o manieră autentică. A 
arăta o faţă falsă înseamnă că şi consilierul resimte lipsa congruentei 
între sinele real şi cel ideal, care este, în această teorie, tocmai starea 
vulnerabilă pe care se presupune că o trăieşte clientul. De vreme ce 
sarcina consilierului este să ajute clientul să devină conştient de incon- 
gruentele sale interne, este de dorit pentru consilier să prezinte o 
imagine autentică, integrá şi integrală despre sine. Obiectivul ultim al 
exerciţiilor de auto-exprimare, pentru consilierul novice, este să 
dezvolte o autentică şi congruentă imagine a sinelui său. Scopul este ca 
transparența şi autenticitatea proprii să permită exprimarea liberă a 
clientului. 

Aceasta nu înseamnă că doar un consilier pe deplin autentic îşi 
poate consilia efectiv clienții. Sinceritatea umană sau autenticitatea 
există ca un continuum ce trebuie dezvoltat, punctele extreme (since- 
ritatea absolută şi minciuna totală) nefiind niciodată atinse. Mai 
importante sunt stările şi sentimentele comunicate. Este interesant să 
observăm acordul asupra acestui subiect al marilor doctrine din științele 
umane. Freud, Marx şi Maslow, în ciuda orientărilor teoretice radical 
diferite ideologic, au fost toti de acord că abilitatea de a iubi si de a fi 
iubit reprezintă cheia autenticității umane. 

Empatia. Empatia este capacitatea consilierului de a participa la 
sentimentele clientului. Empatia implică mai mult decât o înțelegere 
intelectuală a: sentimentelor acestuia. Ea merge dincolo de cunoaşterea 
cognitivă a clientului, determinând consilierul să experimenteze senti- 
mentele celuilalt ca şi cum ar fi ale sale. Aceasta implică un anumit tip 
şi nivel de înţelegere subiectivă, pe care o pot realiza numai cei care au 

mers în aceiaşi pantofi. Mayeroff descrie abilitatea empatică astfel: „Ca 
să (ii la altă persoană trebuie să poti s-o înţelegi pe ea şi lumea sa ca şi 
cum te-ai afla în interiorul ei. Trebuie să poti să vezi cu ochii ei lumea ŞI 
cum se vede pe ea însăşi. In locul unei permanente observări într-un 
mod detaşat din afară, trebuie să poti fi împreună cu persoana 
respectivă, în lumea sa, explorând lumea sa pentru a vedea dinăuntru 
cum este viața pentru ea, ce năzuieşte să fie si de ce are nevoie ca să se 
dezvolte” (Mayeroff, 1971: 41). 

Definiţia empatiei — ca şi aceea a privirii necondiţionat pozi- 
tive — este minunată în conceptualizarea sa, dar probabil imposibil de 
realizat în sensul absolut. Multe manuale de consiliere conțin recoman- 
dări cum ar fi: „Răspundeţi clientului cu empatie”. Aceasta poate da 
consilierului începător impresia greşită că pătrunderea în cadrul de 
referinţă al clientului poate fi definită ca realizarea unor instrucțiuni de 
genul: „Puneţi blocul A pe blocul B şi impingeti". Această perspectivă 
mecanicistă şi instrumentalistă este greşită şi constituie o falsă soluţie. 

Problema care se pune este dacă empatia este posibilă între 
persoanele de rase diferite, poziţii sociale şi moşteniri educaționale 
diferite. Da, dar într-o măsură limitată. O astfel de abilitate nu vine de la 
sine sau uşor. Trebuie să munceşti foarte mult pentru a o dezvolta, atât 
prin examinarea propriilor valori, prejudecăţi şi stereotipuri, cât şi prin 
asimilarea a cât mai multor cunoştinţe despre cauzele şi motivele 
comportamentelor diferitilor/deviantilor. Abilitatea de a empatiza cu 
clientul va creşte direct proporţional cu timpul pe care-l petreci pentru a 
te face acceptat, exersându-te şi antrenându-te în această direcție. Chiar 
şi aşa, poate fi contraproductiv să convingi clientul că îi întelegi 
problemele, până nu ai derulat un număr de şedinţe cu el, în care ai 
ascultat activ tot ce a avut de spus. 

Ascultarea activă este achiziţia esenţială pentru a ajunge la 
empatie. Se face distincţia între ceea ce se numeşte empatie primară şi 
empatie avansată, ambele fiind tipuri pe care le subsumăm empatiei 
pure. Primul nivel al empatiei desemnează comunicarea inițială a 
înțelegerii esenţiale a sentimentelor şi experiențelor clientului. Astfel, 
furia, depresia şi anxietatea sunt comune tuturor oamenilor şi nu se 
raportează doar la exptrienţele clienţilor. Nivelul avansat al empatiei se 
situează dincolo de ceea ce declară clientul, implicând trăirea 
sentimentelor corelate cu cele declarate sau exprimate în alt mod. Este - 
exact ceea ce Reick (1956) înțelegea prin „a asculta cu a treia ureche”. 

Oricum, ar trebui să facem distincţie între folosirea empatiei într-o 
şedinţă inițială de intervievare şi folosirea ei într-o şedinţă de consiliere. 
Într-o şedinţă de interviu, prima sarcină este evaluarea clientului, iar a 
doua sarcină este pregătirea cadrului de lucru pentru viitoarele şedinţe 
de consiliere. Asculti ceea ce spune clientul, observi ceea ce trăieşte $i 
exprimă pentru a obține cea mai bună înțelegere. Ín interviul initial este 
prea devreme pentru a fi provocat, spunându-i-se ce implicá sau 
exprimá spusele sale. Sunt prea putine cunostinte despre client, nu s-a 
stabilit încrederea, deci pot fi complet greşite în judecăţi si interpretare. 
Sau clientul poate să nu fie pregătit să verifice înțelegerea în acel 
moment şi o poate nega. Odată ce clientul a negat interpretările 
consilierului vizând aspecte intime şi profunde ale sinelui său, devine 
mult mai dificil pentru el să admită acest lucru mai târziu. 

Deci empatia se referă la o serie de răspunsuri date de consilier 
cu sensibilitate dezvoltată la pachetul unic de sentimente ale clientului 
despre lume şi locul său în ea. Prin empatie, gândeşti efectiv împreună 
cu clientul, şi nu despre el. 

Este important de reținut că răspunsurile consilierului nu sunt 
niciodată neutre; ele sunt fie constructive, fie distructive. Acest aspect 
este foarte important pentru clienţii din justiţie, de vreme ce ei sunt 
împreună cu consilierul la bine şi la rău în perioade hotărâtoare (de 
instrumentare, de adaptare, de probaţiune sau de supervizare condi- 
tionatä). Răspunsurile constructive sunt cele care implică clientul în 
auto-explorare, astfel încât să poată ajunge el însuşi la soluționarea 
problemelor proprii. Clienţii pe deplin implicaţi sunt cei care acceptă 
realitatea problemelor lor şi se gândesc la rezolvarea lor. De exemplu, să 
presupunem că Tony (care se află sub supervizare condiţionată) vine şi 
declară despre slujba sa (să zicem o muncă de asamblare) că o găseşte 
plictisitoare, nesatisfăcătoare şi necorespunzătoare în raport cu talentul, 
trebuintele si ambitiile sale. Mai mult, spune cá vrea sá o abandoneze. 
Însă consilierul doreşte să-şi păstreze slujba, ştiind că e greu de găsit un 
loc de muncă, iar aceasta este o condiţie hotărâtoare în activitatea cu 
clientul supervizării. Deci răspunsul poate fi: „Tony, ştiu că munca ta nu 
te mulţumeşte. Eu pot să înțeleg acest lucru, deoarece am avut Şi eu 
slujbe care mă făceau să simt la fel. Dar aş vrea să ştiu ce anume din 
munca ta nu-ți convine?”. 

Ce se realizează ín aceste trei enunturi? Mai întâi, i s-a 
recunoscut realitatea problemei si că acest fapt reprezintă un 
impediment adevărat pentru el. Apoi, au fost reflectate sentimentele sale 
determinate de problemă, prin aceasta făcându-l conştient că a fost 
înțeles corect. În al treilea rând, s-a arătat empatie prin descrierea 
experienţelor similare. Întărirea percepţiei lui Tony privind acceptarea 
de către așistentul social a realităţii problemei sale îi da un sentiment de 
comuniune. În acelaşi timp, îl va face pe Tony mai receptiv la planul de 
acţiune care va fi decis împreună, de vreme ce planul a fost modelat în 
funcţie de propriile experiențe de viaţă. În al patrulea rând, s-a realizat 
chiar mai mult folosind o întrebare deschisă, cerându-i-se lui Tony să 
identifice condiţiile specifice, circumstanțele sau situaţiile care-i deter- 
mină sentimentele negative. Răspunsul a generat o atmosferă pozitivă, 
care va facilita următoarele discuții şi explorări, conducând la un plan de 
acțiune mutual acceptabil care să rezolve problema. Pe scurt; s-a făcut 
uz excelent de empatia primară corectă. 

Contrastul la un asemenea răspuns poate fi următorul răspuns 
negativ: „Tony, toată lumea se plânge de orice. Această problemă 
despre slujba ta e numai în capul tău. Cum poti să te aştepţi la o slujbă 
mai bună cu educaţia ta? În plus, nu poti abandona slujba fără permi- 
siunea mea, aşa că relaxează-te Si uit-o, amice”. 

Ce se realizează prin asta? Mai întâi, răspunzând prin cadrul 
propriu de referință, şi nu prin cel al lui Tony, se neagă realitatea 
problemei sale şi a sentimentelor determinate de problemă. În al doilea 
rând, este denigrat, considerându-l un nemulțumit şi acuzându-i trecutul 
şi educaţia. In al treilea rând, are loc o distantare de el prin: 
demonstrarea unei lipse de intelegere, accentuarea unor diferente (între 
niveluri de educaţie), se insistă pe relaţia de autoritate ce există si starea 
lui de supus. Mai mult, spunându-i-se „relaxează-te şi uită“, se obţine 
inversul: el nu va putea să uite sau să se relaxeze; mai mult, i s-au 
exacerbat sentimentele negative. Nu ar fi de mirare dacă nu va mai 
reveni cu problemele sale. Pe scurt, Tony va fi influențat prin acest al 
doilea răspuns: generează sentimentul că relaţia lui cu terapeutul va fi 
distructivă. Lipsa de grijă profesională va face misiunea mai dificilă şi 
mai solicitantă şi-l va putea determina pe Tony să-şi părăsească slujba în 
ciuda avertismentelor. Legea de aur a consilierii este „Tratează-ţi clienții 
aşa cum ai vrea să fii tratat tu însuţi”. | 

Stabilirea unei relaţii de lucru pozitive cu clienţii este 
importantă. Privirea necondiționat pozitivă, onestitatea şi empatia sunt 
variabile continue care trebuie prezentate clienţilor în grade variate. 
Nivelul la care sunt prezentate depinde de calitatea imaginii lor despre 
sine în interacţiune cu imaginea de sine a specialistului. E adevărat că 
nu se poate ca cineva să fie întotdeauna sincer, autentic, dar nu trebuie 
să se prevaleze cineva de justificarea slăbiciunii personale pentru a 
elimina acceptarea şi empatia. 

Un punct de vedere final asupra influenţei puternice pe care o 
are stabilirea unei relaţii pozitive cu clienţii ne parvine nu din justiția 
criminală sau din cercetările în materie de consiliere, ci din cercetările 
medicale. La o universitate americană din Washington, într-o cercetare 
ştiinţifică s-a pus în evidenţă ce variabilă e mai importantă în supra- 
vietuirea pacienților aflaţi la terapie intensivă. Au fost examinati 5030 
de astfel de pacienti in spitale diverse din SUA pe o perioadá de 5 ani si 
s-a găsit cá variabila crucială este calitatea relaţiei dintre personal şi 
pacienţi. Spitalele care au permis asistentelor să interacționeze cu 
pacienţii la nivel emoţional au fost spitalele cu cea mai mare rată de 
supravieţuire a pacienţilor de la terapie intensivă. 

Aceste teorii examinate ar putea fi descrise ca pasive şi non- 
-directive; consilierul ajută clienţii să găsească propriile soluții la 
problemele lor. Există însă şi. modalităţi si abordări care sunt foarte 
active, directive, cu o implicare egală din partea clientului şi a 
consilierului. Aceste teorii — analiza tranzacjionalá, terapia rațional- 
-emotivá şi terapia realității — au fost toate formulate de psihoterapeuti 
traditionali care au fost nemultumiti de metodele pasive ale psihanalizei 
clasice si de lentoarea extraordinară, timpul îndelungat cerut de acest tip 
de tratament (Walker eral., 1981). Toate aceste trei teorii au fost 
construite pentru a identifica şi rezolva cât mai rapid problemele din 
acest domeniu. Ele sunt orientate către abordarea laturii cognitive şi 
mai putin a celei emotionale. Creatorii acestor teorii au arătat că marea 
majoritate a clienților, şi în special cei din justiţie, trebuie să fie asistați 
activ în eforturile lor de a deveni rationali şi responsabili. 

Prima teorie şi abordare de acest tip, analiza rranzacțională, 
este opera lui Eric Berne, un psihiatru foarte cunoscut în literatura 
americană. O tranzacţie se produce între doi sau mai mulți oameni 
atunci când ei interacționează; analiza se referă la procesul de explorare 
şi explicare a tranzacţiilor. Punctul comun cu psihanaliza este ideea că 

orice comportament uman este profund influențat de evenimentele din 
prima copilărie, în special de faptul dacă a fost sau nu iubit. | 

Berne crede cá cea mai mare fortá a analizei tranzactionale este 
dată de folosirea termenilor colocviali, simpli şi direcţi, care sunt uşor 
de înțeles de toată lumea. Aşa cum scria Berne însuşi, „datorită afirma- 
tillor bazate pe un material foarte accesibil, deoarece natura sa este 
operaţională şi deoarece vocabularul ei este specializat, constând în doar 
5 cuvinte, Părinte, Adult, Copil, Joc, Documente, analiza tranzactionalà 
oferă un cadru de lucru uşor de învăţat” (Berne, 1966: 214). Iată cum 
sunt intelesi aceşti termeni. 

Documentele sunt înregistrările memoriei, pe care toti le 
păstrăm în mintea noastră. Cele mai importante documente sunt cele 
racordate la prima copilărie, deoarece copiii tind să accepte :mesaje 
într-un mod necritic, lipsindu-le maturitatea. Mesajele comunicate de 
părinţii lor în timpul acestei perioade vulnerabile contribuie esențial la 
viitoarea auto-evaluare ca oameni buni sau răi. Când devenim suficient 
de maturi pentru a examina mesajele verbale şi non-verbale privind 
„bunătatea” sau normalitatea noastră, orice examinare este indirect şi 
puternic influențată de puterea documentelor pe care le-am primit în 
anii noştri cei mai impresionabili. Dacă preponderența mesajelor ne 
spune că am fost iubiți, respectați şi apreciaţi, ne vom considera noi 
înşine normali. Dacă preponderența mesajelor copilăriei s-a orientat în 
direcția opusă, ne vom aprecia ca nefiind normali. Aceste evaluări vor 
tinde să persiste întreaga noastră viaţă, chiar şi în etapele mai târzii, 
datorită profunzimii înregistrărilor copilăriei. 

Referitor la aceste înregistrări (amintiri) timpurii, există o 
nevoie umană intensă de ceea ce Berne a numit „mângâiere”. „Foamea” 
umană de mângâieri este nevoia de a fi atins atât fizic, cát şi acceptat 
emoţional. Cine nu primeşte aceste mángáieri, nu se va dezvolta ca 
fiinţă umană psihologic sănătoasă. După Berne, o mare parte din timpul 
nostru se structurează ca urmare si în jurul mángáierilor pozitive (sau 
căutând asigurări că suntem iubiţi). Mángáierile pozitive conduc la 
documente pozitive, iar cele negative determină amintiri negative. 

Există patru poziții sau figuri de viaţă fundamentale care rezultă 
din documentele noastre şi care acţionează ca nişte constante în întreaga 
noastră viaţă în interacțiunile cu alții. 

|. Nu sunt în ordine — tu eşti normal. Aceasta este o poziţie des 
întâlnită la copil. Atunci când sunt pedepsiți pentru o anume încălcare a 

vreunei reguli, ei simt adesea că nu sunt în ordine. Dar părinții lor, de 
care depind, sunt percepuți ca naturali şi normali. Această poziţie apare 
la cei mai multi dintre clienţii care au fost abuzati. Ei sunt frecvent 
deprimati şi au ceea ce Glasser a numit — în terapia realităţii — o 
identitate slabă. La clienţii cu o astfel de poziţie de viaţă care îi 
consideră normali pe ceilalți, focalizarea trebuie să fie construită pe 
descoperirea propriei normalitäti. 

2. Nu sunt în ordine — nu este normal. Aceasta este poziția de 
viaţă a copilului abuzat, obligat/condus să observe anormalitatea 
părinţilor săi foarte devreme în viața pe care o transferă tuturor. O astfel 
de persoană care vede lumea ca pe un loc străin şi ostil este o persoană 
ne-iubită şi ne-iubitoare: şi el poate cădea uşor în lumea fantastică a 
schizofreniei. 

3. Sunt în ordine — tu nu eşti normal. Şi aceasta este poziţia 
copilului abuzat, care nu s-a bucurat de corectitudinea părinţilor săi. 
Oricum, el a ajuns cumva să se vadă pe sine normal, după o perspectivă 
proprie a ceea ce înseamnă normalitate. Tinde să fie singuratic şi să-şi 
proiecteze problemele sale asupra altora. La extrem, psihopatii operează 
cu această poziţie de viaţă. 

4. Sunt în ordine — eşti normal. Aceasta este poziţia de viaţă cu 
care trebuie să se lucreze. Ca să poti să-ți faci treaba bine, trebuie să fii 
convins că esti în ordine; ca să-ţi faci treaba corespunzător, trebuie să te 
străduieşti să obţii normalitatea clienţilor şi recunoaşterea ei. Obiectivul 
analizei tranzactionale este să construiască o relație între consilier si 
client pe baza convingerii mutuale că „totul este în ordine”. 

Un alt termen se referă la jocuri. Analiza tranzactionalá vede 
jocurile diferențiat: ca un schimb de mángáieri nesincere, inautentice, 
deoarece ele au motive ulteriore, dar si ca relații cu semnificaţie. 
Jocurile sunt rezultatul interacțiunii individului cu alții, în cadrul uneia 
dintre poziţiile de viaţă. Dar numai în cadrul autenticei poziţii „sunt în 
ordine — eşti normal" indivizii se pot angaja într-un joc liber al relaţiilor 
interpersonale pline de semnificaţii. In celelalte trei poziţii, de regulă, 
rezultă jocuri în care se dau mângâieri celor aflaţi în poziții de 
autoritate, ceea ce face ca sentimentele negative să servească doar la 
întărirea documentelor negative de viaţă. 

Jocurile sunt foarte frecvente în supervizarea şi consilierea în 
cazul delincventei probate. Terapeutul trebuie să înveţe repede să le 
identifice şi să le explice pentru ca ele să nu fie nesincere şi distructive. 

Pot fi construite multe jocuri cu clienţii. Ofițerii de cercetare, de 
exemplu, pot juca rolul de întărire a legii în cursul interogatoriului, când 
spun: „Acum am pus mâna pe tine” sau atunci când dau subiecţilor 
investigaţiei lovituri puternice. Un altul poate spune din inimă: „Eu 
încerc să te ajut”, urmărind prin blândeţea sufletului acceptarea 
mângâierilor. Ambele jocuri rezultă din poziţia „sunt în ordine — eşti 
normal". Dar si delincventii sunt foarte buni la jocuri, au foarte multă 
practică, iar unii sunt mai buni chiar decât specialiştii sistemului penal. 

Adevărata valoare a analizei tranzactionale pentru consilier 
constă în posibilitatea pe care i-o dă clientului de a-şi expune propriile 
jocuri. Jocurile în care ne angajăm deseori sunt de tipul: „Sărmanul de 
mine” (căutând simpatie şi înțelegere), „N-am vrut să...” (falsa remuş- 
care). Consilierii care caută acceptarea cu orice pret din partea clienţilor 
vor cădea uşor în situaţia de a fi päcäliti. Astfel de lucrători sociali sunt 
„fraieri” pentru clienţii lor, care spun ceea ce vrea să audă consilierul — 
că înregistrează progrese —, în timp ce comportamentele specifice de tip 
delincvent au o înaltă semnificaţie. 

Un joc foarte frecvent în şedinţele, dar şi în viaţa obişnuită din 
închisoare este: „Ce voi face când voi ieşi afară de aici!”. Clienţii învaţă 
repede să spună consilierului exact ce cred că acesta vrea să audă de la 
ei. Ei învaţă o explicaţie socială ştiinţifică a comportamentului lor — şi 
chiar una foarte recentă — şi tot invocă „autoînțelegerea” si „remuş- 
carea”. Fireşte, autointelegerea si remuscarea sunt părți din obiectivul 
propus. Dar este imperativ ca şi clienţii să înveţe să distingă adevăratul 
bine de manipularea în folos propriu a şedinţei de consiliere. Este de 
înțeles să accepti jocul ca pe un lucru real, deoarece iti dă sentimentul 
succesului şi-ţi probează eficacitatea de consilier, dar nu întotdeauna e 
uşor de realizat. 

Părinte, Adult, Copil. S-a mai vorbit de cei 5 termeni accesibil 
ai lui Berne; luaţi împreună. Părintele (P), Adultul (A) și Copilul (C) — 
sau PAC — sunt etapele ego-ului si sunt trei sisteme distincte de senti- 
mente relative la paternurile comportamentului. T oti existăm în cadrul 
acestora şi ne angajăm în variate tranzacții. 

Părintele este critic, controlează şi moralizează, exact ca super- 
ego-ul lui Freud. Părintele bun este părintele care reacționează față de 
alții cu grijă, demnitate şi respect şi nu are exigente exagerate. Părintele 
Critic şi Examinator/Controlor este dominator, exigent cu sine şi 

autoritar. Persoana care operează întotdeauna în modelul parental al 
Părintelui Constant exclude realismul modelului adult şi aspectul jucăuş 
al copilului. Freud ar caracteriza o astfel de persoană ca nevroticä: 
Probabil că nu vom găsi Părintele Constant bine reprezentat printre 
clienţii delincventi. Dacă vor fi găsiţi, ei vor fi aproape inevitabil 
pedofili. 

Adultul este logic, realist şi obiectiv. El este mai capabil să 
judece ce este adecvat să permită caracteristicilor ego-ului să se 
exprime — fie ca Părinte, fie Copil. Ca şi Părintele, Adultul Constant se 
va defini şi se va bucura mai putin de sentimentul spontaneităţii. Prin 
definiţie, Adultul Constant nu se găseşte printre clienţii justiţiei 
criminale. Mai curând printre colegii de activitate profesională, dar nu 
este chiar o regulă. 

Copilul este spontan, iubitor şi neresponsabil. Mulţi dintre 
clienţi aparțin acestui tip. E perfect normal să fii un Copil Adaptat, 
căruia să-i placă distracţia şi veselia în moduri şi locuri adecvate, chiar 
indiferent de vârstă. Problema apare atunci când un client de tip Copil 
Constant — care exclude stadiul de Părinte şi Adult — refuză să crească şi 
să se comporte responsabil. Excluderea acestor influenţe constrân- 
gátoare înseamnă excluderea conştiinţei cu părţile de responsabilitate 
sau totala absenţă a maturității, ceea ce este psihopatie. 

Unul sau altul dintre aceste stadii ale ego-ului predomină în 
fiecare individ. Echivalenta aparentă a stadiilor ego-ului la Freud 
(sine=Copil; ego-Adult; super-ego=Părinte) a fost negată de Berne. 
Stadiile ego-ului la Berne sunt doar aspecte ale ego-ului freudian. Mai 
mult, el arată că sinele, ego-ul şi supraeul sunt constructe teoretice 
(entităţi deduse, care nu pot fi observate), în timp ce stadiile ego-ului 
descrise de el sunt realităţi fenomenologice (deci observabile). 

Procesul prin care se fac posibile aceste observații e cunoscut ca 
analiză structurală. Analiza Structurală (AS) este un instrument folosit 
de consilierii analizei tranzactionale pentru a-i face pe clienti conştienţi 
de conţinutul si funcţionarea stadiilor ego-ului lor. Analiza tranzactio- 
nală urmăreşte ca fiecare client să devină un cunoscător/expert în 
analizarea tranzacţiilor sale. Dacă clientul acceptă identificarea carac- 
teristicilor stadiului ego-ului său, el poate înțelege mai bine opţiunile 
sale pentru schimbare. 

In mod ideal, Părintele, Adultul şi Copilul ar trebui să fie stadii 
separate distinct. Ca si ego-ul freudian, Adultul deţine poziţia executivă, 

dar admite Părintele şi Copilul când şi-i insuseste. Două tipuri de 
probleme apar în structura personalităţii văzută din perspectiva AS: 
excluderea şi contaminarea. 

Excluderea se produce atunci când graniţele stadiilor ego-ului 
sunt atât de rigid trasate, încât mişcarea liberă de-a lungul lor în 
momentele potrivite nu se poate realiza. Fundamentalistul puritan, care 
vede toate tipurile de distracţie ca păcat sau care trăieşte în afara vieţii, a 
regulilor este un exemplu de Părinte Constant ce exclude atât Adultul, 
cât şi Copilul. Această figură însă este foarte rară în delincventä. 
Probleme mai frecvente apar din figura „Copilul care exclude Adultul si 
Părintele”. El este exact opusul Părintelui Constant, făcând orice 
Părintele Constant nu ar face şi nefăcând nimic din ceea ce ar face 
acesta. Aceste tipuri de excludere sunt ilustrate în figura 8. 


Relaţia ideală Copilul Constant Copilul contaminat de Adult, 
între stadiile ego-lui — ce exclude Părintele si Adultul excluzând Părintele 


Figura 8 — Figuri ale excluderii 


Contaminarea se produce atunci când conținutul unui stadiu al 
ego-ului realizează un amestec cu conținutul altui stadiu al ego-ului. 
Interpretăm contaminarea ca o intruziune a stadiilor Părinte şi Copil în 
graniţele raționale ale stadiului Adult. Contaminarea Adultului de către 
Părinte deschide posibilitatea implicării asertiunilor dobândite în 
amintirile timpurii, astfel încât gândirea obiectivă este perturbată. 

Tranzac[iile “complementare şi încrucişate. Tranzacţiile între 
indivizi pot fi complementare sau încrucişate, Tranzactia ideală este cea 
complementară. Ea se produce atunci când un mesaj verbal sau non- 
-verbal (stimul) trimis dintr-un anumit stadiu al ego-ului este recepționat 
şi determină o reacție (răspuns) din partea stadiului ego-ului potrivit sau 

complementar. În comunicarea analizei tranzactionale, tranzacțiile 
complementare se analizează când stimulul şi răspunsul sunt unite prin 
linii paralele în diagrama PAC. Liniile reprezentând o tranzacţie 
încrucişată în diagrama PAC nu sunt paralele.*O tranzacţie încrucişată 
se produce când un stimul trimis de un stadiu al ego-ului întâlneşte un 
răspuns de la alt stadiu al ego-ului decât cel aşteptat. Tranzacţiile 
încrucişate determină tulburări în relaţiile interpersonale. Oricum, 
uneori, tranzacţiile încrucişate sunt necesare şi benefice dacă răspunsul 
neaşteptat conduce în stadiul ce a trimis stimulul la adaptări adecvate. 
Figura (2) ilustrează unele tranzacții complementare şi încrucişate: 


(3) (4) 
Figura 9 — Figuri ale tranzacţiilor 

Figura (1) reprezintă o comunicare Părinte-Părinte. Adultul 
poate să nu intre niciodată într-o conversaţie pentru a explora cauzele 
comportamentului. De exemplu, dacă unul dintre ofiţeri intră brusc în 
modul Adult, conversaţia poate să nu fie atât de atrăgătoare şi fructuoasă 
ca atunci când tranzacţia se realizează pe acelaşi nivel. Oricum, depla- 
sarea aceasta poate aduce conversaţia la un stadiu mai adecvat, 
Adult-Adult, punct în care stadiile ego-ului sunt din nou complemen- 
tare. Însă nu este indicată angajarea în tranzacții complementare doar de 
dragul plăcerii conversatiei, atunci când alte stadii ale ego-ului ar fi mai 
indicate. Aşa cum a spus şi Rogers, „fii sincer, fii tu însuţi”. 

Figura (2) reprezintă comunicarea Adult-Adult. Aceasta ar putea 
presupune ca un consilier de „penitenciar” să discute cu clientul său o 
problemă pe care clientul a putut să o experimenteze din poziția mutuală 
„sunt în ordine — eşti normal”. Consilierul nu contaminează Adultul 
vorbind din punctul de vedere al Părintelui şi nici nu leagă problema de 
glume, aşa cum cum ar face-o în stadiul Copilului. 

Figura (3) ilustrează o tranzacţie Copil-Copil. Un astfel de 
exemplu ar fi când terapeutul si colegii planifică o petrecere. Evident, 
nu ar trebui interactionat cu clienții la acest nivel, cu excepția ocaziilor 
inofensive, ca de exemplu, spunerea unei glume. O tranzacție încru- 
cişată ar putea fi periculoasă în acest context, pentru că specialistul 
ajunge în poziţia de „frivol”; răspunsul la aceste bune intenții şi eforturi 
ar putea determina la client o atitudine de imobilism şi răceală. Acest 
răspuns ar putea reflectă stadiul Părintelui Critic, care încearcă să arate 
ce trebuie să fie o tranzacţie adecvată Copil-Copil. 

Figura (4) ilustrează o tranzacție complementară chiar dacă 
părţile în interacțiune sunt diferite stadii ale ego-ului (liniile sunt încă 
paralele). Un exemplu al acestui tip de tranzacție ar putea fi cuvintele 
unui ofiţer ce interoghează un client despre anumite circumstanțe ale 
unui comportament interzis. Ofiţerul confruntă clientul cu un stadiu 
parental al ego-ului şi clientul răspunde ca un copil prins în flagrant: 
„Totdeauna mă prinde(i". Această tranzacţie este complementară 
deoarece un stimul trimis de la Părinte la Copil a determinat un răspuns 
de la Copil la Părinte. Dacă ofiţerul confruntă clientul cu stadiul Adult 
al ego-ului şi-i cere să explice comportarea în chestiune, iar delincventul 
îi răspunde din stadiul de copil, tranzacţia va fi una încrucişată. 

Trebuie reținut că orice tranzacţie încrucişată poate conduce la 
dificultăţi în relaţiile interpersonale, cu excepţia situaţiei când încru- 
cişarea este intenționat desemnată pentru a deplasa tranzacţia la un nivel 
mai apropiat de situaţia imediată. În general, tranzacțiile încrucişate 
urmează după ce o parte sau alta a tranzacţiei operează cu una din 
primele trei poziţii de viaţă, care includ variate combinaţii ale atributelor 
negative. 

Frumuseţea analizei tranzactionale constă în felul simplu şi 
eficient de a ilustra consecinţele pe care le au sentimentele despre sine 
sau despre alţii în tranzacţiile cotidiene. Meritul lui Berne a constat în 
abilitatea sa de a transforma ideile complexe într-un limbaj colocvial şi 
în diagrame uşor de urmărit. Aceste idei pot fi relatate cu uşurinţă 
clienţilor care-şi pot analiza propriile sentimente şi comportamente. 
Accentul care se pune pe manipulare şi joc este un lucru specific — prin 
utilitate — consilierilor din justiţie. În final, analiza tranzactionalä descrie 
într-un mod liniar cum privarea timpurie de iubire conduce la o imagine 
de sine săracă, cum o astfel de imagine de sine conduce la o imagine 
negativă despre alții şi cum aceste sentimente negative determină o 
sárácie a relatiilor interpersonale. 

Pe de altă parte, analiza tranzactionalá poate avea toate 
neajunsurile ce derivá tocmai din calitátile sale. Existá aici pericolul ca 
un consilier neexperimentat sá vadá in mod simplist consilierea, ca pe un 
exercitiu intelectual constánd in identificarea poziţiilor de viaţă. 
Simplitatea acestei teorii invită la astfel de consilieri trunchiate. Acesta 
este unul din motivele pentru care se propune o abordare multiplă a 
consilierii. Toate teoriile au ceva interesant de spus. Deşi unele oferă 
mai mult decât altele, nici una nu oferă totul. Folosită în combinație cu 
terapia centrată pe client, care accentuează natura relaţiei dintre consilier 
si client, analiza tranzactionalä se poate dovedi un instrument de 
consiliere puternic. 

O altă teorie este Terapia Rafional-Emotivá (TRE), care a fost 
fundamentată de Albert Ellis si derivă atât din teoria şi practica 
psihanalizei, cát si din terapia centratá pe client. Psihanaliza se referă la 
partea “inconștientă a personalităţii, precum şi la faptul că suntem 
conduşi de impulsuri biologice nerationale. Terapia centrată pe client 
accentuează raportul emotional din relația consilier-client. Terapia 
rational-emotivá recunoaste cá omul are o determinare biologică, 
prezentă si la alte specii, dar le acordă o importanţă minoră în favoarea 

cunoaşterii, ca însuşire specifică umanităţii. Problemele comportamen- 
tale provin din gândirea eronată şi din credințe iraționale, iar acestea pot 
fi corectate, ajutând clientul să înțeleagă şi să cunoască faptul că o parte 
din credințele sale sunt ilogice. Rezultă din această aserfiune cá un 
consilier TRE are un rol foarte activ ín procesul de relationare si 
considerá calitatea relatiei client-consilier ca fiind secundară față de 
ceea ce se realizează în interiorul acestei relaţii: consilierul TRE este 
foarte directiv, didactic, provocator, deschide confruntări ce creează 
chiar suferinţă clientului. 

Consilierea terapiei rational-emotive se construieşte în jurul 
teoriei A-B-C a personalităţii ce aparţine lui Ellis, în care A este 
experiența unui fapt obiectiv, B este interpretarea subiectivă a credin- 
felor noastre despre acel fapt, iar C reprezintă conţinutul emotional ce 
insofeste semnificafia pe care o are experiența faptului pentru individ. 
Punctul important este că A nu este cauza directă a lui C, dar indivizii 
cred despre A că a fost cauzat de C. 

Problemele de viaţă apar dintr-o gândire nelogică şi negativă a 
experienţelor, pe care clientul o reiterează în monologuri de autoapá- 
rare. Clientul e rezistent la abandonul credintelor irationale, deoarece 
acestea îi servesc la protejarea eului fragil. Acest proces seamănă cu 
mecanismul de apărare al lui Freud, rationalizarea. Este sarcina 
consilierului sá stopeze astfel de mecanisme auto-distructive, atacán- 
du-le direct şi provocând clientul să reinterpreteze experienta într-o 
manieră matură, pozitivă. Empatia, propusă de Rogers, ar servi doar la 
întărirea gândirii eronate, fiind deci contraproductivă. Ascultarea pasivă 
a monologului clientului, ca în psihanaliză $i terapia centrată pe client, e 
înlocuită de un dialog activ şi angajant intre client si consilier. 
Consilierea nu este o relatie caldă între parteneri; seamănă mai mult cu 
relația profesor-elev, completată de lecturi şi teme pentru acasă. 

Ellis a identificat 77 idei pe care le-a considerat universale în 
societatea noastră, foarte iraționale şi conducând la „nevroza univer- 
sală”. Dintre acestea, 6 au o aplicabilitate specială la clienții delincventi 
(si oarecum şi la consilierii din acest domeniu). 

l. Este esenţial ca cineva să fie iubit sau aprobat virtual de 
oricine. Toţi vrem ca dorințele noastre să fie satisfăcute şi universal 
aprobate, dar în realitate lucrurile nu stau aşa; cererea proprie de iubire 
şi acceptare te împiedică să vezi trăsăturile demne de iubit la alţii. Altfel 

spus, trebuie să te concentrezi asupra propriei cereri ca tu să fii iubit, dar 
să fii totodată apt să iubeşti. Mai mult, dacă crezi că nu eşti o persoană 
bună numai dacă nu esti universal plăcut, prin aceasta îți sugerezi 
statutul unei persoane nesigure si subevaluate. 

2. Trebuie să fii competent şi astfel vei ajunge să fii considerat 
valoros. Aici este o capcană în care cad frecvent consilierii începători. 
Este o sarcină dificilă să fii apreciat de toti. Un mic procent din clienti 
vor arăta recunoştinţă pentru eforturile depuse pentru reabilitare. Dacă 
această situaţie este percepută ca pe o slăbiciune personală, se ajunge la 
auto-denigrare şi la negarea capacităţii clienţilor de a fi responsabili 
| pentru propriile lor vieţi. Atâta timp cât dai tot ce-i mai bun din tine, eşti 
o persoană valoroasă. Trebuie să ne dezvoltăm curajul de a accepta 
ideea că suntem imperfecti şi să nu experimentăm slăbiciunea ca pe 
ceva catastrofal. 

3. Nefericirea este cauzată de circumstanţe exterioare asupra 
cărora nu avem nici un control. Deseori suntem supăraţi din cauza 
circumstanțelor externe, care ne sunt nefavorabile mai ales datorită 
interpretărilor noastre asupra lor. Unele circumstanţe externe reprezintă 
un asalt atât de puternic asupra vieţii noastre, încât ar fi catastrofal să nu 
ne aşteptăm la consecinţe emotionale negative. Oricum, alte situaţii sunt 
protectoare doar atât cât le lăsăm noi să fie. Persoana raţională evită 
neplăcerile exagerate ale circumstanțelor exterioare şi caută în ele un 
potențial de dezvoltare. Mulţi clienti delincventi cred că sunt copleșiți 
de experienţe neplăcute şi se orientează spre confortul obținut facil 
(alcool, droguri). 

4. E mai uşor să eviţi responsabilitätile decât să le înfrunţi. Dar 
nu te poti ascunde de responsabilităţi decât o perioadă scurtă de timp. 
Atunci când scoţi capul din ascunzătoare, responsabilitátile sunt tot 
acolo şi poate, între timp, au mai crescut. O persoană raţională ştie că 
este mai putin stresant să încerci să-ți asumi responsabilitatea decât s-o 
negi sau s-o eviti. Clientul justiției este un maestru al evitării respon- 
sabilitátii personale din cauză că adesea îi lipseşte încrederea în sine şi 
refuză să şi le asume. Sarcina consilierilor constă şi în faptul că trebuie 
să determine perceperea logicii efectului de avalansá al neîndeplinirii 
responsabilitätilor. 

5. Oricine depinde de cineva mai puternic decât el. Multi dintre 
delincventi se află în diverse forme şi stadii de dependenţă. Lor le 
lipseşte încrederea de a trăi o viaţă responsabilă, auto-motivată. O supra- 

dependenţă de alţii (inclusiv dependenţa de substanţe chimice) plasează 
individul într-o zonă periculoasă. Persoana rațională şi realistă, deşi 
ocazional depinde de alţii, minimalizează această dependenţă şi-şi 
asumă sarcina propriei vieţi. 

6. Experienţa trecută determină comportamentul prezent, iar 
influenţa trecutului nu poate fi evitată. Deşi e adevărat că valorile 
noastre sunt în mod larg programate de experienţele din trecut şi că e 
dificil să le anihilezi influenţa, comportamentul nostru nu este limitat de 
acestea. Avem capacitatea de a transcende experiențele trecute, 
acceptând şi analizând efectul lor asupra noastră şi refuzând să fim 
determinaţi de ele. Clientul tipic al justiţiei nu recunoaşte capacitatea sa 
de autodeterminare, faptul că se poate schimba şi-şi poate depăşi 
trecutul prin condiţiile prezente. El trebuie încurajat să-şi examineze 
experienţele trecute, să realizeze cum a fost influenţat în comportament 
de experintele şi atitudinile lui negative, să ştie cá aceste experienţe 
trecute nu pot fi acceptate ca scuze pentru conduita prezentă, că are 
capacitatea umană de a se rupe de influenţa acestor experiențe; iar apoi 
să fie activat şi direcționat către realizarea obiectivului propus: compor- 
tament auto-responsabil. 

In această abordare, valorile şi atitudinile consilierului sunt 
instrumente terapeutice legitime. Mulţi clienti — nu chiar toti — pot 
învăța valorile sinelui de la un consilier activ $i didactic. 

Terapia Realitáfii, fundată de William Glasser (Walsh, 1988), a 
devenit o abordare favorită in consiliere printre cei ce lucrează în 
comunități si instituții de corecție. În acord cu. psihanaliza, terapia 
realităţii recunoaşte că oamenii au nevoi fundamentale, care trebuie 
satisfăcute pentru o funcţionare psihologică sănătoasă. Aceste nevoi se 
referă la iubire si la sensul propriei valori. 

Terapia realităţii are in comun cu teoria rational-emotivä faptul 
că deplasează atenţia de la privările din trecut şi-i determină pe clienţi să 
se concentreze pe comportamentul de auto-apărarare din prezent, în 
timp ce-i învaţă cum să devină persoane mai valoroase şi mai demne de 
iubit. O altă similaritate se găseşte în faptul că terapia realităţii este 
didactică, orientată spre prezent şi acțiune. Faţă de terapia rational- 
emotivă, recunoaşte cá problemele inerente în comportamentul anti- 
social sunt raționalitatea şi lipsa de responsabilitate. Aici nu este doar 
un dezacord semantic. Rationalitatea este văzută ca fiind consecința, 
pozitivă sau negativă, a conduitei unui individ pentru sine însuşi. In 

contrast cu aceasta, responsabilitatea este interpretată ca fiind 
consecinţa, pozitivă sau negativă, a conduitei unui individ atât în raport 
cu sine, dar şi cu alţii. O conduită poate fi rațională şi concomitent se 
poate angaja în activităţi delincvente; o conduită iresponsabilă actio- 
nează la fel. 

Rezultă, aşadar, că în consilierea axată pe realitate, ca şi în TRE, 
clientul este abordat şi tratat ca o realitate intrinsecă, consistentă şi plină 
de sens. Dar concomitent, în comun cu consilierea centrată pe client, 
terapia realității recunoaşte importanța dezvoltării unei relații calde, 
sensibile şi deschise, ca prefaţă la consilierea efectivă. Privirea „necon- 
diționată“, onestitatea şi empatia sunt acceptate fără conotatiile abstracte 
ataşate lor în terapia centrată pe client. 

Ca fundament teoretic, William Glasser consideră că cei ce se 
angajează în orice fel de comportamente de auto-apărare, inclusiv 
delincventii, suferă de o inabilitate de a-şi satisface pe deplin nevoile 
într-un mod adecvat. Dacă aceste nevoi nu sunt realizate, persoana va 
eşua în a percepe corect realitatea înconjurătoare şi va acţiona irespon- 
sabil. Ca să acţioneze responsabil, clienţii trebuie ajutaţi să înfrunte 
realitatea şi să-şi satisfacă pe deplin nevoile. Aceste nevoi de bază sunt 
nevoia de dragoste şi nevoia de a simţi că sunt valorizati de ei înşişi şi 
de alţii. Glasser merge mai departe şi descrie cum interacționează aceste 
nevoi. Deşi cele 2 nevoi sunt separate, o persoană care iubeşte şi este 
iubită va simţi de obicei că este o persoană valorizată — şi cineva 
valorizat este, de obicei, cineva care este iubit şi care poate oferi în 
schimb dragoste. Persoana care îşi satisface aceste nevoi dezvoltă o 
„identitate a succesului”, iar persoana care nu realizează acest lucru 
dezvoltă o „identitate a slăbiciunii”, care se finalizează în compor- 
tamente iresponsabile. 

Teoria lui Glasser leagă nivelul psihologic cu perspectiva 
sociologică din teoria controlului social a lui Hirschi. Lipsa relaţiilor 
semnificative cu alţii (de ataşament) determină o lipsă de interes față de 
aşteptările şi valorile societății. Această lipsă de interes conduce la 
inexistenta/refuzul angajării într-un stil de viață pro-social, rezultate 
slabe la şcoală şi pe piaţa muncii şi defecţiuni în imaginea de sine. Fără 
această angajare, individul nu interacționează suficient cu oameni ce au 
o identitate a succesului şi care ar putea fi un model de comportament 
responsabil. Mai mult, clientul interacționează cu alţi indivizi ce au o 
identitate a slăbiciunii (eşecului), ceea ce le justifică comportamentul 

prin dezvoltarea unui set de credințe contrare normelor convenționale. 
Dacă deprivarea timpurie e suficient de severă, individul poate dezvolta 
o personalitate psihopatică. 

Deşi terapia realității se referă la cauzele comportamentului, se 
accentuează faptul că înțelegerea cauzelor comportamentului nu trebuie 
văzută ca o scuză pentru acel comportament. Terapia realității e de 
acord cu terapia centrată pe client si cu cea rational-emotivä, că indi- 
vidul este ultimul responsabil pentru identitatea sa. La fel ca şi terapia 
centrată pe client, terapia realităţii crede că există o „forță a creşterii” 
care determină formarea unei „identități a succesului”. Consilierul 
încearcă să activeze această forță ajutând clienții să înveţe cine sunt, 
cum să interacționeze cu alţii într-o manieră responsabilă, cum: să se 
facă tot mai mult acceptaţi de ceilalți. Responsabilitatea consilierului 
este de a fi mereu un model de persoană responsabilă pentru client. 
Aceasta înseamnă că şi consilierul trebuie să lucreze cu sine însuşi 
pentru a atinge obiectivul de a deveni mai bun ca persoană. — 

Glasser enumera 7 paşi pe care consilierul trebuie să-i parcurgă 
pentru a efectua schimbări semnificative în comportamentul clienților. 
Parafrazând, acestea ar fi: 

]. Să se implice împreună cu clienții în rezolvarea problemelor, 
să dezvolte un raport cald, să arate respect. 

2. Să înțeleagă istoria personală a clienţilor, dar să nu pună 
accent pe aceasta în favoarea a ceea ce trebuie făcut acum. 

3. Să asiste clienţii în evaluarea atitudinilor şi comporta- 
mentelor lor şi să-i ajute să descopere cum au contribuit la slăbirea 
identităţii lor. 

4. Să exploreze împreună cu ei alternativele comportamentale 
care trebuie să fie mai folositoare în dezvoltarea identității. 

5. După ce a luat decizii privind alternativele, să se angajeze în 
elaborarea unui plan de schimbare. 

6. Odată ce angajamentul a fost făcut, să precizeze ferm şi clar 
faptul că scuzele pentru neaderarea la plan nu vor fi tolerate. Să 
accentueze faptul că este responsabilitatea clientului să îndeplinească 
obiectivele planului de schimbare. 

7. Să nu pedepsească clienţii, ci să le permită să suporte 
consecinţele naturale ale comportamentului lor. Încercarea de a proteja 
clienţii de aceste consecințe naturale nu le întăreşte responsabilitatea şi 
neagă auto-determinarea actelor lor. 

Planuri de tratament şi supervizare în terapia realității. Pentru 
a micşora/elimina reținerea, rezistența şi probabilitatea esecului, 
planurile de tratament şi supervizare trebuie racordate la resursele de 
moment ale clienţilor. Aceste resurse — inteligenţa şi nivelul educatio- 
nal, situaţia financiară, imaginea de sine, forța relaţiilor interpersonale 
ş.a.m.d. — pot fi cunoscute din interviurile precedente şi din nevoile 
indicate de scala de evaluare. În mod analog, trebuie evaluată şi aria 
problemei din planul de tratament şi supervizare. Planurile echilibrate 
sunt planurile care cer clienţilor nici să-şi subestimeze, dar nici să-şi 
supraevalueze resursele disponibile de implicare. Principiul planului 
echilibrat este ilustrat în figura 10. 

Diagrama este divizată în 3 secțiuni: una echilibrată şi 2 neechi- 
librate. Triunghiul de sus-stánga reprezintă o formă de neechilibrare în 
care resursele înalte sunt tratate cu expectante scăzute. Triunghiul din 
dreapta-jos reprezintă condiţia opusă. Clientul este în secţiunea 
subevaluată din cauza resurselor sale înalte şi datorită cererii scăzute 
adresate resurselor sale. El va fi chiar fericit şi mulțumit dacă i se va 
permite să se strecoare fără să aibă nimic de făcut pentru a-şi corecta 
problema ce l-a condus la comportamentul delincvent. Dar aici este 
domeniul clar al problemei care-l poate conduce la reiterarea 
comportamentului delincvent si trebuie profitat de orice forță 

reprezentată de resursele sale înalte pentru o dezvoltare orientată către 
responsabilitate. | 

Alte situaţii sunt opuse acesteia. Un tratament intensiv se 
adresează resurselor limitate. Dilema existentă este că nivelul redus al 
resurselor este un motiv puternic pentru un tratament mai intens care se 
cere. Dar nivelul de vârf al resurselor sale este scăzut. De aceea, să-i 
impui exigénte mari înseamnă să-l faci să-şi corecteze dificultăţile. Dar 
lipsa resurselor indică faptul că, probabil, nu va fi capabil să realizeze 
exigenţele. Exigentele actuale ale tratamentului trebuie coborâte astfel 
încât ele să fie calibrate/adaptate capacităţilor sale de realizare, Pe 
măsură ce capacitățile clientului vor creşte, se renegociază obiective mai 
solicitante ale tratamentului. 

Principalele elemente şi caracteristici ale unui plan bun au în 
vedere să schimbe identitatea eşecului cu cea a succesului. Un plan bun 
trebuie să fie: 
necomplicat, simplu, clar, concret, la obiect, 
activ — în permanenţă să aibă ceva de făcut, 
ceva care să poată fi făcut cât mai aproape de „chiar acum”. 
în întregime dependent de acțiunile clienţilor pentru 
îndeplinire, şi nu raportat la acțiunile altora. 

5. ceva care să poată fi făcut în fiecare zi sau cât mai des 

posibil. 

6. adaptat la ce, unde, când, cum şi cu cine trebuie realizat. 

Primul plan nu trebuie să fie chiar atât de activ. Poate fi ceva 
simplu, cum ar fi prezentarea la timp la viitoarea întâlnire. Oricum ar fi 
planul, el trebuie redactat în scris şi semnat de consilier şi de client. 

Secretul consilierii în lucrul cu delincventii constă în a tempera 
autoritatea necesará pentru a directiona acţiunile clienţilor pe o cale 
acceptabilă, persistentă, fiind permanent conştienţi de umanitatea lor 
fundamentală. 

5. MODALITĂȚI DE IMPLICARE A ASISTENTILOR 
SOCIALI (STUDENŢI) ÎN ACTIVITĂŢI SPECIFICE 
SERVICIILOR DE PROTECȚIE ȘI ASISTENȚĂ SOCIALA 


5.1. Principalele obiective în practica de specialitate 


A) Colaborare de teren, cu următoarele etape: 
„cunoaşterea reciprocă 
„crearea unui climat de încadrare deschis 
„elaborarea unei abordări comune a problemei 
„obţinerea aprobărilor şi sprijinului necesar pentru o acţiune 
. formularea scopurilor de acțiune comună 
. determinarea strategiei şi mijloacelor de aplicare 
„ evaluare 
. 8. adoptarea de noi acțiuni pentru viitor 
B) Scopuri/grupuri de lucru pentru o temă/problemă concretă (problema 
drogurilor). 
I. etapă 
II. formarea grupurilor de lucru — echipe mixte — 3 ore de lucru 
Teme pentru fiecare grup: | 
1. istoric şi predare 
2. personalitatea toxicomanului 
3. mediul/grupul toxicomanului 
4. intervenţia juridică 
5. tratament 
6. preventia 
C) Descrierea unor servicii sociale de tip: 
a. individual 
b. comunitar 
a. 1. servicii de ajutorare a victimelor 
a.2. servicii de ajutor justitiabilitar (judiciarizatilor) 
e ajutor pentru prevenire 
e ajutor pentru condamnaţi 
e ajutor pentru delincventi condiţionat 
Servicii oferite victimelor: 
e primire/intàmpinare/contact specific(ä) 
e o informare practică adaptată la cerere 

e ajutor pentru a face față situaţiei 

e ajutor tehnic, în procesul de juridiciarizare 

e sprijin psihologic acordat victimei şi celor apropiați 

b. la nivel comunitar: — proiecte pentru: 
e; analiza resurselor disponibile (sociale, juridice, psihologice, 
financiare) în perspectiva unui ajutor general sau specific 
(constituirea unui fişier, contractări, stabilirea de acorduri şi 
colaborări) 

e identificarea problemelor $i lacunelor în serviciile existente, 
din punctul de vedere al primirii victimelor si ajutorul 
acordat juridic şi psihosocial | 

e sensibilizarea serviciilor din prima linie a nevoilor. specifice 
ale victimelor (spital, poliție etc.) 

e sensibilizarea resurselor existente şi transmiterea informa- 
(iilor la destinaţie 

e colaborarea cu servicii specializate şi elaborarea unor pro- 
grame pe teme specifice (abuz contra copiilor, abuz sexual, 
prevenire etc.). 

D) Alte tipuri de centre: 
* centre de asistență generală 
centre de ajutor urgent (exemplu: refugiu pentru femeia bătută) 
centre pentru probleme de violență (ex. SOS viol) 
centre pentru toxicomani 
centre de ajutor medical 
centre de ajutor juridic. 


5.2. Exemple de programe/proiecte derulate cu studenţii în 
practica de specialitate! 


Astfel de programe s-au adresat populaţiei în detenţie şi au avut 
ca ţel reechilibrarea si recuperarea socială a delincventilor; s-au 
desfăşurat în colaborare cu serviciile de specialitate din Penitenciarul 


ru e pn i TR 

l. Activităţile specifice pentru practica cu studenţii s-au desfăşurat în cadrul 
Penitenciarului lași, începând cu anul 1993, în fiecare semestru, câte 4 ore 
pe săptămână; mulţumim pe această cale comandanților care au aprobat, în 
premieră fa nivelul ţării, astfel de activităţi. 

laşi, şi multe activități s-au structurat la iniţiativa Serviciului cultural- 
-educativ. Scopul principal viza soluţionarea problemelor psihologice 
ale delincventilor, pregătirea reintegrării sociale, precum şi prevenirea 
transmiterii generaţiilor următoare a modelelor comportamentale violente. 

Activitatea a inclus următoarele programe sau blocuri de terapie: 

e Program de terapie comportamentală 

e Program de terapie a infractorilor violenti 

e Program al delincventilor care au săvârşit infracţiuni cu 

privire la viaţa sexuală 

e Program de combatere a comportamentului delincvent 

feminin. 

Selecţia clienţilor pentru aceste programe de terapie s-a realizat 
în funcţie de două criterii: 

e clientul să fie un beneficiar al activităţii de grup; 

e apartenența la grupul specific. 

Din punctul de vedere al clientului, criteriul luat în consideraţie 
pentru a intra în grup a fost dorința de a participa la un grup în care să-şi 
discute problemele. 

Selecţia a pornit de la premisa că nici un client nu putea fi 
respins de la terapia de grup, decât dacă ar fi fost motive serioase. Acest 
lucru se impune deoarece comportamentul său în grup sau reacția 
grupului faţă de el nu sunt intotdeauna predictibile. Examinarea in 
cadrul selecției trebuie să cuprindă: 

e un interviu privind istoria atitudinii clientului faţă de părinţi, 

profesori sau faţă de alte figuri semnificative; 

e informaţii asupra comportamentului clientului în cazul 

eventualei terapii individuale sau participări la alte grupuri; 

e un istoric psihiatric şi examenul stării mentale actuale, în 

vederea obținerii unor factori dinamici, comportamentali şi 

e diagnostici. 

În afara criteriilor de selecție şi de recomandarea pentru terapia 
de grup, ca şi a examenului psihic şi somatic efectuat înaintea intrării în 
grup, este necesară o pregătire a clientului selecționat asupra modului în 
care se vor desfăşura şedinţele. Clientului i se vor oferi date referitoare 
la metodologia terapiei de grup sau se vor răspunde întrebărilor sale 
referitoare la modul de desfăşurare a terapiei. Pregătirea va mai fi 
organizată prin şedinţe de terapie individuală, anterioară intrării în grup. 
Această formă se impune mai ales clienţilor care nu au avut niciodată o 

relaţie bazată pe încredere cu o altă persoană, care provin din familii 
dezorganizate, precum şi celor care, marcați de ostilitate, nu pot 
dezvolta o relație constructivă cu alții, ceea ce nu le permite realizarea 
unor raporturi suportive cu ceilalţi membri ai grupului. 

n evaluarea eficienţei programelor de terapie se are în vedere: 

e eficiența socială a comportamentului; 

e- conştiinţa de sine a clientului; 

e` starea de bine subiectiv a clientului; 

e capacitatea sa de testarea realității. 


5.2.1. Program de terapie comportamentală 


Programul cuprinde 6 şedinţe la intervale regulate, în funcţie de 
dinamica de grup. | 

În cadrul procesului de evaluare a sinelui, participanţii trebuie 
Să-şi examineze: 

e motivele pentru care au comis infracțiunea; 

e circumstanţele în care s-a produs infracțiunea; 

* comportamentele pe care vor trebui să le dezvolte pentru a 

evita reiterarea faptelor comise. 

Programul constă în derularea unor exercitii şi activităţi desti- 
nate întăririi responsabilitätii actiunii lor. 

Motivatiile de schimbare ale delincventilor trebuie explorate si 
consolidate. Acestea trebuie apoi confruntate cu efectele pe care le-au 
produs infracțiunile asupra victimelor. | 

La prima întâlnire se va face o introducere care va explica 
eficacitatea şi beneficiile obținute în urma participării la program. De 
asemenea, se explică regulile de participare şi se dau detalii despre 
program. Participanţii trebuie să ia parte la toate şedinţele. 

Şedinţa 1 

* De ce am comis infracţiunea? 

Şedinţa 2 

e Ceeste o infracțiune gravă? 
e Am săvârşit o faptă gravă? 
e Care este perspectiva victimei? 

Sedinta 3 

e Ce pot să fac? 

Sedinta 


Sedinta 


Sedinta 


4 

A comite o infracţiune înseamnă a rezolva o 
problemă? 
Cum aş putea rezolva astfel problemele? 


Opreşte-te şi gândeşte! 

Cum pot să-mi fac timp să gândesc? 
Strategii de dezvoltare a controlului de sine. 
Cum să rezistăm presiunii de grup? 


Ce ar trebui să fac? 
Exerciţii de cum să actionez în situaţii dificile. 
Alternative realiste la infracțiune. 


Concluzii. 

Recapitularea programului. 

Evaluarea programului. 

Identificarea activităţilor ce ar putea continua 
programul. 


5.2.2. Program de terapie a infractorilor violenti 


Programul de terapie a infractorilor violenti va fi destinat în 
principal infractorilor cu o conduită stabilă. 
Violenţa este definită ca acţiune care produce pagube sau răniri 
fizice, psihice sau emoționale asupra victimelor. 
Scopurile programului sunt: 
1) Creşterea responsabilităţi participanţilor pentru comporta- 
mentul lor; 
2) “Dezvoltarea strategiilor pentru controlarea şi modificarea 
comportamentului violent; 
3) Să facă infractorii conştienţi de efectele comportamentelor 
lor asupra victimelor; 
4) Să identifice gânduri, sentimente, situaţii şi persoane care 
pot conduce la un comportament violent; 
5) Să reducă recidiva. 

Programul se bazează pe discuţii şi exerciţii de grup care includ 
şi psihodrama, deoarece un element important în cadrul psihodramei îl 
constituie capacitatea de reprezentare şi, în special, forța de reprezentare 
a situaţiilor conflictuale. Spre deosebire de alte tipuri de terapie, psiho- 
drama pune în locul comunicării verbale mijloace actionale susceptibile 
de a reda mai autentic experienţe interne şi externe trăite. 

Programul se va desfăşura în 4 module, durata va fi de 6 
săptămâni, iar fiecare modul va avea o tematică. 

Programul include 6 persoane. 


Modulul 1 — Comunicarea 


definiţii şi informaţii despre furie; | 
comportamentul acceptat/inacceptat; , 
cum sá devenim asertini; 

rezolvarea problemelor; 


investigarea particularitätilor personale care pot fi 


legate de violență; 
strategii de dezvoltare a autocontrolului. 


Modulul 2 — Putere si control 


definirea termenilor; 

exercitii de gándire; 

exersarea situaţiilor în care clienţii au 
dificultăți de autocontrol. 


Modulul 3 — Victima 


cine sunt victimele; 

impactul violenţei asupra lor; 
cum sunt victimele; 
exersarea empatiei; 

utilizarea jocului de rol. 


Modulul 4 — Atitudini 


atitudinea faţă de violenţă; 
prietenii; 
atitudinea faţă de femei, bărbaţi şi copii. 


avut 

5.2.3. Program de terapie a delincventilor ce au săvârşit 
infracțiuni privitoare la viaţa sexuală 


Acest program necesită timp îndelungat şi un ritm intensiv. Se 
va desfăşura în 30 de şedinţe, câte una pe săptămână. 

Modelele de gândire şi comportament ale infractorilor de acest 
gen sunt de obicei obsesive şi compulsive. Pedepsirea lor, în sine, nu 
reduce recidiva. 

Scopul programului este de a-i face pe participanţi să-şi 
înțeleagă comportamentul şi să accepte consecinţele acestuia. Principala 
finalitate constă în stabilirea unui echilibru psihic şi învăţarea unor 
mecanisme de control. 

Temele programului sunt: 

1. Istoria sexualităţii personale. 

2. Examinarea detaliată a infracţiunii. 

3. Identificarea elementelor asociate infracțiunii: fantasme, 

anumite gânduri. 

4. Discuţii despre natura voluntară/involuntară a infracţiunii. 

5. Identificarea punctelor „periculoase” în gândirea şi compor- 

tamentul participanţilor. 

6. Identificarea mecanismelor conştiente de control compor- 

tamental. 

7. Identificarea căilor prin care infractorul a abuzat de 

superioritatea sa. 

8. Examinarea atitudinii fatá de sexualitate. 

9. Accentuarea perspectivei victimei. 

10. Educaţie sexuală. 

11. Abilitate socială. 

Acest program trebuie combinat cu un program de terapie 
individuală. 


5.2.4. Program de combatere a comportamentului 
delincvent feminin 


Acest tip de program se desfăşoară în 8 sesiuni şi îşi propune să 
examineze în detaliu circumstanţele, atitudinile şi comportamentele care 
pot conduce participanţii de sex feminin la comiterea unor infracțiuni. 

Principiul constă în faptul că există similarități şi diferente între 
cauzalitatea infractionalà la femei şi la bărbaţi. Activităţile si discuţiile 
le vor ajuta pe cliente să exploreze motivele infracțiunii, să-şi înțeleagă 
mai bine comportamentul si consecințele actelor proprii asupra lor, 
familiei, societăţii şi victimelor. 

Problemele puse în discuție vor fi: 

Ce este infracţiunea şi cum afectează ea viața ta? 
De ce ai comis această infracţiune? 

Care sunt consecinţele? 

Empatia cu victima. 

Cum să evităm recidiva. 


“Ego sad s ai 

